
CUVÂNT ÎNAINTE 


Prezenta lucrare este un curs universitar destinat studenţilor Universităţii 
Transilvania din Braşov, care au prevăzută în planurile de învăţământ ale 
facultăților pe care le urmează ca disciplină de studiu Estetica. El urmăreşte să le 
ofere celor care îl parcurg reperele teoretice generale ale abordării fenomenului 
estetic şi să contribuie la ameliorarea capacităţii lor de valorizare estetică a artei, 
lumii ŞI vieții. 

Cursul este structurat pe opt mari secțiuni ce analizează cele mai importante 
teme ale acestei discipline filosofice. 

În Preliminarii am încercat să trasez un contur general al esteticii pentru a 
delimita Perspectiva estetică asupra artei, lumii şi omului de alte modalități de 
abordare teoretică a realității. Am formulat un număr de teze de principiu şi de 
probleme specifice acestei discipline, insistând asupra clarificării statutului său 
epistemologic de disciplină filosofică şi a relațiilor sale cu celelalte discipline 
filosofice şi alte domenii ale culturii. 

În secţiunea a doua, Teorie şi metodă, am prezentat problemele introductive 
ale esteticii: obiectul de studiu, un scurt istoric al concepţiilor despre artă şi frumos, 
deosebirile şi raporturile dintre cele mai importante ipostaze ale manifestării 
frumosului: cel natural şi cel artistic, dinamica domeniului de cercetare şi 
metodologia esteticii. 

A treia secţiune a cursului este consacrată Valorii estetice, care reprezintă 
principalul referențial axiologic al problematicii estetice. Am considerat oportun să 
expun succint, mai întâi, problematica axiologiei, cu atât mai mult cu cât, cu 
excepția facultăților de filosofie, această disciplină filosofică de importanţă 
esențială pentru structurarea sistemelor personale de valorizare a culturii, lumii, 
semenilor şi propriei persoane nu se studiază în învățământul universitar umanistic 
românesc. În acest context, am definit şi am caracterizat conceptul de valoare 
generică, în calitate de gen proxim al valorii estetice. După analizarea acesteia, am 
delimitat atitudinea estetică de estetism şi am examinat problematica principială a 
sistemului categoriilor estetice, a cărei importanță şi pondere sunt supralicitate de 
numeroase teorii estetice contemporane, în dezacord cu relevanta sa estetică reală. 

Centrul de greutate al întregului curs este examinarea Operei de artă, atât 
datorită importanţei sale majore în ansamblul problematicii esteticii, cât şi faptului 

că o serie de teorii estetice prestigioase elaborate în cultura modernă şi 
contemporană reduc estetica la condiţia de filosofie a operei de artă. După 
caracterizarea generală a operei de artă şi delimitarea sa de alte produse ale 
activității creatoare a omului, am examinat principalele sale componente 
structurale: conţinutul, forma, motivul şi materialul. Am prezentat şi exemplificat 
apoi principiile constitutive ale operei de artă, în calitate de modalităţi generale de 
organizare funcţională a sa: izolarea, ordonarea, clarificarea şi idealizarea. În ultima 
parte a acestei secțiuni am analizat principalele sinteze teoretice ale artei: tipurile 
artistice, stilul artistic, clasificarea artelor şi genurile artistice, insistând asupra 
caracterului relativ şi importanței lor orientative. 

Secţiunea a cincia a cursului este consacrată problematicii Personalității 
artistice. După explorarea sa globală, am prezentat cele mai importante trăsături ale 
profilului psiho-intelectual şi moral al artistului: intuitivitatea, emotivitatea, 
fantezia creatoare şi puterea expresivă. Am delimitat apoi, aşa cum procedează 
majoritatea doctrinelor estetice, geniul de talent, ca principale ipostaze ale 
manifestării profesionale a creatorilor de artă. 

Procesul creaţiei artistice reprezintă cea de-a şasea secțiune a cursului, în 
care sunt delimitate şi examinate etapele tipice ale procesului creator: pregătirea 
operei, inspirația, invenţia şi execuţia. Am atras atenția asupra caracterului relativ 
al delimitări şi succesiunii acestor etape, ca şi asupra interferenţei şi condiționării 
lor reciproce. 

A şaptea a secțiune a cursului analizează cele mai importante probleme ale 
Procesului receptării artei: atitudinea estetică în receptarea artei, particularitățile 
percepției estetice, prima impresie în receptarea artei, componentele structurale ale 
receptării operei de artă, specificul satisfacțiilor estetice şi kitsch-ul, în calitate de 
simptom al devalorizării artei în lumea modernă şi contemporană. 

Întrucât familiarizarea cu orice domeniu al culturii presupune şi însuşirea 
terminologiei sale specifice, ultima secțiune a lucrării este un succint Dicţionar de 
termeni estetici, în care am definit cei mai importanți termeni cu care operează 
această disciplină filosofică, precum şi istoria şi teoriile artelor, pe baza cărora ea 
îşi elaborează şi îşi validează demersurile. M-am limitat, cu precădere, la termenii 
şi mişcările artistice la care m-am referit în curs, omițând esteticienii şi artiştii, 
deoarece, dacă i-aş fi prezentat, chiar şi numai pe cei mai importanți, acest 
dicționar ar fi depăşit proporțiile cursului! Recomand celor care doresc să-şi 
amplifice informaţia terminologică dicționarele de estetică şi de istoria artelor, 
precum şi monografiile consacrate diferitelor etape, mişcări, curente sau 
personalități artistice. 

Fiecare secțiune a cursului este precedată de enumerarea obiectivelor 
operaţionale urmărite, a abilităților intelectuale şi practice care ar trebui dobândite 
de studenți prin însuşirea temei respective şi de divizarea problematicii adiacente ei 
în unități didactice de curs. Am împărțit întreaga informaţie în 14 cursuri de câte 2 
ore, care pot fi, evident, comprimate sau dilatate în funcție de fiecare situație 

didactică particulară. În finalul fiecărei secțiuni este recomandată bibliografia ce 
trebuie studiată pentru aprofundarea temei şi sunt propuse o serie de probleme 
pentru autoevaluare. Datorită acestei organizări didactice a informației, ce permite 
studiul individual şi autoevaluarea continuă, cursul poate fi utilizat şi de studenții 
învăţământului deschis la distanță. 

Spațiul pe care l-am avut la dispoziție pentru prezentarea problematicii 
esteticii a fost condiționat de numărul de ore de curs alocat acestei discipline de 
planurile de învățământ ale facultăților în care ea se studiază. Datorită acestei 
constrângeri, m-am limitat la expunerea problemelor de fond ale esteticii şi la 
sistematizarea lor principială. Din aceleaşi rațiuni am optat pentru formula de 
compendiu a acestui curs. El nu oferă decât reperele teoretice fundamentale ale 
esteticii, care trebuie aprofundate prin studiul individual al bibliografiei tematice 
recomandate la sfârşitul fiecărei secțiuni şi, mai ales, prin confruntarea lor cu 
experiențele artistice curente ale studenților. Este de dorit ca pe durata studierii 
esteticii ei să-şi intensifice aceste experiențe şi să încerce să le evalueze din 
perspectiva informaţiilor acumulate şi a abilităților dobândite. Satisfacţia autorului 
ar fi deplină dacă acest curs ar declanşa sau ar stimula interesul constant al celor 
care îl parcurg pentru artă şi frumos. 

Sunt conştient de faptul că unele dintre delimitările teoretice şi taxonomiile 
pe care le-am propus sunt amendabile de realitatea vie a artei, care are ca trăsătură 
definitorie unitatea şi solidaritatea structurală şi funcțională a diferitelor 
componente şi niveluri ale fenomenului estetic. Opera de artă se caracterizează 
printr-o pronunţată individualizare, iar tentativele de a o încadra în tipare rigide se 
dovedesc a fi, de cele mai multe ori, hazardate. Cu atât mai mult, arta modernă se 
remarcă prin tendința, adesea programatică, de contestare a disocierilor, normelor şi 
valorilor artistice tradiționale, ceea ce creează, de multe ori, dificultăţi de receptare 
şi valorizare. Sunt convins că beneficiarii cursului vor fi în măsură să relativizeze, 
să nuanţeze şi să adecveze cadrele teoretice generale pe care le-am propus fiecărei 
situaţii estetice concrete. Valorizarea estetică este, în ultimă instanţă, o activitate 
spirituală individuală, condiționată atât de particularitățile obiectului estetic, cât şi 
de personalitatea care îl valorizează. 

În fine, dar nu în ultimul rând, ţin să mulţumesc studenţilor mei, care prin 
interesul constant pe care l-au manifestat de-a lungul anilor pentru această 
disciplină şi prin sugestiile pertinente pe care mi le-au făcut au contribuit la 
structurarea şi definitivarea acestei forme a cursului. 


Autorul 


A. PRELIMINARII 
PERSPECTIVA ESTETICĂ ASUPRA ARTEI, LUMII ŞI OMULUI 


Scopurile unităţii didactice sunt: 


de a contura problematica generală a esteticii 
de a semnala implicaţiile filosofice ale esteticii 
de a evidenția solidaritatea dintre artă şi condiția umană 


Obiective operaţionale 


După ce vor studia această unitate didactică studenţii vor fi în măsură: 


e să înţeleagă complexitatea problematicii esteticii 
e să conştientizeze implicaţiile metafizice ale experiențelor artistice 
e să sesizeze solidaritatea dintre artă şi condiția umană 


Structura unităţii didactice 


Cursul 1 
Omul şi arta 
Estetica — disciplină filosofică 
Estetica şi noţiunea de frumuseţe 


Cursul 2 


Estetica — disciplină umanistică 

Estetica şi libertatea umană 

Arta şi adevărul 

Estetică descriptivă şi estetică normativă 


Bibliografie 


Autoevaluare 


A. PRELIMINARII 


PERSPECTIVA ESTETICĂ ASUPRA ARTEI, LUMII ŞI OMULUI 
Omul şi arta 


Arta este determinaţie o ontologică fundamentală a condiţiei umane căreia îi 
cunoaştem mult mai bine manifestările şi forța decât natura. Nu există stadiu al 
evoluției umane despre care să ne fi parvenit informaţii cât de cât consistente din 
care ea să fi fost absentă. 

Cu mult timp înaintea inventării scrierii, oamenii primitivi au pictat pereții 
grotelor în care se adăposteau, uneori cu rezultate care astăzi sunt considerate 
adesea excepţionale sub raport artistic. În Franţa, la Lascaux, ca şi în Spania, la 
Altamira, s-au descoperit adevărate sanctuare cu sute de picturi rupestre, unele de o 
uluitoare frumuseţe şi expresivitate, cu certă semnificație religioasă. Ele datează 
din paleoliticul superior (cca. 15.000 î.Hr.), iar formele animale pictate apar 
privitorului contemporan de o surprinzătoare modernitate. În epoca respectivă nu se 
practica încă agricultura, „operele” în cauză alcătuind o adevărată frescă a 
universului preistoric al vânătorii. 

Nu ne putem face nici cea mai vagă idee asupra impulsului care i-a 
determinat pe acei strămoşi îndepărtați ai noştri să picteze deoarece nu ştim 
aproape nimic cert despre cultura ai căror exponenți au fost. Cercetătorii actuali 
sunt tentaţi să supraliciteze valenţele magico-religioase ale creațiilor respective. 
Cunoaştem ceva mai bine impulsul care-l determină pe poetul zilelor noastre să-şi 
scrie versurile sau pe compozitorul contemporan să-şi compună operele muzicale. 
În pofida acestui fapt, subzistă o notă de mister şi de inefabil în orice creaţie 
artistică, fie ea preistorică, antică, modernă sau contemporană. 

Arta pare mai înrudită cu jocul decât cu utilitatea practică, deşi este o 
necesitate profundă a naturii umane; ea lasă impresia că este gratuită şi inutilă, 
apropiată mai degrabă de superficialitate şi capriciu decât de activităţile serioase şi 
laborioase, deşi este atât de intim corelată cu sacrul încât timp de milenii 
sentimentele religioase s-au exprimat mai ales prin intermediul operelor de artă, de 
la picturile rupestre la piramidele egiptene şi templele greceşti, de la psalmii biblici 


10 


la catedralele gotice şi cântecul gregorian; ea pare neimportantă, aproape superfluă, 
deşi tezaurul de fapte de civilizație şi de valori pe care umanitatea l-a acumulat şi l- 
a transmis posterității a fost exprimat, cu precădere, prin intermediul formelor sale, 
de la poemele homerice şi tragedia antică la muzica simfonică şi pictura abstractă. 
Dintr-o civilizație apusă sau dintr-o epocă istorică trecută posteritatea reţine, cu 
precădere, creațiile artistice. 

Devenirea civilizaţiei se reflectă în aşa măsură în creația artistică încât este 
posibilă reconstituirea evoluției istorice a umanităţii prin intermediul operelor de 
artă; istoria artelor este, în datele sale esențiale, paralelă istoriei economice şi 
politice. 

Arta nu este deci un produs matur al civilizaţiilor evoluate şi complexe, ci s-a 
născut din zorii istoriei, în legătură indisolubilă cu trăirea religioasă şi speranţa 
vieții de apoi, precum şi ca expresie a puterii politice, ca în cazul piramidelor 
egiptene prin care puterea faraonilor se autocelebra. Arta, religia şi puterea politică 
par a avea o relație ascunsă, dificil de decelat şi de explicat. 

Nu este deloc uşor de înțeles cum este posibil ca o activitate atât de înalt 
spiritualizată şi de complexă tehnic să se asocieze atât de intim cu ceea pare a fi 
impuls imediat, gratuit şi spontan al sufletului, cu gustul şi aspiraţia către frumos, 
de care cu siguranță încă oamenii primitivi au fost capabili, judecând după creaţiile 
care ne-au parvenit de la ei. 

Care este natura, care sunt resorturile şi care este finalitatea acestui impuls 
inepuizabil care-l împinge din vremuri imemoriale pe om spre artă şi frumos? 


Estetica — disciplină filosofică 


Ca reflecţie teoretică asupra artei şi frumosului estetica nu putea să apară 
decât în momentul în care producția artistică acumulase un bogat patrimoniu de 
opere, iar cele mai importante arte se conturaseră deja. Obiectul său de studiu este 
frumosul în manifestările sale naturale şi artistice; metodele sale sunt similare celor 
specifice cercetării filosofice; scopul său, ca şi al celorlalte discipline filosofice, 
este să-l ajute pe om să se înțeleagă mai bine pe sine însuşi şi această lume în care 
i-a fost dat să trăiască într-un anumit timp şi într-un anumit loc. Pentru 
simplificarea analizei mă voi referi în acest context numai la obiectele materiale 
frumoase, la făpturile vii şi la lucrurile neînsuflețite, ca o căprioară sau un apus de 
soare frumos, şi la creaţiile umane, ca operele de artă sau realizările tehnice. Exclud 
deocamdată frumuseţea fizică a omului şi pe cea a gesturilor sale, a caracterului, 
rostirii şi vieții sale interioare. 

În experiența perceptivă curentă nu ne sunt date niciodată obiecte care să 
aibă drept unică însuşire frumuseţea. Ele sunt totodată utile, indiferente sau 
periculoase, intră în jocul evaluărilor şi relaţiilor sociale ale omului, au un sens şi o 
valoare economică sau morală. În funcţie de perspectiva pe care o adoptă, spiritul 

uman operează „decupaje” specifice ale realității. Economia, sociologia sau morala 
studiază fiecare obiectele dintr-un punct de vedere diferit. Şi estetica realizează o 
raportare asemănătoare la real: „decupajul” pe care ea îl operează asupra realității 
date în experiență poate fi circumscris, la modul cel mai general, prin intermediul 
categoriei estetice a frumosului. Din precizările de mai sus rezultă o primă teză. 


PRIMA TEZĂ: Estetica este o disciplină filosofică. Ea studiază obiectele date 
în experiență din perspectiva ,„decupajului” specific operat de spiritul uman 
prin intermediul categoriei estetice a frumosului. 


Estetica nu este o „insulă” izolată de celelalte împreună cu care formează 
„arhipelagul” disciplinelor filosofice. În sens riguros, filosofia nu admite distinctii 
atât de radicale. Ea nu poate fi concepută ca un ansamblu de cercetări fragmentare, 
reunite sub o singură denumire pentru comoditatea studiului ori pentru a le conferi 
o încadrare teoretică unitară. În istoria sa bimilenară filosofia a aspirat întotdeauna 
spre configurarea unei viziuni unitare asupra lumii, omului şi creaţiilor sale. 

Există o rațiune profundă care i-a determinat pe filosofii tuturor timpurilor să 
confere cercetărilor lor o structură unitară, chiar şi atunci când ei au fost angajaţi în 
cercetări sectoriale asupra unor domenii sau aspecte particulare ale realității. Lumea 
în care trăim şi în care ne-am dobândit condiţia umană este extrem de diversă şi de 
eterogenă atât în spaţiu cât şi în timp. Există un număr infinit de corpuri cereşti, de 
fenomene şi de procese în univers; considerat din perspectivă umană, Pământul — o 
planetă insignifiantă la scară cosmică — este imens, fiind alcătuit din miliarde de 
obiecte şi găzduind milioane de specii vii. Există o devenire continuă a lucrurilor şi 
a omului, un ocean nemărginit de evenimente care se desfăşoară în timp, cu extrem 
de mulți protagonişti şi nici un final clar la scară umană; o curgere nesfârşită în 
timp. În pofida acestei evidențe, realitatea, deși infinită în spaţiu, timp şi forme de 
manifestare, este totuşi ceva unitar, o lume ţinută laolaltă de o serie de constante, 
fie ele legi ale naturii, fie obscure rațiuni metafizice sau religioase care scapă 
capacității de înţelegere limitate a omului. Nu putem cunoaşte niciodată temeinic 
nici un aspect al realului până când nu reuşim să-l încadrăm în contextul întregului 
a cărui parte este, până nu clarificăm sensul profund care-l ataşează rațiunilor 
ultime ale lucrurilor. Nici frumuseţea nu face excepţie de la această regulă 
generală. 

Pentru a explicita această dificilă problemă filosofică voi apela la un 
exemplu. Este, fără îndoială, dificil să definim satisfăcător frumosul, dar ca demers 
prealabil putem porni de la înţelegerea sa comună, cea care ne determină să spunem 
că acest lucru este frumos, în timp ce celălalt nu: o senzaţie interioară, de cele mai 
multe ori de plăcere, provocată de percepţia lucrului respectiv. Și totuşi, de ce în 
natură există frumuseţe? De ce un apus de soare pe care-l contemplăm vara la 
malul mării, joc diafan de lumini şi culori, de apă şi de aer, este atât de încărcat de 
seducţie estetică? Care este sensul frumuseţii sale? Subzistă ea şi atunci când n-o 

percepe nimeni? A fost frumuseţea naturii creată pentru noi sau ea nu este decât o 
idealizare umană a unor fenomene fizice, chimice şi biologice? Tuturor acestor 
întrebări şi altora asemănătoare trebuie să le răspundă estetica, deoarece ea are ca 
obiect predilect de studiu frumosul. Dar întrucât ea ajunge, mai devreme sau mai 
târziu, la problema sensului — al lucrurilor, al lumii şi al existenţei umane — ea este 
subordonată metafizicii; astfel de probleme nu pot fi abordate decât în cadrul unei 
analize a sensului realității. Pentru a le răspunde trebuie să utilizăm instrumentele 
conceptuale, teoretice şi metodologice elaborate de filosofi, care au încercat, încă 
de la debutul metafizicii occidentale, să surprindă fiinţa lumii ascunse în spatele 
manifestărilor sale, dincolo de simpla înlănţuire cauzală a evenimentelor. În faţa 
frumosului şi a fascinației pe care el o iradiază nu ne putem elibera deci de 
gravitatea întrebărilor filosofice, nu putem uita că realitatea este unitară şi nu haos 
evenimente şi impresii. 

Dar de ce lumea este aşa şi nu altfel, evident, nu ştim şi, poate, nu vom şti 
niciodată. 


Estetica şi noțiunea de frumuseţe 


De ce este totuşi atât de dificilă definirea riguroasă a noțiunii de frumos? 
Dacă pornim de la experienţa cotidiană constatăm imediat că părerile oamenilor 
asupra frumosului nu sunt întotdeauna concordante. Încă din zorii filosofiei greceşti 
s-a remarcat faptul că pentru anumiţi oameni unele lucruri sunt frumoase, iar pentru 
alții aceleaşi lucruri sunt mai puţin frumoase sau chiar urâte, că aprecierile 
oamenilor sunt influențate de gusturile personale, de situații şi conjuncturi. Tot de 
timpuriu s-a conştientizat şi faptul că frumosul nu are relevanță utilitară sau morală 
nemijlocită. Şi istoria artelor atestă că normele şi canoanele frumuseții au variat 
foarte mult în timp în funcție de cultura şi valorile fiecărei epoci, ca şi de structura 
socială şi de condiţiile economice şi culturale ale creatorilor şi receptorilor. 
Concluzia care s-a conturat treptat este că ceea ce se înţelege prin termenul 
„frumos” se modifică sensibil în timp, ceea ce face problematică definirea sa 
riguroasă. Totodată, este evident faptul că astfel de consideraţii nu privesc frumosul 
ca atare, ci aprecierile oamenilor asupra obiectelor şi creațiilor. Aprecierile asupra 
frumuseții sunt variabile deoarece se schimbă necontenit oamenii înşişi şi condiţiile 
lor socio-culturale, adică, în ultimă instanţă, sistemele lor de evaluare. 

Este însă frumosul doar o caracteristică a gustului uman sau, mai degrabă, a 
lucrurilor însele? Când un poet exaltă în versurile sale atmosfera limpede a unei 
dimineţi însorite de iarnă el se referă la două realităţi distincte pe care le asociază 
insesizabil: pe de o parte, constată că acea dimineaţă este frumoasă şi, pe de altă 
parte, vrea să descrie starea de spirit pe care ea i-o declanşează. Dar, în mod 
evident, nu sunt acelaşi lucru o dimineaţă de iarnă şi o stare de spirit. Subiectul 
percepţiei estetice trebuie deci distins de obiectul său. Se impune atunci întrebarea: 
frumusețea aparține subiectului sau obiectului? Este frumoasă dimineaţa de iarnă 

descrisă sau sufletul celui care o contemplă este frumos? Frumosul este o însuşire a 
obiectului sau se naşte din acordul dintre însuşirile obiectului şi viaţa interioară a 
omului? 

Din cele de mai sus derivă o nouă teză şi două grupuri de probleme. 


TEZA A DOUA: În cercetarea frumosului trebuie să se distingă frumuseţea 
intrinsecă a obiectului de judecata estetică asupra sa elaborată de subiect. 


PRIMA PROBLEMĂ (referitoare la frumuseţea obiectivă): Există o frumusețe 
intrinsecă a obiectului? Este posibilă identificarea unor canoane obiective 
ale frumosului? 


A DOUA PROBLEMĂ (referitoare la subiectivitatea judecății estetice): 
Judecata estetică se supune, fie şi în parte, unor reguli obiective sau este 
integral subiectivă şi schimbătoare? Dacă a doua alternativă este cea 
corectă, care sunt factorii care determină această variabilitate? 


Toate dificultățile în soluționarea acestor probleme îşi au originea în însăşi 
natura experienţei estetice. Sunt momente în care o panoramă montană magnifică 
sau audiția Baladei lui Ciprian Porumbescu ne emoționează intens şi ne predispun 
la o profundă autoanaliză, la scrutarea abisurilor ființei noastre; în alte momente 
aceleaşi experienţe ne lasă cu totul indiferenți sau chiar ne irită. Dar nu doar 
datorită acestor variaţii nu putem înţelege riguros frumuseţea, ci întrucât în anumite 
circumstanţe ea nu ne mai vorbeşte, nu mai interacționează cu noi. Este evident că 
astfel de stări de lucruri depind mai mult de natura umană decât de cea a obiectului 
estetic. Dar dificultățile nu pot fi eludate cu această constatare. Pe de o parte, nu 
este deloc clar care aptitudine sau facultate a naturii umane controlează 
sentimentele şi judecățile estetice, nici ce relație au sentimentele de acest tip cu 
celelalte componente ale vieții noastre interioare, de exemplu cu potențialul 
intelectual sau cu sentimentele morale. Pe de altă parte, ajungem la o altă dificultate 
când ne întrebăm de ce continuăm să considerăm magnifică panorama montană şi 
emoţionantă Balada lui Porumbescu chiar şi atunci când ele ne lasă indiferenți. În 
astfel de situații nu suntem deci înclinați să căutăm răspunsul în interiorul nostru, ci 
în obiecte, deoarece în mod spontan considerăm frumuseţea drept o caracteristică 
intrinsecă a lor şi nu o senzaţie arbitrară a noastră. Nu este aşadar uşor de explicat 
care sunt motivele obiective pentru care evaluarea noastră estetică continuă să 
rămână pozitivă chiar şi atunci când comunicarea emoţională cu obiectul estetic 
este blocată. Se impune aşadar examinarea separată a celor două dificultăți: cea 
referitoare la natura umană şi cea care vizează natura obiectului estetic. 


TEZA A TREIA: Estetica studiază atât natura umană cât şi natura lucrurilor 
punând accentul pe interacțiunea lor provocată de perceperea frumuseţii. 

Estetica — disciplină umanistică 


Încă de la începutul acestei explorări globale a problematicii esteticii m-am 
referit la două clase diferite de obiecte estetice: cele produse de om şi cele care 
există în natură fără intervenţia omului. Această distincție este importantă pentru 
estetică întrucât generează consecinţe diferite în cele două cazuri. 

Evident, ambele clase de obiecte au cel puţin o însuşire comună: estetica se 
ocupă de obiecte materiale care au o natură sensibilă; fie că sunt produse ale 
omului, fie ale jocului forțelor naturii este vorba de obiecte care aparțin, în sens 
larg, domeniului naturii. Omul acţionează din interiorul ei, trebuie să-i respecte 
legile şi este el însuşi, cel puţin în parte, o expresie a forțelor naturii. Nu se sustrag 
acestor constatări nici cele mai „spirituale” arte, ca muzica şi poezia. Şi ele au un 
suport material, fie că este vorba de sunete, fie de cuvinte. Cu toate aceste 
asemănări cercetarea estetică trebuie să distingă cele două clase de obiecte. Opera 
cu intenție estetică produsă de om include în ea, într-o formă transfigurată, şi ceva 
din autorul ei, în chiar materia din care este realizată. În ea pot fi recunoscute, chiar 
dacă sunt topite în obiect, cultura artistului şi viziunea sa asupra lumii, ceva din 
sentimentele sale, din spaimele şi speranțele sale, din viaţa sa interioară şi din 
realitatea socială în care el şi-a creat opera. În acest mod prin intermediul operelor 
de pictură sau poetice, arhitecturale sau muzicale creatorii ne vorbesc de la distanţe 
de secole, ne comunică valori şi speranţe, ne transmit ceva din lumea lor, astăzi 
apusă, dar care continuă să trăiască numai prin sunetele, pietrele şi culorile pe care 
ei le-au modelat artistic. În cazul celor două tipuri de obiecte estetice examinate — 
obiecte naturale şi opere de artă — nici frumusețea intrinsecă a obiectelor, nici 
percepţia estetică a subiectului nu sunt de acelaşi tip. În faţa naturii nu percepem 
niciodată universul subiectiv al unui om; în frumuseţea sa obiectivă intuim poate 
ceva din misterul lucrurilor sau proiecția vieții noastre intime, umanizând natura 
conform propriilor noastre exigențe; dar, în nici un caz, nu intuim în ea un alt om. 
Dimpotrivă, orice experiență estetică declanşată de un produs uman ne face să 
intuim instantaneu prezența altui om, a unuia pe care-l simţim, îl ştim că este 
asemenea nouă. Normele care guvernează frumuseţea naturală — în caz că astfel de 
norme există — nu pot fi identice cu cele care guvernează producția umană de opere, 
chiar dacă artistul foloseşte obiecte naturale ca materiale pentru realizarea creației 
sale. Evident pomii şi iarba sunt întotdeauna produse ale naturii (chiar dacă prin 
tehnologiile actuale pot fi modificate sensibil de om), dar frumuseţea unei pajişti 
spontane sau a unei păduri virgine nu este niciodată identică cu cea a unei grădini 
cultivate de om, nici chiar când plantele care le alcătuiesc sunt aceleaşi. Pentru om 
este vorba de două experienţe estetice diferite, care trebuie studiate separat, fără a 
uita nici un moment că toţi — oameni şi lucruri — aparținem domeniului naturii. 

Din consideraţiile de mai sus decurg încă două teze şi un grup de probleme. 

TEZA A PATRA: Estetica studiază frumuseţea naturii şi pe cea a operelor de 
artă, ținând cont atât de trăsăturile lor comune, cât şi de deosebirile lor. 


TEZA A CINCIA: Estetica este o disciplină umanistică deoarece studiază 
transfigurarea universului spiritual al omului în opera de artă. 


A TREIA PROBLEMĂ (asupra raportului artă — natură): Ce raporturi există 
între activitatea de creaţie artistică, opera de artă şi natură? 


Cu certitudine, omul este o parte a naturii, iar viaţa sa este un ciclu delimitat 
de naştere şi moarte, momentele extreme ale unei deveniri neîncetate. Timpul 
guvernează viaţa oamenilor, ca şi pe cea a popoarelor şi civilizaţiilor. Dar prin 
însăşi natura sa omul aspiră să înfrângă timpul. Operele sale înfruntă mileniile, ca 
monumentele egiptene, şi tind să-i supraviețuiască, astfel încât ceva din el continuă 
să trăiască în ele. Chiar dacă şi frumuseţea piere, noi frumuseți sunt create 
necontenit. Omul aspiră totuşi spre ceva stabil, spre o frumuseţe imuabilă şi eternă. 
O caută în legile matematicii, în rigoarea geometriei, în speranța religioasă. O caută 
în natură şi în semenii săi. Această perpetuă aspirație spre absolut, eternitate şi 
frumuseţe este o trăsătură inalienabilă a condiţiei umane. 

Astfel se naşte o nouă problemă şi cea de-a cincia teză enunțată mai sus va fi 
completată de o a şasea, care vizează natura istorică a omului, imposibilitatea sa de 
a se limita la existenţa sa spaţio-temporală şi aspiraţia sa de a transcende timpul şi 
Istoria. 


TEZA A ŞASEA: Estetica, în calitate de disciplină umanistică, are, asemenea 
omului însuşi, caracter istoric. În acelaşi timp, ea este şi metaistorică, 
deoarece deşi studiază raportarea omului la frumuseţe în timp, aspiră spre 
descoperirea frumuseţii eterne. Istoricitatea sa este impusă de fapte. 
Aspirația sa metaistorică pare iluzorie, dar constituie un domeniu deschis de 
reflecţie filosofică. 


A PATRA PROBLEMĂ (asupra raporturilor dintre frumuseţe şi timp): Este 
frumusețea doar o expresie a timpului în care a fost creată? Poate exista 
frumusețe în afara timpului? 


Estetica şi libertatea umană 
Până acum m-am referit numai la statutul estetic al obiectelor naturale şi al 


operelor de artă. Sunt însă şi cazuri în care emoția estetică izbucnește în intimitatea 
vieții noastre interioare fără legătură directă cu obiectele realităţii sensibile. Aşa 

sunt, de exemplu, sentimentele specifice trăite de artist în diferitele etape ale 
creației operei de artă sau cele resimţite de receptor în actul contemplației estetice. 
În geneza operei de artă există ceva misterios, care impune o examinare mai atentă. 
Încă vechii greci erau convinşi că poetul nu este deplin conştient de sensul operei 
sale şi acţionează mânat de un impuls inconştient, pe care el doar îl recepționează 
şi-i dă expresie, fără a-l putea domina. Este ceea ce se numeşte inspiraţie poetică, o 
experienţă interioară complexă ce are rădăcini ascunse. Ea are legături profunde cu 
genialitatea nativă a anumitor oameni: un spațiu de reflecţie fără limite clare şi fără 
repere de orientare. Astfel de analize vizează însăşi esenţa umană, „maşina” 
generatoare a vieţii noastre abisale. Filosofia manifestă un mare interes pentru 
procesele şi mecanismele psiho-afective care determină geneza operei de artă 
deoarece îi oferă ocazia de penetrare a vieţii interioare, în tentativa de a-i descifra 
natura. Ne aflăm în acest punct la confluența dintre estetică, ontologie şi 
antropologie. 
Din aceste consideraţii rezultă încă o teză şi două grupuri de probleme. 


TEZA A ŞAPTEA: Estetica studiază viața interioară a omului în vederea 
înțelegerii genezei operei de artă. 


A CINCIA PROBLEMĂ (referitoare la creativitatea artistică): Ce procese 
controlează creativitatea artistică? Studiul creativității ne poate furniza 
informaţii asupra esenței umane? 


A ŞASEA PROBLEMĂ (referitoare la regulile creativităţii): Este posibil să 
existe reguli sau structuri ale unei activități prin natura sa liberă, cum este 
creativitatea? 


Cea mai mare dificultate o ridică însăşi înţelegerea a noţiunii de creativitate. 
Ea implică numeroase probleme filosofice importante: libertatea umană, 
capacitatea de expresie liberă a eului, creația fără reguli etc. 

Întreaga noastră experiență empirică şi intelectuală nu ne oferă nici un 
exemplu de manifestare a creativităţii în natură. Nici lucrurile, nici animalele, nici 
natura în general nu acționează în afara regulilor şi legilor (deterministe, statistice 
sau de altă natură). Nici experiența psihologică individuală a libertății de alegere nu 
ne poate ajuta în elucidarea acestei probleme, deoarece liberul arbitru cu care 
simțim că suntem dotați funcționează în limitele posibilităţilor care sunt 
determinate de circumstanţe. Experienţa psihologică pe care trebuie să o invocăm 
pentru a înțelege fenomenul creativității artistice este fantezia. Dar ea este o 
manifestare umană dificil de studiat întrucât pare a scăpa oricărei reguli ca şi 
oricărui examen analitic. Ea se revelează prin intermediul unui proces, nu în 
întregime controlat de conştiinţă, care se sustrage tentativelor de sistematizare 
rațională. Artistul nu este niciodată un simplu imitator sau compilator; el exprimă 

valori şi trăiri plăsmuite în abisurile sufletului său, valori şi trăiri ce au drept temei 
întreaga sa natură psiho-intelectuală şi morală, capabile să confere sens şi finalitate 
lucrurilor şi acțiunilor printr-un act creator liber. 

Omul se defineşte prin raport cu natura a cărui parte este; dar el o percepe ca 
fiindu-i exterioară, ca domeniu ce se întinde în faţa sa, misterioasă în obiectivitatea 
sa, cu o materialitate radical opusă vieţii conştiinţei. În această natură omul nu 
găseşte niciodată valori date; ele sunt produse ale capacităţii sale de interpretare a 
evenimentelor, ale aptitudinii sale de creare a sensului. 

Toate acestea sunt învăluite într-un mister profund. Natura — a lucrurilor şi a 
propriului său trup — nu este controlată de om în măsura în care să fie eliminat 
misterul din ea. Pentru a integra misterul într-un sistem de semnificaţii arta tuturor 
timpurilor a apelat la simbol. În el misterul naturii este exprimat prin intermediul 
unui semn (metafora poetică, forma pietrei, culoarea etc.) care condensează valori 
create de om, nu imitate. Pe simbol se întemeiază natura umană şi capacitatea, 
exclusiv umană, de producere a sensului. 


Arta şi adevărul 


În fiecare moment al istoriei sale arta a fost intim corelată cu dilemele majore 
ale omului. Chiar şi când s-a manifestat sub forma jocului sau a divertismentului, 
din ea n-a lipsit niciodată, cel puţin într-o formă implicită, ceea ce pentru om este 
cu adevărat serios şi important. Ea a dat întotdeauna expresie, într-o multitudine de 
maniere şi forme, aspiraţiei eterne şi irepresibile a omului de evadare din prezent 
într-o altă lume, în acea lume magică a poeziei în care fantezia şi realitatea se 
îmbină, iar sentimentele şi emoțiile par adesea mai concrete decât cele mai concrete 
dintre lucrurile care alcătuiesc realitatea obiectivă. 

Estetica studiază arta şi pentru a înţelege ceea ce se află dincolo de ea, pentru 
a surprinde ceea permite cu uşurinţă formelor sale să se coreleze pe o cale 
misterioasă cu esenţa lucrurilor şi cu temeiurile condiției umane. 

Există o dublă imagine a artei. Pe de o parte, ea este percepută ca având o 
libertate inacceptabilă pentru cei care se raportează în mod „serios” diferitele 
domenii ale realității (savantul, omul politic, preotul etc.); pe de altă parte, ea este 
asociată într-o manieră inedită cu adevărul, care găseşte prin intermediul ei 
modalități de expresie neuzuale, pertinente şi adesea sustrase controlului pe care 
puterea — oricare ar fi ea — tinde să-l exercite întotdeauna asupra adevărului. Prin 
intermediul formelor şi tehnicilor sale adevăruri tăinuite — fie „periculoase”, fie 
obscure, fie insuficient determinate în evidenţa lor rațională — pot fi exprimate, 
chiar şi în epocile şi societăţile în care controlul puterii politice asupra societății 
civile este maxim. 

Cine este deci artistul? Este el vocea adevărului sau doar a celui care cântă o 
libertate fictivă sau iluzorie? 

TEZA A OPTA: Arta vizează un plan distinct de cel al simplei reflectări a 
realității; dând expresie lumii interioare a omului ea se poate sustrage 
legăturii nemijlocite cu realitatea, deşi păstrează întotdeauna cu aceasta 
raporturi privilegiate. 


A ŞAPTEA PROBLEMĂ (referitoare la raportul dintre libertatea artistului şi 
adevăr): Libertatea artistului se manifestă printr-o mare capacitate de 
exprimare a adevărului deoarece dispune de instrumente adecvate şi 
eficiente de reprezentare a realității sau el satisface doar înclinația omului 
spre iluzie şi amăgire? Dacă ultima alternativă este cea justă, activitatea 
artistului trebuie să fie liberă sau se impune ca el să fie controlat şi să i se 
fixeze limite? 


Punându-şi astfel de întrebări estetica atinge, încă o dată, teme filosofice 
majore. Nu este vorba atât de probleme care au incidenţe asupra politicului, deşi 
relaţia dintre artă şi politică s-a dovedit printre cele mai complexe şi mai interesante 
în orice epocă. Este vorba de ceva mult mai profund, care pune în discuţie însăşi 
noțiunea de realitate. 

Dacă unica realitate este cea obiectivă, care la nivelul simțului comun este 
acceptată necritic în temeiul simplei sale percepții, arta poate fi expresia adevărului 
realității numai cu condiția acceptării unor restricții dintre cele mai severe (dintr-o 
astfel de perspectivă fotografia va fi, de exemplu, întotdeauna cea mai „adevărată” 
pictură). Este cunoscut faptul că filosofia a efectuat încă de la debutul său în cultura 
antică grecească o reflecţie critică la adresa reprezentării simțului comun asupra 
realităţii, cu rezultate care au pus adesea această reprezentare sub semnul întrebării. 
Suntem îndreptățiți să considerăm că demersul pe care-l propune arta este intim 
corelat cu conceptul filosofic de realitate. 

Se poate conchide că „adevărul” artei este, în ultimă instanță, o problemă 
filosofică şi, în acest punct, ca în atâtea altele, estetica este corelată cu metafizica şi 
cu teoria cunoaşterii, cu precădere cu concepția propusă de ele asupra realității şi 
adevărului. Aşa se explică faptul că filosofii au manifestat în toate epocile un 
interes aparte pentru problemele estetice, chiar dacă ele n-au reprezentat, de multe 
ori, decât un corolar al investigaţiilor pe care ei le-au desfăşurat asupra altor 
probleme. 


7. Estetică descriptivă şi estetică normativă 
Filosofii şi teoreticienii artei au fost conştienţi, chiar din antichitatea 


grecească, de faptul că sunt posibile două moduri de reflecţie filosofică asupra artei 
în funcție de scopul urmărit. 

Unii dintre ei au optat pentru examinarea naturii artei, pentru descrierea 


procesului creator şi pentru dezvăluirea incidenţelor artei asupra condiției umane, 
propunând diferite viziuni asupra naturii omului, a frumosului şi a operei de artă. 


Alţii au urmărit, cercetând arta trecutului şi natura lucrurilor şi a omului, să 


fixeze artiştilor canoane ale creaţiei operelor de artă. 


Din această distincţie decurge cea de-a noua teză. 
TEZA A NOUA: Estetica se divide în descriptivă şi normativă în funcţie de 
intenția de surprindere a naturii şi specificului fenomenelor artistice sau de 


stabilire de norme pentru creația operelor de artă. 


In anumite momente ale istoriei estetica normativă a fost utilizată pentru 


codificarea într-un corp organic de consideraţii asupra artei şi frumosului a 
nivelului cunoştinţelor tehnice privind diferitele ramuri ale producției artistice. 
Alteori s-a dorit să se dea expresie necesităţii de definire a unor modele ale 
perfecțiunii, de fixare a unor arhetipuri artistice ideale. 


Diferiţi autori, atât filosofi cât şi esteticieni şi artişti, au susținut însă că nu 


este nici posibil, nici legitim să se elaboreze o estetică normativă deoarece 
libertatea şi creativitatea artistică trebuie salvgardate. Evident, există un raport 
direct între viziunea filosofică adoptată şi opțiunea pentru un anumit model estetic, 
fie el descriptiv fie normativ. 


5. 

AUTOEVALUARE 


1. Formulaţi ipoteze asupra solidarităţii dintre artă şi condiția umană. 

2. Ce credeţi că i-a determinat pe oamenii preistorici să deseneze pereții peşterilor 
în care se adăposteau? 

3. Este arta o îndeletnicire gratuită? Motivaţi-vă opinia în privinţa adevărului sau 
falsității tezei gratuității artei? 

4. Argumentaţi statutul epistemologic al esteticii de disciplină filosofică. 

5. Încercaţi să explicitaţi raporturile dintre artă şi puterea politică. 

6. Cum explicaţi tentativele puterii politice din toate epocile şi toate culturile de 
control al creației artistice? 

7. Prezentaţi raporturile dintre artă şi religie. Cum explicaţi predilecția pentru teme 
religioase a unei părți însemnate a artei tuturor timpurilor? 

8. Consideraţi că arta are implicaţii morale? Motivaţi-vă răspunsul. 

9. Prezentaţi-vă şi argumentați-vă opinia asupra libertăţii de creație a artistului. 

10. Poate fi libertatea de creaţie a artistului absolută? Motivaţi-vă răspunsul. 

11. Examinaţi din perspectiva corectitudinii următoarea definiție a artei: „Arta este 

o reflectare subiectivă a realității obiective”. 

12. Ce relevanță consideraţi că are adevărul în artă? 

13. Consideraţi că artistul are obligația să înfățişeze fidel realitatea în operele sale? 

14. Care este temeiul distincției dintre estetica descriptivă şi estetica normativă? 

15. Cum explicaţi contestarea viguroasă în mediile artistice a esteticii normative? 

16. Ce relevanță considerați că au normele în creaţia artistică? 

B. TEORIE ŞI METODĂ 


Scopurile unitătii didactice sunt: 


de a prezenta geneza, specificul şi evoluția istorică a reflecțiilor despre artă şi 
frumos 

de a semnala deosebirea dintre perspectivele extraestetice asupra artei şi 
frumosului şi cea estetică 

de a evidenția deosebirile şi raporturile dintre frumosul natural şi cel artistic 

de a prezenta marile teme ale esteticii, dinamica obiectului său şi metodologia 
pe care ea o utilizează pentru cercetarea acestui obiect 


Obiective operaţionale 


După ce vor studia această unitate didactică studenţii vor fi în măsură: 


e să înţeleagă specificul raportării estetice la artă şi frumos 
e să opereze distincția dintre frumosul natural şi cel artistic 
e să cunoască problematica esteticii şi metodologia sa 


Structura unităţii didactice 


Cursul 3 
Obiectul, istoricul şi problematica esteticii 
. Frumosul natural şi frumosul artistic 
Cursul 4 
Mari teme ale esteticii 
Domeniul de cercetare al esteticii 
5. Metodologia estetică 


N == 


sd stu 


Bibliografie 

Autoevaluare 


B. TEORIE ŞI METODĂ 


1. OBIECTUL, ISTORICUL ŞI PROBLEMATICA ESTETICII 


Conform uzanțelor didactice, studiul oricărei discipline începe prin definirea 
şi caracterizarea sa generală. Astfel de definiţii prealabile parcurgerii conținutului 
disciplinelor respective nu pot fi, în acest stadiu, decât nişte cadre goale, care abia 
urmează să fie umplute cu problematica subiacentă domeniilor respective. De aceea 
o definiție mai amplă a esteticii, în măsură să ia în considerare problematica sa 
complexă, precum şi locul şi rolul său în ansamblul culturii şi în viaţa indivizilor, 
va rezulta cu mai multă claritate după parcurgerea întregului curs. Rostul 
definiţiilor şi caracterizărilor generale prealabile nu poate fi decât, cel mult, de a 
orienta şi concentra interesul celor care se inițiază în disciplina respectivă spre 
problemele şi aspectele esenţiale ale acelui domeniu. În acest sens, propun 
următoarea definiţie a esteticii: 

Estetica este disciplina filosofică ce studiază esenţa, legitățile, categoriile şi 
structura acelei atitudini umane faţă de realitate caracterizată prin reflectarea, 
contemplarea, valorizarea sau făurirea unor trăsături specifice ale obiectelor şi 
proceselor din natură, societate şi conştiinţă sau ale creaţiilor omeneşti, cu 
precădere ale celor artistice. Aceste trăsături îşi dobândesc caracterul specific 
prin structurarea armonioasă, colorată sau expresivă, legată de semnificaţiile 
umane pe care obiectele sau procesele respective le includ sau le sugerează. 

Estetica este o disciplină filosofică atât deoarece problematica sa a fost 
abordată mai întâi în cadrul filosofiei, din care s-a desprins şi s-a constituit ca 
disciplină autonomă în epoca modernă, cât şi deoarece ea vizează din perspectiva 
sa specifică raportarea integrală a omului la lume, la creaţiile umane, în special la 
cele artistice, la semeni şi la sine. 

Atitudinea estetică se regăseşte la nivelul ei cel mai înalt şi cu cea mai mare 
densitate în creația şi receptarea artei. 

Estetica studiază frumosul natural, al obiectelor utilitare, al localităților, 
locuinței, relaţiilor interumane etc., dar, mai ales, creaţia şi receptarea artei, 
funcţiile şi rolul ei în viaţa indivizilor şi grupurilor umane, legitățile generale ale 
dezvoltării artei, ale relaţiilor dintre artă şi realitate, dintre conţinutul şi forma 
operei de artă, ale modalităţilor specifice de reflectare şi valorizare artistică, ale 

limbajului artistic, ale educației artistice etc. 

Estetica elaborează categorii specifice, constituite în decursul dezvoltării 
istorice a practicii artistice, sensibilităţii estetice şi reflecției teoretice asupra artei şi 
frumosului, cum ar fi: frumosul, urâtul, sublimul, tragicul, comicul, fantasticul etc. 

Ca disciplină cu caracter filosofic, estetica reprezintă baza teoretică şi 
metodologică a teoriei fiecărei arte (a teoriei literaturii, teoriei artelor plastice, 
teatrologiei, teoriei cinematografice, muzicologiei etc.), precum şi a criticii de artă 
ŞI istoriei artelor. 

Estetica s-a constituit ca disciplină filosofică autonomă abia la jumătatea 
secolului al XVIII-lea, când filosoful german Alexander Baumgarten îi propune 
această denumire în lucrarea sa „„Aesthetica”, al cărei prim volum a fost publicat în 
anul 1750. Preocupările teoretice în jurul artei şi frumosului sunt însă mult mai 
vechi, datând încă din antichitate, dar ele au fost realizate fie din perspectiva 
filosofiei, fie a primelor reflecții asupra diferitelor arte. Astfel, în creaţiile 
sapiențiale care ne-au parvenit din Orientul antic (India, China, Mesopotamia, 
Egipt etc.) se găsesc numeroase observaţii asupra artei şi frumosului, dar în ele 
perspectiva teoretică nu este încă epurată de elemente mitice. De aceea numeroşi 
esteticieni şi istorici ai artelor apreciază că primele reflecții ce se pot încadra în 
această accepţie cuprinzătoare a esteticii pot fi identificate în gândirea cosmologică 
din Grecia antică începând din secolul al VI-lea î.Hr. Cei mai mulți teoreticieni 
susțin că fondatorul acestor preocupări ar trebui considerat Pythagoras datorită 
numeroaselor teme şi motive cu caracter estetic existente în tradiţia de gândire care 
îi este atribuită. Cei care au conferit consistență teoretică interesului pentru artă şi 
frumos au fost însă abia Platon şi Aristotel în secolul al IV-lea î.Hr. Şi în epocile 
ulterioare frumosul şi arta au prilejuit consideraţii ce au purtat, de fiecare dată, 
amprenta stadiului de dezvoltare al artelor şi a particularităților social-istorice şi 
spirituale ale epocilor respective, dar ele au fost realizate, cum spuneam, fie din 
perspectiva filosofiei ori a teologiei, fie a teoriilor diferitelor arte. 

La începutul secolului al XX-lea esteticienii germani Max Dessoir şi Emil 
Utitz au propus distincția dintre „estetică”, pe care au conceput-o ca filosofie a 
frumosului, şi „științele artei”, care ar studia problemele speciale ale creaţiei 
artistice şi ale relaţiilor artei cu celelalte domenii ale culturii. Această distincție este 
o expresie a tendinței de specializare şi autonomizare a domeniilor creației valorice, 
ce caracterizează epoca modernă şi contemporană. 

Termenul propus de A. Baumgarten pentru denumirea acestei discipline 
derivă din grecescul „aisthesis”, care are semnificația de senzație, percepție şi a 
fost întrebuințat din antichitate până în epoca modernă pentru desemnarea 
mecanismelor psihologice prin intermediul cărora are loc la nivelul conştiinţei 
perceperea realității obiective. Semnificația originară a acestui termen este deci 
enoseologică. Chiar Kant, care a publicat „Critica rațiunii pure” în anul 1781, l-a 
utilizat cu această semnificație, intitulând prima parte a acestei opere capitale a 
sistemului său filosofic, în care a analizat mecanismele perceptive prin care 

subiectul ia cunoştinţă de realitate, „Estetica transcendentală”. Kant a cunoscut 
strădaniile lui Baumgarten, pe care îl considera un „excelent analist”, de a denumi 
cu termenul estetică disciplina pe care a fundamentat-o, dar a apreciat într-o notă 
de subsol aceste strădanii ca fiind „zadarnice” (vezi „Critica rațiunii pure”, Editura 
Științifică, Bucureşti, 1969, p. 66). Din acest motiv numeroşi esteticieni apreciază 
că termenul propus de Baumgarten pentru denumirea acestei discipline a fost 
„neinspirat”. Mai potrivit ar fi fost termenul „poetică”, cu accepţia cuprinzătoare 
pe care 1-a conferit-o Aristotel. Vechii greci utilizau termenul „poesis” cu două 
înțelesuri: unul restrâns, referitor la o anumită artă — arta verbală, prin care 
desemnau şi ceea ce numim astăzi literatură — şi altul larg, care este şi cel primitiv, 
referitor la artă în genere, astfel încât, în această accepţie, poetic este sinonim cu 
artistic. 

Pentru denumirea teoriei artei şi frumosului a mai fost propus şi termenul 
„calistică”, derivat din grecescul „kalos? — frumos. Hegel îl respinge însă 
considerându-l „nesatisfăcător”, întrucât, potrivit sistemului său estetic, această 
teorie nu are ca obiect de cercetare frumosul în genere, ci doar frumosul artistic. 
Deşi acceptă termenul estetică, motivând că el este consacrat prin uz, Hegel 
apreciază că cele mai potrivite denumiri pentru această disciplină ar fi „filosofia 
artei” sau, şi mai exact, „filosofia artelor frumoase”. În favoarea termenului 
„estetică” pledează însă, în afara consacrării prin uz, faptul că în procesul creației şi 
receptării artei este implicată prioritar activitatea organelor de simţ, iar frumosul şi 
arta sunt condiționate, în ultimă instanță, de sensibilitate. 


2. FRUMOSUL NATURAL ŞI FRUMOSUL ARTISTIC 


Din definiţia prealabilă pe care am propus-o esteticii decurge că centrul de 
greutate al preocupărilor sale îl reprezintă frumosul natural şi cel artistic sau 
frumosul şi arta. 

Tradiția estetică occidentală a acordat prioritate frumosului natural în 
raport cu cel artistic, considerându-l pe cel din urmă o imitație mai mult sau mai 
puţin izbutită a celui dintâi. Atât Platon, cât şi Aristotel, care au formulat primele 
considerații teoretice consistente asupra artei si frumosului, au definit arta ca 
mimesis, adică drept imitație a frumosului natural de către cel artistic. Demersurile 
lor sugerează că orice obiect, creaţie, stare, act, proces etc. care poate fi apreciat din 
punctul de vedere al valorii estetice, indiferent de suportul său ontologic, ar trebui 
inclus în aria de interes a acestei discipline. 

Începând din epoca modernă s-au manifestat tendințe contradictorii în 
problema statutului frumosului natural în cadrul esteticii. Pe de-o parte, 
romantismul a făcut din „sentimentul naturii” un element central al programului 
său estetic şi, în consecinţă, a acordat, asemenea tradiției estetice antice, prioritate 
frumosului natural în raport cu cel artistic. Pe de altă parte, tot mai mulți esteticieni 

au identificat esteticul cu artisticul şi, drept urmare, au contestat relevanţa estetică a 
frumosului natural. 

Chiar Hegel, care este un romantic, scria în prefața lucrării sale capitale de 
estetică „Prelegeri de estetică”: „Obiectul ştiinţei despre care tratăm este frumosul 
în artă. Frumosul în natură nu ocupă un loc decât ca primă formă a frumosului... 
Necesitatea frumosului în artă decurge din imperfecțiunile realității”. 

O direcție importantă a esteticii contemporane răstoarnă raporturile 
tradiționale dintre frumosul natural şi cel artistic, considerând că, în realitate, 
frumosul natural îl imită pe cel artistic. Astfel, la începutul secolului al XX-lea 
esteticianul francez Charles Lalo scria în lucrarea sa „Introducere în estetică”: 
„Natura, luată în ea însăşi, în impasibila ei seninătate, natura fără umanitate, nu este 
nici frumoasă, nici urâtă; ea este anestetică, e dincolo de frumos şi urât, la fel cum 
este amorală sau alogică... Văzută prin artă, ea îmbracă o frumuseţe pe care n-o 
putem numi, pe drept cuvânt, decât «pesudo-esteticăy”. 

În estetica românească cel mai radical contestatar al relevanţei estetice a 
frumosului natural a fost Tudor Vianu. La începutul „Esteticii” sale el scrie: „Vom 
spune deci, din capul locului, că pentru punctul de vedere al acestor pagini estetica 
este ştiinţa frumosului artistic”. 

Adepții acestei orientări, care este predominantă în estetica contemporană, 
invocă o multitudine de argumente pentru legitimarea tezei lipsei de relevanţă 
estetică a frumosului natural, argumente ce pot fi grupate în două categorii: 

A. Argumente în favoarea tezei că între frumusețea naturii şi cea a artei 

există o deplină eterogenitate. 

B. Argumente care delimitează frumosul natural de cel artistic în funcție de 

factorii care determină aceste două ipostaze ale frumosului. 

Vom examina în continuare, pe scurt, ele mai interesante argumente în 
favoarea fiecăreia dintre aceste teze. 


A. Argumente în favoarea tezei că între frumusețea naturii şi cea a artei 

există o deplină eterogenitate. 

1. Frumosul natural este un dar, pe când frumosul artistic este un produs, o 
creaţie, o operă. Fără îndoială, că şi frumuseţea naturală presupune o conştiinţă 
aptă să o valorizeze, în absența căreia ea n-ar mai fi frumusețe, ci un obiect 
indiferent din punct de vedere axiologic. Această valorizare se face însă, în cazul 
frumosului natural, asupra unor obiecte independente de om (un peisaj, un apus de 
soare, o floare etc.). În cazul frumosului artistic, valorizarea se face nu numai 
asupra unor lucruri dependente de om, în sensul că el le-a produs, ci, mai ales, în 
sensul că ele au fost produse în mod deliberat tocmai în vederea acestei valorizări. 
Deosebirea dintre cele două tipuri de obiecte ar fi aşadar de natură ontologică, 
astfel încât studierea lor în cadrul aceleiaşi discipline ar fi inoportună. Nici una 
dintre disciplinele spiritului — istoria, dreptul, logica sau morala — nu studiază 
fenomene naturale, chiar dacă unele dintre acestea ar putea fi abordate şi din 

perspectivele lor. Toate aceste discipline studiază doar produse ale activităţii 
omeneşti, cum sunt evenimentele sociale, instituţiile, legile, ştiinţa, moravurile etc. 
În calitate de disciplină a spiritului, estetica n-ar trebui să studieze deci decât 
frumosul artistic, adică operele de artă. S-a susţinut chiar că esteticianul ar fi 
incompetent atunci când 1 se solicită să precizeze normele frumuseţii naturale, de 
exemplu, ale idealului de frumuseţe feminină. Mai capabil să soluţioneze o astfel 
de problemă ar fi...biologul, deoarece el dispune de criterii şi metode riguroase 
pentru evaluarea unor astfel de realități! 

2. Deosebirea dintre frumosul natural şi frumosul artistic ar apărea deosebit 
de pregnant dacă luăm în considerare şi modul diferit în care sunt valorizate. 
Valorizarea frumosului natural se limitează la obiectul respectiv. În cazul artei, 
prețuirea este atât a obiectului, adică a operei de artă respective, cât şi a artistului 
care a creat-o. Încântarea pe care o resimţim în faţa unei opere de artă se întregeşte 
cu admirația pentru calitățile artistului care a creat-o. Numeroşi esteticieni 
consideră că dacă din procesul valorizării unei opere de artă lipseşte admiraţia 
pentru harul creatorului său valorizarea operei de artă respective este superficială 
sau incompletă. 

3. În fine, frumosul natural este infinit, pe când frumosul artistic este limitat. 
Întreaga natură este frumoasă. Aspectele urâte ale naturii (de exemplu, animalele 
care ne inspiră teamă sau dezgust, deşerturile, mlaştinile etc.), sunt percepute aşa 
fie datorită asocierii lor cu anumite defecte sau infirmități omeneşti, fie datorită 
stării de spirit a celui care le valorizează (de exemplu, ploaia poate fi receptată ca 
deprimantă sau plăcută, în funcție de starea sufletească a celui care o percepe). 
Dacă reuşim să eliminăm aceste analogii sau asocieri vom constata că făpturile sau 
fenomenele respective ne vor apărea ca frumoase. Estetica mistică a lui Plotin sau a 
Sfântului Augustin considera că întreaga Creaţie este frumoasă întrucât ea este o 
„emanaţie” sau o reflectare a Creatorului. Natura ar fi deci un fel de operă de artă a 
divinității. 

Nu la fel stau lucrurile în cazul artei. O operă de artă este o oază de 
frumuseţe într-o lume urâtă sau indiferentă sub raport estetic. Prin artă se introduce 
într-un colţ al lumii o valoare care lipseşte restului ei. Cine se apropie de o operă de 
artă are conştiinţa clară că pătrunde într-o lume deosebită de cea a percepției 
comune şi a vieții practice. Caracterul artificial al oricărei creații artistice este 
evident. Cele mai importante funcții pe care le îndeplineşte arta în viața omului 
decurg, în primul rând, din această însuşire a ei prin care sufletul omenesc se 
întregeşte, îmbogăţindu-se cu un gen de trăire pe care restul lumii n-are capacitatea 
să o determine. Pentru a izbuti această izolare de restul lumii, artistul organizează şi 
unifică un anumit material, îi impune un cadru şi, prin urmare, o limită. 


B. Argumente care delimitează frumosul natural de cel artistic în funcție de 
factorii care determină cele două ipostaze ale frumosului. 
1. Dacă analizăm felul interesului pe care îl trezeşte frumuseţea naturală 

constatăm că, de regulă, el are cauze extraestetice. Mai întâi, frumusețea naturii are 
capacitatea de a influența în mod favorabil sentimentul vitalității noastre (de 
exemplu, lumina soarelui, aerul curat, culorile odihnitoare, sunetele agreabile: 
ciripituri şi triluri de păsări, zumzete de insecte etc.). Percepem primăvara ca 
frumoasă datorită forței sale revigorante, iar toamna ca urâtă datorită disconfortului 
fizic şi psihic pe care ni-l determină etc. Din astfel de constatări se conchide că, 
dacă natura ne apare de multe ori ca frumoasă, acest fapt se datorează nu valenţelor 
sale estetice intrinseci, ci puterii ei de a ne întări şi înviora, capacităţii ei de a ne 
determina o stare de confort biologic şi psihic. 

2. S-a susținut, de asemenea, că în cazul special al frumuseţii naturale a 
omului, valorizarea ei are, în mod evident, un fundament biologic sau cultural: 

a. Putem considera un om frumos, în primul rând, datorită vitalității lui care 
o stimulează pe a noastră. Un tânăr viguros, sănătos şi energic sau o adolescentă 
zveltă şi grațioasă sunt mai frumoşi decât bătrânii decrepiți şi vlăguiți. 

b. Aprecierea frumuseţii unei persoane de sex opus are o condiționare 
sexuală, care cu greu ar putea fi contestată. Stendhal scria, în acest sens, cu privire 
la atracţia pe care o resimțim faţă de unele persoane de sex opus că „frumuseţea 
este făgăduinţa unei fericiri”. Schopenhauer a demitizat şi el frumuseţea umană, 
subliniindu-i condiționarea sexuală. În fine, psihanaliza lui Freud a explorat zonele 
abisale ale psihismului uman, argumentând condiționarea sexuală a valorizării 
frumuseţii persoanelor de sex opus. În acelaşi spirit, esteticianul german J. Schultz 
scria că: „Frumuseţea femeii este creația bărbatului şi frumuseţea bărbatului este 
creația femeii”. 

c. Cineva ne poate apărea ca frumos şi datorită valorilor intelectuale sau 
morale sugerate de fizionomia sau de conduita sa. Persoanele ale căror calități 
intelectuale sau morale le admirăm ne apar, de cele mai multe ori, ca fiind 
frumoase sau, cel puţin, „interesante” sau „expresive”, chiar dacă, în sine, ele sunt 
urâte etc. 

3. S-a argumentat şi că dacă luăm în considerare frumusețea peisajului 
natural, vom constata că valorizarea sa este determinată, de asemenea, de cauze 
extraestetice: 

a. Natura ca peisaj ne poate apărea frumoasă, mai întâi, ca un loc al păcii 
netulburate, în care simțim că ne eliberăm de constrângerile şi de stresul 
civilizaţiei. Aspiraţia reîntoarcerii la natură a apărut în sensibilitatea occidentală în 
epoca modernă ca urmare a agravării opoziţiei dintre natură şi societate (J.-J. 
Rousseau). Omul modern, mai ales citadinul, are nostalgia reîntoarcerii la natură şi 
este fascinat de primitivism, dar dacă îi se întrerupe curentul electric sau apa caldă, 
întreaga viaţă îi este dată peste cap! 

b. De multe ori natura ne apare ca frumoasă datorită exuberanţei ei. Forţa şi 
vitalitatea naturii ne pot atrage, în aceste cazuri, prin contrast cu vigoarea noastră 
precară (de exemplu, frumuseţea primăverii, a furtunii sau a mării dezlănţuite etc). 

c. Poate exista, de asemenea, o atitudine religioasă în faţa naturii, care ne 

poate determina să o percepem ca frumoasă. Natura este resimţită, de această dată, 
ca opera infinitei puteri binefăcătoare a divinității, ca reflex al splendorii divine. 
Sunt semnificative, în acest sens, reflecțiile despre frumuseţea naturii formulate în 
Evul Mediu de către Sfântul Augustin sau Sfântul Toma d" Aquino. 

Când, spre sfârşitul secolului al XVIII-lea, sensibilitatea occidentală s-a 
îmbogățit cu aşa-numitul „sentiment al naturii”, acest lucru s-a datorat nu atât unor 
cauze estetice, cât unui complex de inferioritate, unei conştiinţe nefericite, care de 
atunci nu l-a mai părăsit pe omul modern niciodată. Despărțit de natură prin 
artificialitatea civilizației şi prin complexitatea în creştere a unei vieţi care îi punea 
probleme din ce în ce mai dificil de soluționat, omul modern a resimţit situația în 
care se afla nu numai ca pe un neajuns, ci şi ca pe o vină. Aspiraţia lui ispăşitoare 
s-a îndreptat atunci cu înfrigurare către natura simplă şi naivă, dinaintea oricărei 
munci şi culturi, pe care a înzestrat-o nu numai cu valoare morală, ci şi cu valoare 
estetică. 

Dacă totuşi, uneori, frumuseţea naturii ne relevă trăsături estetice, acest fapt 
se întâmplă deoarece o asimilăm cu arta. Indivizii care valorizează superior 
frumuseţea naturii sunt, mai ales, cei cu educaţie sau cu sensibilitate artistică. N-ai 
să întâlneşti niciodată un ţăran prosternându-se în faţa unui apus de soare, dar un 
împătimit al picturii impresioniste o poate face. Se produce, aşadar, un transfer 
dinspre artă spre natură. 

Interesul pentru natură al literaturii şi filosofiei occidentale a secolului al 
XVIII-lea a fost determinat, în mai mare măsură decât de virtuțile sale estetice 
intrinseci, de pictura flamandă şi olandeză a secolului al XVII-lea, care făcuse din 
peisaj unul dintre subiectele predilecte ale pânzelor sale. Şi în acest caz s-a produs 
deci un transfer dinspre artă spre natură. Oscar Wilde scria în acest spirit: „Am 
observat că natura a început să semene de la un timp cu pânzele lui Van Gogh”. 

Se poate conchide deci că teoreticienii care contestă relevanța estetică a 
frumosului natural apreciază că natura este valorizată ca frumoasă din motive care 
n-au în ele nimic propriu-zis estetic. 

În pofida acestor argumente, numeroşi artişti şi esteticieni consideră că 
frumusețea naturală nu poate fi exclusă din sfera de interes a esteticii. Fără 
îndoială că între frumosul natural şi cel artistic există deosebiri notabile, dar 
evoluţia istorică a sensibilităţii artistice şi a consideraţiilor teoretice asupra artei şi 
frumosului atestă că esteticului nu trebuie să i se impună limitări datorate naturii 
suportului său. În contrast cu estimările multor esteticieni, marii artişti ai tuturor 
timpurilor şi tuturor culturilor au prețuit şi redat în operele lor frumuseţea naturii, 
conferindu-i virtuți estetice. Este semnificativă, în acest sens, următoarea apreciere 
a lui Auguste Rodin: „Pentru artistul vrednic de acest nume totul este frumos în 
Natură, fiindcă ochii săi, primind curajos orice adevăr extern, citesc în ea, ca într-o 
carte deschisă, orice adevăr intern”. În același spirit, filosoful german Nicolai 
Hartmann, creatorul unuia dintre cele mai subtile şi mai echilibrate sisteme estetice 
ale secolului al XX-lea, scrie în lucrarea sa „Estetica”: „Trebuie aşadar să se 

pornească mai întâi de la frumosul în genere, indiferent unde şi cum apare. Şi 
pentru aceasta, alături de opera de artă, trebuie să-şi aibă locul său egal îndreptățit 
frumosul naturii şi frumosul uman”. 


3. MARILE TEME ALE ESTETICII 


De-a lungul dezvoltării istorice a concepţiilor asupra frumosului şi artei, 
câteva mari teme au polarizat interesul cercetătorilor şi au generat dezbateri şi 
controverse care au marcat evoluția gândirii estetice. Cele mai importante dintre ele 
sunt: 


1. Frumosul — valoarea estetică fundamentală — este una dintre valorile capitale 
ale culturii, alături de valorile vitală, economică, politică, juridică, morală, 
teoretică şi religioasă. Problematica teoretică a valorilor face obiectul unei 
discipline filosofice specializate — axiologia. Evoluţia creaţiei artistice şi a 
a unui întreg sistem al categoriilor estetice, care mai include, alături de 
frumos, şi urâtul, sublimul, grotescul, comicul, tragicul, fantasticul etc. 
Definirea şi caracterizarea valorii estetice, elucidarea raporturilor sale cu 
bunurile estetice şi cu celelalte valori ale culturii etc. reprezintă una dintre 
temele majore ale gândirii estetice. 


2. Valoarea estetică se întrupează întotdeauna într-un bun, care constituie 
suportul său şi poate fi opera de artă sau obiectul, actul, procesul etc. 
natural, social sau spiritual valorizate din perspectiva valorilor estetice. Ce 
este opera de artă, care sunt caracteristicile şi structura sa, ce raporturi există 
între opera de artă şi celelalte bunuri estetice etc. reprezintă un al doilea mare 
grup de probleme pe care încearcă să le soluţioneze estetica. 


3. Opera de artă este creația unei anumite personalităţi, care are anumite 
particularități psiho-intelectuale şi morale, stăpâneşte diferite tehnici şi 
procedee, are idealuri artistice şi de viaţă specifice etc. Personalitatea 
artistică este o altă mare temă a esteticii. 


4. Opera de artă este produsul unei activități specifice, numită creație artistică, 
ce prezintă o serie de particularităţi în raport cu celelalte tipuri de activitate 
umană. Procesul creaţiei artistice reprezintă un al patrulea centru de interes 
major al esteticii. 


5. Receptarea şi evaluarea operei de artă constituie ultimul mare grup 

problematic abordat de estetică. 


Diferenţierile dintre valoarea estetică, opera de artă, personalitatea artistică, 
procesul creaţiei artistice şi receptarea operei de artă nu au fost întotdeauna 
acceptate, atât de simţul comun, cât şi de teoriile esteticienilor. 


a. Astfel, uneori s-a manifestat tendinţa de identificare a operei de artă cu 
procesul creaţiei. S-a susţinut, în acest sens, că opera de artă este oglinda sufletului 
artistului. De cele mai multe ori i se cere artistului sinceritate, adică acea însușire în 
măsură să facă opera transparentă şi revelatoare pentru stările sufleteşti care au 
precedat-o şi pe care ea are menirea să le exprime. B. Croce consideră, de exemplu, 
că nimic nu se limpezeşte în conştiinţa artistului fără să treacă în opera sa. În 
terminologia sistemului său estetic, această convingere a luat forma identității 
dintre intuiție şi expresie. 

b. S-a considerat, de asemenea, că, dacă opera de artă este oglinda sufletului 
creatorului, ea se oglindeşte, la rândul său, în sufletul celui care o contemplă. 
Chiar dacă această nouă răsfrângere se poate uneori tulbura, ar fi suficient să se 
îndepărteze cauzele acestei tulburări pentru ca opera să trăiască o a doua existenţă 
desăvârşită în conştiinţa receptorului. În acest spirit esteticianul român Mihail 
Dragomirescu compara opera de artă cu un fel de Idee platoniciană, adică cu un 
prototip pe care inteligenţa critică îl poate restabili în integralitatea sa, corectând 
denaturările induse de conştiințele individuale în actul receptării. 

c. În fine, a fost contestată şi distincţia dintre receptare şi creație. S-a spus, 
în acest sens, că a te bucura de o operă de artă echivalează cu a o recrea în propriul 
spirit. După ce a identificat intuiţia cu expresia, B. Croce a propus şi identitatea 
dintre geniu şi gust: „Pentru a-l judeca pe Dante trebuie să ne ridicăm la înălțimea 
lui... În această identitate stă posibilitatea că micile noastre suflete să răsune 
împreună cu cele mari şi să se ridice laolaltă cu ele în universalitatea spiritului”. 

Datorită acestor identificări s-a ajuns uneori la concluzia că diferențierea 
elementelor constitutive ale problematicii estetice ar fi inutilă. Estetica ar trebui să 
se ocupe de unul singur dintre aceste momente, selectând, în acord cu un anumit 
punct de vedere, pe acela care i se pare caracteristic. Astfel, estetica idealistă a fost, 
de cele mai multe ori, o estetică a operei de artă sau o filosofie a artei. De 
exemplu, în sistemul estetic idealist al lui Hegel problemele creaţiei şi receptării 
operei de artă sunt practic absente, interesul concentrându-se aproape exclusiv 
asupra operei de artă. 

Când progresele psihologiei au început să se răsfrângă şi în estetică, emoția 
artistică, deci o componentă a procesului receptării artei, a trecut în prim-planul 
interesului unor cercetători. Astfel, procesul creaţiei artistice şi opera de artă sunt 
ignorate în concepția estetică a lui K. Groos, care examinează doar procesul 
receptării artei. 

Mai târziu, s-a considerat că estetica ar trebui să se ocupe numai de procesul 

creației artistice. S-a constituit astfel estetica productivă, avându-l ca principal 
reprezentant pe Ernst Meumann. 

Deşi au contribuit la aprofundarea unor aspecte ale problematicii estetice, 
aceste tendinţe s-a dovedit a fi tot atâtea denaturări ale ei. Expunerea integrală şi 
sistematică a problematicii estetice reclamă distincția dintre valoarea estetică, 
opera de artă, personalitatea artistică, procesul creației artistice şi receptarea 
operei de artă, care, deşi sunt intim corelate, au multiple particularități ce fac 
imposibilă atât identificarea lor, cât şi ignorarea uneia sau alteia dintre ele. 


4. DOMENIUL DE CERCETARE AL ESTETICII 


Pentru a fi abordate şi soluționate cât mai pertinent, cele cinci mari teme ale 
esteticii reclamă utilizarea unui material propriu şi a unor metode adecvate. 
Preocuparea de circumscriere a graniţelor între care se exercită gândirea estetică şi 
deci de determinare a surselor materialului său informativ este relativ nouă în 
estetică. Înainte de mijlocul secolului al XVIII-lea estetica nu recunoştea decât un 
singur tip de artă, un singur izvor al dezvoltării ei istorice şi aborda această artă 
exclusiv din punct de vedere normativ. Întrebarea capitală pe care şi-o punea 
estetica dinaintea jumătăţii secolului al XVIII-lea era: care sunt normele frumuseţii 
clasice, canoanele artei greco-romane? Ceea ce nu se încadra în aceste norme era 
nu numai dezaprobat, ci de-a dreptul ignorat. Stilul gotic, de pildă, era pentru La 
Bruyere „o expresie a barbariei”. Filosofia clasică a artei nu i-a acordat nici un rol 
şi nici o importanță, aşa cum a nesocotit şi creația artistică a tuturor popoarelor 
aparţinând altor tipuri de inspiraţie sau altor zone culturale decât cea occidentală de 
tradiție greco-romană. Peste numai un secol mişcarea romantică va face însă din 
stilul gotic suprema expresie a creaţiei artistice! 

De la mijlocul secolului al XVIII-lea s-a înregistrat o extindere progresivă a 
materialului de reflecţie al esteticii. A început să câştige o tot mai largă adeziune 
teza că plăcerea estetică poate fi trezită şi de creații care nu satisfac criteriile 
frumuseţii clasice. Este semnificativă, în acest sens, popularitatea de care s-au 
bucurat în Anglia Shakespeare şi Milton, ale căror opere nu se integrează în 
canoanele esteticii clasice. În Germania, Lessing, pornind de la exemplul dramei 
shakespeariene, va încerca să înlăture supremaţia clasicismului francez în teatru. 
Schiller pledează pentru legitimitatea inspirației moderne autonome în poezie. 
Hegel reuşeşte să trezească interesul gândirii estetice occidentale pentru arta 
vechilor popoare orientale. Sistemul estetic hegelian a reuşit să impună teza că 
gândirea estetică trebuie să-şi extragă materialul teoretizărilor ei din întreaga istorie 
a artelor. Pentru estetica clasică era de neconceput că urâtul ar putea deveni 
vreodată nu doar obiect de interes estetic, ci chiar una dintre categoriile 
fundamentale ale esteticii şi valoarea centrală a unor programe şi mişcări artistice 
majore. 

Extinderea considerabilă obiectului cercetării estetice şi relativizarea 

idealului artistic au determinat diminuarea preocupării normative a esteticii, 
amplificând-o corespunzător pe cea explicativă. Această extindere a domeniului de 
cercetare al esteticii nu a condus însă la identificarea ei cu istoria artelor. Istoria 
artelor nu-i va furniza esteticii decât materialul teoretizărilor sale. Mai precis, 
acelaşi material va fi prelucrat în modalități diferite, după cum va fi utilizat de 
istoria artelor sau de estetică. 

Istoria artelor, ca orice disciplină istorică, tinde să stabilească serii istorice 
între operele şi artiştii de care se ocupă, să surprindă unitatea şi raționalitatea 
procesului succesiunii lor temporale. Aceste serii istorice sunt desemnate în istoria 
artelor cu termenii speciali de epoci artistice, curente şi şcoli. 

Acelaşi material va fi însă altfel întrebuințat de estetică, în calitate de 
disciplină sistematică. Operele, artiştii, programele artistice etc. vor fi studiate de 
ea cu preocuparea specială de a le integra în unități sistematice, în tipuri estetice 
permanente. Ea va distinge stiluri, tipuri, genuri, specii etc. artistice. 

Confuziile frecvente dintre istoria artelor şi estetică decurg, în primul rând, 
din faptul că ambele utilizează de multe ori aceeaşi terminologie, căreia îi conferă 
însă semnificaţii diferite. Transferurile ilicite de semnificaţii de la una la cealaltă 
generează astfel de confuzii şi ambiguități. De exemplu, termenul „clasicism” este 
întrebuințat atât de istoria artelor, cât şi de estetică. În istoria artelor el desemnează 
o serie istorică, de pildă literatura franceză a celei de-a doua jumătăţi a secolului al 
XVII-lea. În estetică acelaşi termen denumeşte un tip estetic, adică o anumită 
structură artistică recurentă a operelor şi artiştilor, care s-a manifestat în aproape 
toate marile etape ale istoriei culturii. Din acest punct de vedere, se poate vorbi 
despre un clasicism al antichităţii, de unul al romantismului sau chiar al 
postmodernismului etc., ceea ce din perspectiva istoriei artelor poate părea aberant. 
Aceste distincții se impun şi în cazul altor termeni utilizaţi cu accepții sensibil 
diferite atât de istoria artelor, cât şi de estetică: romantism, baroc etc. 


5. METODOLOGIA ESTETICĂ 


Orice disciplină teoretică explorează domeniul său de cercetare cu ajutorul 
unui sistem de metode, procedee, tehnici, principii etc. Nici estetica nu face 
excepţie, metodologia sa incluzând ansamblul de procedee şi tehnici utilizate în 
cercetarea domeniului estetic. Dependentă nemijlocit de natura, complexitatea şi 
evoluţia obiectului studiat, de poziţiile teoretico-filosofice principiale adoptate etc., 
metodologia estetică s-a dezvoltat şi structurat ca un sistem de metode distinct, 
mobil, în strânsă legătură cu procesul general de constituire şi autonomizare a 
esteticii. Sfera modalităților de cercetare estetică a înregistrat o continuă 
îmbogățire şi înnoire a instrumentarului de investigare, prezentând o mare 
diversitate de soluţii metodologice, un amplu registru de metode şi procedee 
specifice, proprii sau cu aplicabilitate şi în alte discipline. 

Astfel, au fost şi sunt larg utilizate metodele fundamentale, caracteristice 
oricărui tip de demers cognitiv rațional sistematic, cum sunt: analiza şi sinteza, 
comparația, generalizarea, inducția şi deducția etc., cărora le-au fost adăugate în 
permanență metode noi, propuse de metodologia modernă a ştiinţelor. 

Cu mai bine de un secol în urmă, G.T. Fechner a introdus în estetică metoda 
experimentală, cu ajutorul căreia pot fi explicate anumite aspecte ale operei de artă, 
fără a-i putea însă surprinde esenţa, structura unitară, valoarea sa de sinteză 
armonică. Limita sa majoră constă în faptul că abordează fenomenul estetic 
fragmentar, în timp ce caracteristica sa definitorie este unitatea. De asemenea, 
metoda experimentală nu are acces la idealitatea specifică operei de artă, nu poate 
elucida statutul său ontologic inedit. 

Punând accentul pe  determinările inconștiente ale inspiraţiei, pe 
similitudinile dintre vis, reverie şi creaţia artistică, metoda psihanalitică, întemeiată 
de S. Freud, priveşte fenomenul estetic ca rezultat al proceselor de reprimare şi 
sublimare a unor stări refulate ale creatorului sau receptorului, izolându-l de orice 
legătură cu contextul social-istoric şi spiritual al creaţiei sau receptării operei de 
artă, ceea ce conduce, cel mai adesea, la o viziune fragmentară, subiectivă şi 
psihologizantă asupra artei. 

Metoda fenomenologică, fundamentată de Ed. Husserl şi aplicată în estetică 
de N. Hartmann, C. Ingarden, M. Merleau-Ponty, M. Dufrenne şi, parțial, de J.-P. 
Sartre înlătură din câmpul cercetării orice referire la raporturile artei cu lumea 
reală, la determinările ei obiective, preocupându-se doar de idealitatea şi 
intenționalitatea operei, aşa cum apar ele intuiției pure, de căutare de forme şi 
esențe fără conținut. 

Evoluând de multe ori în zonele iraționalului, fenomenologia a reprezentat 
punctul de plecare al metodelor existențialiste, care au fost utilizate şi în cercetarea 
estetică (M. Heidegger, K, Jaspers, J.-P. Sartre, A. Camus etc.). Deşi sunt pronunțat 
subiectiviste şi puțin structurate, ele au capacitatea de revelare a unor aspecte ale 
solidarității dintre artă şi condiția umană. 

În a doua jumătate a secolului al XX-lea au cunoscut o amplă utilizare nu 
numai în estetică, ci şi în stilistică şi critica literar-artistică metodele structurale, al 
căror interes este reținut îndeosebi de aspectele de cuantificare, de stabilire cu 
rigoare matematică, uneori cu ajutorul computerului, a unor raporturi, proporții, 
corelaţii etc. prezente în opera de artă. 

Modernizarea şi transferul metodologic dinspre ştiinţele exacte au determinat 
în ultimul secol amplificarea considerabilă a utilizării în cercetarea estetică a 
metodelor cantitative: informaționale, cibernetice, semantice, de analiză 
contextuală, de stilistică structurală, de prozodie matematică etc. 

Îmbogățirea şi diversificarea cercetărilor estetice au condus la concluzia că 
orice metodă are virtuți şi limite. În fiecare situație în parte, cercetătorul trebuie să 
aleagă metodele cele mai eficiente şi mai productive pentru investigarea 
domeniului sau problemei cercetate. De multe ori el trebuie să adecveze metodele 

respective particularităților fenomenului cercetat şi chiar să imagineze metode 
inedite. Ele se justifică în măsura în care satisfac exigenţele demersului teoretic şi 
deschid noi orizonturi în explorarea domeniului sau problemei studiate. Datorită 
complexităţii acestora, cercetarea estetică nu poate pretinde să atingă acelaşi grad 
de rigoare şi certitudine ca ştiinţele pozitive, ceea ce nu înseamnă însă că 
rezultatele sale sunt arbitrare. 

AUTOEVALUARE 


. Motivaţi constituirea târzie în istoria culturii a esteticii ca disciplină autonomă. 
„De ce este estetica o disciplină filosofică? 

. Poate deveni estetica o ştiinţă? Argumentaţi-vă opinia. 

„Ce deosebiri există între frumosul natural şi cel artistic? 

. Consideraţi că estetica trebuie să se limiteze la studiul frumosului artistic sau să 


îl includă şi pe cel natural? Argumentaţi-vă opţiunea. 


. Care credeţi că sunt cauzele aspiraţiei omului modern de reîntoarcere la natură? 
. Cum explicaţi extinderea obiectului esteticii în epoca modernă şi în cea 


contemporană? 


. In ce măsură credeți că metodele informatice sunt oportune în cercetarea 


estetică? 


. Apreciaţi că în ultimele decenii interesul oamenilor pentru artă şi frumos a 


scăzut, a crescut sau s-a menținut la acelaşi nivel? Cum explicați evoluțiile 
respective? 


10. Realizaţi un eseu cu tema Homo aestheticus. 

C. VALOAREA ESTETICĂ 
Scopurile unităţii didactice sunt: 


e dea prezenta problematica generală a axiologiei 

de a defini şi caracteriza conceptul de valoare generică 

e dea semnala specificul valorii estetice şi raporturile sale cu celelalte valori 
ale culturii 

de a caracteriza atitudinea estetică şi a o deosebi de estetism 

de a prezenta sistemul categoriilor estetice şi a argumenta importanța sa 
minoră în cadrul problematicii esteticii 


Obiective operaţionale 


După ce vor studia această unitate didactică studenţii vor fi în măsură: 


să cunoască problematica axiologiei 

să înțeleagă complexitatea conceptului de valoare generică şi importanţa sa 
teoretică şi practică 

să cunoască specificul valorii estetice şi raporturile sale cu celelalte tipuri de 
valori ale culturii 

să opereze distincția dintre atitudinea estetică şi estetism 

să cunoască sistemul categoriilor estetice 


Structura unităţii didactice 


Cursul 5 
1. Conceptul de valoare generică — concept fundamental al axiologiei 
2. Specificul valorii estetice 
Cursul 6 
3. Atitudine estetică şi estetism 
4. Sistemul categoriilor estetice 


Bibliografie 

Autoevaluare 


C. VALOAREA ESTETICĂ 


1. CONCEPTUL DE VALOARE — CONCEPT FUNDAMENTAL 
AL AXIOLOGIEI 


Disciplină filosofică relativ tânără, axiologia (gr. axia — valoare şi logos — 
cuvânt, teorie) sau teoria valorilor a început să dobândească relief teoretic în a 
doua jumătate a secolului al XIX-lea în cadrul procesului mai amplu de 
fragmentare, specializare şi autonomizare a domeniilor tradiționale ale culturii, 
proces amorsat în epoca modernă şi care n-a încetat să se amplifice până în zilele 
noastre. Fondatorul său este considerat filosoful german Hermann Lotze, care a 
vorbit primul, în 1856, despre un „imperiu autonom al valorilor” şi a deosebit trei 
„lumi” distincte: a realităţii, a cunoaşterii şi a valorilor. Printre gânditorii care au 
contribuit la amplificarea şi aprofundarea cercetării axiologice pot fi enumerati: 
Friedrich Nietzsche, Alexius von Meinong, Christian von Ehrenfels, Heinrich 
Rickert, Wilhelm Windelband, Nicolai Hartmann, Max Scheler, Benedetto Croce, 
Louis Lavelle, Petre Andrei, Lucian Blaga, Tudor Vianu etc. Problematica 
axiologiei a început să se agrege în jurul noţiunii de valoare generică şi include 
teme ce vor antrena în doar câteva decenii un impresionant potențial de cercetare: 
statutul ontologic al valorii, geneza şi dinamica valorilor, clasificarea şi ierarhia 
valorilor, sistemele de valori şi funcționalitatea lor socială etc. Noua disciplină era, 
în fond, expresia teoretică a două tendinţe complementare: pe de-o parte, a unui 
efort analitic, de degajare şi izolare a unor probleme ce aparţineau în mod 
tradițional filosofiei şi, pe de altă parte, a unui demers sintetizator, de 
înmănunchere şi generalizare a unor achiziții ale disciplinelor ce studiază tipurile 
determinate de valori: etica, estetica, dreptul, logica, economia politică, teologia 
etc. Axiologia debuta astfel sub semnul unui adevărat paradox: deşi părea că mai 
mult explicitează şi sintetizează ceea ce se ştia deja, decât că descoperă cunoştinţe 
noi, perspectivele pe care le deschidea în varii domenii şi probleme erau atât de 
promițătoare încât entuziasmul teoretic pe care l-a declanşat a fost cvasiunanim. 
Aşa se explică numărul impresionant de lucrări de axiologie publicate la sfârşitul 
secolului al XIX-lea şi în primele decenii ale secolului al XX-lea. 

Reflecţia asupra valorilor este tot atât de veche ca şi meditaţia omului asupra 
lumii şi a propriei sale condiţii, fiind o constantă a întregii istorii a culturii. Pentru 

a deveni obiect de cunoaştere, valorile trebuiau mai întâi să existe, iar geneza lor se 
identifică practic cu procesul socializării. Afirmația că omul creează valori şi se 
creează prin valori rămâne valabilă oricât de „jos” am coborî pe scara evoluţiei 
istorice a speciei umane. Atitudinea valorizatoare în fața lumii şi a vieții este o 
determinație ontologică fundamentală a condiţiei umane denumită de axiologi 
homo aestimans. 

Prin valorizare omul urmăreşte să adecveze realitatea necesităţilor, 
aspirațiilor, idealurilor etc. sale. Valorile nu există şi nu pot exista, ca atare, în 
realitate, aşa cum există cel puţin o parte a obiectelor cunoaşterii. Prin ele omul 
impune realităţii exigenţele sale, încearcă să o adapteze la ele. Existenţa este astfel 
„umanizată ”, adică i se impun tiparele omului, care nu se mulţumeşte cu ceea ce 
este, ci plăsmuieşte şi încearcă să dea ființă şi la ceea ce el doreşte să fie sau 
consideră că trebuie să fie. Valorile sunt expresia efortului omului de a restabili un 
acord între el şi lume, acord care nu este dat, ci trebuie creat de el şi impus 
existenței. Ele sunt cel mai profund resort al progresului umanităţii, căruia îi sunt 
subordonate, deliberat sau spontan, cunoaşterea şi acțiunea. Orice act uman este 
condiționat valoric, iar progresele veritabile realizate de umanitate au fost 
întotdeauna înnoiri în ordine valorică. 

Cele mai timpurii referiri la valori care ne-au parvenit lasă să se întrevadă o 
imemorială explorare prealabilă a lor la nivelul cunoaşterii comune, fapt explicabil 
dacă avem în vedere că orice comunitate umană îşi percepe şi-şi afirmă 
identitatea, în primul rând, prin valorile pe care le creează sau la care aderă. 
Acesta este şi motivul pentru care în culturile arhaice conținuturile cognitive sunt 
asociate sincretic celor valorizatoare, iar emanciparea lor de acestea este lentă şi 
anevoioasă. Aşa se explică fundamentarea târzie a axiologiei în istoria culturii: 
detaşarea componentei valorizatoare a modalității specific umane de raportare la 
realitate presupune o înaltă capacitate de analiză şi abstractizare, precum şi 
constituirea prealabilă a disciplinelor ce studiază tipurile determinate de valori. 
Pentru a se putea sesiza şi studia valoarea trebuiau mai întâi cunoscute temeinic 
valorile. 

Consideraţiile asupra valorilor au început să dobândească consistență 
teoretică, în spaţiul cultural european, în etapa clasică a filosofiei antice greceşti, în 
urma „revoluției socratice”, care a deplasat centrul de interes al reflecției filosofice 
de la natură la om. Dialogurile lui Platon (unele subintitulate semnificativ: „Despre 
bine”, „Despre frumos”, „Despre pietate” etc.), ca şi numeroase analize şi reflecţii 
din lucrările lui Aristotel, atestă acuitatea cu care gânditorii vechii Elade au resimţit 
problematica valorilor, multe pasaje din operele lor putând sta la loc de cinste în 
orice tratat modern de axiologie. Şi în epocile ulterioare valorile au continuat să 
prilejuiască aprecieri judicioase, modul de înţelegere şi atitudinea față de ele 
purtând, de fiecare dată, coloratura particularităților culturilor şi timpurilor 
respective. 

Paradoxul pare a fi constitutiv problematicii valorilor, din moment ce ea a 

fost sesizată şi analizată din zorii umanităţii, dar nu s-a constituit într-o teorie 
închegată decăt foarte târziu în istoria culturii. Axiologul francez Raymond Ruyer 
observa, referindu-se la Kant — considerat în mod unanim drept cel mai de seamă 
precursor al axiologiei — că: „Filosofia lui Kant este, în mod evident, o filosofie a 
valorilor. Cele trei Critici ale sale s-ar putea intitula: «Despre adevăr», «Despre 
bine», „«Despre frumos». Dar această filosofie este încă implicită” (Raymond 
Ruyer, Philosophie de la valeur, Libraire A. Colin, Paris, 1952, p. 5., s.n.). Într- 
adevăr, timp de peste două milenii, considerațiile asupra valorii generice au fost 
sau implicite sau realizate din perspectiva unor tipuri determinate de valori. Abia 
pe la mijlocul secolului al XIX-lea a început procesul de explicitare a ceea ce nu 
fusese vizat decât implicit, de generalizare a ceea ce, până atunci, nu fusese 
abordat decât din perspective particulare. 

Problema fundamentală a axiologiei poate fi formulată astfel: au lucrurile, 
creaţiile, actele, faptele, evenimentele etc. valoare pentru că le prețuieşte omul sau 
el le prețuieşte pentru că ele au valoare? În alţi termeni: temeiul valorii se află în 
obiect sau în subiect? 

Etimologic termenul valoare derivă din verbul latinesc valere, care are 
sensul primitiv de a putea sau a avea putere, dar când este urmat de un termen de 
comparaţie însemnă a procura o satisfacție. Conceptul de valoare a fost mult timp 
impregnat de sensul din economia politică, ce i-a fost conferit de economiştii 
clasici englezi A. Smith şi D. Ricardo. Utilizarea lui cu acest sens sugera că 
bunurile ar poseda, în afara calităților lor stabile, constatabile empiric, şi o calitate 
intrinsecă dinamică, ce ar determina gradul lor de importanţă pentru satisfacerea 
trebuinţelor umane. Această calitate ar fi măsurabilă prin efortul necesar pentru 
obținerea bunurilor respective. Cu alte cuvinte, bunurile ar avea o valoare cu atât 
mai mare cu cât efortul depus pentru obţinerea lor ar fi mai mare. Din acest motiv, 
de exemplu, aurul sau diamantele au valoare economică mare, în timp ce piatra are 
valoare economică mică etc. Deşi aparent banală, această observaţie este judicioasă 
şi a avut o importanță majoră pentru constituirea economiei politice ca ştiinţă. Este 
evident că şi în accepție economică valoarea se referă nu atât la calitățile empirice 
ale lucrurilor, cât la importanţa pe care le-o conferă omul. 

Semnificaţia axiologică a conceptului de valoare este însă mult mai generală 
decât cea cu care operează economia politică şi sensibil diferită de ea. Ea vizează 
nu numai bunurile, ci, în principiu, orice fapt, act, existenţă, creație etc. 

Încă din primele stadii ale evoluţiei teoriei valorilor s-au conturat, cu destulă 
pregnanţă, cele trei orientări axiologice fundamentale, delimitate în funcție de 
modalitatea de soluţionare a problemei cardinale a noii discipline: problema 
naturii valorii. Cercetătorii domeniului acceptă, de regulă, că valoarea este legată, 
într-un fel sau altul, de relația obiect — subiect. Prin raportare la această relație, 
orice concepţie axiologică este subsumabilă, în principiu, fie subiectivismului 
(valoarea este imanentă subiectului), fie obiectivismului (valoarea este plasată în 
sfera transsubiectivă a unor obiecte materiale sau ideale), fie relaționismului 

(valoarea rezultă din relaţia subiect — obiect sau este chiar această relaţie). În scurta, 
dar densa istorie a axiologiei aceste orientări au fost mult dezvoltate, rafinate şi 
nuanţate, propunându-se o multitudine de perspective şi de modalităţi de concepere 
şi abordare a valorilor. Deşi toate au contribuit la aprofundarea studiului valorilor, 
cea mai pertinentă şi mai productivă pentru soluţionarea problematicii axiologice s- 
a dovedit a fi orientarea relaţionistă. 

Valorile sunt prin natura lor relaționale, întrucât nu pot exista fără un suport 
obiectiv şi un act subiectiv de semnificare. Axiologii afirmă în acest sens că 
valoarea are doi „poli”: obiectul axiologic şi subiectul axiologic. Obiect axiologic 
poate fi, în principiu, orice, căci orice obiect, bun, persoană, act, fapt, creaţie, 
eveniment etc. poate fi valorizat. Subiect axiologic nu poate fi decât omul, nu atât 
în ipostaza sa de individ, cât în cea de colectivitate. Evident, valoarea nu există 
decât prin acte individuale de valorizare, dar ea devine etalon numai prin 
recunoaşterea sa de către o comunitate umană determinată. Se impune, în acest 
sens, distincţia dintre valoare şi preferința individuală. O preferinţă individuală 
dobândeşte semnificație valorică numai în măsura în care se raportează la o 
valoare. O altă distincție operată de axiologi este cea dintre a fi valoare şi a avea 
valoare. Dacă la nivelul simțului comun se consideră, de exemplu, că un tablou sau 
o faptă bună sunt valori, în sens axiologic ele au valoare, adică sunt valorizare prin 
raportare la anumite valori: la o valoare estetică (frumos, sublim, tragic etc.), în 
primul caz, şi la valoarea etică (binele), în cel de-al doilea. 

Valoarea are două caracteristici fundamentale: polaritatea şi ierarhia. 

Polaritatea se referă la faptul că valorile sunt asociate întotdeauna polar: 
bine — rău, adevărat — fals, frumos — urât, sacru — profan, drept — nedrept etc. Orice 
valoare este cuplată deci cu o valoare opusă. Negarea unei valori înseamnă implicit 
afirmarea alteia. Prin această caracteristică valoarea se deosebeşte radical de simpla 
existență: negarea oricărei existențe are drept rezultat neantul, în timp ce negarea 
unei valori înseamnă afirmarea valorii opuse celei negate. În mod curent sunt 
considerate valori numai cele pozitive, în timp valorile plasate în registrul axiologic 
negativ sunt numite frecvent nonvalori. Axiologii evită acest termen preferându-l 
pe cel de valori negative, întrucât în mod riguros nonvaloare înseamnă ceva care nu 
este valoare (cum ar fi, de exemplu, o existenţă considerată în sine, adică în afara 
raporturilor sale cu omul), în timp ce valorile negative sunt tot atât de reale şi de 
legitime axiologic ca şi cele pozitive. Polaritatea solicită asocierea explicită sau 
implicită de către subiectul valorizator la fiecare valoare a unui da sau nu, a unei 
aprobări sau dezaprobări, a unei acceptări sau respingeri. Această caracteristică a 
valorii marchează ruptura axiologică de indiferența contemplativă, pentru care 
obiectele, bunurile, creațiile, actele, evenimentele etc. sunt plasate pe acelaşi plan şi 
acțiunile exercitate asupra lor sunt considerate echivalente. Putem fi indiferenți faţă 
de bunuri, acte, creaţii, evenimente etc. numai atât timp cât nu le conferim o 
semnificație umană, o importanţă pentru noi, adică doar atât timp cât nu le atribuim 
valoare. În momentul în care le raportăm la o valoare, o asemenea indiferență 

devine imposibilă. 

Cea de-a doua caracteristică fundamentală a valorii, ierarhia, vizează faptul 
că valorile au nu numai poli, ci şi grade. Preferinţele sau respingerile umane sunt 
ordonate ierarhic, astfel încât putem preţui sau dispreţui, de exemplu, o creație sau 
o conduită umană mai mult sau mai puţin, în funcție de măsura în care ele satisfac 
sau pot satisface necesităţile, aspiraţiile sau idealurile noastre. Registrul 
valorizărilor umane este asemănător unui termometru, pe scala căruia gradul 0 este 
echivalent cu indiferența. Sunt însă teoreticieni care consideră că „termometrul” 
axiologic nu înregistrează, pur şi simplu, gradul 0, căci a spune că ceva îmi este 
indiferent înseamnă a spune implicit că nu mă interesează, ceea ce ar echivala cu o 
valorizare negativă. Preferinţa unei valori alteia înseamnă deci nu numai o alegere 
într-o ordine polară alternativă, ci şi într-o ordine ierarhică graduală. Dacă 
polaritatea exprimă o inversiune a sensului, inerentă dispunerii valorilor în cupluri 
polare, ierarhia reprezintă o continuitate a sensului, corespunzătoare ordonării lor 
graduale. Cele două caracteristici fundamentale ale valorilor constituie astfel o 
unitate dialectică a discontinuități şi continuității, specifică domeniului axiologic. 

Toate aceste considerații permit următoarea definiție a valorii generice: 
valoarea este acea relaţie între subiect şi obiect în care, prin polaritate şi ierarhie, 
se exprimă prețuirea acordată (de o persoană sau colectivitate umană) unor 
obiecte, însuşiri sau fapte (naturale, sociale sau psihologice) în virtutea capacității 
acestora de a satisface anumite necesităţi, dorinţe, aspirații sau idealuri umane 
istoriceşte condiționate. 

Această definiție este valabilă pentru toate tipurile determinate de valori 
(vitale, economice, politice, juridice, morale, estetice, teoretice, religioase), dar 
fiecare se individualizează printr-o serie de trăsături specifice. Valoarea generică 
reprezintă deci genul proxim al tuturor tipurilor de valori, dar pentru a le înțelege 
specificul trebuie să le cunoaştem şi diferențele specifice. 


2. SPECIFICUL VALORII ESTETICE 


Conform definiției esteticii, în centrul interesului său teoretic se află 
frumosul natural şi artistic, care este una dintre valorile fundamentale al culturii — 
valoarea estetică. 

Valoarea estetică nu trebuie confundată cu suportul său, adică cu obiectul 
sau cu bunul estetic. Un obiect nu devine estetic decât atunci când şi în măsura în 
care este valorizat prin raportare la valorarea estetică. Acelaşi obiect poate fi 
valorizat prin raportare la valori diferite, statutul său axiologic schimbându-se în 
consecință. Astfel, un obiect care este valorizat de artist sau de amatorul de artă ca 
operă de artă, adică este considerat un bun estetic, poate fi valorizat de negustorul 
de artă ca o marfă şi, în acest caz, el se transformă într-un bun economic. La fel, 
obiectul valorizat de unii ca operă de artă poate fi valorizat de alții ca mijloc de 
educaţie morală, instrument de propagandă politică, obiect de devoțiune religioasă 

etc. În aceste cazuri unul şi acelaşi obiect este valorizat pe rând prin raportare la 
valorile estetică, morală, politică sau religioasă şi se transformă, în consecinţă, într- 
un bun aparținând uneia sau alteia dintre aceste categorii. Evident, obiectul rămâne 
acelaşi, dar valorizarea sa se modifică. În raporturile omului cu realitatea, de multe 
ori, mai importante decât lucrurile ca atare sunt semnificaţiile pe care el li le 
atribuie. 

În general, unui obiect i se recunoaşte valoare estetică numai atunci când 
este considerat o realitate unitară şi izolată de ambianța în care se găseşte, realizată 
astfel încât prin ea se exprimă originalitatea artistului care a creat-o. În consecinţă, 
obiecte care în mod obişnuit sunt valorizate prin raportare la alte valori, pot fi 
percepute în anumite împrejurări ca bunuri estetice sau chiar ca opere de artă. De 
exemplu, fetişul, care este pentru african un obiect religios, este valorizat de 
european ca operă de artă. O mare parte a creaţiei artistice antice a avut inițial 
semnificații religioase. Unor obiecte utilitare (arme, vase, tacâmuri, ceasuri, 
mobilier etc.) li se poate atribui în posteritate semnificație artistică. De asemenea, 
unor creaţii ale ştiinţei sau filosofiei (cum ar fi teoriile ştiinţifice sau sistemele 
filosofice), tipologic distincte de operele de artă, li se pot conferi uneori virtuți 
artistice. În acelaşi sens, unor aspecte ale frumuseţii naturale, care sunt ontologic 
diferite de operele de artă, li se recunosc adesea valenţe estetice etc. 

Toate aceste constatări şi precizări evidenţiază distincția dintre bunuri şi 
valori. 

Bunurile sunt obiecte, produse ale naturii sau creații umane, cu ajutorul 
cărora sunt satisfăcute necesități materiale sau spirituale ale omului. 

Valorile sunt însă obiecte ideale, prin raportare la care datele brute ale 
existenței se transformă în bunuri. Ele se constituie în procesul interacțiunilor 
omului cu realitatea şi cu semenii săi şi exprimă într-o formă abstractizată şi 
generalizată necesităţile, aspiraţiile şi idealurile unor comunități umane 
determinate. Numai prin raportare la un astfel de obiect ideal un bun care în sine 
este, de multe ori, inexpresiv poate fi valorizat ca operă de artă, bun economic, 
faptă morală sau simbol religios. 

Numeroşi axiologi disting între valori şi bunuri-mijloace, pe de o parte, şi 
valori şi bunuri-scopuri, pe de altă parte. 

Există bunuri care servesc pentru obținerea altor bunuri mai importante decât 
ele. Astfel de bunuri-mijloace sunt, de pildă, banii sau bunurile utilitare. Valoarea 
economică, prin raportare la care aceste bunuri sunt valorizate, este o valoare- 
mijloc. Dacă bunurile economice sunt convertite în scopuri se produce o denaturare 
gravă a personalității individului respectiv. Cu atât mai mult, o societate care 
transformă bunurile materiale în scopuri ale vieţii este profund dezumanizată. Tot o 
valoare-mijloc este şi valoarea politică. Politica n-ar trebui să devină niciodată un 
scop în sine, ci doar un mijloc pentru atingerea unor valori superioare. 
Politicianismul este una dintre cele mai grave şi mai rebele maladii ale 
organismelor sociale. Bunuri-mijloace sunt şi cele vitale şi juridice, valorizate prin 


42 


raportare la valorile vitală, respectiv juridică. Nimeni nu-şi doreşte să fie sănătos 
pentru a fi sănătos, ci pentru a-şi putea împlini în condiții optime scopurile majore 
ale vieții. La fel, o lege sau o constituţie nu sunt decât mijloace pentru asigurarea 
cadrului legal pentru ca indivizii să-şi poată atinge idealurile etc. Valorile şi 
bunurile-mijloace nu trebuie însă desconsiderate căci în absenţa lor realizarea 
valorilor-scopuri şi crearea bunurilor valorizate prin raportare la ele este, de cele 
mai multe ori, imposibilă. Miracolul spiritului uman apare atunci când valori- 
scopuri dintre cele mai înalte sunt realizate în condiţii de precaritate ori chiar de 
absență a mijloacelor. Atât indivizii, cât şi grupurile umane trebuie să 
conştientizeze însă faptul că transformarea valorilor şi bunurilor-mijloace în valori 
şi bunuri-scopuri înseamnă condamnarea lor la o simplă existenţă confortabilă, dar 
lipsită de orizont şi de sens spiritual. Cine se mulţumeşte numai cu atât, numai atât 
va avea. 

Alături de valorile-mijoace există şi valori-scopuri, prin raportare la care iau 
naştere bunurile-scopuri, adică bunurile care nu sunt dorite pentru a fi depășite, ci 
pentru ele însele. Ele sunt cele care conferă sens spiritual şi împlinire existenței 
umane. Astfel de valori-scopuri sunt: adevărul teoretic, frumosul artistic, binele 
moral şi sacrul religios. 

Valoarea estetică este deci şi n-ar trebui să fie decât o valoare-scop. Obiecte 
indiferente din punct de vedere axiologic pot deveni, atunci când sunt valorizate 
prin raportare la valoarea estetică, scopuri ale vieții. Operele de artă sunt preţuite 
pentru ele însele şi nu în vederea atingerii altor valori. 

În categoria valorilor-scopuri, prin raportare la care iau naştere bunurile- 
scopuri, pot fi distinse două clase, după cum acţiunea de raportare a bunurilor la 
valorile respective este mediată şi laborioasă sau nemijlocită şi spontană. 

Un bun teoretic, moral sau religios (cum ar fi o teorie ştiinţifică, o faptă 
omenească sau o conduită religioasă) sunt susceptibile de discuţii, au nevoie de 
comentarii, evaluări, justificări şi interpretări. Adevărul, binele şi sacrul sunt, ce 
cele mai multe ori, problematice. Sunt necesare acte de meditaţie şi de evaluare 
pentru a determina adevărul unei teorii, binele unei fapte sau sacralitatea unui bun 
ori a unei acțiuni. S-ar putea spune, în aceste cazuri, că valoarea nu este pe deplin 
întrupată în bun. Bunul respectiv nu pare a fi decât punctul de plecare sau pretextul 
de la care ne putem înălța, prin acte de meditaţie şi evaluare, către valoare. Valorile 
se găsesc aici într-un raport de transcendență faţă de bunuri. 

În cazul valorii estetice, prin raportare la care iau naştere bunurile estetice, 
avem sentimentul că valoarea este topită în bun, că valoarea şi bunul alcătuiesc una 
şi aceeaşi fiinţă. Raportul dintre ele este unul de imanenţă. Ele fuzionează astfel 
încât valoarea unei opere de artă sau un aspect al frumuseţii naturale ni se dezvăluie 
imediat, cu spontaneitate, fără mijlocirea unor activități raţionale laborioase. Cine 
discută, comentează, interpretează etc. o operă de artă o consideră, de fapt, un bun 
teoretic sau moral. De exemplu, dezbaterile despre psihologia lui Jon, personajul 
principal al romanului omonim al lui Rebreanu, ori despre vinovăția sau 

nevinovăția Emei Bovary din Madame Bovary a lui Flaubert nu consideră de fapt 
creațiile respective ca opere de artă, ci drept „cazuri” psihologice sau morale. 
Valoarea estetică a operei nu este afectată de astfel de interpretări, care vizează 
aspecte extraestetice ale ei. În special teoriile diferitelor arte, dar adesea şi estetica, 
tratează operele de artă din sferele lor de competenţă mai degrabă ca bunuri 
teoretice decât ca bunuri estetice. Chiar dacă există sentimente estetice care se 
desfăşoară în timp şi reclamă o serie de elemente intelectuale, acestea nu apar decât 
în cadrul impresiei spontane declanşate de operele de artă şi nu fac decât să 
dezvăluie valori care se găsesc implicate în ea. 

Din aceste raporturi dintre valori şi bunuri decurg consecințe importante 
pentru mai buna înțelegere a valorii estetice. Bunurile teoretice, morale şi 
religioase, fiind transcendente în raport cu valorile corespunzătoare, sunt 
înlocuibile, interşanjabile. Un adevăr poate fi exprimat în două sau mai multe 
moduri. Forma acţiunilor morale este, de cele mai multe ori, indiferentă. La rândul 
său, religiozitatea se poate manifesta în multiple modalități. 

În cazul bunurilor estetice, care se află în raporturi de imanenţă cu valorile 
corespunzătoare, situația este radical diferită. Se constată aici un caracter de 
unicitate absolută a bunurilor. O operă de artă este un unicat şi nu poate fi 
înlocuită. Cópiile, reproducerile, albumele de artă, imitaţiile etc. au, cel mult, 
importanţă informativă, valoarea lor estetică fiind nulă. Ele pot avea şi valoare 
economică, în funcție de calitatea lor, resursele consumate pentru realizarea lor, 
raritate etc. Replica unui tablou este un alt tablou. Cu fiecare interpretare un concert 
simfonic, un spectacol de operă sau o piesă de teatru au o altă existență. Chiar în 
cazul unor c6pii identice ca autor, execuție şi material, ceea ce s-a repetat a fost 
actul tehnic al execuţiei şi nu actul artistic al creaţiei, care s-a produs o singură dată 
şi a dat naştere unei opere unice. 

Din această unicitate a operei de artă rezultă imposibilitatea ei de servi drept 
model sau de a fi imitată. În timp ce există modele teoretice, morale sau religioase, 
arta nu învaţă pe nimeni nimic şi nu constituie niciodată un model care să poată fi 
urmat. Experienţa artiştilor mai vechi nu poate folosi urmaşilor şi operele lor nu pot 
constitui modele decât prin procedeele tehnice pe care le utilizează. De la un artist 
se poate învăța doar cum trebuie ales şi prelucrat materialul, dar niciodată cum 
trebuie creată opera. 

Valoarea estetică fundamentală este frumosul. În expresia lui imediată şi 
frapantă, ca splendoare, ca strălucire exuberantă sau discretă, frumosul se 
înfăţişează ca armonie. Din această perspectivă, sentimentul frumosului ar putea fi 
caracterizat drept tentația perfecțiunii, atracția sau chemarea spre intuirea sau 
realizarea plenară a virtualităților desăvăârşitului. Perfecţiunea reprezintă însă, cel 
mai adesea, un absolut, foarte rar sau imposibil de atins. Sentimentul frumosului 
este de aceea, în esenţa sa, o aspirație spre ideal. 

Întreaga istorie a esteticii atestă faptul că orice tentativă sau pretenţie de 
fixare a frumosului în formule şi definiții rigide s-a dovedit hazardată. De aceea 

frumosul este şi va rămâne o problemă permanent deschisă a esteticii. Istoria 
teoretizării acestei categorii estetice evidențiază faptul că frumosul este un fenomen 
estetic deosebit de complex, de proteic şi de fluent. Variatele încercări de definire a 
frumosului l-au raportat adesea la alte valori ale culturii, atât pentru a-l deosebi de 
ele, cât şi pentru a semnala multiplele sale corelaţii axiologice. Formula kalon 
kagathon (gr. kalon — „frumos”, kai — „şI”, agathos — „bine”), propusă de Platon 
pentru caracterizarea esteticului, sugera că frumosul şi binele alcătuiesc o singură 
ființă. Tentativele ulterioare de definire a frumosului l-au caracterizat ca: splendor 
veri — unii platonicieni; splendor ordinis — Sfântul Augustin; splendor formae — 
Toma d' Aquino; ceea ce place fără concept — Kant; întruchipare sensibilă a Ideii — 
Hegel; ceea ce este izbutit estetic — T. Vianu etc. 

O serie de esteticieni au propus distincția dintre valoarea estetică şi cea 
artistică. Cea dintâi s-ar referi la natură, la viaţa socială şi la creația umană în 
genere, iar cea de-a doua numai la artă, ca formă concentrată şi specializată a 
atitudinii estetice. În mod corespunzător, ar trebui să distingem şi între obiectele 
estetice, care ar putea fi peisaje naturale sau produse ale altor forme ale activității 
creatoare a omului (bunuri utilitare, unelte, mobilier, bijuterii etc.), care ar fi 
valorizate prin raportare la valoarea estetică, şi operele de artă, care ar fi produse 
ale activităţii artistice valorizate prin raportare la valoarea artistică. Rezultă că în 
cazul bunurilor estetice actul de valorizare s-ar exercita şi asupra unor obiecte 
extraartistice, iar în cazul operelor de artă exclusiv asupra unor produse ale 
activității de creaţie artistică. Deşi sunt cam rigide, aceste distincții permit o 
delimitare mai riguroasă a ceea este de ceea ce nu este artă. Numeroase obiecte, 
fenomene, bunuri utilitare, creaţii tehnice etc., care nu sunt opere de artă, pot avea 
deci virtuţi estetice. În secolul al XX-lea s-a constituit chiar o disciplină şi o 
preocupare tehnico-artistică specializată — design-ul — care urmăreşte încorporarea 
de valori estetice bunurilor utilitare, ambianţei cotidiene etc. 


3. ATITUDINE ESTETICĂ ȘI ESTETISM 


Posibilitatea de raportare a oricărui aspect al realului la valoarea estetică 
determină aşa-numita „atitudine estetică” în faţa artei, a lumii şi a vieţii. Adoptarea 
ei este o condiţie necesară nu numai pentru valorizarea adecvată a operelor de artă, 
ci şi pentru sesizarea şi prețuirea frumuseţii lumii, a vieţii, a semenilor şi a 
creațiilor neartistice. Atitudinea estetică trebuie distinsă însă de „estetism”, cu care 
este adesea confundată. 

Estetismul este acea atitudine față de realitate care reacționează numai la 
valorile artistice sau reduce la ele toate celelalte tipuri de valori. Această atitudine 
rămâne, în fond, opacă la toate valorile extraartistice sau chiar manifestă ostilitate 
față de ele. Estetismul nu valorizează adecvat nici adevărul, nici binele, nici sacrul 
sau le denaturează grosolan. Dintr-o astfel de perspectivă, A. Schopenhauer 

considera, de exemplu, că numai arta are capacitatea de a diminua suferința ce 
marchează în mod constitutiv condiția umană şi că nimic altceva n-ar avea nici o 
importanță, iar Fr. Nietzsche scria că „lumea nu este justificabilă decât ca fenomen 
estetic”. În acelaşi spirit, O. Wilde nota: „Mulţi oameni acţionează bine, dar foarte 
puţini vorbesc la fel, ceea ce înseamnă că a vorbi este mult mai greu şi mai 
frumos”. 

Umanitatea din om presupune totalitatea perspectivelor asupra lumii şi 
distribuţia lor adecvată situaţiilor de viaţă. Din acest motiv nesocotirea unor zone 
întinse ale domeniului valorilor în favoarea valorii artistice poate determina 
deformări grave ale personalității. Egoismul, lipsa de pietate, imoralitatea şi 
mărginirea intelectuală a estetului nu pot fi compensate prin sensibilitatea sa 
deosebită pentru frumos. Într-o astfel de configuraţie spirituală înseşi valorile 
estetice sunt, în fond, înjosite, deoarece ceea ce conferă relevanţă artei şi 
frumosului este faptul că ele există într-o lume care nu este în întregime artistică şi 
frumoasă. Numai alternanţa, corelarea şi contrastul lor cu alte valori şi bunuri le 
conferă adevărata semnificație. 

De cele mai multe ori, estetismul absolutizează dimensiunea formală a 
frumosului, negând sau minimalizând în sensul formalismului, autonomismului sau 
al „artei pentru artă” rolul şi importanța conținutului artistic. În ceea ce priveşte 
procesul receptării artistice, estetismul izolează componentele senzoriale de 
complexul de trăiri generat de opera de artă, exagerând până la absolutizare acele 
elemente ale operei care emoționează pe cale nemijlocit senzorială. Eroarea 
principială a estetismului constă nu atât în faptul că priveşte frumosul ca pe o 
problemă de formă, ci, mai ales, în aceea că ia în considerare numai aspectul său 
formal. Arta devine astfel un domeniu al aparenţelor frumoase şi al jocului liber al 
imaginaţiei, situat dincolo de orice condiționare sau ideal extraestetic. 

Estetismul a fost invocat uneori de curentele de avangardă ca protest 
împotriva academismului sau tentativelor de subordonare a artei unor idealuri 
extraestetice (politice, economice, morale, religioase etc.). Din acest punct de 
vedere, accentuarea de către estetism a libertății şi independenței absolute a 
artistului şi a actului de creație artistică a contribuit la delimitarea mai clară a 
specificului artei în ansamblul culturii şi la constituirea esteticii ca disciplină 
autonomă. În acest spirit, T. Maiorescu a combătut la sfârşitul secolului al XIX-lea 
falsele valori artistice ale poeziei patriotarde din epoca sa, care neglijau forma 
artistică în favoarea conţinutului declarativ-didacticist. În acelaşi spirit trebuie să 
interpretăm şi estetismul manifest al unor mişcări artistice de avangardă din secolul 
al XX-lea, care au încercat să spargă vechile tipare artistice şi să se impună în 
atenția publicului, adoptând de multe ori forme artistice şocante în raport cu 
habitudinile consacrate de valorizare artistică. 

Toate neajunsurile estetismului sunt străine însă atitudinii estetice, care nu 
nesocoteşte şi nici nu rămâne opacă celorlalte valori şi bunuri, dar urmăreşte să le 
dezvăluie şi să le pună în valoare şi valenţele estetice. 

4. SISTEMUL CATEGORIILOR ESTETICE 


Orice teorie estetică include şi o examinare şi, eventual, o sistematizare a 
categoriilor estetice. La modul cel mai general, ele pot fi definite drept noțiuni ce 
desemnează diferite modificări ale frumosului, denumiri generice ale anumitor 
impresii tipice determinate de operele de artă, precum frumosul şi urâtul, sublimul, 
comicul, umorul, grațiosul, fantasticul, tragicul etc. 

Problema categoriilor estetice a fost adusă în centrul interesului esteticii în 
special de estetica idealistă a secolului al XIX-lea. Această ascensiune se explică, 
în principal, prin două cauze: 

1. Prin teoria categoriilor estetice se puteau depăşi unilateralitatea şi 
exclusivismul interesului teoriilor estetice ale clasicismului. Estetica clasică, ce 
sistematizase doar experienţa artistică a antichității greco-romane, nu teoretizase 
decât o singură categorie a artei — frumosul — adică acea ipostază a ei caracterizată 
printr-o stilizare idealistă în obiect şi printr-o atitudine de contemplație liniştită, 
pătrunsă, în general, de sentimente plăcute, în subiect. Chiar şi tragediile trebuiau 
să fie creații „frumoase”. Termenul „frumos” este utilizat în acest context cu 
accepţia sa restrânsă de categorie estetică şi nu cu cea largă de „izbutit estetic”. 
Dacă în accepţie largă toate operele de artă care satisfac principiile constitutive ale 
artei — izolarea, ordonarea, clarificarea, idealizarea — sunt considerate frumoase, în 
accepţie restrânsă numai operele subordonate idealului artistic clasic merită acest 
atribut. Experienţa artistică modernă evidenția însă insuficiența idealului estetic 
clasic. Nici arhitectura sau sculptura gotică, nici teatrul lui Shakespeare, nici 
barocul sau rococoul etc. nu puteau intra în tiparele vechii estetici. Cea dintâi 
tentativă de amplificare a registrului categorial al esteticii clasice a fost realizată în 
Anglia de către Edmund Burke, care a dublat vechea teorie a frumosului cu cea a 
sublimului. Aceasta fusese anticipată, fără a avea însă nici o consecință asupra 
evoluției ulterioare a gândirii estetice şi, cu atât mai puţin, asupra practicii artistice, 
de insolitul „Tratat despre sublim” atribuit lui Pseudo-Longinus, care ne-a parvenit 
de la sfârşitul antichităţii (sec. I d.Hr.). După deschiderea realizată de Burke, care 
este considerat unul dintre precursorii romantismului, în lucrarea sa „Despre 
sublim şi frumos” (1757), dihotomia frumos — sublim apare în toate tratatele 
moderne de estetică, fiind consacrată de „Critica facultății de judecare” (1790) a 
lui Im. Kant. 

2. Factorul hotărâtor care a amplificat interesul pentru problema categoriilor 
estetice şi de care gândirea estetică trebuia să ţină seama, a fost ascensiunea în 
creația artistică a epocii moderne a categoriei „urâtului ”. Aceasta este definită 
printr-o violentă caracterizare realistă în obiect şi printr-o atitudine de împotrivire, 
pătrunsă, în general, de sentimente neplăcute, în subiect. Artişti ca A. Dürer, H. 
Bosch, F. Goya, Rembrandt, G. Arcimboldo etc. au creat opere care contraziceau 
flagrant idealul estetic clasic, subsumându-se la ceea ce mai târziu se va numi 

„estetica urâtului”. Urâtul a jucat un rol deosebit de important în arta romantică, ce 
se revendica din tradiția culturii gotice a Nordului. Fr. Schlegel, unul dintre 
principalii teoreticieni ai romantismului german, s-a pronunţat pentru o „estetică a 
urâtului” cu mult înainte ca V. Hugo să pledeze în Franţa pentru legitimitatea 
estetică a urâtului în numele „adevărului în artă”. Expresia teoretică sistematică a 
acestei tendinţe a apărut însă abia la jumătatea secolului al XIX-lea prin lucrarea lui 
K. Rosenkranz „O estetică a urâtului” (1853). Prin această lucrare „urâtul” a 
încetat să mai fie o simplă categorie a artei şi, în consecinţă, un concept periferic al 
esteticii. El a devenit, alături de frumos, conceptul ei central, care participă la toate 
metamorfozele artei. Cea ce am spus despre „frumos” este valabil, mutatis mutandi, 
şi despre „urât”: şi această noţiune este utilizată în estetică cu două accepțţiuni: una 
largă, care semnifică ceea ce este „neizbutit estetic” (stângaci, inexpresiv, irelevant 
etc.) şi alta restrânsă, categorială, referitoare la reprezentarea în operă a unui 
conţinut dezagreabil. Din această perspectivă categorială, toate celelalte categorii 
estetice: comicul şi umorul, sublimul şi tragicul, fantasticul etc. rezultă din dozări 
diferite ale frumosului şi urâtului şi din variate raporturi dialectice între ele. Toate 
formele artei sunt deci alterări ale frumosului pur, iar problema fundamentală a 
esteticii devine cea a modificărilor frumosului. 

Datorită acestor doi factori problema categoriilor estetice a dobândit în 
estetica secolului al XIX-lea un statut privilegiat, în dezacord cu relevanța sa 
estetică sa reală. 

Majoritatea doctrinelor estetice contemporane rețin şi examinează 
următoarele categorii estetice: frumosul şi urâtul, comicul şi umorul, sublimul şi 
tragicul, graţiosul etc. Au mai fost propuse însă şi alte categorii estetice ca: 
bizarul, fantasticul, fiorosul, grotescul, solemnul, idilicul etc. Se înregistrează astfel 
două tendinţe divergente: 

e De restrângere a numărului categoriilor estetice şi de considerare a 
celor omise drept varietăți sau combinaţii ale celor reţinute; 

e De extindere indeterminată a numărului categoriilor estetice, fiecare 
dintre cele adăugate fiind considerată ireductibilă. 

Sub raport strict estetic, categoriile numite impropriu „estetice” sunt 
expresii ale conținutului extraestetic al operelor de artă şi nu ale formei lor 
estetice. Nici frumosul sau urâtul, în înțelesul lor categorial, nici celelalte categorii 
estetice, indiferent de numărul lor, nu reprezintă modalități estetice de organizare 
a materiei sau a datelor conştiinţei. Ele desemnează, dimpotrivă, conținuturi, fiind 
noțiuni ce se aplică materiei sau fabulaţiei operei. Aşa-numitele categorii estetice 
sunt deci exterioare sferei estetice a artei. Această teză devine evidentă dacă luăm 
în considerare faptul că există nu numai un frumos, urât, sublim, grațios, fantastic 
etc. ale artei, ci şi ale naturii şi realităţii, în general. Există, în acelaşi sens, un 
comic sau un umor al situaţiilor sociale şi un tragic al condiţiei umane sau al 
istoriei. 

S-ar putea obiecta că astfel de însuşiri nu sunt descoperite în realitatea 

practică decât după ce au fost revelate de artă. Comparăm, de exemplu, o femeie 
frumoasă cu Mona Lisa, un copil prost crescut cu DI. Goe, un om zgârcit cu 
Harpagon sau cu Hagi Tudose etc. Există însă foarte multe cazuri în care astfel de 
impresii apar și fără suportul unor creaţii artistice. Este semnificativ, în acest sens, 
faptul că majoritatea indivizilor lipsiti de cultură şi cu sensibilitate artistică 
needucată sesizează manifestarea acestor categorii în situaţiile de viaţă în care sunt 
implicaţi, fără a cunoaşte prelucrările lor artistice. Tot atât de adevărat este însă şi 
faptul că atunci când li se cunosc transfigurările artistice percepţia lor extraartistică 
este mai amplă, mai profundă şi mai nuanţată. 

Tragicul nu este numai o închipuire a artiştilor, ci, în primul rând, o 
trăsătură constitutivă a realităţii, conform căreia eroul tragic cade jertfă tocmai 
datorită excelenţei caracterului său. Dacă tragicul n-ar exista decât în imaginația 
artiştilor şi nu şi condiţia ontologică a omului, el n-ar mai determina în sufletul 
nimănui acel amestec dramatic de teroare, milă şi admiraţie, care este considerat 
definitoriu pentru emoția tragică. Se poate aprecia deci că tragicul realităţii nu este 
resimţit prin analogie cu cel al artei, ci, dimpotrivă, acesta din urmă îşi extrage 
toată forţa şi expresivitatea lui din tragica întocmire metafizică şi morală a lumii. 
Dacă întâmplările tragice evocate de artă nu s-ar desprinde din acest fundal al 
vieţii, ele n-ar fi decât un simplu joc al spiritului care n-ar mai impresiona pe 
nimeni. Transfigurările artistice ale tragicului vieţii au capacitatea de a-l evidenția, 
a-i identifica sursele majore, efectele paradoxale, atitudinile umane exemplare etc. 
pe care el le determină. Personajele operelor tragice pot deveni modele de viață, au 
o remarcabilă forță umanizatoare, ceea ce explică larga audienţă a tragediei în 
întreaga istorie a artel. 

La fel, comicul şi umorul determină veselia deoarece denunţă stări reale de 
lucruri. Redus la tipul său cel mai general, comicul este întotdeauna o impostură 
demascată şi făcută, odată cu aceasta, inofensivă. Umorul este şi el o demascare, 
dar una care ajunge să descopere o valoare înaltă sub aparențele umile ce o ascund. 
Veselia determinată are, în fiecare dintre aceste împrejurări, o altă semnificaţie. 
Râdem cu ambele prilejuri, dar în primul caz pentru a pedepsi, iar în cel de-al 
doilea pentru a răscumpăra. Astfel de satisfacţii, la care participă întreaga noastră 
ființă, nu s-ar produce dacă ele n-ar corespunde realităţii lumii, ci doar imaginației 
artiştilor. Astfel, dacă râsul exprimă întotdeauna o satisfacție, râsul determinat de 
arta comică provoacă o dublă satisfacţie, prin confirmarea pe care o primim de la 
spiritul lucid al artiştilor. S-a afirmat, în acest sens, că emoția comică are caracter 
social, deoarece nu ne înveselim cu adevărat decât în societate. Ori de câte ori 
aflăm un banc bun sau o întâmplare amuzantă simţim nevoia să le împărtăşim 
primului cunoscut pe care-l întâlnim. Chiar în cazul citirii solitare a unei lucrări 
umoristice sau contemplării unei caricaturi stabilim o legătură socială cu un semen 
prestigios, care este creatorul operei respective. Mai mult decât atât: comicul este o 
caracteristică exclusivă a umanului. Ori de câte ori percepem ca amuzante 
conduitele unor animale sau anumite fenomene naturale o facem datorită asocierii 

lor spontane cu diferite defecte sau atitudini umane. 

Asemenea tragicului, comicului sau umorului, nici frumosul, urâtul sau 
graţiosul nu ne izolează în idealitatea areală a artei, ci ne apropie de realitatea 
lumii. Este semnificativ în acest sens faptul că putem distinge întotdeauna cu 
claritate între frumuseţea, urâţenia sau graţia modelului şi meritul estetic al 
prelucrării sale artistice. Există modele de mare frumusețe sau grație care în 
reprezentarea lor artistică nu inspiră decât opere neizbutite sau banale. Există, 
dimpotrivă, modele urâte care inspiră capodopere artistice. N-am putea distinge 
însă cu atâta claritate între frumusețea, urâţenia sau grația modelului sau a 
motivului şi transfigurarea lor artistică dacă cea din urmă n-ar aparţine sferei 
evaluărilor estetice şi cele dintâi sferei evaluărilor extraestetice. 

Constatarea că aşa-numitele categorii estetice vizează conținutul extraestetic 
al operelor de artă mai rezultă şi din faptul că ele sunt supuse variațiilor în timp, 
care limitează epoca în care au mare relevanţă. În general, operele de artă sunt 
vremelnice prin conţinutul lor, care este constituit din valorile extraestetice pe care 
le includ. Când interesul pentru acest conţinut determinat scade sau dispare, ca 
urmare a prefacerilor civilizaţiei şi dinamicii sensibilităţii umane, operele de artă nu 
mai sunt salvate de anacronism decât de însuşirea lor de realizări estetice, adică de 
prelucrări ale conţinuturilor respective ce poartă pecetea sufletului original al 
artistului. Dacă facem însă abstracţie de forma estetică a operei, concentrându-ne 
interesul doar asupra conținutului ei categorial, constatăm că, de cele mai multe ori, 
acesta nu se poate sustrage acțiunii erozive a timpului. Scăderea interesului artei 
moderne pentru frumos şi tragic demonstrează că aceste categorii sunt condiționate 
istoric, ţinând de conţinutul extraestetic şi vremelnic al operei, nu de forma, 
incomparabil mai durabilă, a prelucrării estetice a conținutului respectiv. 

În fine, aşa-numitele categorii estetice sunt noțiuni obținute prin 
sistematizări ale aspectelor lumii sau vieţii din alte perspective decât cea propriu- 
zis estetică. De cele mai multe ori ele sunt noțiuni metafizice sau morale. Dacă 
examinăm, de exemplu, modul în care s-a constituit teoria modernă a sublimului 
(care a fost prefigurată, cum menţionam mai sus, la sfârşitul antichității de 
„Tratatul despre sublim” al lui Pseudo-Longinus) ne dăm seama de caracterul 
extraestetic al acestei categorii. Principalii teoreticieni moderni ai sublimului — 
Kant şi Schiller — au afirmat prin această categorie ideea superiorității morale a 
omului, care transcende forțele dezlănţuite ale naturii şi chiar infinitatea ei. 
Infinitatea lumii este o idee modernă, apărută în Renaştere ca urmare a modificării 
modelului cosmologic. În acele secole de profunde restructurări ale concepției 
asupra lumii, o dată cu ideea infinității universului, a apărut şi sentimentul nobil de 
orgoliu al omului care gândeşte această infinitate, ridicându-se astfel, chiar şi 
numai prin acest fapt, deasupra ei. Nu întâmplător, Pascal a omagiat măreția 
„trestiei gânditoare”, iar Kant a corelat nemărginirea cerului înstelat cu legea 
morală aflată în abisurile conştiinţei umane. Este cert că teoria modernă a 
sublimului n-a fost elaborată ca urmare a prelucrării unui material artistic din 

perspectivă estetică, ci ca o consecință a speculaţiei metafizice şi morale asupra 
universului şi a condiţiei umane. 

Tot astfel, teoria grațiosului a fost elaborată, mai întâi, de Plotin, la sfârşitul 
antichităţii, ca un element esențial al sistemului său teologico-filosofic. Pentru 
Plotin, graţia nu este decât reflexul splendorii Creatorului în lumea creată. În 
acelaşi spirit, Schiller a definit în epoca modernă graţia ca acel fel de a se mişca şi 
de a se comporta al omului care nu trădează eforturile penibile ale voinței morale 
de a stăpâni instinctele şi înclinațiile naturale, ci atestă o spontaneitate uşoară şi 
fericită, care dovedeşte că voința morală, pe de-o parte, şi instinctele şi înclinațiile 
naturale, pe de altă parte, au ajuns să se armonizeze perfect. Vechea explicaţie 
metafizico-teologică a grației a lui Plotin a fost înlocuită de Schiller cu una etică, 
deci tot cu una extraestetică. Este semnificativ în acest sens şi faptul că în tratatul 
său intitulat „Graţie şi demnitate” Schiller nu invocă nici un exemplu din artă! 

S-a ridicat însă întrebarea dacă, chiar în calitatea lor de manifestări ale 
dimensiunii extraestetice a operelor de artă, categoriile estetice n-ar trebui să ocupe 
un loc mai important în cercetarea estetică? S-ar putea invoca, în acest sens, teza 
conform căreia conţinutul extraestetic al operelor de artă condiționează forma lor 
estetică. Cu alte cuvinte, ceea ce devine o operă de artă depinde şi de conţinutul de 
valori extraestetice pe care ea îl prelucrează. Dintr-o astfel de perspectivă, nu se 
poate contesta faptul că diferitele categorii estetice impun modalități specifice de 
manifestare a principiilor constitutive ale operei de artă. 

Astfel, eroul tragic nu este ales niciodată din aceeaşi lume cu personajul 
comic. Fiecare este izolat dintr-un alt plan al realităţii sociale. Artistul pare a privi 
de jos către eroul tragic, dar urmăreşte de sus peripețiile personajului comic, cu un 
clar sentiment al propriei sale superiorităţi. Din acest motiv, artistul comic merge 
adesea până la caracterizări şi detalii de amănunt, care nu apar niciodată printre 
procedeele estetice ale operelor tragice. Eroul tragic se menţine pe linia unei 
simplități monumentale, pe când comedia introduce, chiar şi în epocile clasice, un 
evident timbru realist. Caracterul tragic este rotunjit în perfecțiune sferică asupra sa 
însuşi, este închis față de adversitățile naturii, societăţii sau destinului, care îl pot 
zdrobi, dar nu şi altera. Figura comică este prin excelență contradictorie şi 
predispusă la fragmentare, elementele sale constitutive alcătuind o unitate precară 
şi provizorie. Drept urmare, compoziția tragică va reclama o mai mare stringenţă a 
organizării ei interne, o staticitate de bloc masiv, care nu este necesară în cazul 
comediei. De asemenea, opera tragică are o extensiune determinată, incluzând 
elementele necesare şi suficiente pentru conturarea caracterului tragic, iar 
amplificarea acestei extensiuni riscă să o compromită. Dimpotrivă, opera comică 
poate fi extinsă nedefinit, adăugarea de noi episoade amuzante conferindu-i adesea 
mai multă savoare. 

Frumosul este, de regulă, coordonat cu planul receptorului operei. Apariția 
lui este plasată într-o lume accesibilă, față de care receptorul nutreşte sentimentele 
unei cordialități deferente. De aceea detaliile caracterizării lui pot fi mai numeroase 

decât în cazul tragicului, dar mult mai puține decât în acela al comicului. Nu 
trebuie să ne uităm prea de aproape la figurile care urmează să rămână frumoase. 
Plăsmuirea şi perceperea lor trebuie să păstreze un anumit grad de generalitate, în 


ab 


sența căruia frumosul poate aluneca spre alte categorii. Pitorescul este cel mai 


frecvent duşman al frumuseţii, iar viziunea plastică îi este mai caracteristică. 
Graţia aparţine şi ea tipurilor idealiste, dar se poate manifesta şi sub aparente 
ingrate, tratate cu minuţie realistă etc. 


Explicitarea modalităților determinate în care diferitele categorii estetice 


influențează calitățile estetice ale operelor de artă nu constituie însă obiectul de 
studiu al esteticii generale, ci al unor discipline estetice specializate, ca teoriile 
diferitelor arte, critica de artă etc. 

AUTOEVALUARE 


. Definiți axiologia şi motivaţi statutul său teoretic de disciplină filosofică. 
. Este axiologia o disciplină antică sau modernă? 
. Caracterizaţi conceptul de valoare generică şi precizaţi raporturile sale cu 


conceptele ce desemnează tipurile determinate de valori. 


. Precizați distincția dintre a fi valoare şi a avea valoare. 
„Ce deosebire există între valorile-mijloace şi valorile-scopuri? Exemplificați 


cele două categorii de valori. 


. Individualizaţi valoarea estetică în ansamblul valorilor-scopuri. 
. Motivaţi unicitatea operei de artă. Ce valoare au copiile, imitaţiile şi 


reproducerile operelor de artă? 


„Ce este estetismul şi prin ce se deosebeşte el de atitudinea estetică? 
. Definiţi conceptul de categorie estetică. 


. Care au fost principalii factori care au determinat creşterea în epoca modernă a 
interesului pentru problema categoriilor estetice? 

. Precizaţi accepţiile cu care sunt utilizate în estetică noţiunile de frumos şi urât. 

. Motivaţi importanţa problemei categoriilor estetice în ansamblul problematicii 
esteticii. 

. Realizaţi un eseu cu tema: Virtuţi şi vicii ale estetismului. 

D. OPERA DE ARTĂ 


Scopurile unităţii didactice sunt: 


e de a caracteriza opera de artă şi a o deosebi de alte produse ale activității 
creatoare a omului 

e dea disocia forma, conţinutul, motivul şi materialul operei de artă 

e deaprezenta şi examina principiile constitutive ale operei de artă 

de a defini, caracteriza şi exemplifica cele mai importante sinteze teoretice 

ale artei 


Obiective operaţionale 


După ce vor studia această unitate didactică studenţii vor fi în măsură: 


să deosebească opera de artă de alte forme ale activităţii creatoare a omului 

să disocieze conţinutul, forma, motivul şi materialul operei de artă 

să cunoască principiile constitutive ale operei de artă: izolarea, ordonarea, 
clarificarea şi idealizarea 

să cunoască şi să fie în măsură să integreze operele de artă determinate în 
principalele sinteze teoretice ale artei: arte, tipuri, stiluri, genuri şi specii 


Structura unităţii didactice 


Cursul 7 
1. Caracterizare generală a operei de artă 
2. Forma şi conţinutul operei de artă 
3. Motivul şi materialul operei de artă 
4. Principiile constitutive ale operei de artă 
4.1. Izolarea 
4.2. Ordonarea 
4.3. Clarificarea 
4.4. Idealizarea 

Cursul 8 
5. Sinteze teoretice ale artei 

5.1. Tipurile artistice 
5.1.1. Caracterizare generală 
5.1.2. Sfântul, omul reprezentativ şi omul de rând 
5.1.3. Peisajul transcendent, peisajul imanent şi natura moartă 
5.1.4. Eleatism şi heraclitism în artă 
5.1.5. Viziunea plastică şi viziunea pitorească în artă 
5.1.6. Idealism şi realism în artă 

Cursul 9 

5. 2. Stilul artistic 

5. 3. Clasificarea artelor 

5.4. Genurile artistice 


Bibliografie 


Autoevaluare 

D. OPERA DE ARTĂ 


1. CARACTERIZARE GENERALĂ 


Conform caracterizării valorii estetice, un obiect oarecare devine bun estetic 
numai dacă este valorizat printr-un act al spiritului prin raportare la valoarea 
estetică. Dar pentru ca acest act al spiritului să se poată produce, obiectul respectiv 
trebuie să aibă o serie de însuşiri care îi caracterizează structura şi îi determină 
calitatea de operă de artă. 

Dacă actul constitutiv de operă este al artistului şi constă în prelucrarea 
efectivă a unui material pentru a-i impune o structură estetică avem de-a face cu 
procesul creației operei de artă. 

Dacă este vorba de un act imaterial al spiritului ce constă în integrarea pur 
ideală a unui obiect în sfera valorii estetice avem de-a face cu procesul 
contemplaţiei operei de artă. 

În principiu, prin contemplaţie aproape orice obiect, fapt, eveniment etc. 
poate fi valorizat ca bun estetic. Dar dintre multiplele obiecte date în experienţă, 
unele solicită în mod special atitudinea estetică şi stimulează contemplația. Acestea 
sunt operele de artă propriu-zise, adică acele bunuri estetice în cazul cărora 
procesul creaţiei coincide cu cel al contemplaţiei, deci contemplaţia vizează un 
obiect care a fost creat în mod deliberat în vederea acestui scop. 

Opera de artă se constituie la intersecţia forței plastice a naturii cu 
capacitatea tehnică a omului, prin care libertatea, talentul şi conştiinţa sa introduc 
în lume o categorie de bunuri ontologic diferite de obiectele şi fenomenele naturale. 

Ca urmare a acestei geneze hibride, se constituie ceea ce s-ar putea numi 
„paradoxul artei”: opera de artă este, pe de-o parte, un fapt natural, ilustrând o 
forţă activă ce se manifestă în întreaga natură şi, pe de altă parte, ea este ceva izolat 
de natură şi opus ei, ca tot ceea ce este produs al tehnicii omeneşti. Faptul de a fi, 
în acelaşi timp, natură şi antinatură determină fondul contradictoriu al fenomenului 
artistic şi îi individualizează statutul ontologic în ansamblul realității. 

Antinaturalismul artei constă în faptul că: 

1. Operele de artă par a fi adesea imitații ale naturii, dar, în realitate, sunt 
complet eterogene în raport cu ea. De exemplu, zece exemplare ale aceleiaşi cărți 
sau zece bancnote de aceeaşi valoare sunt serii absolut omogene, în cazul cărora 
este imposibil de distins copia de original. Opera de artă este însă ontologic diferită 

de modelul său. Un portret sau un peisaj au altă natură decât omul sau colțul de 
natură care le-au servit drept model. Tabloul nu este persoana sau colțul respectiv 
de natură într-un al doilea exemplar. Arta presupune un sistem de convenţii şi nu 
are relevanță estetică decât în măsura în care el este acceptat. Dacă în arta 
tradițională valoarea conferită operei era proporţională cu exactitatea sau 
expresivitatea imitației naturii, în cea modernă, în măsura în care natura mai este 
sursă de inspirație, transfigurarea realizată uneori de artist este atât de pronunţată 
încât, de multe ori, motivul inspirator cu greu mai poate fi recunoscut. În 
abstracționism, de exemplu, opera devine pur şi simplu autoreferențială, adică ea 
nu mai transfigurează artistic un subiect sau un motiv exterior ei, ci transpune în 
operă sentimente sau trăiri ale artistului lipsite de relevanţă figurativă. 

2. Opera de artă este ceva opus naturii şi deoarece percepem producerea ei ca 
fiind dependentă de aptitudinile omeneşti şi de finalismul lor şi nu de mecanismul 
spontan al forțelor naturii. O floare sălbatică, de exemplu, este un produs spontan al 
naturii deoarece nu ne reprezentăm o conştiinţă care să o fi conceput înainte de a o 
fi creat şi care să fi mobilizat şi condus în acest scop anumite forţe şi procese 
sufleteşti legate de o individualitate. În cazul florilor modificate de om prin procese 
de selecție şi încrucişare ori prin manipulări genetice intervenția umană asupra 
fondului natural originar este uneori atât de importantă încât uneori florile 
respective nu mai au aproape nici o asemănare cu prototipurile lor naturale. Chiar şi 
din perspectiva esteticii mistice a lui Plotin sau a Sfântului Augustin, care-l concep 
pe Creator ca pe un Artist desăvârşit, actul creaţiei este considerat tot spontan, căci 
este greu să ni-l imaginăm pe Autorul naturii împărtăşind dilemele şi chinurile 
creatorului de artă. Acest lucru se întâmplă însă în cazul operei de artă, care, şi din 
acest motiv, ne apare ca ceva opus naturii. 

3. Opera de artă este un întreg care îşi este suficient, astfel încât ea pare 
complet izolată de natură. Pentru punctul de vedere estetic înlănţuirea 
evenimentelor se opreşte în faţa artei şi nu mai continuă după ea. Opera de artă 
creează impresia unei totalități necondiționate, trăind prin sine, astfel încât valoarea 
ei persistă chiar şi atunci când toate persoanele, obiectele şi stările de lucruri care o 
înconjurau în momentul în care a fost creată au dispărut, cum este cazul vestigiilor 
artistice ale unor lumi apuse. Datorită acestui fapt putem distinge întotdeauna cu 
precizie natura sălbatică, neatinsă de activitatea umană (în măsura în care aşa ceva 
mai există!) şi natura umanizată: un parc sau o grădină sunt în mod evident altceva 
decât o pădure seculară sau un peisaj montan. 

B. Arta nu este însă numai antinaturală, ci şi naturală. Naturalismul ei este 

ilustrat de: 

1. Ca şi natura, opera de artă are o finalitate intrinsecă, adică ea este un scop 
în sine. Pentru a sesiza acest lucru este suficient să o comparăm cu o creație 
tehnică, de exemplu cu o maşină, produsul antinatural prin excelență. Finalitatea 
acesteia este întotdeauna extrinsecă, adică ea este un mijloc pentru atingerea unui 
scop exterior ei. Opera de artă este însă autotelică (gr. autos — însuşi, telos — scop), 

adică îşi este propriul scop. Acesta este şi cel mai puternic criteriu pentru 
delimitarea operei de artă de ceea ce nu este artă: ori de câte ori identificăm unui 
bun un scop exterior, el nu este operă de artă în sensul deplin al termenului. 
Desigur, acest criteriu trebuie relativizat pornind de la situaţiile concrete: de 
exemplu, un vas grecesc antic sau o vază chinezească medievală au fost create ca 
bunuri utilitare, adică pentru a satisface necesități utilitare, deci extraartistice, dar 
sunt valorizate de amatorul de artă modern ca opere de artă. Dacă dorim să fim 
riguroşi, le putem considera obiecte estetice şi nu opere de artă propriu-zise. 

2. Asemenea tuturor fenomenelor naturale, opera de artă este supusă acțiunii 
legilor naturii. Chiar dacă este plasată, de cele mai multe ori, într-un mediu 
artificial, poate fi protejată prin tehnici de conservare şi restaurare etc., care-i pot 
prelungi existența, ea se transformă şi se degradează în timp, asemenea obiectelor 
naturale. 

Cu toate aceste asemănări cu natura, arta are şi ceva din creaţia tehnică, din 
maşină. Ca şi maşina, opera de artă tinde să devină autonomă în raport cu 
creatorul său. Dacă este adevărat că artistul inițiază şi conduce procesul creaţiei 
operei, tot atât de adevărat este şi că acest proces îl conduce pe el. O dramă sau un 
roman, un tablou, o statuie de marmură sau de bronz, o simfonie etc. nu devin 
numai ce doreşte artistul, ci şi ce pretind de la el genul pe care l-a ales, materialul 
pe care îl prelucrează, tehnicile pe care le utilizează etc. De asemenea, artistul nu 
poate controla decât în mică măsură destinul operei sale în posteritate, impactul său 
asupra publicului etc. 

Examinarea situaţiei pe care o ilustrează în ansamblul realității, permite 
înțelegerea operei de artă ca produs al forței plastice a naturii continuată prin 
tehnica omului. Fiind, în acelaşi timp, natură şi tehnică, arta reprezintă punctul unei 
încrucişări, domeniul unei interferenţe. Această structură duală este unul dintre 
factorii ce explică perenitatea artei şi forţa sa umanizatoare. În opera de artă se 
regăsesc într-o sinteză expresivă şi revelatoare natura şi omul. 


2. FORMA ŞI CONȚINUTUL OPEREI DE ARTĂ 


Arta prelucrează un material, conferă o organizare specifică materiei (în 
artele spațiale) sau datelor conștiinței (în artele temporale) şi realizează un produs 
care-şi are scopul şi prețul în el însuşi. În procesul de făurire a operei de artă 
intervin şi alte valori decât cele propriu-zis estetice, a căror origine se află în 
sufletul artistului, în modul său de a percepe şi a concepe lumea şi viaţa. 

Se poate aprecia că, privită în totalitatea ei, opera de artă este expresia unei 
duble valorizări: a unor materiale prin raportare la diferite valori extraestetice şi a 
bunurilor care rezultă în urma acestei prime valorizări prin raportare la valoarea 
estetică. Înainte de a fi artist, creatorul de artă este un om care percepe şi înțelege 
lumea într-un mod personal. Doar după ce a gândit, a trăit şi a valorizat 
împrejurările vieţii în acest fel, el le integrează în unitatea artei. Expresivitatea 

artei, profunzimea ei spirituală, capacitatea sa umanizatoare etc. se datorează, în 
mare parte, multiplelor valori extraestetice integrate în structura ei. 

Din perspectivă axiologică, opera de artă are deci o structură ierarhică. Ea se 
constituie prin integrarea diferitelor tipuri de valori extraestetice (morale, politice, 
religioase, vitale, teoretice etc.) în sfera mai cuprinzătoare a valorii estetice. Opera 
de artă devine un scop în sine, o unitate autotelică, numai după ce a înglobat în 
structura sa o serie întreagă de valori, mijloace şi scopuri extraestetice. Structura 
axiologică ierarhică a operei de artă permite disocierea în planul analizei teoretice a 
ansamblului de valori extraestetice pe care ea le integrează în unitatea sa de 
modalitatea efectivă de realizare a acestei integrări. În funcţie de punctul de 
vedere pe care îl adoptăm, opera de artă poate fi analizată fie din perspectiva 
conținutului, adică a ansamblului valorilor extraestetice integrate în structura sa, 
fie din cea a formei, adică a valorii estetice înglobatoare. 

Realitatea unitară şi vie a artei se opune însă acestei distincţii, deoarece 
conținutul operei nu apare decăt în unitatea sa formală, iar aceasta nu dobândeşte 
relevanță estetică decât prin intermediul conținutului. Ca urmare a supralicitării 
uneia dintre cele două componente axiologice structurale fundamentale ale operei 
de artă a izbucnit disputa dintre formalişti şi idealişti, care a jalonat estetica 
secolului al XIX-lea. În timp ce pentru formalişti (Johann Friedrich Herbart, Robert 
Zimmermann etc.) calitatea estetică a operei se reducea la simple raporturi formale, 
pentru idealişti (Friedrich Schelling, Arthur Schopenhauer etc.) ea rezulta din 
conținutul ei ideal, adică din ansamblul valorilor extraestetice pe care le 
înglobează. 

În funcţie de accentul pus de artist în procesul creației sau/şi de amatorul de 
artă în procesul receptării, opere de artă pot fi grupate în mai multe categorii: 

1. Opere în care accentul cade pe conținutul lor de valori extraestetice. 
Întreaga literatură şi artă tezistă, didacticistă, moralizatoare, ideologizantă, 
religioasă etc. se integrează în această categorie. H. Ibsen considera, de exemplu, că 
valoarea operei de artă este proporțională cu virtuțile sale morale, iar teatrul său 
ilustrează deplin această convingere. În acelaşi spirit, pentru Fr. Schlegel, unul 
dintre cei mai importanți teoreticieni ai romantismului, poezia modernă, spre 
deosebire de cea antică, se caracterizează prin heteronomie estetică. Întreaga artă 
realistă îşi concentra interesul asupra reprezentării fidele şi expresive a realității ce- 
i servea drept sursă de inspiraţie. Aşa-numitul realism socialist nu era decât o 
politizare tendențioasă a operei de artă, care-i compromitea adesea valoarea estetică 
etc. 


2. În alte opere accentul cade asupra acţiunii de structurare a elementelor 
extraestetice ale operei în sfera valorii estetice, adică asupra formei sale. Din 
această categorie fac parte toate creaţiile în care importanţa conținutului este redusă 
la minimum, aproape întregul interes al artistului concentrându-se asupra acţiunii 
de unificare şi armonizare estetică a elementelor extraestetice. G. Flaubert scria, în 
acest sens, că idealul său estetic este să scrie „o carte despre nimic” şi considera că 

operele cele mai izbutite sub raport artistic sunt cele care conţin cât mai puţină 
materie. Această tendință s-a accentuat în arta modernă şi a determinat aşa-numitul 
„purism” artistic. Obsedaţi de forma operei, exponenţii acestei tendințe ignoră sau 
chiar cultivă incongruențele sale de conținut. Pentru evaluarea pertinentă a unor 
astfel de opere este nevoie de discernământ şi de rafinament estetic, pe care, de 
obicei, receptorii începători sau neexperimentați nu le au. 

3. Există, de asemenea, opere în care în centrul interesului se află însăşi 
acțiunea de realizare a lor, care se impune manifest în actul receptării. Acestea 
sunt aşa-numitele „opere de virtuozitate”. În această categorie ar putea fi integrate 
operele unor artişti de mare talent, precum Niccolo Paganini, Johannes Brahms, 
Salvador Dali, Alexandru Macedonski etc. Deşi au realizat opere de artă 
remarcabile, ei au pus accentul pe anumite procedee tehnice, pe care le-au stăpânit 
în mod desăvârşit. Sintagma „operă de virtuozitate” se aplică doar rareori creaţiilor 
artistice în cazul cărora procesul execuţiei este insesizabil, cu ea fiind denumite, în 
special, cele la care acest proces este adus în prim-plan. În unele cazuri, dincolo de 
virtuozitatea execuţiei, astfel de opere pot prezenta anumite precarităţi estetice. 
Aceasta nu înseamnă însă că operele de virtuozitate trebuie repudiate sau suspectate 
aprioric de carenţe de ordin estetic, ci este recomandabil ca judecățile de valoare 
formulate asupra lor să fie precedate de analize estetice minuțioase, căci execuţia 
seducătoare poate determina tendinţe spontane de supralicitare a valorii lor. Mai 
mult decât în alte situații, în cazul evaluării unor astfel de opere trebuie avut în 
vedere fiecare caz concret. 

4. În fine, cele mai izbutite sub raport estetic sunt operele simbolice, adică 
acele opere în cazul cărora conţinutul şi forma fuzionează organic în intuiţia lor 
concretă. Solidaritatea componentelor structurale primare ale operei este în cazul 
operelor simbolice atât de mare încât ele se află într-o relație funcțională 
permanentă şi se potențează reciproc. Acestei categorii îi aparțin aşa-numitele 
capodopere din toate artele, epocile şi culturile. 


3. MOTIVUL ȘI MATERIALUL OPEREI DE ARTĂ 


Unitatea formei şi conţinutului se realizează prin motivul operei. Orice operă 
de artă înfăţişează ceva: un eveniment, un peisaj, un chip uman, o stare de spirit, un 
destin etc. Motivul este ideea artistică majoră, tema principală a unei opere de artă. 
Prin el componentele structurale primare ale operei sunt integrate într-o 
configurație estetică unitară cu mare forță expresivă. Sunt considerate motive 
temele semnificative şi de mare frecvenţă din arta naţională şi universală, care se 
repetă în variante diferite în funcție de epocă, opțiunile filosofice fundamentale ale 
autorului, particularitățile sensibilităţii artistice a epocii sau a creatorului etc. 
Motivul introduce un anumit schematism în creaţia artistică, iar succesul reluării 
unui motiv intens abordat anterior este dependent de talentul şi originalitatea 
artistului. De exemplu, motivul prometeic cunoaşte peste 70 de variante literare de 

la Eschil până în zile noastre, dar tocmai această aparentă epuizare a sa este 
provocatoare. Alte motive frecvente în arta universală sunt: fecioara cu pruncul, 
răstignirea lui Isus, coborârea de pe cruce a lui Isus, iniţierea, triunghiul conjugal, 
răzbunarea, restabilirea justiţiei etc. În principiu, motivele exprimă dominantele 
intereselor sau ale sensibilităţii umanității, iar dinamica lor reflectă devenirea 
acestora. Ele reprezintă şi o adevărată provocare pentru artişti, căci nu este tocmai 
uşor să reiei, de exemplu, un motiv mitic sau biblic în contextul particularităților 
aşteptărilor şi exigenţelor estetice ale publicului mileniului trei. 

În arta contemporană se constată tendința de diminuare a importanţei 
motivului. Arta „fără subiect”, pe care o visa Flaubert, trebuia să fie, de fapt, o artă 
fără motiv. Această tendință a fost inaugurată în artele plastice şi în literatură de 
expresionism, care a urmărit în mod programatic să diminueze subiectul, anecdota 
sau orice alcătuire naturală, exprimând forme şi trăiri emanând direct din 
sensibilitatea sau imaginația artistului. Mai devreme sau mai târziu, arta revine însă 
la motivele clasice sau consacră altele noi: polițistul justiţiar, avatarurile cuplului în 
lumea contemporană, lipsa de comunicare, alienarea individului etc. 

Ultimul element pe care analiza estetică îl poate disocia din complexul unei 
opere de artă este materialul său. Acesta este mediul, substanța, obiectul, 
fenomenul etc. care sunt prelucrate pentru a li se imprima structura estetică pe care 
artistul a imaginat-o. Materiale ale operei pot fi: culoarea, lutul, piatra, metalul, 
sticla, lemnul etc. (în artele plastice), sunetul — cu acuitatea, amploarea şi timbrul 
său — (în muzică), limba (în literatură), corpul omenesc (în coregrafie şi 
pantomimă) etc. 

De-a lungul evoluției istorice a artelor poate fi evidențiată o continuă 
diversificare a mijloacelor de transfigurare a lumii şi vieţii în artă şi a 
materialelor utilizate în acest scop, ajungându-se în epoca noastră până la completa 
ştergere a granițelor dintre aşa-numitele „materiale nobile” şi restul materiilor 
prime existente. În special arta plastică modernă sau muzica concretă consideră că 
aproape orice poate deveni material pentru artă, de la noile materii prime (mase 
plastice, fibre de sticlă, diverse aliaje etc) până la utilaje ale producției industriale 
(instalații ori componente ale lor, ţevi, diverse recipiente etc.), deşeurile menajere 
(cutii goale de conserve sau alte recipiente, încălțăminte uzată, ciorapi rupți etc.) 
etc., iar în muzică sunetele produse prin lovirea sau frecarea unor obiecte uzuale 
(butoaie, capace de vase, oale, tacâmuri, sticle etc.). 

Fiecare material, în funcție de caracteristicile sale intrinseci, se pretează la o 
anumită tratare artistică şi, în consecinţă, este adecvat pentru anumite arte şi, în 
cadrul acestora, pentru anumite motive. Fiecare material are deci o funcționalitate 
estetică specifică, ce constă, în primul rând, în indicațiile şi contraindicaţiile 
artistice pe care el le sugerează. Există o afinitate determinată între anumite valori 
sau motive artistice şi materialul apt să le întrupeze. De exemplu, un monument 
poate fi realizat din piatră sau bronz, nu însă din fier sau din porțelan; pasta densă a 
culorilor în ulei poate sugera mai bine materialitatea obiectelor, în timp ce 


6l 


fluiditatea acuarelei o face mai potrivită pentru reprezentarea luminii etc. 

Alături de aceste indicații şi contraindicații artistice ale materialelor, 
structura lor specifică, rezultată din lucrarea naturii sau a tehnicii omeneşti se poate 
integra în aspectul global al operei. De exemplu, nodurile sau fibrele lemnului şi 
desenele pe care ele le alcătuiesc pot intra ca factori estetici expresivi în sculptura 
sau gravura în lemn. 

Importante implicații estetice poate avea în artele plastice şi relația 
decorativă a diferitelor materiale cu lumina. De exemplu, opacitatea granitului, 
relativa transluciditate a marmurei sau a alabastrului, luciul bronzului etc. sunt 
însuşiri care completează aspectul estetic al operelor de artă. De asemenea, o 
poezie lirică trăieşte nu numai prin conținutul său de valori extraestetice şi prin 
forma sa estetică, ci şi prin structura sonoră a limbii în care este scrisă. Datorită 
acestui fapt, numeroşi esteticieni şi, mai ales, poeți consideră că poezia este, în ceea 
ce are ea mai propriu şi mai expresiv, intraductibilă. La fel, timbrele caracteristice 
diferitelor instrumente intră în creația muzicală cu aportul lor specific, de care 
compozitorul nu este răspunzător, dar de care el trebuie să țină seama. 

Analiza elementelor structurale fundamentale care constituie opera de artă 
permite deci distincția teoretică dintre conţinutul, forma, motivul şi materialul 
operei. Dar numai solidaritatea şi adaptarea lor reciprocă în interiorul unității 
autotelice a creației configurează opera de artă autentică. 


4. PRINCIPIILE CONSTITUTIVE ALE OPEREI DE ARTĂ 


Pentru înțelegerea specificului operei de artă este necesară şi determinarea 
particularităților modului specific de organizare a materiei sau de compunere a 
datelor conştiinţei pe care ea îl întruchipează. Pe această bază devine posibilă 
delimitarea riguroasă a operei de artă de ceea ce nu este artă şi evitarea erorii de 
includere în sfera artei a obiectelor şi proceselor naturale sau a unor bunuri ce 
aparțin altor domenii ale activității creatoare a omului. Examinarea principiilor 
constitutive ale operei de artă permite totodată clarificarea modalităţilor în care ea 
trebuie să fie realizată şi receptată, adică fundamentarea teoretică a normelor 
creației şi receptării artei. 

Numeroşi esteticieni sunt de acord asupra faptului că cele mai importante 
principii constitutive ale operei de artă sunt: 

A. Izolarea 

B. Ordonarea 
A. Clarificarea 
C. Idealizarea 

Prezentarea şi analizarea lor este în măsură să individualizeze opera de artă 
în marea varietate a produselor activităţii creatoare a omului şi să contribuie la mai 
buna înţelegere a organizării sale interne. 

Primul principiu constitutiv al operei de artă decurge din însuşirea valorii 
estetice de a fi un scop în sine. Opera de artă, în calitate de bun valorizat prin 
raportare la valoarea estetică, este şi trebuie să fie o existență izolată de complexul 
fenomenelor şi evenimentelor care alcătuiesc împreună domeniul experienţelor 
practice. Nu există operă de artă veritabilă, care, prin felul în care se înfăţişează, să 
nu prezinte însuşirea de a fi izolată de restul realității. Filosoful şi esteticianul 
spaniol Jose Ortega y Gasset scria în acest sens: „Opera de artă este o insulă 
imaginară înconjurată din toate părțile de realitate. Pentru ca acest lucru să devină 
posibil este necesar ca obiectul estetic să fie izolat de viaţa care îl înconjoară”. 

Modalităţile izolării operei variază de la artă la artă. 

Astfel, liniştea, care precedă începutul unei reprezentații muzicale sau 
teatrale, îndeplineşte rolul de cadru izolator în aceste arte. Rațiunea acestei izolări 
nu este numai de natură psihologică; ea nu urmăreşte doar amplificarea activităţii 
unuia dintre simţuri prin diminuarea activităţii celorlalte, ci, cu precădere, 
suprimarea mai radicală a legăturilor operei de artă cu ambianța în care este 
integrată. Când această linişte este asociată cu întunericul sau cu diminuarea 
luminii, senzaţia de izolare se amplifică. În teatrul tradiţional începutul 
spectacolului era anunțat de gong, ale cărui bătăi marcau hotarul dintre timpul 
comun şi timpul artistic, aşa cum aplauzele de la sfârşitul reprezentaţiei anunţă 
revenirea la timpul comun. La rândul său, cortina delimitează lumea reală de cea 
convenţională a operei teatrale, iar ridicarea şi lăsarea ei permit pătrunderea în cea 
din urmă, respectiv revenirea la cea dintâi. De asemenea, rolul scenei nu este numai 
de a face cadrul în care se desfăşoară acţiunea reprezentată în operă vizibil, ci, cu 
precădere, de a-l înălța într-un spaţiu convențional. Dimpotrivă, amfiteatrul grecesc 
sau unele săli de spectacol moderne înalță zona incintei în care stau receptorii, 
pentru obţinerea aceluiaşi efect. În arta teatrală şi muzicală modernă aceste 
procedee de izolare sunt adesea suprimate în mod deliberat, pentru a se accentua 
integrarea operei de artă în viaţa comună şi a sugera faptul că opera poate fi 
percepută ca viaţă şi viața ca operă. 

Ceea ce sunt liniştea şi variațiile luminozităţii în arta muzicală şi teatrală este 
rama în pictură. Funcţionalitatea estetică principală a ramei este să împiedice 
privirea să depăşească limitele tabloului, adică să marcheze graniţa dintre spațiul 
experienţei practice şi cel al operei. Pentru a accentua această graniță, majoritatea 
pictorilor obişnuiesc să lase un passe-partout între ramă şi opera propriu-zisă, adică 
un chenar alb sau monocrom ce reprezintă o zonă neutră între operă şi realitate. Un 
tablou neînrămat lasă impresia că nu este terminat, deoarece opera pare că se pierde 
în ambianţă, diluându-şi considerabil relevanța artistică. Rama poate avea şi 
propriile sale virtuţi estetice, reprezentate de cromatică, decorație, lățime, relief 
etc., care le pot amplifica sau diminua pe cele ale operei. Între ramă şi tablou 
trebuie să existe o deplină compatibilitate estetică. Datorită acestui fapt alegerea 

ramei unui tablou trebuie să fie precedată de o operaţie de evaluare estetică. Este, 
de exemplu, o eroare gravă ca rama să solicite atenția mai mult decât opera. Soluţia 
cea mai sigură este, când apar astfel de incertitudini, simplitatea. Pentru evitarea 
erorilor ce pot afecta calitatea estetică a operei majoritatea pictorilor preferă să-şi 
înrămeze ei înşişi tablourile, considerând că rama este, şi ea, o componentă a 
operei. 

Acelaşi rol îl îndeplineşte soclul în sculptură. El are şi un rost practic, de a 
asigura o bază solidă operei sculpturale, care poate avea dimensiuni şi greutate 
considerabile. Funcţia sa este însă, în primul rând, estetică, de a mijloci trecerea de 
la spaţiul ambiant la spaţiul special pe care îl configurează opera. Soclul are şi 
menirea de a înălța opera deasupra spațiului comun într-o regiune ideală. 
Proporțiile spaţiale ale operei sculpturale, ca şi maniera de tratare a spaţiului sunt, 
de cele mai multe ori, diferite de cele ce caracterizează spaţiul comun al ambianţei, 
iar soclul delimitează aceste regiuni spaţiale eterogene. Asemenea ramei tabloului, 
şi soclul poate avea propriile sale valenţe estetice, reprezentate de diferite decoraţii, 
basoreliefuri, înscrisuri etc., care le pot amplifica sau diminua pe cele ale operei. 
Decoraţiile soclului trebuie să fie subordonate tematic şi stilistic operei. În 
sculptura modernă unii artişti suprimă deliberat soclul, pentru a integra opera în 
ambianţă, a-i conferi mai multă forță telurică etc. Chiar dacă efectul artistic este 
uneori remarcabil, o astfel de opţiune estetică este, de multe ori, riscantă. 

În cazul artei literare rolul de cadru izolator îl îndeplinesc copertele 
volumului, cu menţiunea că ele aparțin suportului material al operei şi nu operei 
propriu-zise, care este pur ideală. Oricum, o carte fără coperte produce o impresie 
dezagreabilă. Cea mai mare parte a scriitorilor acordă importanță copertelor 
operelor lor şi, în general, aspectului lor tipografic. 

Prin izolare opera de artă este proiectată într-un spațiu artistic şi într-un timp 
artistic, care sunt diferite de spațiul şi timpul experienţelor practice. Spaţiul şi 
timpul artistic sunt convenționale. Din punct de vedere spaţial, o perspectivă de 
câțiva kilometri pătrați poate fi reprezentată în opera de artă în câţiva centimetri 
pătraţi. De asemenea, dacă timpul real este omogen şi ireversibil, timpul artistic 
poate fi dilatat sau comprimat şi poate deveni reversibil, prin diferite procedee 
artistice, cum ar fi flash-back-ul, remember-ul etc. 

Neglijarea principiului constitutiv al izolării afectează aproape întotdeauna 
valoarea estetică a operelor de artă. 


4. 2. ORDONAREA 


Pentru conştiinţa comună, care se raportează la lume în mod spontan şi naiv, 
realitatea apare ca un haos de impresii, imagini, afecte, tendinţe etc. eterogene. 
Diferitele forme ale culturii, în primul rând, știința, filosofia şi arta ordonează acest 
conglomerat de elemente disparate, integrând-le în structuri coerente, care exprimă 
în fiecare epocă istorică gradul de raționalizare, de organizare şi de stăpânire a 

lumii de către om. 

Știința şi filosofia ordonează impresiile despre realitate integrându-le în 
clase, genuri, specii, tipuri etc., adică reduc trăsăturile sensibile ale lucrurilor la 
caracteristicile lor esenţiale, generale şi comune. Imaginea este înlocuită astfel cu 
noțiunea abstractă. 

Spre deosebire de ştiinţă şi filosofie, arta nu sacrifică trăsăturile sensibile 
ale obiectelor. Ea nu operează cu noțiuni, ci cu imagini. Elementul prin intermediul 
căruia arta ordonează lumea este imaginea. Ordonarea presupune însă unificare, 
adică grupare a elementelor disparate în unități cuprinzătoare. Pentru a exista 
unitate trebuie să existe, mai întâi, diversitate, care să fie înglobată şi subordonată 
unui principiu de unificare. 

Pentru o mare parte a esteticii tradiționale formula frumuseţii a fost unitatea 
în diversitate. La începutul Evului Mediu, Plotin considera, în acest sens, că toate 
lucrurile şi făpturile care alcătuiesc lumea devin frumoase prin participarea lor la 
Idee, la rațiunea divină, care împrumută unitatea şi splendoarea ei funciare masei 
amorfe a lucrurilor pe care le-a creat şi le subordonează. 

Unul dintre mijloacele cele mai frecvent utilizate de artele plastice în vederea 
ordonării elementelor compoziționale este integrarea diferitelor detalii ale creaţiei 
într-un contur geometric regulat. Astfel, pictura Renaşterii a manifestat preferință 
pentru conturul triunghiular sau, cum i se spunea atunci, „piramidat”. Înălţarea lui 
lisus la cer sau coborârea sa de pe cruce, crucificarea, Madona cu pruncul ete., 
motive frecvente în pictura medievală şi renascentistă, erau ordonate, de cele mai 
multe ori, prin conturul triunghiular datorită afinităţii lui cu aceste motive. Cu 
ajutorul aceluiaşi contur a fost realizată şi cea mai pare parte a „Madonelor” lui 
Rafael. Schema triunghiulară a fost utilizată şi pentru realizarea faimoasei 
„Primăveri” a lui Sandro Botticelli etc. Artiştii care au lăsat unele detalii 
compoziționale în afara schemei triunghiulare au făcut-o pentru evitarea 
schematismului şi pentru a conferi creaţiilor lor mai multă viaţă şi mişcare. O 
gcometrizare excesivă induce impresia de staticitate şi monotonie. Astfel de efecte 
pot fi însă urmărite programatic, aşa cum se întâmplă în cubism. 

Alteori a fost utilizat ca schemă geometrică unificatoare dreptunghiul („Cina 
cea de taină” a lui Leonardo da Vinci), cercul („Madona de la Sedia” a lui Rafael), 
arcul de cerc („Școala de la Atena” a lui Rafael), elipsa („Despărțirea apelor de 
pământ” a lui Michelangelo, de pe plafonul Capelei Sixtine de la Vatican şi în 
majoritatea tablourilor lui El Greco, pentru care era conturul geometric preferat). 
Dintre contururile geometrice cel mai puţin utilizat a fost pătratul, datorită 
valențelor sale estetice reduse. Pătratul reprezintă o schemă de unificare prea 
simplă, deoarece diversitatea pe care trebuie să o ordoneze se distribuie uniform de- 
a lungul laturilor sale egale. Efectul estetic este însă cu atât mai înalt, cu cât 
factorul de unitate ordonează o realitate mai bogată şi mai dificil de stăpânit. 

Elementul ordonator poate fi şi unitatea de direcție. Frecvent utilizată a fost 
diagonala („Coborârea de pe cruce” a lui Rubens, „Orbii” lui Bruegel cel Bătrân, 

numeroase tablouri ale lui Rembrandt). Alteori el este un tip de linie care se repetă 
în toate detaliile tabloului. Astfel, în „Naşterea Venerei” a lui Botticelli această 
linie este o sinusoidă, care poate fi sesizată în forma valurilor, scoica din care apare 
Venera, silueta acesteia, părul ondulat care îi flutură în vânt, etc. Unitatea 
compoziției se poate obţine şi prin repetarea aceluiaşi poligon, ca în multe tablouri 
cubiste etc. 

Acţiunea unificatoare a formelor, direcțiilor şi a identității liniare şi 
poligonale se manifestă nu numai în pictură, ci şi în sculptură şi arhitectură. De 
exemplu, îmbinarea unor poliedre identice conferă o mare unitate „Coloanei fără 
sfârşit” ori „Mesei tăcerii” ale lui Brâncuşi. Arcul plin al stilului romanic şi ogiva 
gotică, orizontalitatea palatelor Renaşterii, cupola barocă şi voluta roccoco etc. sunt 
forme şi direcții care, prin repetarea lor în acelaşi ansamblu arhitectural, îi conferă 
unitatea necesară. 

Este semnificativ că nu numai artele spațiale (pictura, sculptura, arhitectura), 
ci şi cele temporale (literatura, muzica) realizează frecvent ordonarea prin 
repetarea aceluiaşi element. Un astfel de rol îl îndeplineşte leit-motivul în drama 
muzicală a lui Richard Wagner, variațiunile muzicale pe aceeaşi temă, forma de 
sonată etc. 

Unificarea în cadrul aceluiaşi contur joacă un anumit rol şi în poezie. 
Gruparea versurilor în strofe, întrebuințarea formelor fixe (sonetul, glosa, rondelul 
etc.) răspund, în primul rând, unor exigențe estetice. Poeţii sunt întotdeauna 
preocupaţi de compoziția tipografică a paginii şi a volumului. Mallarmé considera 
că aspectul plastic al tipăriturilor le sporeşte valoarea artistică, iar suprarealiştii şi- 
au integrat versurile unor creaţii poetice în configurații plastice semnificative 
pentru motivele, temele sau stările evocate etc. 

Un alt principiu al ordonării poate fi subordonarea diversităţii 
compoziționale a creaţiei unui motiv dominant. Acest procedeu a fost denumit de 
filosoful şi esteticianul german Th. Lipps „principiul subordonării monarhice”. 
Multe opere de artă subordonează întreaga lor bogăţie de detalii compoziționale 
unui singur element. Astfel, în domul gotic, nava, care reprezintă lungimea 
edificiului, este subordonată turnului, care domină întregul ansamblu arhitectural. 
Cele patru note de la începutul Simfoniei a V-a a lui Beethoven constituie motivul 
dominant în jurul căruia se organizează întreaga creaţie, regăsindu-se în tonalități, 
ritmuri şi orchestrații diferite în toate cele patru părți ale simfoniei. La fel, soarta 
eroului unei tragedii clasice subordonează acțiunile tuturor celorlalte personaje etc. 

Când repetiţia se produce în mod regulat constituie ritmul, care are, şi el, 
valențe ordonatoare remarcabile. Ritmul poetic este revenirea unor sunete 
accentuate după un număr egal de sunete neaccentuate. Unificării prin ritm i se 
poate asocia în poezie unificarea prin rimă. Pentru ca rima să constituie un factor 
important de unificare estetică este necesar ca varietatea ideatică şi gramaticală pe 
care ea o subordonează să fie cât mai mare. Rima nu ajunge la eficacitatea sa 
estetică maximă decât atunci când unifică prin identitate sonoră reprezentări 

intelectuale şi forme verbale cât mai îndepărtate. 

Ritmul este un factor important de ordonare estetică nu numai în artele 
temporale, ci şi în cele spațiale. Se vorbeşte, de exemplu, despre ritm mai cu seamă 
în arhitectură, unde succesiunea regulată a plinurilor şi golurilor, a coloanelor 
despărțite de intervale egale, a distribuţiei volumelor, a diferitelor elemente 
decorative etc. pot alcătui structuri spaţiale analoage ritmului muzical sau poetic. 
Un templu grecesc sau o catedrală gotică au ritmuri spaţiale specifice care le 
întregesc virtuțile şi reverberaţiile estetice. În arhitectura modernă predomină 
geometrismul, dar sunt construite şi edificii cu structuri şi ritmuri spaţiale 
sofisticate. 

Între izolarea şi ordonarea operei de artă există o legătură organică. Printre 
mijloacele izolării trebuie inclusă şi ordonarea, aşa cum printre mijloacele ordonării 
trebuie luată în considerare şi izolarea. Opera de artă este unitară prin însăşi forța 
izolării ei de ambianța în care se găseşte. Tot astfel, ea este cu atât mai bine izolată 
cu cât perfecta ei unitate intimă face din ea o existență sustrasă tuturor 
circumstanțelor exterioare. 


4. 3. CLARIFICAREA 


În orice cunoştinţă se pot distinge un conținut perceptiv, care reprezintă 
reflectarea fidelă a obiectului cunoscut, şi un conținut noematic (gr. noema — 
concepție), care constituie semnificația cunoștinței respective. La nivelul 
cunoaşterii comune accentul se pune, de regulă, pe conţinutul noematic al 
cunoştinţelor, ceea ce înseamnă că există tendinţa de raportare a obiectelor 
percepute la clasele generale din care ele fac parte. Filosoful francez H. Bergson 
considera că principalul motiv al acestei tendinţe este interesul practic care domină 
raporturile omului cu realitatea. Pentru a se orienta rapid şi eficient în ambianță, 
omul trebuie să ştie mai mult ce sunt lucrurile, decât cum sunt ele. 

În cazul artei, conţinutul perceptiv prevalează asupra celui noematic. Ceea 
ce trebuie să îl intereseze mai mult pe artist în procesul creaţiei, ca şi pe receptor în 
cel al contemplației, este aspectul operei de artă, nu semnificația sa. S-ar putea 
spune că subiectul, tema sau motivul operei, în calitate de elemente ale conținutului 
său noematic, nu constituie decât pretexte pentru anumite modalități de organizare 
a detaliilor compoziționale, adică pentru anumite conținuturi perceptive. Cu cât 
atitudinea în procesul creaţiei sau în cel al receptării operei de artă este mai 
pronunţat estetică, cu atât conținutul noematic prezintă mai puţin interes. 

În calitate de principiu constitutiv al operei de artă, clarificarea nu impune 
obligaţia de înfăţişare în operă doar a unor plăsmuiri clare, adică bine conturate 
şi bine luminate. Pictura a reprezentat adesea cu deosebită expresivitate estetică 
contururi vagi, imagini ce se pierd în ceață, înserări difuze etc. Muzica şi poezia au 
înfățişat şi ele stări de spirit şi sentimente confuze, presimţiri obscure, revelații 
fugitive, tendinţe instabile şi echivoce etc. Lipsa de claritate perceptivă are 


67 


relevanţă estetică numai atunci când este redată cu claritate artistică. În artă se 
poate vorbi, fără a constitui un paradox, despre o claritate a neclarului. Ceea ce 
este misterios, fluent şi ambiguu poate fi resimţit în operele de artă cu toată forța şi 
expresivitatea caracterului său sensibil. 

Mijloace importante ale clarificării estetice sunt celelalte principii 
constitutive ale operei de artă examinate anterior, adică izolarea şi ordonarea. În 
afara lor, există şi mijloace ale clarificării specifice fiecărei arte. Examinarea lor 
detaliată şi sistematică reprezintă sarcina teoriei fiecărei arte. 

Astfel, în artele plastice mijloace importante ale clarificării estetice sunt 
direcţiile şi dimensiunile. Un templu grecesc se dezvoltă mai mult în lăţime, în timp 
ce o catedrală gotică mai mult în înălțime. Pentru a obţine aceste efecte templul 
grecesc întrebuințează colonada (succesiunea de coloane despărțite de intervale 
egale), iar catedrala gotică ogiva (arcul frânt) şi turnul. Datorită acestor 
particularități arhitecturale, edificiile respective se detaşează întotdeauna cu 
claritate de ambianța în care se găsesc. 

Marcarea dimensiunilor se realizează prin diferite procedee şi în pictură şi 
sculptură. În timp ce sculptura, care se desfăşoară în spaţiul tridimensional, poate 
accentua oricare dintre dimensiuni, pictura trebuie să țină seama de legile 
perspectivei pentru crearea iluziei adâncimii. Utilizarea deliberată şi riguroasă a 
legilor perspectivei este o achiziţie relativ târzie a artelor plastice, o bună parte a 
artei orientale antice şi a celei occidentale antice şi medievale respectându-le 
spontan şi destul de aproximativ sau, pur şi simplu, ignorându-le. 

Clarificarea se realizează uneori prin accentuarea sau simplificarea 
formelor. Artele plastice apelează frecvent la stilizare, care constă în esențializarea 
structurilor spaţiale, care poate merge până la reducerea formelor la schema lor 
geometrică. Efectul obținut este întotdeauna de clarificare. Cubismul a utilizat până 
la exces acest procedeu. 

Clarificarea coloristică are şi ea un vast domeniu de aplicaţie. În special în 
pictură cromatismul are valenţe clarificatoare remarcabile. Culorile pot suplini 
marcarea contururilor spațiale, pot delimita diferitele zone ale compoziţiei, pot 
evoca anumite trăiri sau stări de spirit etc. Este interesant de ştiut şi faptul că grecii 
îşi colorau statuile pentru a le pune mai bine în evidență şi a le amplifica forţa de 
sugestie, ceea ce pentru amatorul modern de artă poate părea şocant etc. 

În literatură clarificarea se obţine prin evitarea locurilor comune şi a 
expresiilor consacrate şi prin asocierea cuvintelor în raporturi inedite. Figurile de 
stil au capacitatea de a clarifica şi concentra în imaginaţia cititorului imaginea 
concretă a lumii. 

Clarificarea estetică este deci o modalitate de evidențiere sensibilă a operei şi 
contribuie la amplificarea valorii sale artistice. 


4. 4. IDEALIZAREA 

Izolată de înlănţuirea faptelor şi evenimentelor care o înconjoară, constituită 
ca o unitate suficientă sieşi şi evidenţiată perceptiv, opera de artă nu mai aparține 
lumii reale, ci unei lumi ideale. Ea se constituie nu atât în planul existenței, cât în 
cel al aparenței. Opera de artă este un mod convenţional de reprezentare a lumii 
care este condiționat de — dar şi corelat cu — anumite facultăți ale spiritului, precum 
vizualizarea, audiţia, tactilitatea, imaginaţia, emotivitatea, intuiţia, empatia etc. 

Ca unitate autotelică, arta nu urmăreşte să determine nici iluzia realităţii, nici 
pe cea a irealităţii, deoarece aparenţa ei se constituie într-un plan exterior distincției 
realitate — realitate şi anume în planul arealității. Realitatea sau irealitatea unui 
lucru sau eveniment se precizează pentru cel care îl percepe prin raportarea sa la 
practică. Arta nu se supune însă acestei reguli generale. /dealitatea ei este areală, 
întrucât ea nu este evaluată prin raportare la practică, ci la sistemul de convenții 
care îi conferă semnificație. 

Pentru a obţine această înălțare în planul ideal al arealității arta 
întrebuințează o serie de mijloace şi procedee specifice. De exemplu, artele 
figurative renunţă la una sau alta dintre dimensiunile sau calităţile realității. 
Pictura şi desenul amputează o dimensiune a obiectelor, reprezentând spaţiul în 
plan. În acest sens, ele apelează la legile perspectivei pentru a crea iluzia celei de-a 
treia dimensiuni a spațiului. Sculptura renunță la culoarea reală a obiectelor 
reprezentate, înlocuind-o cu cea uniformă a materialului pe care îl întrebuințează. 
Artele temporale asociază evenimentelor sau stărilor de spirit pe care încearcă să le 
evoce diferite înlănţuiri sonore expresive (muzica, poezia) sau semnificaţii inedite 
(proza) etc. 

Idealitatea artei este areală şi deoarece reprezentările ei par a aparține, mai 
mult decât domeniului realităţii, celui al necesității. În realitate principalul se 
amestecă în permanenţă cu secundarul şi esenţialul cu accidentalul. Arta corectează 
această „iraționalitate” a realului, apropiind lucrurile şi evenimentele de tipul lor 
necesar şi raţional. În acest scop ea operează o selecție printre trăsăturile realităţii, 
reținând principalul, esentialul sau semnificativul şi îndepărtând secundarul, 
accidentalul sau nesemnificativul. Prin selecție, intensificare şi ierarhizare arta 
promovează realitatea către forma ei necesară şi rațională şi, pe această cale, o 
înalță spre o regiune ideală. Prin astfel de procedee arta operează totodată un act 
de evaluare a realităţii, fapt ce amplifică idealizarea pe care ea o realizează. 
Lumea reconstruită de artă nu mai este cea a experienţelor practice, ci una ideală, 
ce exprimă idealurile, aspiraţiile şi valorile pe care umanitatea încearcă să le 
impună existenței. 

Principiile constitutive ale operei de artă sunt intim corelate şi se 
condiționează reciproc. Se poate aprecia că fiecare dintre ele este secondat de toate 
celelalte. Lipsa unuia singur dintre ele afectează calitatea estetică a operei, care nu 
poate fi asigurată decât prin convergenta lor. 

5. SINTEZE TEORETICE ALE ARTEI 
5. 1. TIPURILE ARTISTICE 
5.1.1. CARACTERIZARE GENERALĂ 


Opera de artă constă într-o organizare specifică a materialului pe care îl 
prelucrează sau a datelor sensibile ale conştiinţei pe care le transfigurează. 
Procedeele fundamentale ale acestei organizări sunt cele patru principii constitutive 
ale operei de artă: izolarea, ordonarea, clarificarea şi idealizarea. Forma pe care o 
dobândeşte opera de artă depinde în mare măsură de natura valorilor extraestetice 
subordonate unităţii sale estetice. Materialele şi datele sensibile ale conştiinţei pe 
care le prelucrează artistul pentru a le impune o formă estetică nu au însă caracter 
brut, ci sunt încărcate cu anumite semnificaţii şi sunt raportate la anumite valori ale 
culturii înainte ca el să le integreze în opera sa. Ca urmare a acestui fapt, ele 
precondiționează într-o anumită măsură forma pe care o va dobândi opera de artă. 
Elementele care printr-o disociere strict teoretică sunt considerate a reprezenta 
conținutul şi forma operei de artă se află într-o relație funcțională permanentă 
caracterizată prin diferite grade de coerenţă. Forma oricărei opere de artă devine, 
într-o măsură mai mare sau mai mică, ceea ce conținutul ei extraestetic îi prescrie. 
Există deci modalități specifice ale izolării, ordonării, clarificări şi idealizării, 
determinate de natura înrudită a conținutului de valori extraestetice asupra cărora 
aceste principii se aplică. Pentru mai temeinica înţelegere a operei de artă, 
cercetarea estetică urmăreşte şi identificarea şi analizarea acestor permanențe 
funcționale numite tipuri artistice. 

Tipul artistic este acea clasă logică în care sunt reunite şi coordonate toate 
operele artistice diferenţiate analog în structura lor după natura înrudită a 
valorilor extraestetice pe care le includ. Aceasta nu înseamnă însă că opere 
integrate în acelaşi tip artistic coincid întru totul, conţinutul lor particular ca şi 
personalitatea creatorului determinând de fiecare dată o formă estetică strict 
individuală. Prin identificarea şi analizarea tipurilor artistice estetica urmăreşte 
stăpânirea intelectuală a varietății practic nelimitate a operelor de artă, grupându-le 
după afinitățile conținutului şi după similitudinile formei lor. 

Criteriile clasificării tipurilor artistice sunt cele patru principii constitutive 
ale operei de artă: 

1. Izolării îi corespund două serii de tipuri artistice, în funcție de reprezentarea 
în opera de artă a unor raporturi cu omul sau cu natura. 

Tipurile artistice care redau în opera de artă raportarea specifică la om sunt: 

A. Sfântul, omul reprezentativ şi omul de rând. 
Tipurile artistice care reprezintă în opera de artă raportarea la natură sunt: 
B. Peisajul transcendent, peisajul imanent şi natura moartă. 
2. Ordonării, ca principiu constitutiv al operei de artă, îi corespund următoarele 
tipuri artistice: 
C. Eleatismul şi heraclitismul. 


3. 


4. 

Clarificarea este reprezentată de următoarele tipuri artistice: 

D. Viziunea plastică şi viziunea pitorească. 
Idealizarea, ca principiu constitutiv al operei de artă, este reprezentată de 
următoarele tipuri: 

E. Idealismul şi realismul. 


5.1.2. SFÂNTUL, OMUL REPREZENTATIV ŞI OMUL DE RÂND 


Spaţiul artistic este eterogen în raport cu spațiul experienţei practice şi relativ 


opus lui. Se poate constata însă o ierarhizare a spațiului artistic al operei în raport 
cu cel al experienței practice în funcţie de rangul valorilor umane exprimate de 
operă: 

Uneori spaţiul artistic se constituie cu mult deasupra orizontului experienţei 


practice, astfel încât figurile umane reprezentate în operă par plasate la o 
înălțime inaccesibilă în raport cu planul existenţei cotidiene a indivizilor. 
Acesta este în artele plastice, de exemplu, cazul mozaicurilor bizantine şi al 
reprezentărilor artistice medievale de sfinţi, fecioare, martiri etc. S-a 
constituit astfel tipul sfântului, care poate fi regăsit şi în alte etape ale 
evoluţiei istorice a artei. 


Alteori, figurile umane reprezentate în operă sunt readuse parcă la linia 


orizontului axiologic al receptorului şi sunt coordonate cu planul experienței 
practice. Portretele renascentiste ale lui Rafael sau Tintoretto reprezintă 
suverani, gentilomi, patricieni etc. plasați de pictor la înălțimea sa şi care nu 
lasă niciodată impresia că domină existenţa. Această impresie nu este 
sugerată nici măcar atunci când chipurile pânzelor Renaşterii sunt ale unor 
sfinți, care după întregul stil al apartenenţei lor sunt totuşi ale unor nobili sau 
patricieni. Marea lor distincţie face din ei nişte figuri reprezentative ale 
epocilor şi societăților lor, peste care ei nu se ridică însă în absolut şi 
eternitate.  Madonele lui Rafael, de exemplu, întruchipează idealul 
renascentist de frumuseţe feminină şi de maternitate. 

fine, sunt situaţii, ilustrate mai ales de naturalismul olandez şi flamand al 
secolului al XVII-lea, când personajele ce apar în tablouri par situate sub 
linia orizontului axiologic, astfel încât artistul pare a le privi de sus. Figurile 
astfel reprezentate aparțin, de obicei, oamenilor de rând, iar scenele comune 
sau burleşti în care sunt implicaţi justifică această atitudine superioară a 
artistului în procesul creației şi a receptorului în procesul contemplației. 

Se poate aprecia deci că, după cum spaţiul artistic este perceput ca superior, 


în acelaşi plan sau inferior în raport cu spațiul experienţelor practice, figurile 
umane reprezentate în el ilustrează tipul sfântului, al omului reprezentativ sau al 
omului de rând. Ceea ce determină, în toate aceste cazuri, modalitățile izolării 
artistice este o anumită experiență a umanului, un anumit sentiment de distanță 
socială față de om, adică o valoare extraestetică, ce are repercusiuni asupra formei 

operei de artă. 

Faptul de a reprezenta sfântul, omul reprezentativ sau omul de rând are 
numeroase implicaţii asupra particularităților compoziționale ale operei de artă. 
Artistul care înfăţişează sfântul se va feri de o caracterizare prea amănunțită a 
fizionomiei sau vestimentației lui şi de redarea mişcării. Tipismul static şi 
simplitatea monumentală ale înfățișării sale se asociază mai bine cu 
transcendentalismul sacru. Dimpotrivă, omul reprezentativ va fi mai bine 
caracterizat în particularitățile fizionomiei, ținutei, vestimentației şi gesturilor sale, 
dar nu cu minuţia naturalistului, care-i permite artistului să observe şi să reprezinte 
detaliile fizionomice şi vestimentare, grimasele ori diformitățile fizice ale omului 
de rând. Cine-şi priveşte semenii cu superioritate are tendința să pătrundă în 
intimitatea lor fizică şi psihologică cu o indiscreţie pe care nu şi-o permite când se 
raportează la reprezentări ale sacrului sau la oameni reprezentativi. 

Aceste tipuri artistice au fost redate cu mare expresivitate în artele plastice, 
dar pot fi identificate şi în celelalte arte. 

Literatura, ca a doua artă în care sentimentul distanței sociale față de om 
poate avea relevanță estetică, distinge şi ea aceste tipuri artistice, cu particularitatea 
că, în conformitate cu mijloacele sale de expresie, proiectarea în spațiul artistic este 
asociată cu cea în timpul artistic. Figurile sacre şi legendare ale epopeilor homerice 
şi ale tragediei greceşti nu sunt dependente de împrejurări de timp şi de loc precise. 
Timpul şi spaţiul au în aceste opere nedeterminarea distanţei lor legendare. Nu 
întâmplător, personajele lor au devenit adesea arhetipuri ale culturii occidentale 
ulterioare. Mai precizate sunt timpul şi spațiul tragediei franceze şi elisabetane a 
epocii moderne, care are, de regulă, drept personaje principale oameni 
reprezentativi. Hamlet ori Macbeth aparțin, de exemplu, acestui tip artistic. În fine, 
romanul istoric şi naturalist al veacurilor XVIII — XIX a consacrat în literatură tipul 
omului de rând. În literatura română Ion al lui Rebreanu ori Ilie Moromente al lui 
Marin Preda aparțin acestui tip artistic. 

În muzică aceste tipuri artistice sunt asociate adesea unor genuri muzicale 
diferite. Astfel, drama muzicală wagneriană sau „Oedip” al lui Enescu au înfățişat 
tipul sfântului, opera şi opereta modernă oameni reprezentativi, iar musical-ul 
contemporan oameni de rând. Pentru realizarea acestor tipuri artistice compozitorii, 
orchestratorii, scenografii şi regizorii au utilizat forme muzicale, scenografii, 
orchestrații, viziuni regizorale etc. adecvate. 


5. 1.3. PEISAJUL TRANSCENDENT, PEISAJUL IMANENT ŞI NATURA 
MOARTĂ 


Ca principiu constitutiv al operei de artă, izolarea se manifestă în tipuri 
artistice specifice nu numai în funcție de modalităţile de reprezentare a omului, ci 
de cele de înfăţişare a naturii. 

Natura este reprezentată întotdeauna în artă ca ceva opus lumii experiențelor 

practice, dar această opoziție se poate manifesta, ca şi în cazul reprezentării 
omului, fie dintr-o lume superioară, fie dintr-una plasată în acelaşi plan cu cel al 
artistului, fie dintr-una inferioară. 

De obicei, peisajele din mozaicurile bizantine şi din unele pânze 
renascentiste (în special cele ale lui P. Rubens), dar şi moderne (de exemplu, 
marinele lui I. Aivazovski) sunt percepute parcă de jos, în timp ce un peisaj 
naturalist sau impresionist pare a fi plasat în acelaşi plan cu cel al privitorului, în 
timp ce o natură moartă pare a fi văzută de sus. Pentru obținerea acestor efecte sunt 
utilizate procedee specifice, care individualizează tipurile artistice ce diferențiază 
operele de artă inspirate de natură. Ele sunt caracteristice îndeosebi artelor vizuale, 
dar pot fi regăsite cu nuante şi particularități distincte şi în celelalte arte. 

a. În cazul peisajelor transcendente, receptorul se simte mic şi copleşit de 
măreția naturii care îl domină. Esteticienii şi istoricii artelor apreciază că 
acest mod de reprezentare a naturii a apărut în Renaştere şi că el coincide cu 
modificarea reprezentării astronomice a lumii şi cu introducerea dimensiunii 
infinităţii în conceperea ei. Deoarece infinitatea nu este intuitivă, redarea 
peisajului transcendent nu poate intra în expresia plastică a artei decât sub 
forma măreției sublime şi covârşitoare a naturii. 

b. Peisajul imanent a fost redat cu mare expresivitate de pictorii naturalişti ai 
epocii moderne şi, mai ales, de impresioniștii secolului al XIX-lea. În 
tablourile lor nu se mai întâlnesc peisaje care copleşesc prin măreția cadrului 
natural reprezentat, ci colţuri întâmplătoare sau familiare de natură. Pictorii 
acestui tip artistic nu mai caută natura grandioasă şi copleşitoare, peisajele 
excepţionale. Natura cea mai umilă sau chiar urâtă, ca periferiile oraşelor sau 
străzile mizere, devin peisaje expresive pentru ei. Natura reprezentată în 
astfel de opere nu mai este cea care ne domină dintr-un plan al 
transcendenţei, ci una care se amestecă cu sufletul privitorului, îl pătrunde şi 
îi este imanentă. Natura nu mai este resimţită în peisajele imanente ca obiect, 
ca o realitate care se desfăşoară dincolo de limitele eului şi este eterogenă în 
raport cu el, ci se înfiripă din senzațiile eului şi se contopeşte cu ele. Artiştii 
moderni au subiectivizat ideea naturii, făcând din ea un conținut al 
conştiinţei. 

c. În cazul naturii moarte, relaţia operei cu natura îmbracă din nou forma unei 
separaţii radicale, dar nu ca atunci când omul contemplă măreţia naturii din 
perspectiva nimicniciei lui. Cine contemplă o natură moartă nu se regăseşte 
pe sine în ea. Distanţa axiologică ce îl separă de ea este considerabilă. Dar 
superioritatea este resimțită, în acest caz, de privitor ca fiind a sa, nu a 
naturii. Atitudinea receptorului față de natura moartă este cea a unui 
observator atent şi curios, minunat de pitorescul lucrurilor mici şi banale. În 
această aplecare curioasă asupra lucrurilor familiare reprezentate, resimţite în 
frumusețea lor necunoscută, prin disociere de manipularea lor utilă şi 
vulgară, se resimte o notă ascunsă de umor. Datorită revelaţiilor pe care le 


173 


provoacă, dar şi solicitării intense a măiestriei, spiritului de observație şi 
harului artiştilor, natura moartă este un tip artistic intens practicat în arta 
modernă şi contemporană. Deşi pare a fi destinat, mai ales, începătorilor, 
aproape toți maeştrii picturii universale şi naționale a ultimelor secole au 
ilustrat acest tip artistic. 

În literatură natura moartă a fost consacrată de realismul lui Balzac, 
despre ale cărui nesfârşite descrieri H. Taine scria că reunesc ştiinţa unui 
arheolog, a unui arhitect şi tapițer, a unui croitor, a unei negustorese de 
mărunţişuri, a unui comisar de licitaţii, a unui fiziolog şi a unui notar. În 
literatura română acest tip artistic a fost cel mai bine reprezentat de proza lui 
G. Călinescu şi Al. Ivasiuc. 


5. 1.4. ELEATISM ȘI HERACLITISM ÎN ARTĂ 


Ordonarea, ca principiu constitutiv al operei de artă, urmăreşte unificarea şi 
organizarea în structuri coerente a elementelor şi valorilor pe care ea le include. 
Prin acțiunea sa unificatoare, arta prezintă similitudini cu ştiinţa şi cu filosofia. Dar, 
în timp ce ştiinţa şi filosofia nu rețin din lucruri decât însuşirile lor generale, pe 
care le exprimă cu ajutorul noţiunilor, arta, care operează cu imagini concret- 
senzoriale, nu trebuie să sacrifice caracterul individual şi sensibil al lucrurilor. Dar, 
cu toată această deosebire a materialului pe care îl utilizează, ştiinţa şi filosofia, pe 
de o parte, şi arta, pe de altă parte, pot organiza analog realitatea pe care o 
înfăţişează. 

Ele pot reprezenta realitatea fie în repaus, fie în mişcare, fie în unități statice, 
fie în secvențe dinamice, fie ca fiinţă, fie ca devenire. Încă de la începuturile 
metafizicii occidentale filosofii Școlii din Elea, pe de-o parte, şi Heraclit din Efes, 
pe de altă parte, un fixat în mod exemplar cele două modalităţi de reprezentare 
teoretică a lumii: ca o alcătuire imuabilă şi eternă sau ca o curgere neîntreruptă. 

Aceste două modalități de reprezentare teoretică a lumii îşi au echivalentul 
lor sensibil în artă. După cum ordonarea realității în artă adoptă forma unor unități 
statice sau unor deveniri, rezultă tipurile artistice eleat sau heraclitic, denumite 
astfel după prototipurile lor filosofice antice. 

Tipul eleat al artei ordonează realitatea în unități substanțiale. De exemplu, un 
tablou cum este „Școala de la Atena” al lui Rafael înfăţişează unităţi cu sens 
deplin, care nu au nevoie pentru a fi înţelese de vreo completare a 
imaginației privitorului. Aceluiaşi tip artistic îi aparțin şi „Cina cea de taină” 
a lui Leonardo da Vinci, multe dintre tablourile lui Rembrandt etc. Scenele 
reprezentate în astfel de opere există în ele însele şi pot fi concepute prin ele 
însele, la fel ca substanţa lui Spinoza. Înţelesul lor se epuizează în limitele 
tabloului, iar scena înfăţişată se distribuie simetric în jurul axei sale centrale. 
O astfel de unitate substanțială nu este însă proprie numai artelor spaţiale 
(pictură, sculptură, arhitectură), ci şi celor temporale (literatură, muzică). De 

exemplu, o poezie lirică se poate constitui dintr-un început, un apogeu şi un 
sfârşit bine marcate. Pentru literatura română sunt semnificative, pentru acest 
tip artistic, pastelurile lui Alecsandri şi multe dintre poeziile lui Coşbuc. La 
fel, tragediile clasice prezintă un eveniment complet, astfel încât începutul şi 
sfârşitul acțiunii coincid cu începutul şi sfârşitul reprezentării ei în operă (de 
exemplu, „Fedra” lui Racine, „Avarul” lui Molière etc.). În dramaturgia 
românească acest tip artistic este ilustrat de cea mai mare parte a pieselor lui 
Caragiale. 

Tipul artistic heraclitic organizează materialul compozițional al operei astfel 
încât impresia de dinamism este pregnantă. De exemplu, în tabloul lui 
Rubens „Înălțarea Mariei la cer” personajele din stânga şi din dreapta scenei 
centrale sunt tăiate de ramă. Se sugerează astfel caracterul indefinit şi în 
continuă desfăşurare al realităţii. Deşi compoziţia are unitate, aceasta nu este 
substanţială, ci dinamică. În limitele ei nu se epuizează o semnificaţie 
deplină. Ea nu este decât un fragment, mai mult sau mai puţin întâmplător, 
decupat dintr-o realitate care se întinde înainte şi după scena înfăţişată în 
operă, într-o desfăşurare continuă. Pentru sugerarea dinamismului, picturile 
aparținând acestui tip artistic prezintă uneori asimetrii şi necoincidențe între 
centrul acțiunii reprezentate şi centrul tabloului. Asimetria şi descentrarea 
creează întotdeauna impresia de dinamism. În pictura secolului al XX-lea 
sunt semnificative pentru acest tip artistic operele futuriştilor italieni ai 
începutului de secol, o mare parte a creaţiilor lui S. Dali, P. Picasso etc. 

Tipul artistic heraclitic poate fi întâlnit şi în artele temporale. De 
exemplu, poezia lui Eminescu „Peste vârfuri” se încheie cu întrebarea: „Mai 
suna-vei, dulce corn, pentru mine vreodată?”, care sugerează că opera nu 
reprezintă decât un decupaj dintr-un proces afectiv mai cuprinzător. În teatru, 
acest tip artistic este ilustrat în antichitate de „Oedip” al lui Sofocles, iar în 
dramaturgia modernă de majoritatea pieselor lui H. Ibsen (,„Nora”, „Strigoii” 
etc.). Aceste opere nu înfăţişează decât etapele finale şi catastrofale ale unor 
întâmplări consumate cu mult timp înainte de începutul lor. 


5. 1. 5. VIZIUNEA PLASTICĂ ŞI VIZIUNEA PITOREASCĂ ÎN ARTĂ 


Acţiunea de clarificare pe care o exercită opera de artă asupra lucrurilor şi 
evenimentelor care-i servesc drept sursă de inspiraţie poate scoate în evidenţă felul 
lor de a fi durabil sau aparent, ceea ce ele sunt sau modul în care apar. 

În actul perceperii realității există o anumită specializare a simţurilor pentru 
surprinderea existenței, respectiv aparenței lucrurilor. Existenţa este redată cel mai 
bine de simţul tactil, în timp ce văzul pare a ne transmite aparențele lucrurilor. Ori 
de câte ori percepem prin văz o imagine ce pare neverosimilă, simțim nevoia să o 
corectăm prin pipăit. Conştiinţa pare a ne sugera astfel că în simţul tactil se află 
izvorul certitudinilor noastre despre ceea ce sunt cu adevărat lucrurile, în timp ce 

prin văz ne parvin toate erorile şi iluziile cu privire la ele. În practica adultului se 
recurge doar rareori la tactilitate pentru formarea sau verificarea certitudinilor 
despre lucruri. De regulă, prevalența simțului tactil în explorarea realității se 
încheie o dată cu prima copilărie, când se formează reprezentarea stabilă şi durabilă 
a lumii. 

Reprezentările artei au capacitatea de a disocia din imaginea lucrurilor 
tactilul de vizual, pentru a sublinia mai puternic unul sau altul dintre aceste 
elemente, cu diminuarea, într-o măsură mai mare sau mai mică, a celuilalt. După 
cum acţiunea de clarificare în artele care redau forme reale adoptă unul sau altul 
dintre cele două procedee se obţine tipul viziunii plastice sau al celei pitoreşti. 

Temeiul distincției dintre plastic şi pitoresc se află într-un anumit mod de 
reprezentare a lucrurilor. În primul caz, lucrurile apar în izolarea lor, iar în cel de- 
al doilea, în dependenţa lor continuă. Simţul tactil este un simț analitic, sugerând 
discontinuitatea realității, în timp ce văzul (şi, cu atât mai mult, auzul) este un simţ 
sintetic. Simţul vizual poate cuprinde suprafeţe vaste, în timp ce cel tactil se 
deplasează pe suprafeţe restrânse, din punct în punct. De aceea tactilitatea este mai 
potrivită pentru evocarea lucrurilor ca entităţi autonome şi imobile, pe când văzul 
şi, îndeosebi, auzul, sunt mai apte pentru redarea interdependenței şi fluenței. 
Eleatismul şi heraclitismul contribuie astfel şi la configurarea modalităților 
clarificării. 

Denumirile celor două tipuri artistice — plastic şi pitoresc — sugerează 
sculptura, pe de-o parte, şi pictura, pe de alta. Sculptura este prin excelență 
plastică, datorită faptului că redă organizarea spaţială a lucrurilor în plenitudinea sa, 
în timp ce pictura este pitorească, întrucât surprinde bogăția coloritului şi varietatea 
formelor. Există însă şi o sculptură pitorească (Michelangelo, H. Moore etc.) şi o 
pictură plastică (cubismul, S. Dali etc.). 

Distincția dintre tipul artistic plastic şi cel pitoresc se poate regăsi şi în 
arhitectură. Pentru tipul arhitectural plastic sunt reprezentative templele greceşti şi 
palatele Renaşterii, dar şi „zgârie-norii” metropolelor contemporane, în tip ce 
pentru cel pitoresc catedralele gotice şi palatele baroce. Preponderenţa plinurilor 
asupra golurilor, în primul caz, şi a golurilor asupra plinurilor, în cel de-al doilea, 
solicită mai mult reprezentări tactile, respectiv vizuale. 

S-a încercat identificarea celor două tipuri artistice specifice clarificări şi în 
literatură şi muzică. În timp ce clasicismului i-ar fi caracteristic un accent plastic, 
romantismul ar avea predilecție pentru pitoresc. Acestea sunt însă numai tendinţe 
generale, cele două tipuri regăsindu-se în aceste arte mai degrabă la nivelul unor 
creații determinate decât al unor epoci sau stiluri artistice. 


5. 1. 6. IDEALISM ŞI REALISM ÎN ARTĂ 


In calitate de principiu constitutiv al operei de artă, idealizarea impune 
eliminarea a ceea ce este accidental şi irelevant în realitate şi reținerea în operă doar 

a ceea ce este esenţial şi necesar. Faptul că arta elimină accidentalul şi reține 
necesarul i-a determinat pe mulți artişti, esteticieni şi istorici ai artelor să opteze 
pentru formula artei ca reprezentare a tipicului. Estetica tipicului sau a generalului 
— omenesc a fost cel frecvent ilustrată şi cel mai temeinic teoretizată. Absolutizarea 
acestei dimensiuni a artei riscă să-i diminueze însă relevanța şi expresivitatea. Ea 
poate eşua astfel într-un gen de schematism, determinat de abundența imaginilor 
generice. 

Pe de altă parte, prin definiţie, arta operează cu imagini concret senzoriale 
şi, ca atare, trebuie să-şi concentreze interesul asupra realităților individuale. 
Individualitatea imaginii artistice nu este însă niciodată atât de particulară încât să 
se limiteze la evocarea unui singur caz. Chiar transfigurarea artistică a unor 
personalități sau situații pronunţat individualizate denotă, cel puţin implicit, 
anumite calităţi, atitudini, conduite etc. de mai largă relevanţă. Între idealitatea 
imaginii generice şi realismul imaginii fotografice procesul idealizării prin artă 
reuşeşte să se menţină pe o poziţie intermediară specifică. Reprezentările artei 
autentice sunt, în acelaşi timp, tipice şi individuale. Orice individualitate aparţine 
însă nu numai categoriei sale determinate, ci şi unei clase, mai mult sau mai puțin 
restrânse sau largi, pe care imaginile artei reuşesc să o evoce. Goethe numea 
„apercu” capacitatea intuiției artistice de a sugera sau recunoaşte tipicul şi 
generalul în particular. Prin forța talentului său, artistul reuşeşte să actualizeze 
printr-o imagine individuală clasa căreia ea îi aparține. Acest tip nu este însă 
niciodată doar cel al categoriei înglobatoare imediate, ci şi al unei clase mai 
generale. După cum sfera acestei clase este mai amplă sau mai restrânsă, după cum 
ea are un număr mai mic sau mai mare de determinaţi, operele artistice aparțin fie 
tipului idealist, fie celui realist. 

Tipul artistic idealist actualizează prin imaginile individuale apartenenţa la 
clasele cele mai ample, care au un număr mic de determinări. De exemplu, o 
statuie grecească din etapa clasică reprezintă, de obicei, tânărul de rasă albă 
meridională. La rândul lor, tragedia grecească şi cea a clasicismului francez 
înfăţişează, de cele mai multe ori, omul reprezentativ pentru cultura morală a 
occidentului. 

Arta modernă, înclinată spre realism, a specializat tipul artistic, restrângând 
sfera lui. Au intrat rând pe rând în literatură şi în artele plastice determinări 
ținând de loc şi de timp, epoca, naționalitatea, clasa socială, profesia, religia, 
concepția de viață etc. 

Reprezentările artistice ale naturii nu scapă nici ele deosebiri dintre idealism 
şi realism. De exemplu, peisajele lui Rubens nu sunt niciodată localizate, fiind 
evidentă intenția de idealizare a naturii. Tablourile sale au ceva din simplitatea, 
măreția şi generalitatea unui caracter tragic. Dimpotrivă, impresioniştii, care dau 
replica realistă reprezentării idealiste a naturii, sunt ataşați de un colț determinat de 
natură sau de un peisaj urban precis localizabil. 

Idealismul şi realismul sunt, în ultimă instanţă, două atitudini distincte ale 

spiritului faţă de realitate, care au multiple implicaţii asupra particularităților 
plastice ale operelor de artă. Adoptarea lor este condiționată de o multitudine de 
factori: artă, personalitatea artistului, motivul operei etc. În anumite etape ale 
evoluţiei artelor au dominat tendinţele idealiste, iar în altele cele realiste. Deşi 
aparent opuse, ele sunt, în fond, complementare, urmărind fiecare să redea cât mai 
expresiv realitatea cu mijloacele sale specifice. 

5. 2. STILUL ARTISTIC 


Operele de artă pot fi grupate nu numai după tipul artistic pe care-l 
ilustrează, ci şi după stilul artistic ale cărui expresii sunt. Deosebirea dintre tip şi 
stil este subtilă şi dificil de precizat, fiind de multe ori ignorată de esteticieni. 
Asemenea tipului artistic, stilul grupează operele de artă după similitudinile 
structurii lor. Ca şi în cazul tipului, principiul de grupare a operelor în acelaşi stil 
se află într-o tendință extraestetică a spiritului. Faptul că goticul sau rococoul au 
adoptat anumite particularități structurale pentru operele pe care le subordonează 
este explicat de întreaga gândire estetică modernă prin misticismul omului 
medieval, în primul caz, şi prin rafinamentul spiritual cultivat de monarhiile 
occidentale ale secolului al XVIII-lea, în cel de-al doilea. Se consideră aşadar că 
stilurile respective au fost impuse de factori extraestetici. Într-o lucrare anterioară 
„Trilogiilor”, „Filosofia stilului” (1924), Lucian Blaga afirma în acest sens că 
„Stilul reprezintă nişte valori extraestetice pătrunse în estetic”. 

Dincolo de aceste similitudini, deosebirile dintre tip şi stil sunt importante. 
Tipul grupează operele în jurul unuia sau altuia dintre principiile constitutive ale 
artei ori în jurul tuturor. Stilul grupează însă operele de artă în jurul agentului lor 
artistic, fie acesta o individualitate artistică, o națiune, o epocă sau chiar un întreg 
spaţiu cultural. În acest sens se vorbeşte, de exemplu, despre stiluri individuale, 
cum ar fi stilul lui Dante sau al lui Shakespeare, despre stiluri naționale, cum ar fi 
cel francez sau german, de stilurile unor epoci, cum ar fi romanicul, goticul, 
barocul sau rococoul ori de stilul antic sau de cel modern. Niciodată nu se poate 
asocia însă vreunul dintre aceste atribute de noțiunea vreunui tip artistic. Unitatea 
de tip este întotdeauna superioară distincțiilor individuale, etnice sau istorice. Sfera 
tipului este deci mai cuprinzătoare decât cea a stilului. Particularitățile structurale 
ale dramei lui Shakespeare nu îndreptăţesc să se vorbească despre tipul dramei 
shakespeariene, ci numai despre stilul ei. Prin stil drama lui Shakespeare este unică. 
Prin tip ea aparţine însă formei baroce a artei. 

Confuziile dintre tip şi stil provin, cel mai adesea, din faptul că ambelor le 
sunt frecvent asociate aceleaşi atribute. Se vorbeşte astfel, de multe ori, atât despre 
stilul, cât şi despre tipul baroc, deşi cele două sintagme desemnează sinteze 
teoretice diferite. 

Tipul este o noţiune pur sistematică, în timp ce stilul este o noţiune 
concomitent sistematică şi istorică. Filosoful neokantian german H. Rickert preciza 
că dacă tipul artistic este rezultatul unei operaţii de generalizare, stilul este expresia 


78 


simultană a operaţiilor de generalizare şi de individualizare. Din punct de vedere 
metodologic, stilul este o noțiune mixtă, în care se suprapun perspectiva istorică şi 
cea sistematică. 

Stilul poate fi aşadar definit ca unitatea structurii artistice a unui grup de 
opere impusă de agentul lor, fie acesta artistul individual, națiunea, epoca sau 
spațiul cultural. 

În conceptul stilului fuzionează unitatea şi originalitatea. Este deci lipsit de 
stil amestecul de elemente disparate şi eterogene, confuzia şi anarhia. În acest sens, 
Friedrich Nietzsche a extins noțiunea de stil de la utilizarea ei strict estetică la 
ansamblul manifestărilor spirituale ale unui popor, deplângând lipsa de stil a 
culturii germane din vremea sa, în care 1 se părea că se amestecă haotic influenţe 
dintre cele mai diferite şi mai contradictorii. În acelaşi spirit, Lucian Blaga 
considera că „stilul este un fenomen dominant al culturii umane şi intră într-un chip 
sau altul în definiția ei. Stilul e mediul permanent, în care respirăm, chiar şi atunci 
când nu ne dăm seama”. 

Lipsită de stil este şi unitatea moartă, coeziunea mecanică a detaliilor 
compoziționale ale operei, din care nu răzbate o individualitate originală 
animatoare. Parafrazându-l pe George Louis Leclerc de Buffon (1707 — 1788), care 
afirma că „Le style c'est l homme”, s-ar putea susţine că stilul este şi națiunea, 
epoca sau spațiul cultural cărora opera le aparține. Prezenţa şi influența acestor 
factori, acțiunea lor spirituală unificatoare şi individualizantă sunt constatate şi 
preţuite în fenomenul stilului. 

Când însă originalitatea este simulată sau când centrul spiritual de la care 
emană opera de artă se manifestă altfel decât în acord cu orientările sale autentice şi 
profunde, atunci înregistrăm şi dezaprobăm maniera. Manierismul caracterizează 
poeţii şi artiştii prețioşi din toate timpurile şi culturile, dar şi epoci întregi care 
suferă de acest viciu, cum li s-a reproşat adesea alexandrinismului grecesc sau 
academismului modern. Manierismul apare mai ales atunci când se produce 
disocierea şi dezacordul dintre originalitatea artistului individual şi spiritul epocii 
sau al culturii cărora el le aparține. Sunt consideraţi manierişti artiştii academici, 
care se cramponau de norma inspiraţiei clasice în condiţii istorice schimbate, 
oratorii creştini ai Evului Mediu, care compuneau discursuri în stilul lui Cicero, 
versificatorii moderni care adoptă stilul poeziei persane a secolelor XIII — XIV 
(Hafiz, Sadi etc.) sau al haiku-urilor japoneze, poeții franțuziți din toate epocile şi 
culturile etc. 

Adevăratul stil este acela în care se armonizează originalitatea individuală 
cu cea a timpului şi a locului. Originalitatea individuală este amplificată de cea a 
mediului local şi a epocii, dar nu până în punctul în care acestea devin mai 
puternice decât personalitatea creatorului. Manierişti, adică lipsiți de originalitate, 
sunt deci şi artiştii care cedează prea uşor gustului timpului şi modelor culturii lor. 
Numai armonia originalității individuale cu cea a timpului şi a mediului local, 
dozajul lor delicat şi precis, configurează adevăratul stil. 

5. 3. CLASIFICAREA ARTELOR 

Operele de artă determinate se grupează nu numai în cadrele tipurilor şi 
stilurilor, ci şi în cele ale artelor. Literatura, muzica, coregrafia, arhitectura, 
pictura, sculptura, cinematografia (pentru a respecta canonul — evident anacronic — 
al celor „şapte arte”) sunt noțiuni constituite prin sinteza teoretică a operelor 
individuale, singurele date efectiv în experiența artistică. Artele sunt deci 
construcţii teoretice ale spiritului, rezultate ale unor operaţiuni de clasificare a 
operelor individuale. 

Criteriile clasificării artelor au variat de-a lungul timpului, fără ca vreunul 
dintre ele să se dovedească suficient. 

Una dintre cele mai vechi şi mai bine cunoscute clasificări ale artelor este cea 
propusă în epoca modernă de Gotthold Ephraim Lessing în lucrarea sa „Laocoon”. 
Criteriul utilizat de acesta pentru clasificarea artelor este cel al mijloacelor de 
realizare a operelor. Acestea ar putea fi: 

fluente: cuvântul, sunetul; 
stabile: masa, linia, volumul, culoarea. 
Pe baza acestui criteriu sunt distinse următoarele arte: 
arte succesive sau temporale: poezia şi muzica; 
arte simultane sau spațiale: arhitectura, desenul, pictura, sculptura. 

Acestei clasificări 1 s-a reproşat faptul că nu ia în considerare 
particularitățile psihologice ale receptării artei. Astfel, s-a afirmat că orice operă 
de artă presupune un interval de timp pentru receptare, deci aparține ordinii 
temporale, fiind succesivă. Pe de altă parte, la sfârşitul contemplației, opera de artă 
este recompusă în spiritul receptorului într-o unitate, fiind deci simultană. Criteriul 
de clasificare n-ar fi deci operațional, din moment ce orice operă de artă ar putea fi 
încadrată, cel puţin din perspectiva receptării, în ambele clase. S-a obiectat şi faptul 
că această clasificare nu este suficient de riguroasă deoarece, dacă pictura utilizează 
împreună cu desenul, sculptura şi arhitectura mijloace de expresie spațiale, ea 
împarte cu muzica tonalitatea sau modulaţia, care caracterizează artele succesive. 
Rezultă că, din acest punct de vedere, cel puţin una dintre arte — pictura — ar trebui 
inclusă în ambele clase etc. 

Im. Kant a propus în „Critica facultății de judecare” o altă clasificare a 
artelor utilizând drept criteriu elementul expresiv pe care fiecare dintre ele în 
dezvoltă cu precădere. După el se pot distinge în opera de artă: 

conținutul intelectual transmis prin cuvânt; 

gestul spaţial care însoţeşte şi figurează acest conţinut intelectual; 

tonalitatea sau modulația, care exprimă, mai degrabă, rezonanța afectivă a 
operei de artă respective. 

Pe baza acestui criteriu complex, Kant distinge următoarele clase de arte: 

artele cuvântului: poezia şi elocinţa; 
artele gestului sau artele figurative: arhitectura, sculptura, pictura ca artă a 

desenului, arta grădinilor şi decorația; 
artele tonalității: muzica şi pictura ca artă a coloritului. 

Deşi este mai subtilă, întrucât ia în considerare afinități mai profunde ale 
operelor de artă, nici clasificarea lui Kant n-a fost scutită de obiecţii. Astfel i s-a 
reproşat faptul una şi aceeaşi artă — pictura — este inclusă în două clase diferite în 
funcţie de un criteriu care este nu numai irelevant, ci şi, de multe ori, neoperațional. 

O altă clasificare a artelor a fost realizată la începutul secolului al XX-lea de 
esteticianul german Max Dessoir (1867 — 1947). El consideră că artele ar trebui 
integrate şi clasificate după cum: 

a. întrețin raporturi cu formele reale şi provoacă asociaţii determinate: 
sculptura, pictura, mimica, poezia; 

b. înfăţişează forme ideale şi provoacă asociații nedeterminate: arhitectura, 
muzica. 

Și acestei clasificări i s-ar putea reproşa lipsa rigorii, din moment ce pictura 
abstractă şi unele creaţii ale poeziei postmoderniste se integrează, mai degrabă, în 
cea de-a doua clasă decât în prima, cum considera Dessoir. De asemenea, muzica 
programatică pare a aparține mai mult primei clase decât celei de-a doua etc. 

Aceste trei clasificări ale artelor şi, mai ales, obiecțiile care le-au fost aduse, 
demonstrează că sintezele teoretice ale artei sunt întotdeauna relative şi provizorii, 
dar au valoarea unor instrumente de analiză, întrucât evidențiază anumite 
particularităţi şi corelaţii structurale ale operelor de artă. Ele sunt importante şi prin 
revizuirile succesive pe care le reclamă, care aprofundează necontenit 
caracterizarea structurală a operelor de artă. 

Un demers aparent opus, dar, în fond, complementar celui de clasificare a 
artelor este cel de unificare a lor. Unificarea artelor a apărut ca un program estetic 
de mare noutate în romantism. De asemenea, ea a fost urmărită sistematic în drama 
muzicală wagneriană. 

Asocierea dintre poezia dramatică, muzică şi dans este străveche. La fel, cea 
dintre poezie şi cântec. Vechea poezie a rapsozilor antici şi a trubadurilor medievali 
nu trăia decât prin această asociere. De asemenea, arhitectul, sculptorul şi pictorul 
au colaborat în toate marile stiluri plastice: în romanic, în gotic, în Renaştere, 
clasicism, romantism, baroc etc. 

Unificarea artelor trebuie însă distinsă de acumularea şi aglomerarea lor, aşa 
cum se întâmplă de multe ori în regia de teatru, care perpetuează o idee wagneriană 
denaturată. 


5. 4. GENURILE ARTISTICE 


Efortul de sistematizare teoretică a operelor de artă a determinat şi o altă 
sinteză teoretică, în aşa-numitele genuri artistice. Ele presupun însă, ca nişte cadre 
constituite prealabil, artele, ale căror domenii le subdivid. Problematica detaliată a 
genurilor artistice şi, cu atât mai mult, cea a speciilor artistice depăşeşte interesul 

esteticii generale, fiind de competența teoriilor specializate ale artelor. Estetica se 
poate pronunța doar asupra principiilor generale şi criteriilor delimitării genurilor 
artistice. 


Genurile artistice sunt clase teoretice în care sunt integrate operele de artă 


prin corelarea noțiunii uneia dintre arte cu unul dintre factorii generali ai artei: 


a. 
b. 
c. 


material, 

valoare extraestetică predominantă; 

unitate estetică. 

Vom prezenta şi caracteriza în continuare succint principalele genuri artistice 


constituite în diferite arte din perspectiva fiecăruia dintre aceşti factori. 


a. 


Din perspectiva materialului, literatura nu utilizează decât un singur 
material — cuvântul — şi, din acest punct de vedere, nu se structurează pe 
genuri, cum este, de exemplu, cazul sculpturii, care poate folosi ca materiale 
marmura, granitul, bronzul, lemnul, porțelanul etc., diversificându-se, în 
consecință, în genurile sculpturale corespunzătoare (genul sculpturii în 
marmură, în granit, bronz etc.). De asemenea, există un gen al picturii în 
ulei, acuarelă, tempera etc. În mod similar se pot delimita genul muzicii de 
coarde, de suflători, al muzicii vocale etc. 

În acord cu valoarea extraestetică predominantă pe care o promovează, 
poezia poate fi religioasă, eroică, erotică, socială etc. Aceste genuri se pot 
întâlni, cu anumite particularități şi excepţii, şi în cazul picturii şi sculpturii. 
În funcţie de acelaşi criteriu, arhitectura cunoaşte genul vilei, al palatelor 
publice şi particulare, al catedralei, gării etc. La fel muzica distinge între 
marş, lied, oratoriu, recviem etc. 

O deosebită importanță prezintă diferențierea genurilor artistice după tipul 
unificării estetice caracteristic diferitelor creații. Astfel, muzica poate unifica 
estetic opera fie prin revenirea aceluiaşi refren, între care se intercalează câte 
un element de divertisment (rondo), fie prin repetarea aceluiaşi sistem de 
fraze (antifonia), fie prin alternarea unui sistem de fraze cu unul diferit 
(ritmul tripartit codat), fie prin modificări şi combinări ale acestor modalități 
elementare, pe care le găsim în sonata sau simfonia modernă. 

Genurile artistice liric, epic şi dramatic reprezintă, şi ele, în literatură 
modalități diferite ale unificării estetice în cadrul afectivității individuale, în 
interiorul sferei istorice a povestirii sau în cadrul acțiunii dramatice. Dar 
liricul, epicul şi dramaticul reprezintă în literatură şi modalități ale 
clarificării, prin care sporesc în valoare sensibilă anumite aspecte ale 
realității. Intuiţia lirică a lumii o reflectă ca stare de spirit, cea epică drept 
succesiune de evenimente, iar cea dramatică drept conflict şi luptă de forțe 
antagoniste. 

Genurile artistice au reprezentat în clasicism criteriul gustului şi uneori chiar 


al creaţiei artistice. Ele erau concepute ca modele eterne şi imuabile ale operelor 
de artă. In secolul al XIX-lea romantismul a înfrânt rigiditatea vechilor genuri 

artistice, considerându-se liber să le combine sau chiar să inventeze altele noi. Fr. 
Schlegel scria, în acest sens că „toate genurile poetice clasice în puritatea lor strictă 
sunt azi ridicule”. Deşi în arta contemporană se manifestă o mare libertate de 
creaţie în raport cu genurile artistice, ele îşi menţin încă valoarea de sinteze 
teoretice orientative. 

AUTOEVALUARE 


1. Definiţi opera de artă şi deosebiţi-o de ale produse ale activităţii creatoare a 
omului. 

2. Enumeraţi câteva argumente în favoarea naturalismului şi antinaturalismului 
operei de artă. 

3. Precizaţi şi exemplificați distincția dintre conținutul şi forma operei de artă. 

. Care sunt principalele clase de opere în funcție de accentul pus de artist în 


procesul creaţiei sau/şi de receptor în procesul contemplației pe diferitele 
componentele structurale ale operei? 


. Daţi exemple de opere de artă de virtuozitate. Încercaţi să le evaluaţi din punct 


de vedere estetic. 


„Ce este motivul operei de artă? Identificaţi motivele unor creații celebre din arta 


națională şi universală. 


. Daţi exemple de materiale ale celor mai importante arte. 
„Ce părere aveţi despre utilizarea de arta modernă a unor materiale lipsite de 


nobleţe? 


. Care sunt principalele modalităţi ale izolării operei de artă? 


. Identificați modalitățile ordonării conţinutului unor opere de artă celebre. 

„Ce exigenţe estetice impune clarificarea ca principiu constitutiv al operei de 
artă? 

. Care sunt cele mai importante modalităţi ale idealizării operei de artă? 

. Definiți noțiunea de tip artistic? 

. Care sunt criteriile grupării operelor de artă în tipuri distincte? 

. Caracterizaţi şi exemplificați tipurile artistice ale izolării operei de artă. 

. Caracterizați şi exemplificați tipurile artistice ale ordonării operei de artă. 

. Caracterizaţi şi exemplificați tipurile artistice ale clarificării operei de artă. 

. Caracterizați şi exemplificați tipurile artistice ale idealizării operei de artă. 

„Ce este stilul artistic? Precizaţi deosebirile dintre tip şi stil. 

. Care sunt cele mai importante criterii ale clasificării artelor? 

. Care este valoarea teoretică a clasificărilor artelor? 

. Care sunt cele mai importante criterii ale grupării operelor în genuri artistice? 

. Realizaţi un eseu cu tema: Relaţiile dintre conţinutul şi forma operei de artă. 

E. PERSONALITATEA ARTISTICĂ 
Scopurile unităţii didactice sunt: 


de a prezenta multiplele modalităţi de abordare a personalității artistice 

de a delimita profilul psiho-intelectual şi moral al personalității artistice de cel al 
omului obişnuit 

de a prezenta şi analiza trăsăturile psiho-intelectuale şi morale esențiale ale 
personalității artistice: intuitivitatea, emotivitatea, fantezia creatoare şi 
puterea expresivă 

de a delimita şi caracteriza talentul şi geniul ca ipostaze ale manifestării 
creatoare a personalității artistice 


Obiective operaţionale 


După ce vor studia această unitate didactică studenţii vor fi în măsură: 

să distingă cele mai semnificative modalităţi de abordare a personalității 
artistice şi să cunoască principalele teorii asupra sa 

să înțeleagă particularităţile profilului psiho-intelectual şi moral al artistului în 
raport cu cel al omului obişnuit 

să cunoască trăsăturile definitorii ale personalităţii artistice: intuitivitatea, 
emotivitatea, fantezia creatoare şi puterea expresivă 

să opereze distincția dintre talent şi geniu 


Structura unităţii didactice 


Cursul 10 
1. Caracterizare generală a problematicii personalității artistice 
2. Artistul şi omul obişnuit 

Cursul 11 
3. Trăsăturile personalităţii artistice 

3.1. Intuitivitatea 

3.2. Emotivitatea 

3.3. Fantezia creatoare 

3.4. Puterea expresivă 

5. Geniu şi talent în artă 


Bibliografie 
Autoevaluare 


E. PERSONALITATEA ARTISTICĂ 


1. CARACTERIZARE GENERALĂ 


Creatorul operei de artă a făcut din cele mai vechi timpuri obiectul unui 
interes aparte, concretizat într-o multitudine de interpretări şi puncte de vedere 
dintre cele mai diferite. Faptul se explică, în primul rând, prin caracterul 
excepțional al creaţiei artistice, care se răsfrânge şi asupra creatorului, determinând 
tendinţe de supralicitare a importanței personalității sale. Artistul a fost considerat 
din vechime un mesager al divinității sau un adevărat Demiurg terestru. În procesul 
contemplării operei de artă autentice interesul receptorului se deplasează, aproape 
fără excepţie, dinspre creație spre creator. De la teoriile judicioase, care au 
evidențiat multiple trăsături definitorii ale personalităţii artistice, până la cele 
fanteziste, care i-au conferit dimensiuni mitice sau patologice, se întinde un întreg 
registru de poziţii intermediare, pe care estetica trebuie să le evalueze şi, pe baza 
lor, să precizeze caracteristicile esenţiale ale profilului psiho-intelectual şi moral al 
creatorului de artă. Fără îndoială, că acestea au doar o valoare orientativă, 
comportând numeroase particularizări şi excepții. Creatorul autentic se 
caracterizează tocmai printr-o pronunțată individualizare, iar tentativele de a-l 
încadra în tipare prestabilite se dovedesc a fi, de cele mai multe ori, hazardate. 
Aceasta nu înseamnă însă că nu pot fi determinaţi o serie de parametri generali, ale 
căror dozaje şi ponderi variabile configurează, fie şi aproximativ, personalitatea 
creatorului de artă. 

Impresia generală, devenită aproape prejudecată, este cea conform căreia 
artistul rămâne creator şi în detaliile cele mai banale ale existenţei sale, ca şi în 
activitățile cele mai îndepărtate de exerciţiul propriu-zis al artei sale. În realitate, 
aşa cum arta este un produs izolat de relaţiile vieţii practice, valorând tocmai prin 
caracterul ei transcendent şi excepțional, tot astfel şi artistul este o excepție, nu 
numai faţă de oamenii obişnuiţi, ci şi faţă de sine însuşi. 

Tot atât de greu de acceptat ca şi ipoteza coincidenţei permanente şi totale 
dintre om şi artist este şi opinia unor artişti, esteticieni şi receptori despre 
spontaneitatea inconștientă a creaţiei artistice. Exclamaţia pe care Goethe o 
atribuie creatorului de artă: „Eu cânt cum cântă pasărea” se dovedeşte a fi, cel mai 
adesea, dacă nu o mistificare, cel puţin o iluzie. Creaţia artistică este, aproape fără 
excepţie, intențională. Ea este orientată deliberat şi conştient către producerea 

operei, ale cărei norme interne devin definitorii şi pentru munca artistului. Faptul că 
în anumite etape sau momente ale procesului creator factorii spontani şi 
inconştienţi au o pondere însemnată nu anulează valoarea acestui principiu general 
al procesului creaţiei artistice. 


2. ARTISTUL ŞI OMUL OBIŞNUIT 


Dacă unii oameni sunt artişti în anumite momente ale existenței lor, în 
special în acelea în care se află într-o legătură oarecare cu procesul creației 
artistice, este evident că între ei şi restul umanității nu poate exista o deosebire 
esenţială, aşa cum se susține sau se sugerează de multe ori. Opinia că artistul este 
un „inspirat”, adică o fiinţă care posedă alte facultăți decât cele comune tuturor 
oamenilor, a apărut încă din antichitate, fiind legată de anumite reprezentări mitice. 
Platon scria, în acest sens, în dialogul „lon” că: „Zeul răpeşte mintea poeţilor 
pentru a-i folosi, ca şi pe cântăreții de oracole sau ca pe ghicitorii divini, drept 
slujitori ai săi, astfel că noi, care îi ascultăm, trebuie să ştim că nu aceşti ieşiţi din 
minți grăiesc lucruri atât de preţioase, ci că Zeul însuşi ne vorbeşte prin ei”. Este 
surprinzător că Platon, care este tipul filosofului-artist, contestă orice merit al 
artistului în procesul creației, considerându-l doar un vehicul accidental al 
mesajelor divine. Este semnificativ în acest sens şi faptul că multă vreme artele 
plastice au fost considerate simple meşteşuguri. Astfel de opinii s-au perpetuat până 
în lumea modernă, determinând atitudini contradictorii faţă de artişti, în care se 
îmbină în diverse proporții admiraţia cu disprețul. 

Prejudecăţile despre factura psihică aparte a artistului au primit în secolul al 
XIX-lea o fundamentare pseudo-ştiințifică prin opera medicului şi antropologului 
italian Cesare Lombroso, care a încercat să impună ideea că genialitatea artistică ar 
fi o formă de degenerescenţă psihică pe care a numit-o „epilepsie larvară”. De 
asemenea, teoria psihanalitică a artei îl consideră pe artist un individ care a suferit 
în copilărie o traumă psihică, ce se exprimă într-o formă sublimată în operă. 
Această teorie atribuie un rol excesiv de mare instinctului sexual şi „complexelor 
infantile” în procesul creaţiei artistice. S-a mai susținut şi ideea că talentul artistic 
n-ar fi decât manifestarea compensatorie a deficienței unui anumit organ perceptiv, 
cel mai adesea a celui implicat nemijlocit în practicarea artei respective. În favoarea 
acestei idei a fost invocat faptul că mulţi pictori au fost miopi, astigmatici etc. (El 
Greco), numeroşi muzicieni au avut grave deficienţe de auz (Beethoven, Mozart, 
Smetana, Bruckner etc.) etc. Se pot găsi însă oricând exemple la fel de ilustre de 
artişti care n-au avut astfel de deficiențe perceptive. Acestei teze i s-a opus opinia 
că în personalitatea artistică tendințele fundamentale ale vieții ajung la 
manifestarea lor maximă. Şi această opinie este discutabilă, deoarece mulți artişti 
iluştri n-au dat dovadă de o prea mare vitalitate etc. 

Toate aceste concepţii care susțin că între personalitatea artistică şi omul 
obişnuit există deosebiri esențiale sunt eronate. Tuturor li se pot aduce 

contraargumente care le atestă precaritatea. Mai plauzibilă este teza conform căreia 
creativitatea artistică este expresia facultăților psiho-intelectuale comune tuturor 
oamenilor, dar care, în cazul artiştilor, sunt mai pronunţate şi corelate în raporturi 
care favorizează creația artistică. 


4. TRĂSĂTURILE PERSONALITĂȚII ARTISTICE 


Cercetările de psihologia artei au determinat următoarele trăsături 
psihologice fundamentale definitorii pentru creatorul de artă: 
a. Intuitivitatea; 
b. Emotivitatea; 
c. Fantezia creatoare; 
d. Puterea expresivă. 
Examinarea lor evidențiază atât complexitatea şi particularitățile profilului 
psiho-intelectual şi moral al creatorului de artă, cât şi faptul că ele sunt facultăți 
general-umane. 


4. 1. INTUITIVITATEA 


Personalitatea artistică se caracterizează, în primul rând, printr-o intuitivitate 
sau putere reprezentativă pronunțată. Prin intuitivitate se înțelege, în acest context, 
facilitatea de reținere de imagini, de operare cu imagini şi de exprimare prin 
imagini. Indiferent de natura lor (vizuale, auditive, tactile, olfactive etc.), imaginile 
sunt legate de activitatea organelor de simț şi redau aspecte individuale ale 
existenței, spre deosebire de concepte sau abstracții, care sunt produse intelectuale 
şi redau aspecte generale ale realității. Simţurile artistului implicate în practicarea 
artei sale au întotdeauna o acuitate nativă mai mare decât în cazul oamenilor 
obişnuiţi, dar performanţele lor, uneori excepționale, se datorează şi exerciţiului lor 
aproape continuu. 

Spre deosebire de omul obişnuit, dozajul dintre elementele intuitive şi cele 
intelectuale ale conştiinţei se stabileşte la artist în favoarea celor dintâi. Nici în 
configurația mentală a omului obişnuit elementele intuitive nu lipsesc, dar ele sunt 
mai rare şi mai atenuate. La artist ele sunt însă deosebit de intense, de frecvente şi 
de vii. Puterea sa de a reţine şi a reproduce imagini individuale atinge uneori cote 
excepţionale. De exemplu, Mozart a putut reproduce, fără nicio greşeală, o piesă 
muzicală de mare complexitate şi de dimensiuni considerabile după ce o ascultase 
numai de două ori. În timp ce redacta în romanul „Madame Bovary” scena 
sinuciderii eroinei prin otrăvire, G. Flaubert a avut toate simptomele unei 
intoxicații, ceea ce atestă nu numai empatia remarcabilă a artistului, ci şi marea sa 
intuitivitate etc. 

Plăcerea artistului de a observa nuanţa pitorească a lumii şi de a se abandona 
lumii imaginilor, fără niciun fel de preocupare intelectuală, ia uneori forme 

frenetice. Astfel de stări de spirit au fost resimţite nu numai de pictori, ci şi de 
poeţi. R. M. Rilke scria în acest sens: „Dacă cotidianul ţi se pare prea sărac, nu-l 
acuza pe el. Acuză-te pe tine şi spune-ți că nu eşti suficient de bun poet, pentru a 
evoca bogăţiile lui. Căci pentru creator nu există sărăcie a cotidianului şi nici loc 
banal şi indiferent”. 

Bogăția percepției artistice, acuitatea ei, capabilă să prindă nuanţa cea mai 
fină a realităţii nu sunt egalate decât de caracterul sensibil al amintirilor artistului. 
Artistul nu-şi aminteşte atât întâmplări, cât imagini. Acestea sunt nu numai vizuale, 
ci şi auditive. Nu doar muzicienii, ci şi poeţii au prețuit universul acustic şi l-au 
transfigurat în operele lor. S-a constatat astfel preponderența simțului auditiv al lui 
Schiller, în contrast cu vizualitatea pronunţată a lui Goethe. În simbolism valenţele 
muzicale ale poeziei au fost valorificate la maximum. 


4. 2. EMOTIVITATEA 


Personalitatea artistică se caracterizează şi printr-o emotivitate accentuată în 
raport cu cea a oamenilor obişnuiţi. Oricare dintre trăirile artistului, în măsura în 
care se comportă ca artist, are o puternică rezonanţă afectivă. Faptul că artistul se 
dăruieşte mai pronunțat decât oamenii obişnuiţi lumii exterioare, aspectelor ei 
pitoreşti, adâncindu-se, în acelaşi timp, profund în sine, în universul subiectiv al 
emoțiilor sale, nu constituie o contradicţie, aşa cum pare la prima vedere. Aceste 
două orientări ale sufletului artistului — către pitorescul lucrurilor şi către 
profunzimile afectivității sale — sunt, mai degrabă, tendințe complementare, în 
măsură să se fructifice reciproc. 

Afectivitatea tumultuoasă a artistului izbucneşte uneori fără pretextul vreunui 
eveniment ori percepții exterioare. Tolstoi se întreba odată: „Cum să nu crezi în 
nemurirea sufletului când simți în tine o emoție atât de incomensurabilă?” La 
rândul său, Nietzsche scria: „Vehemenţa palpitaţiilor mele este formidabilă” etc. 

Sentimentele intense care-l stăpânesc pe artist într-o măsură superioară 
omului obişnuit pot să însoţească fie întâmplări reale din experienţele sale de viață 
şi artistice, fie numai reprezentări ale fanteziei sale, fie evenimente străine al căror 
ecou îl impresionează prin empatie. Mulți artişti au o afectivitate vulcanică şi 
fluctuantă, trec uşor de la extaz la depresie, se îndrăgostesc şi sunt dezamăgiți 
rapid, intens şi frecvent etc. Artistul este mai tot timpul îndrăgostit de cineva sau de 
ceva, căci iubirea îi întreţine tensiunea afectivă necesară creației, iar suferinţa 1-0 
amplifică. 

Deşi este o caracteristică definitorie adevăratei înzestrări artistice, 
intensitatea deosebită şi profunzimea afectivității nu însoțesc în permanenţă 
procesul creaţiei. Astfel, dacă pregătirea operei şi viziunea inspirată a întregului 
ei au un pronunțat caracter afectiv, invenția şi execuţia sunt preponderent 
intelectuale. Deosebirea cea mai importantă dintre adevăratul artist şi diletant 
constă în marea deosebire a coordonatei afective a activităţii lor creatoare. 

4. 3. FANTEZIA CREATOARE 


Sentimentele puternice ce stăpânesc sufletul artistului se constituie în centre 
de reorganizare a imaginilor care-i sunt furnizate de intuitivitatea sa excepțională 
într-o altă ordine decât cea pe care o sugerează lumea exterioară sau afinitățile 
raționale dintre ele, declanșând activitatea fanteziei creatoare. Numai imaginile 
dublate cândva de stări afective identice tind să se reorganizeze în alte configurații 
decât cele ale experienţei şi logicii şi alcătuiesc materialele combinațiilor realizate 
de fantezie. Imagini dintre cele mai disparate tind să se asocieze sub semnul 
aceloraşi emoţii şi astfel raporturi subtile ce rămân ascunse perceperii neutre a 
evenimentelor şi relațiilor logice sau cauzale dintre ele apar, pe această cale, ca 
evidente. În lumina emoţiei, lumea se restructurează în configurații noi şi originale, 
pe care experienţa comună nu le cunoaşte şi inteligența logică nu le bănuieşte. 

Fantezia creatoare a fost deseori considerată cea mai caracteristică facultate 
artistică. Deşi a fost de multe ori mistificată, ea nu reprezintă decât manifestarea 
superioară a unor facultăți şi funcţii psihice proprii mecanismului psihologic 
comun. O dovadă semnificativă, în acest sens, o oferă studiul fenomenelor 
memoriei. Fapte dintre cele mai simple atestă că fantezia se combină tot timpul cu 
memoria. Rareori reproducerea imaginilor reținute de memorie se face sub forma 
nealterată a primei lor percepții. De cele mai multe ori, reproducerea imaginilor 
manifestă cele două tendinţe ale fanteziei creatoare: disocierea complexelor date în 
experiență şi reasocierea elementelor astfel eliberate în configurații noi. De 
asemenea, reproducerea imaginilor se face fie prin transformarea lor diminuativă, 
fie prin transformarea lor augmentativă. Imaginile sunt deci reproduse fie pierzând 
unele elemente, fie adăugându-li-se altele. 

Fantezia creatoare a artistului poate fi uneori atât de intensă încât, din propria 
sa productivitate internă, fără nici un motiv exterior aparent, ajunge să plăsmuiască 
o lume miraculoasă de forme, situaţii şi evenimente (H. Bosh, G. Arcimboldo, S. 
Dali etc.). Alteori motivul exterior există, dar el este excedat şi dispare sub bogăţia 
fanteziei artistului, care îl foloseşte ca simplu pretext. Leonardo da Vinci 
descoperea în crăpăturile unui zid o întreagă lume de forme fantastice. 

Ceea ce caracterizează memoria artistului este, deopotrivă, o mare putere de 
a-şi aminti şi o mare putere de a uita. Având la dispoziţie un mare volum de date 
intuitive, dar şi facilitatea de a le asocia într-un mare număr de configurații, cele 
mai multe fără corespondent în experiență sau în logică, artistul face din memorie 
un element esențial al fanteziei sale creatoare. 


4. 4. PUTEREA EXPRESIVĂ 


Pronunţat intuitiv, răscolit de afecte puternice şi înzestrat cu fantezie 
debordantă, artistul este, în acelaşi timp, stăpân pe o facultate expresivă superioară 

celei a majorităţii semenilor săi. Fantezia creatoare cuprinde în sine o forță 
motrice, tendinţa irezistibilă de a-şi asuma o formă concretă, adică de a se 
obiectiva. Se poate aprecia deci că puterea expresivă este o prelungire a fanteziei 
creatoare, la fel cum aceasta îşi găseşte materialul şi stimulul ei în intuitivitate şi 
emotivitate. Nu toate plăsmuirile fanteziei creatoare reuşesc însă să treacă în 
expresie. Există reverii ale spiritului care nu ajung la obiectivare. 

Spre deosebire de artist, la omul obişnuit facultatea expresivă nu este 
corelată, de cele mai multe ori, cu activitatea fanteziei creatoare. Exprimarea sa este 
alcătuită mai ales din expresii fără corespondent intuitiv, din „clișee verbale” sau 
„locuri comune”, din care ia naştere ceea ce a fost numit „limbaj de lemn”. Până la 
un punct, acest fapt este motivat de exigenţele de funcționalitate şi eficiență ale 
comunicării verbale curente. Artistul este înzestrat însă atât cu memorie sensibilă, 
folosită în combinaţiile fanteziei creatoare, cât şi cu memorie verbală. El dispune 
apoi de capacitatea de coordonare suplă a celor două memorii, astfel încât fiecărui 
cuvânt să-i corespundă o reprezentare imaginativă. Un peisaj descris de artist este 
întotdeauna un peisaj văzut, auzit, simţit. Acelaşi peisaj descris de omul obişnuit nu 
este decât o construcţie logică elementară. Clişeul verbal reprezintă un exces al 
limbajului asupra gândirii. Cine are un limbaj dominat de „locuri comune” vorbeşte 
mai mult decât gândeşte. Expresiile prefabricate se inserează în lacunele ideaţiei şi i 
se substituie. De cele mai multe ori felul în care oamenii îşi exprimă sentimentele 
în vorbirea curentă rămâne inferior sentimentelor respective. Numai o parte a vieții 
afective poate trece în limbaj, cealaltă rămâne inefabilă. Artistul are capacitatea de 
a găsi echivalenți expresivi unei game mult mai ample şi mai profunde de 
sentimente decât omul obişnuit. 

În general, în sufletul artistului imaginile sensibile se împerechează cu 
expresiile corespunzătoare. Evident, această expresivitate diferă de la artă la artă, 
în funcție de mijloacele de expresie ale fiecăreia. Astfel, compozitorul asociază 
reprezentarea unui sentiment cu reprezentarea sunetelor care simte că sunt în 
măsură să-l exprime cel mai expresiv. Poetul posedă concomitent cu un sentiment 
determinat şi cuvintele în măsură să-l exprime, înlănțuirea lor şi mişcarea 
corespunzătoare a frazelor care-l obiectivează cel mai fidel şi mai sugestiv. 
Sculptorul îşi reprezintă simultan o formă şi gestul plastic în măsură să o realizeze 
într-un material determinat. Spre deosebire de pictor, la care imaginea şi expresia 
coincid, la toţi ceilalți artişti se poate distinge între imaginea sensibilă şi imaginea 
expresiei, deşi ambele sunt intim corelate. În acest sens, s-a afirmat cu îndreptăţire 
că în actul creaţiei muzicianul gândeşte în sunete, sculptorul în forme, pictorul în 
imagini, iar poetul în cuvinte. Atât de adânc fuzionează imaginea sensibilă cu 
imaginea expresiei în viziunea inspirată a artistului, încât el are sentimentul 
unicității expresiilor sale. Omul obişnuit poate exprima acelaşi lucru în moduri 
diferite, artistul într-un mod unic şi de neînlocuit. Două sau mai multe variante ale 
aceleiaşi poezii sunt, de fapt, poezii diferite, corespunzând unor viziuni artistice 
diferite. 

Puterea expresivă a artistului nu este o simplă facultate în serviciul fanteziei 
sale creatoare, ci şi o forță în măsură s-o amplifice pe aceasta. Cu cât artistul 
stăpâneşte mai temeinic mijloacele de expresie ale artei sale, cu atât creația sa va 
avea de câştigat. 


3. GENIU ŞI TALENT ÎN ARTĂ 


Aşa cum am încercat să demonstrez în demersurile anterioare, toate 
trăsăturile psiho-intelectuale şi morale care caracterizează personalitatea artistică 
sunt anticipate la nivelul psihologiei comune. Intuitivitatea artistului şi afectivitatea 
sa, fantezia creatoare şi puterea sa expresivă se regăsesc cu ponderi reduse şi în 
corelaţii diferite printre facultățile omului obişnuit. Există însă intensități mai mari 
sau mai mici, precum şi modalităţi diferite de corelare ale acestor facultăţi şi la 
nivelul creatorilor. Experienţa artistică atestă că nu toți creatorii se plasează la 
acelaşi nivel valoric, atât din punctul de vedere al aptitudinilor, cât şi din cel al 
performanţelor. 

Pentru conceptualizarea şi teoretizarea acestor deosebiri se operează în mod 
curent în cazul personalităţilor artistice deosebirea dintre geniu şi talent. Între 
aceste ipostaze ale personalităţii artistice nu există însă granițe rigide şi de multe 
ori delimitarea lor este problematică. Geniul nu este decât o exacerbare a 
trăsăturilor personalității artistice, care chiar şi în cazul talentului sunt mult mai 
pronunţate decât la oamenii obişnuiţi. 

Geniul se deosebeşte de talent, în primul rând, prin intensitatea, durata şi 
intermitențele manifestării sale ca personalitate artistică. În cazul talentului 
funcțiunile artistice se pot întrerupe pentru perioade mai îndelungate şi se amestecă 
în mai mică măsură cu substanța generală a vieții sale. Mulţi artişti talentați se 
comportă în afara manifestărilor lor artistice asemenea oamenilor obişnuiţi. Geniul 
rămâne însă artist chiar şi în momentele cele mai îndepărtate de exercițiul propriu- 
zis al artei sale şi îşi nutreşte creația din materia întregii sale vieți sufleteşti. 

În general, talentul se caracterizează nu numai prin alternanţa foarte rapidă în 
personalitatea sa a artistului cu omul obişnuit, ci şi prin uşurinţa cu care poate trece 
de la o ipostază la alta, ceea ce dovedeşte mai slaba aderenţă a artistului la restul 
omului. Ca urmare a acestui fapt, creația talentului are un ecou mai slab şi nu 
angajează profunzimile personalităţii receptorului. Operele de talent ne pot atrage, 
dar nu ne cuceresc. 

Deşi personalitatea artistică a geniului este tot intermitentă, ea are tendința 
de a-şi anexa întregul domeniu al conştiinţei şi al manifestărilor sale extraartistice. 
Viaţa sa sufletească are un caracter aproape permanent creator. Convergenţa 
trăsăturilor sale sufleteşti în direcția creației artistice este mult mai pronunţată şi 
mai constantă decât în cazul talentului. De aceea în manifestările sale i regăsim pe 
artist chiar şi în momentele şi împrejurările în care ne-am aştepta mai puţin. 

Paradoxul geniului apare însă în momentul în care constatăm că, deşi 

orientarea lui artistică este mai statornică şi mai intensă, facilitatea lui creatoare 
este uneori mai mică decât cea a talentului. Este semnificativ, în acest sens, cazul 
lui Leonardo da Vinci, care într-o viaţă artistică destul de lungă n-a reuşit să picteze 
decât un număr mic de tablouri. Nu trebuie ignorat însă faptul că, în cazul său, 
interesele şi preocupările ştiinţifice şi artistice enciclopedice nu i-au lăsat probabil 
mai mult răgaz pentru pictură. Există, desigur, şi genii prolifice, cum au fost 
Rafael, Tizian, Rubens, Mozat, Beethoven, Shakespeare etc. Acest paradox se 
explică prin faptul că opera geniului este mai solidară şi mai profund ancorată în 
întreaga sa existență decât cea a talentului. 

Integrând o experiență umană mai bogată şi mai profundă, operele geniului 
trezesc un ecou mai amplu şi influenţa lor asupra receptorului este mai puternică. 
Dacă din operele talentului ne vorbeşte un artist, în cele ale geniului se înfăţişează 
un om. Genialitatea impune întotdeauna noi evaluări filosofice, etice şi religioase 
ale lumii şi vieții. Prin creaţia sa, dar depăşind, prin înrâurirea pe care o exercită, 
simpla impresie estetică, artistul de geniu ştie să-şi asocieze interesele şi 
aspiraţiile fundamentale ale umanităţii. 

Im. Kant a introdus în estetică teza, reluată apoi de romantici şi de alți 
teoreticieni ai artei şi culturii, potrivit căreia arta ar fi singurul domeniu de 
manifestare a genialităţii. Conform acestei teze în celelalte domenii ale creaţiei 
valorice aproape orice individ bine dotat intelectul care îşi însuşeşte anumite 
metode şi este suficient de perseverent poate ajunge la performanţă. Teza propusă 
de Kant este discutabilă şi a fost supusă unor critici severe de numeroşi creatori şi 
teoreticieni din cele mai diferite domenii ale culturii. S-a demonstrat, de exemplu, 
că atât creativitatea ştiinţifică şi tehnică, cât şi cea filosofică prezintă numeroase 
similitudini cu cea artistică. Deşi presupune înzestrări native speciale, genialitatea 
este mai mult o problemă de stil cognitiv, de motivaţie şi de atitudine faţă de lume, 
viață, artă etc. decât de domeniu de manifestare. Este semnificativ în acest sens 
faptul că numeroşi creatori considerați geniali s-au manifestat creator şi în alte 
domenii decât cel care i-a consacrat. 

Atributul genialității se recunoaşte, de obicei, operelor a căror unitate 
decurge din sufletul original ale cărui expresii sunt. Un suflet original ştie să 
selecteze şi să impună anumite valori, iar prin creația lui aspectele haotice ale vieții 
sunt integrate în unități expresive de mare relevanţă. 

Aderenţa mai slabă a artistului la restul omului, în cazul talentului, explică 
educabilitatea acestuia, posibilitatea lui de a face achiziţii noi şi de a evolua. 
Geniul este însă preponderent înnăscut şi neprogresiv. Manifestarea sa artistică 
excepțională se caracterizează adesea prin precocitate şi remarcabilă unitate 
stilistică. Opera lui decurge din temeiurile individualităţii sale, pe când cea a 
talentului din straturi mai superficiale ale fiinţei sale, capabile de a fi modificate şi 
perfecționate. Pot fi educate deprinderile şi funcțiile de relaţie ale creatorului, nu 
însă şi individualitatea lui. Un artist poate învăţa de la un dascăl sau de la un alt 
artist să vadă mai bine şi să se exprime mai precis sau mai expresiv, nu însă să 

devină mai original. 


În timp ce operele talentului au caracter voit, cele ale geniului au unul cu 


totul natural. În creația talentului este, de multe ori, vizibil efortul, străduinţa de a 
ține laolaltă şi de a conduce convergent elementele constitutive ale operei. Aceleaşi 
efecte sunt însă obținute de geniu în modul cel mai firesc şi cu cea mai mare 
uşurinţă. Există însă şi genii cu expresie dificilă. 


Opera voită a talentului este asociată în mai mare măsură cu conștiința, în 


timp ce geniul este mai îndatorat inconştientului său. Factorii raționali şi cei 
iraționali, conştienţi şi inconştienți se împletesc în creația oricărui artist, dar 
ponderile şi dozajul lor sunt diferite în cazul talentului sau al geniului. 


p< 

AUTOEVALUARE 


1. Motivaţi marele interes al teoreticienilor şi publicului pentru viețile artiştilor. 

. Consideraţi că biografia unui artist are relevanță pentru evaluarea creaţiei sale? 


Motivaţi-vă opinia. 


„Ce părere aveţi despre biografiile romanţate ale artiştilor? 
. Cum apreciaţi teoria lui C. Lombroso asupra personalităţii artistice? 
. In ce măsură credeți că permite teoria psihanalitică a artei aprofundarea 


problematicii creaţiei artistice şi a personalităţii artistice. Argumentaţi-vă opinia. 


. Care sunt principalele deosebiri psiho-intelectuale dintre omul obişnuit şi artist? 
. Caracterizați intuitivitatea ca trăsătură definitorie a personalităţii artistice. 

. Caracterizați emotivitatea ca trăsătură definitorie a personalității artistice. 

. Caracterizați fantezia creatoare ca trăsătură definitorie a personalităţii artistice. 


. Caracterizaţi puterea expresivă ca trăsătură definitorie a personalității artistice. 

. Autoanalizaţi-vă personalitatea şi evaluaţi în ce măsură aveţi înzestrare 
artistică. 

„Cât de riguroasă credeţi că este distincția dintre talentul şi geniul artistic. 

. Care sunt principalele trăsături psiho-intelectuale ale genialității artistice. 

. Consideraţi că genialitatea artistică presupune o abatere de la normele 
normalității psihice? Motivaţi-vă opinia. 

. Enumeraţi cinci personalităţi din diferite arte pe care le considerați geniale. 
Motivaţi-vă opinia. 

. Realizaţi un eseu cu tema: Geniu şi talent în artă. 

F. PROCESUL CREAȚIEI ARTISTICE 


Scopurile unităţii didactice sunt: 


de a analiza procesul creaţiei artistice şi a-l delimita de alte forme ale activităţii 
creatoare a omului 

de a prezenta şi caracteriza principalele etape ale procesului creator: pregătirea 
operei, inspiraţia, invenţia, execuția 


Obiective operaţionale 


După ce vor studia această unitate didactică studenţii vor fi în măsură: 


să distingă procesul creației artistice de alte forme ale activităţii creatoare a 
omului 

să înțeleagă complexitatea şi caracterul excepţional al procesului creației 
artistice 

să cunoască principalele etape ale procesului creator: pregătirea operei, 
inspirația, invenţia, execuţia 


Structura unităţii didactice 


Cursul 12 
1. Caracterizare generală a procesului creaţiei artistice 
2. Etapele procesului creator 
2.1. Pregătirea operei 
2.2. Inspirația 
2.3. Invenţia 
2.4. Execuţia 


Bibliografie 


Autoevaluare 

F. PROCESUL CREAȚIEI ARTISTICE 


1. CARACTERIZARE GENERALĂ 


Creaţia artistică este o activitate complexă, care prezintă atât asemănări cât şi 
deosebiri în raport cu alte forme ale activităţii creatoare a omului. Ea presupune 
parcurgerea mai multor etape, caracterizate prin acțiunea cu ponderi şi în 
modalități specifice a diferitelor facultăţi ale personalității artistice. Numeroşi 
esteticieni sunt de acord asupra faptului că principalele etape ale procesului creator 
sunt: 

a. Pregătirea operei — în timpul căreia conştiinţa artistului acumulează, 
prelucrează şi dezvoltă experienţele, informaţiile, deprinderile etc. şi 
exersează facultățile ce vor fi utilizate pentru elaborarea operei; 

b. Inspirația — care are caracter de iluminare şi constă în sinteza spontană şi 
provizorie a elementelor pregătirii, fiind un act preponderent inconştient; 

c. Invenția — reprezintă prelucrarea şi dezvoltarea sistematică a conţinutului 
inspirației, care poate fi amplificat, transformat sau modificat, uneori sub 
influența altor inspiraţii,; 

d. Execuția — ce constă în realizarea efectivă a operei de artă, prin prelucrarea 
unui anumit material cu ajutorul unor procedee tehnice specifice. 

Analiza estetică impune delimitarea acestor etape, făcând din ele momente 
succesive şi exclusive ale aceleiaşi serii. O astfel de delimitare nu este însă valabilă 
decât în principiu. De cele mai multe ori, aceste etape se întrepătrund şi se 
condiționează reciproc. Puţini sunt creatorii care mai întâi pregătesc viitoarea 
operă, apoi aşteaptă momentul inspiraţiei, dezvoltă elementele acesteia în etapa 
invenţiei şi, în final, execută opera. De regulă, întregul proces al creaţiei artistice 
este declanşat de inspiraţie. De multe ori, chiar în faza execuţiei numeroşi artişti 
constată că trebuie să se mai documenteze ori să desfăşoare alte activități specifice 
pregătirii operei. Pe parcursul desfăşurării acestor etape diferitele facultăți ale 
personalităţii artistice nu sunt solicitate în egală măsură. În anumite faze ale 
procesului creator intuitivitatea este mai activă, iar în altele emotivitatea, fantezia 
creatoare sau puterea expresivă au prioritate. Pe de altă parte, nu numai facultățile 
caracteristice personalităţii artistice sunt supuse unor astfel de variaţii, ci şi 
funcţiile generale şi comune ale activităţii psihice. Astfel, în anumite momente ale 
procesului creator activitatea inconştientă şi iraţională este mai pronunţată, iar în 
altele ponderea este deținută de funcțiile conştiente şi logice. 

Dincolo de toate aceste precizări şi delimitări teoretice, procesul creaţiei 
artistice are o serie de particularități strict individuale ce ţin de personalitatea 
fiecărui artist şi de unicitatea fiecărei opere. Dacă ar exista reţete garantate ale 
creației artistice, artiştii ar fi mai numeroşi decât contabilii şi toate creaţiile artistice 
ar fi capodopere. Într-un anumit sens, artistul este echivalentul Demiurgului pe 
pământ, iar făurirea operei are ceva din miracolul şi măreția creației divine. Ca şi 
divinitatea, artistul trebuie să creeze, cu fiecare operă, o lume care n-a mai existat 
până în acel moment. Dacă absolutul este accesibil omului, arta este una dintre 
puținele modalități de a-l atinge. Cu certitudine, procesul creației artistice este una 
dintre cele mai înalte ipostaze ale activităţii creatoare a omului. 


2. ETAPELE PROCESULUI CREATOR 
2. 1. PREGĂTIREA OPEREI 


De puţine ori artiştii pot preciza momentul în care au început pregătirea 
majorităţii operelor lor. Adesea acest fapt s-a întâmplat foarte timpuriu, dacă luăm 
în considerare măsura în care creația artistică este îndatorată primelor impresii ale 
copilăriei. Artistul se deosebeşte de omul obişnuit şi prin faptul că este urmărit de 
copilăria sa în mult mai mare măsură decât acesta. Dacă pentru majoritatea 
indivizilor copilăria rămâne o vârstă mai degrabă ingrată, artistul revine necontenit 
la ea, pentru a găsi acolo o bună parte a materialelor constitutive ale creaţiilor sale. 
Omul obişnuit este, de obicei, practic, trăind în prezentul care condiționează 
interesele lui. Pentru a te întoarce în universul de amintiri al copilăriei este necesară 
o mare disponibilitate a atenţiei, o doză considerabilă de ingenuitate, o 
predispoziție către contemplarea gratuită, care îl caracterizează, de obicei, pe 
artist. 

Pe de altă parte, psihanaliza consideră că opera reprezintă corectarea 
sublimată a unei realități resimţite de artist ca nesatisfăcătoare. De multe ori această 
realitate este percepută astfel deoarece este raportată la cea a copilăriei, în care 
dorințele sunt foarte puternice, trăirile deosebit de intense, iar diferența dintre 
năzuinţă şi realizare este mai mică. Emil Cioran mărturisea, în acest sens, că, dacă 
ar fi avut o copilărie mai puţin fericită, filosofia sa nu ar fi fost atât de pesimistă. 
Tot ceea ce a urmat acestei copilării a fost perceput de el ca precar şi derizoriu. 

În fine, intuitivitatea copilăriei este superioară, impresiile ei nu se amestecă 
şi nu se diminuează în masa noţiunilor, cum se întâmplă, de obicei, în cazul 
adultului. Lumea este percepută de copil în culori mai vii şi mai proaspete, reacțiile 
sale sunt mai sincere şi mai naturale. Este firesc deci ca artistul să revină obsesiv la 
începuturile vieții sale. Copilăria poate fi prezentă în operă fie explicit, în creații cu 
caracter autobiografic (Rousseau, Goethe, Tolstoi, Stendhal, Creangă etc.), fie 
implicit, prin ponderea mare acordată în operele unor creatori caracterelor de copii 

(Dickens, Daudet, Dostoievski etc.). Unii artişti au dat dovezi clare de infantilism 
(Leonardo da Vinci, Rembrandt, Van Gogh, Dali etc.). 

Fără a mai lua în considerare rolul „complexelor infantile” în creaţia artistică 
(J.-P.Sartre, Baudelaire etc.), se impune deci principiul că pregătirea majorității 
operelor de artă nu începe într-un moment precis, ci că ea se leagă prin rădăcini 
adânci şi difuze de primii ani ai vieţii artistului. 

Peste amintirile copilăriei se suprapune apoi întreaga experiență de viaţă şi 
culturală a creatorului. Sute şi mii de experienţe, pe care artistul nu le-a căutat şi 
pe care le-a trăit fără să-şi dea seama ce vor reprezenta pentru creația sa de mai 
târziu, se constituie în materiale pregătitoare ale operei de artă. Faptul că faza de 
pregătire a operei este difuză şi coincide practic cu întreaga experienţă de viaţă şi 
culturală a creatorului atestă precaritatea metodei care încearcă să identifice într-un 
eveniment sau un moment anume originea precisă a unei creaţii determinate. De 
multe ori artiştii înşişi sunt convinşi că un fapt sau o împrejurare anume au 
declanşat procesul de pregătire a uneia sau alteia dintre operele lor. În aceste cazuri 
ei nu conştientizează faptul că opera de artă, oricât de restrânse i-ar fi dimensiunile, 
se nutreşte din întreaga lor experienţă de viaţă. Faptele sau împrejurările respective 
nu reprezintă decât momentele conştientizării procesului de pregătire a operei, care 
latent şi nedeliberat a început cu mult timp înainte. 

Unii esteticieni disting între elementele pregătitoare ale operei pe cele 
datorate experiențelor originare de cele ce decurg din experiențele culturale ale 
creatorului. În timp ce experienţele originare izbucnesc din propria spontaneitate a 
personalității artistului şi sunt condiționate de episoadele sale biografice, cele 
culturale sunt dobândite prin instrucție. Evident, distincția dintre cele două tipuri de 
experienţe este relativă. Ele se asociază, se întrepătrund şi se condiționează 
reciproc. În timp ce la unii artişti este predominant originarul, la alţii creaţia este 
condiționată, în primul rând, de cultură. 

În afară de pregătirea implicită şi nedeliberată a operei, despre care a fost 
vorba până acum, există şi una explicită şi expresă, care începe, de obicei, după 
momentul inspiraţiei. Ea constă în acumularea materialelor şi exersarea facultăților 
care vor fi implicate nemijlocit în realizarea operei respective, după ce cadrul său 
general a fost fixat de inspirație (de exemplu, studierea de către Sadoveanu a epocii 
lui Ştefan cel Mare pentru elaborarea prozei sale istorice, documentarea lui Blaga 
în protoistoria românească pentru compunerea piesei de teatru Zamolxis etc.). În 
toate aceste situaţii avem de-a face cu o acțiune deliberată şi coordonată cu o 
viziune stabilită în liniile sale generale. Pregătirea explicită a operei se corelează, 
mai degrabă, cu etapa execuției decât cu cea a începutului procesului creaţiei. Ea 
este o dovadă a întrepătrunderu şi condiționării reciproce a diferitelor etape ale 
procesului creaţiei artistice. 


2. 2. INSPIRAȚIA 

În desfăşurarea de stări sufleteşti care conduce în cele din urmă la realizarea 
operei de artă există, de regulă, un moment exploziv în care se conturează trăsăturile 
generale ale viitoarei creații. Conturul întrezărit în acest moment se poate modifica 
cu timpul, uneori în aşa măsură încât opera terminată să nu mai semene aproape de 
loc cu el. Tot atât de adevărat este însă şi faptul că acest moment al inspiraţiei 
declanşează procesul creației şi că, fără el, activitatea de realizare a operei n-ar 
începe probabil niciodată. Din acest motiv, inspiraţia este considerată etapa cea mai 
importantă, dar şi cea mai misterioasă a procesului creator. 

Apropierea momentului inspiraţiei este resimțită adesea de artist ca o stare 
de vagă disponibilitate creatoare, de căutare fără obiect, de nevoie de a crea 
neorientată încă asupra unei teme anume. Este ca un fel de pregătire a câmpului 
conştiinţei pentru a primi sămânţa creației. Pe măsură ce momentul inspirației se 
apropie, adus de valul vieții inconştiente, o mare nelinişte pune stăpânire pe artist. 
Printre stările psihice asociate cu inspirația se pot distinge sentimentul 
spontaneităţii, al necesităţii şi frenezia afectivă. Le vom caracteriza succint. 

1. Inspirația este resimțită, mai întâi, ca o stare de spontaneitate. Ea se poate 
înfățişa uneori ca soluția unei probleme ori ca slăbirea unei tensiuni. Chiar şi atunci 
când inspiraţia este precedată de o fază de pregătire conştientă, izbucnirea ei este 
însoțită de sentimentul spontaneității, deoarece între cele două stări nu există o 
legătură directă şi nemijlocită. În cazul artistului inspirat lipsesc mai multe verigi 
ale lanţului care leagă activitatea conştientă anticipatoare de rezultatul ei tardiv şi 
neaşteptat, astfel încât ceea ce apare în cele din urmă este resimțit nu ca rezultat al 
eforturilor anterioare, ci ca o iluminare spontană, ce-l uimeşte adesea chiar pe artist. 
Nu-i de mirare că a fost invocate muzele, îngerii şi alte făpturi fabuloase ori terestre 
pentru explicarea miracolului inspiraţiei. În astfel de situaţii se poate aprecia că 
numai începutul şi sfârşitul procesului creator sunt fixate în conştiinţă, în timp ce 
desfăşurarea sa medie aparține travaliului inconştient. 

2. Sentimentul spontaneității este corelat întotdeauna cu cel al necesității. 
Inspirația izbucneşte parcă din nimic, dar cu o forţă căreia artistul nu-i poate 
rezista. Beethoven nota pe manşeta cămăşii cele câteva note divine pe care le auzea 
în cele mai neaşteptate împrejurări şi care constituiau nucleul unei opere viitoare. 
Rilke scria în acelaşi spirit că: „O operă de artă este bună când apare cu necesitate. 
În acest aspect al originii sale stă valoarea ei”. 

3. În fine, momentul inspiraţiei este însoţit adesea de frenezie afectivă, de o 
efuziune de sentimente puternice. Numeroşi creatori au descris tumultul de 
sentimente violente care i-au răscolit în momentele de inspirație. Nietzsche şi 
Flaubert mărturiseau că în astfel de momente îi năpădeau lacrimile. 

Dintre facultăţile psihice tipice personalităţii artistice cele mai active în etapa 
inspirației sunt emotivitatea şi fantezia creatoare. Inspirația este, de obicei, o stare 
de moment, o iluminare instantanee, ce oferă creatorului intuiţia operei ca 
totalitate. Artiştii ştiu că aceste izbucniri ale inspirației trebuie consemnate imediat 
pentru a nu recădea în neant. Sunt însă şi cazuri în care inspiraţia poate fi de mai 

lungă durată, însoţind şi procesul execuţiei. Goethe mărturiseşte că a scris romanul 
Suferințele tânărului Werther în patru săptămâni, fără vreun plan al întregului, fără 
schițarea prealabilă a vreunei părți, „într-o stare asemănătoare cu a 
somnambulului”. 

2. 3. INVENŢIA 


Dacă inspirația oferă germenul viitoarei opere, invenția îl dezvoltă. Ceea ce 
apare în clipa revelatoare a inspiraţiei este, de cele mai multe ori, o schemă vagă, 
un contur imprecis al operei. Alteori, viziunea inițială este mai consistentă, dar 
totuşi destul de săracă pentru ca viitoarea operă să găsească în ea întreaga substanță 
de care are nevoie. De aceea motivul inspiraţiei trebuie dezvoltat sistematic, 
antrenându-se îndeosebi facultățile reflexive ale creatorului. Acest lucru se poate 
realiza în diferite modalităţi. 

1. Uneori invenţia constă în elaborarea detaliilor unității intuite în momentul 
inspiraţiei. În aceste cazuri se procedează deci de la ansamblu la detalii. Această 
elaborare poate fi preponderent spontană sau preponderent reflexivă. Mozart 
mărturisea, de exemplu, că din momentul în care simţea ansamblul unei creaţii, 
diferitele sale părți se înlănțuiau spontan, lucrarea extinzându-se progresiv şi 
devenind din ce în ce mai coerentă estetic. Alţi artişti au înfăţişat procesul creator 
ca înlănţuire riguroasă de raționamente. Aşa susținea, de exemplu, E.A. Poe în 
analiza estetică pe care a făcut-o poemului său „Corbul”. 

2. Alături de invenţia care procedează de la unitate la detalii, poate fi parcurs 
şi drumul invers, de la detalii la unitate. Din viziuni fragmentare sau din intuiții 
izolate se întregeşte cu timpul o unitate determinată. De exemplu, Marin Preda a 
unificat în romanul „Moromeții” o serie de motive şi teme dezvoltate anterior în 
unele dintre nuvelele sale. 

3. În alte cazuri, artistul porneşte, sub impulsul unei prime inspiraţii, de la o 
anumită unitate globală, dar, pe parcursul desfăşurării invenţiei, ca urmare a altei 
inspiraţii, îi substituie o altă viziune de totalitate. Acest procedeu de invenţie este 
numit de esteticieni dezvoltarea prin transformare. De exemplu, iniţial Ema 
Bovary, personajul principal al romanului lui G. Flaubert „Madame Bovary”, 
trebuia să devină o bătrână devotată şi castă. Acest personaj va fi realizat de 
Flaubert în nuvela „O inimă simplă”. Sub influenţa altei viziuni a operei Ema 
Bovary a devenit provinciala nefericită şi romantică pe care o cunoaştem. 

4. Alteori substituția nu ajunge să se consume şi noua viziune, apărută pe 
parcursul dezvoltării celei vechi, intră ca un episod, mai mult sau mai puţin 
important, în unitatea planului întrezărit sub influenţa inspirației iniţiale. Acest tip 
de invenţie se numeşte dezvoltarea prin deviere. El este ilustrat de toate operele 
care conţin episoade neunificate deplin, toate creațiile literare, muzicale sau chiar 
plastice ca căror structură este divergentă. De exemplu, Dostoievski a inclus în 
romanul „Frații Karamazov” parabola „Marelui Inchizitor”, care nu se integrează 
în ansamblul romanului, putând fi considerată chiar o operă de sine stătătoare. 

5. Pot exista şi cazuri în care viziunea nouă, apărută în cursul dezvoltării 
celei vechi, nu o înlocuieşte pe aceasta şi nici nu i se substituie în cadrul unei 
unități precare, ci constituie nucleul unei opere diferite. Acest procedeu de invenţie 
este numit dezvoltarea prin bifurcare. R. Wagner povestea că poemul simfonic 
„Moartea lui Siegfried” debuta într-o primă fază a invenţiei cu nişte scene care nu 
se integrau în viziunea estetică sugerată de inspiraţia iniţială. Scenele respective au 
fost eliminate, dar au constituit nucleul unei alte lucrări „Amurgul zeilor”. 

Acestea sunt principalele procedee ale inovației. Artistul şi-a definitivat 
viziunea asupra structurii operei şi şi-a limpezit toate detaliile ei. El mai trebuie 
doar să o realizeze efectiv prin prelucrarea unui material determinat, adică să-i 
confere o formă comunicabilă. Toate etapele procesului creator înfăţişate până 
acum se desfăşoară exclusiv în sufletul artistului. Ele nu sunt însă niciodată atât de 
clar delimitate cum par când le abordăm din perspectivă didactică. În realitate, 
invenția este de puţine ori un proces integral anterior execuţiei. Sunt rare cazurile 
de artişti care încep execuţia operei numai după ce au definitivat invenţia în toate 
detaliile ei. Majoritatea artiştilor inventează executând şi execută inventând, ba 
chiar pot să desăvârşească anumite componente ale pregătirii operei în etapa 
execuției ei. 


2. 4. EXECUȚIA 


Prin execuţie se înţeleg toate actele prin intermediul cărora artistul reuşeşte 
să organizeze viziunea sa artistică internă asupra operei într-o expresie 
comunicabilă. Interesul artistului se concentrează în această etapă finală a 
procesului creator în direcția unei „citiri” cât mai exacte în sine şi în aceea a 
realizării unei expresii accesibile şi altor oameni. Facultatea artistică implicată 
prioritar în etapa execuţiei este puterea expresivă. Artistul încearcă acum să-şi 
împărtăşească viziunea sa estetică celor care el doreşte să-i recepteze opera. În 
acest scop el prelucrează un anumit material concret sau un material de imagini 
astfel încât aceste materiale să-i exprime şi să-i comunice viziunea artistică a 
operei. Execuţia oricărei opere de artă se realizează în prezența a doi martori 
invizibili: propria conştiinţă a artistului şi reprezentarea unui anumit public, pe 
care artistul doreşte să-l impresioneze prin creația sa. După cum acest public este 
imaginat ca mai larg şi mai eterogen sau mai restrâns şi mai apropiat de felul de a fi 
al artistului, el va face un efort mai mare sau mai mic pentru a-şi trece opera în 
expresie. Cu alte cuvinte, mai devreme sau mai târziu artistul trebuie să-şi răspundă 
la întrebarea: pentru cine creez? Dacă răspunsul său este: doar pentru mine, riscă să 
rămână singurul receptor al operei sale. Dacă răspunde: doar pentru cei inițiați, e 
foarte probabil ca opera sa să aibă un ecou limitat, iar, dacă este scriitor îi va fi greu 
să găsească un editor dispus să i-o tipărească. În fine, dacă răspunsul este: pentru 
toată lumea, s-ar putea să nu mulţumească pe nimeni! Fiecare dintre răspunsuri 
angajează responsabilitatea artistului şi condiționează capacitatea de difuzare a 

operei sale. 

Pentru a fi comunicată opera trebuie să constituie o unitate şi, de fapt, 
preocuparea majoră a artistului în această etapă a creației este să pună în legătură 
diferitele elemente ale operei sale şi să le integreze într-o structură coerentă 
estetic. Artistul nu trebuie să piardă nici un moment din vedere această raportare a 
părților la întregul operei. Dacă preocuparea sa în această direcție slăbeşte, 
capacitatea de difuzare a operei este afectată. Cea mai mare parte a publicului nu 
acceptă şi nu reţine decât creaţii care prezintă o anumită unitate, respingându-le pe 
cele dezorganizate şi incoerente. Nevoia de a pune în relație, de a adapta şi 
armoniza detaliile compoziționale a fost frecvent invocată de artiştii care şi-au 
descris travaliul creaţiei operei. Pentru exemplificarea acestei preocupări majore a 
artiştilor, Tudor Vianu a comparat în „Estetica” sa cele opt variante succesive ale 
elaborării sonetului eminescian „Trecut-au anii”. Cu fiecare dintre ele, opera a 
devenit mai limpede, mai armonioasă şi mai coerentă estetic. 

Extensiunea operei de artă este, în cazul majorităţii artiştilor, rezultatul unei 
evaluări estetice. Subiectul, modalitatea de tratare, procedeele artistice utilizate etc. 
impun o dimensiune optimă a operei. Artistul simte, de cele mai multe ori, această 
dimensiune şi, în consecinţă, ştie când opera respectivă este terminată. În opoziţie 
cu această situație generală, P. Valery scria că: „Un poem nu este niciodată 
terminat. Un accident îl determină totdeauna, dăruindu-l publicului: oboseala, 
cererea editorului sau încolțirea unor poeme noi. Niciodată însă starea propriu-zisă 
a operei...nu ne spune că n-ar putea fi împinsă mai departe, schimbată sau 
considerată ca o primă aproximaţie sau ca originea unei cercetări noi”. Poziţia lui 
Valery este contrazisă însă de experiența artistică curentă. Se vorbeşte, în acest 
sens, frecvent despre opere care au părţi abia schițate sau lungite exagerat, despre 
artişti care n-au valorificat suficient posibilitățile subiectelor pe care le-au tratat, 
despre opere care au incoerenţe stilistice etc. 

În fine, activitatea de execuţie a operei se împleteşte frecvent cu cea a 
invenţiei. Transformările, deviaţiile, bifurcările etc. prezentate în cadrul analizei 
invenţiei sunt, de cele mai multe ori, concomitente cu efortul de execuţie a operei. 
Execuţia poate avea, la rândul său, o influenţă benefică sau poate afecta întregul 
proces al creaţiei artistice. Numeroşi artişti au mărturisit că au resimţit o mare 
diferență între opera aflată în faza invenţiei şi cea rezultată în urma execuţiei. 

AUTOEVALUARE 


1. Precizaţi asemănările şi deosebirile dintre procesul creaţiei artistice şi alte forme 
ale activității creatoare a omului. 

2. În ce măsură consideraţi că este oportună delimitarea mai multor etape ale 
procesului creaţiei artistice? 

3. Care sunt principalele etape ale procesului creației artistice? 

4. Care sunt cele mai importante activităţi desfăşurate de artist în etapa pregătirii 
operei de artă? 

5. Evaluaţi şi motivaţi importanţa copilăriei artistului pentru procesul creației 
operelor sale. 

6. Propuneţi o definiție inspiraţiei artistice şi apreciați importanța acestui moment 
al procesului creaţiei artistice. 

7. Care considerați că sunt cauzele dificultății explicării raţionale a fenomenului 
inspirației? 

8. Care sunt principalele stări psihice asociate cu inspirația? 

9. Cum explicaţi sentimentul spontaneităţii creatoare trăit de artist în momentul 
inspirației? 

10. În ce constă sentimentul necesităţii resimţit de artist în momentul inspiraţiei? 

11. Cum explicaţi frenezia afectivă trăită de artişti în momentele de inspiraţie? 

12. Ce este invenţia artistică? 

13. Care sunt principalele procedee ale invenției artistice? 

14. Care sunt cele mai importante activităţi desfăşurate de artist în etapa execuției 

operei? 
15. Care sunt principalii factori care condiționează extensiunea unei opere de artă? 
16. Apreciaţi ponderea factorilor raționali şi iraționali în diferitele etape ale 

procesului creaţiei artistice. 
17. Realizaţi un eseu cu tema: /nspirație şi transpirație în procesul creaţiei 
artistice. 


G. RECEPTAREA OPEREI DE ARTĂ 


Scopurile unităţii didactice sunt: 


de a prezenta procesul receptării operei de artă 

de a caracteriza atitudinea estetică în receptarea artei 

de a analiza percepţia estetică şi a o deosebi de percepția comună 

de a examina mecanismele perceptive caracteristice receptării estetice a operelor 
de artă 

de a evidenția importanţa primei impresii în receptarea operei de artă 

de a delimita componenta extraestetică a procesului receptării operei de artă de 
cea estetică 

de a identifica sursele satisfacțiilor estetice şi a forma deprinderi de amplificare 
a lor 

de a prezenta şi analiza fenomenul kitsch şi de a propune o terapie anti-kitsch 


Obiective operaționale 


După ce vor studia această unitate didactică studenţii vor fi în măsură: 


să înțeleagă particularitățile receptării operei de artă 

să adopte atitudinea estetică în receptarea operelor de artă 

să-şi formeze sau să-şi dezvolte deprinderile reclamate de percepția estetică a 
operelor de artă 

să fie capabili să adopte conduite perceptive adecvate receptării estetice a 
operelor de artă 

să distingă componenta extraestetică a procesului receptării artei de cea estetică 

să conştientizeze sursele satisfacțiilor estetice şi să devină capabili să şi le 
amplifice 

să fie capabili să identifice, să evite şi să combată kitsch-ul 


Structura unităţii didactice 


Cursul 13 

1. Caracterizare generală a procesului receptării artei 
2. Atitudinea estetică în receptarea artei 
3. Percepția estetică 
Cursul 14 
4. Prima impresie în receptarea artei 
5. Componentele receptării operei de artă 
Componenta extraestetică 
Componenta estetică 
6. Izvoarele satisfacțiilor determinate de receptarea artei 
7. Kitsch-ul — simptom al devalorizării artei 


Bibliografie 


Autoevaluare 

G. RECEPTAREA OPEREI DE ARTĂ 


1. CARACTERIZARE GENERALĂ 


Receptarea artei este nu numai una dintre temele majore ale gândirii estetice 
şi o preocupare constantă a artiştilor, ci şi principalul factor al capacității de 
difuziune socială a artei. Rezervele sau chiar ostilitatea unor indivizi ori întregi 
categorii de receptori față de anumite arte, genuri, modalităţi de expresie, stiluri 
artistice etc. se explică, de cele mai multe ori, prin diferite blocaje ale 
mecanismelor de receptare a operelor respective. Acestea îşi pot avea cauzele fie în 
ermetismul unor opere, fie în carenţele promovării lor, fie în inerția ori precaritatea 
instrucției şi sensibilităţii artistice a publicului etc. 

Estetica tradițională reducea procesul receptării artei la o singură 
componentă a sa de natură afectivă: emoția artistică. Acesteia îi erau atribuite două 
însuşiri: caracterul instantaneu Şi intensitatea. Se considera că receptarea artei ar 
avea capacitatea să reveleze într-o formă intuitivă, instantaneu şi cu mare 
intensitate substratul metafizic al lumii. Prin artă omul s-ar integra într-o ordine a 
spiritului, ar avea acces nemijlocit la perfecțiune, absolut şi eternitate. Sensibilitatea 
artistică ar deveni astfel o dimensiune ontologică exclusivă şi fundamentală a 
condiției umane denumită în secolul al XX-lea de esteticianul francez Luc Ferry 
„homo aestheticus”. Substratul metafizic al lumii ar mai putea fi dezvăluit într-o 
manieră discursivă, laborioasă şi mai puţin pregnantă şi de către filosofie. Ceea ce 
filosofia demonstrează, argumentează, explică etc. prin demersuri dificile şi cu grad 
înalt de abstractizare, arta ar reuşi să reveleze nemijlocit şi cu mare expresivitate. 
Estetica tradițională a surprins şi teoretizat deci exclusiv componenta emoțională a 
procesului receptării artei. 

Gândirea estetică contemporană apreciază că perceperea operei de artă 
determină, într-adevăr, de multe ori, în receptor o primă reacție afectivă, rapidă şi 
mai mult sau mai puţin intensă. Dincolo de aceasta se desfăşoară însă numeroase 
acte şi procese care necesită timp şi au o certă coloratură raţională, în absenţa 
cărora receptarea operei rămâne superficială. 

Estetica tradițională considera şi că receptarea artei ar fi cu atât mai 
pertinentă cu cât receptorul ar reuşi să elimine orice componentă intelectuală care 
o însoţeşte sau îi este asociată. În realitate, rezonanţa afectivă a operei de artă este 
însoțită şi chiar amplificată de o complicată rețea de acte şi fapte intelectuale. O 

receptare superioară a artei presupune o conştiinţă informată şi educată. Satisfacția 
spirituală determinată de receptarea operei de artă este proporțională cu luciditatea 
cu care este stăpânită intelectual şi cu capacitatea receptorului de integrare a ei atât 
în universul axiologic căruia îi aparține, cât şi în cel personal. 

Se poate aprecia deci că frumosul şi, mai ales, frumosul artistic nu 
determină o singură emoție estetică, ci o multitudine de trăiri estetice simultane cu 
durata perceperii sale şi, adesea, chiar ulterioare acesteia. De asemenea, starea 
estetică nu este o stare de afectivitate pură, ci ea include şi este amplificată de o 
complicată rețea de acte raționale. 


2. ATITUDINEA ESTETICĂ ÎN RECEPTAREA ARTEI 


Nu numai operele de artă, ci, în principiu, orice obiect, creație, fapt, 
eveniment etc. poate fi valorizat estetic. Operele de artă se caracterizează însă prin 
faptul că sunt create deliberat pentru a fi valorizate estetic. O astfel de valorizare 
nu este însă un act automat al spiritului. Acţiunea de valorizare estetică presupune 
un element volitiv, hotărârea de comportare estetică, atitudinea estetică. Ca orice 
manifestare volitivă a spiritului, atitudinea estetică implică o serie de inhibiții şi de 
impulsuri. 

A. Principalele inhibiții pe care le reclamă atitudinea estetică sunt: 

a. Conştientizarea şi eliminarea prealabilă a oricărui interes practic faţă de 
opera de artă. Dorinţa de posesiune, teama sau speranţa, aprobarea sau 
dezaprobarea morală ori socială, pietatea religioasă etc. ce pot fi inspirate de 
obiectele pe care le percepem sunt tot atâţi factori perturbatori ai atitudinii 
estetice. Deoarece operele de artă conţin, în afara componentei lor propriu- 
zis estetice, şi numeroase elemente extraestetice, controlarea reacțiilor pe 
care acestea le pot determina este adesea foarte dificilă. De aceea atitudinea 
estetică reclamă o supraveghere permanentă a atenţiei, o putere de a 
controla şi alege, funcționarea continuă a unei cenzuri, pe care spiritul nu o 
găseşte întotdeauna cu uşurinţă. 

b. O altă inhibiţie pe care atitudinea estetică o solicită este cea legată de 
deprinderea perceperii preponderent intelectuale a obiectelor. În mod 
spontan suntem tentaţi să percepem nu atât obiectele ca atare, cât 
semnificaţiile lor intelectuale. Înţelegem mai mult decât vedem, auzim sau 
simţim. Atitudinea estetică presupune însă prioritar contactul nemijlocit al 
organelor de simţ cu realitatea. În măsura în care reacționăm preponderent 
intelectual faţă de opera de artă devenim incapabili de atitudine estetică şi 
suntem excluşi de la receptarea estetică a artei. 

Prin aceste inhibiţii selective, atitudinea estetică poate fi caracterizată ca o 
stare de pace lăuntrică, de supremă destindere morală şi intelectuală. Cine nu 
reuşeşte să facă linişte în sine nu poate percepe glasurile artei. Tumultul interior le 
acoperă. Doar pacea sufletului le scoate în relief. Receptorul operei de artă trebuie 

să opereze în sine acel catharsis, acea purificare a pasiunilor, care nu este numai un 
efect al artei asupra receptorului, cum considera Aristotel, ci şi o condiție a 
receptării ei. De aceea oamenii brutali, sufletele grosolane, indivizii copleșiți de 
lupta pentru supraviețuire etc. nu pot adopta niciodată atitudinea estetică. 
Frumusețea lumii şi a artei rămâne opacă pentru ei. Dimpotrivă, securitatea 
existențială, armonia internă, disponibilitatea pentru contemplarea gratuită şi un 
anumit grad de rafinament spiritual sunt condiții indispensabile pentru a putea 
sesiza şi valoriza adecvat frumuseţea. 

B. Atitudinea estetică presupune însă şi o serie de impulsuri. Cele mai 
importante dintre ele sunt: 

a. Deprinderea sufletului de a se dărui aspectului perceptibil a lumii. 
Angrenaţi în activităţile cotidiene, care le solicită luciditate şi randament, 
majoritatea indivizilor nu reuşesc să mai sesizeze detaliile lucrurilor, bogăţia 
lor de forme, culori şi nuanțe. Fiind deprinse să asigure, cu precădere, 
adaptarea rapidă şi eficientă la solicitările ambianţei, simțurile îşi diminuează 
într-o măsură mai mare sau mai mică acuitatea, astfel încât aspectele 
superficiale ale lucrurilor nu mai sunt, adesea, nici măcar sesizate, interesul 
concentrându-se spre ceea ce este necesar şi esențial în lucrurile pe care le 
percepem sau în situaţiile în care suntem implicaţi. În receptarea artei 
detaliul este însă esențial. 

b. Efortul de adaptare a răbdării şi interesului receptorului la particularitățile 
temporale ale operei şi la tipul de sensibilitate a cărui expresie ea este. 
Receptarea oricărei opere de artă presupune atât o durată optimă, necesară 
explorării sau urmăririi conținutului său, cât şi adecvarea interesului 
receptorului ritmului impus de autor şi tipului de sensibilitate a cărui 
expresie este opera respectivă. Un roman de mari dimensiuni, o simfonie sau 
un tablou de mare complexitate compozițională reclamă o durată mai mare 
de timp fizic pentru urmărirea conținutului lor decât o schiță umoristică, un 
şlagăr la modă sau un spot publicitar. Ele se pot caracteriza şi prin anumite 
fluctuații de ritm al acțiunii, evenimentelor sau stărilor reprezentate etc. de 
care receptorul trebuie să ţină seama. De asemenea, orice operă de artă este 
expresia unui anumit tip de sensibilitate, care poate diferi foarte mult de cel 
al receptorului. De multe ori receptorul contemporan nu mai are nici timpul 
fizic, nici starea de spirit necesare receptării unor capodopere artistice create 
în epoci caracterizate prin alte ritmuri temporale sau alte tipuri de 
sensibilitate. Cine mai citeşte astăzi, de exemplu, poemele homerice ori 
literatura română veche, nu din obligaţie, cum se întâmplă cu studenţii 
facultăților de litere, ci din interes estetic? Evident, sensibilitatea receptorului 
de artă contemporan este sensibil diferită de a vechilor greci ori a primilor 
cititori ai cronicarilor, dar cel care pierde este el. În astfel de cazuri 
receptorul trebuie să conştientizeze faptul că ignorarea unor astfel de opere îi 
sărăceşte universul spiritual şi sensibilitatea. De aceea el trebuie să facă 

efortul să le recepteze potrivit particularităților lor temporale şi tipului de 

sensibilitate ale cărui expresii sunt. Receptorul de artă experimentat poate 

găsi mari satisfacţii estetice în creaţii care par începătorilor şi, cu atât mai 
mult, neiniţiaților anoste sau vetuste. Evident, astfel de eforturi se justifică 
numai în măsura în care receptorul este interesat de operele respective. 

În privinţa duratei şi stării de spirit optime necesare receptării operei 
de artă se impune şi constarea că indivizii al căror interes artistic este 
needucat şi accidental nu ajung să aibă niciodată experiențe artistice 
adecvate. Astfel, orice turist român care ajunge la Paris vizitează aproape 
obligatoriu Muzeul Louvre, fără să fi vizitat însă niciodată Muzeul de Artă al 
României, alt muzeu de artă din România sau, cel puţin, o expoziţie de artă. 
Nimeni nu are însă la Paris mai mult de câteva ore pe care le poate consacra 
artei. Începe atunci o adevărată alergătură prin galeriile Louvre-ului, căci 
turistul are pretenţii exhaustive. Receptarea adecvată a comorilor artistice ale 
acestui faimos muzeu necesită însă, chiar şi în cazul amatorilor de artă 
experimentați, cel puțin 3 — 4 zile, fără a avea niciodată certitudinea că ai 
văzut tot şi, mai ales, că ai acordat, cel puţin capodoperelor, răgazul şi 
interesul pe care le merită. De asemenea, este bine de ştiut că interesul 
artistic nu se poate menţine la cote optime mai mult de câteva ore. Desigur, 
este bine ca un număr cât mai mare de oameni să viziteze Muzeul Louvre sau 
orice alt mare muzeu de artă al lumii, deşi pentru mulţi aceasta va rămâne 
singura experiență artistică. Poate însă că unora ea le va deschide apetitul 
pentru artă! 

Se poate aprecia că, în timp ce atitudinea practică reacționează activ faţă de 
datele realității, iar atitudinea teoretică le prelucrează intelectual, atitudinea 
estetică le percepe pur şi simplu. Fiinţa orientată estetic nu doreşte nici să 
stăpânească realitatea, nici s-o modifice sau s-o exploateze, nici să-i înţeleagă 
structura şi legităţile, ci numai să se bucure de simpla ei existenţă, în expresia sa 
sensibilă. 


3. PERCEPȚIA ESTETICĂ 


Modul în care lumea îi apare omului este condiționat fundamental de 
aparatul său perceptiv nativ, adică de numărul şi de acuitatea organelor sale de 
simţ. Acestea sunt rezultatul unei evoluţii naturale şi culturale îndelungate şi 
prezintă variaţii sensibile nu numai de la epocă la epocă şi de la cultură la cultură, 
ci şi de la individ la individ, în funcție de trăsăturile sale de personalitate şi de 
devenirea sa socio-culturală. Umanității i-au trebuit mult timp şi o înaltă capacitate 
de reflecţie teoretică pentru a ajunge să înţeleagă cum cunoaşte realitatea. La 
nivelul cunoaşterii comune există convingerea spontană că lumea este aşa cum îi 
apare fiecărui individ. Mărturia simţurilor este considerată suprema dovadă a 
certitudinilor despre realitate. Deşi a fost prefigurată încă din antichitate de către 

Aristotel, expresia teoretică sistematică a acestei convingeri a apărut abia în 
filosofia empiristă a epocii moderne în aşa-numita teorie a „conştiinţei oglindă”. 
John Locke, principalul teoretician al empirismului englez al secolului al XVII-lea, 
era încredințat că, în condiții de normalitate perceptivă şi psihică, simţurile îi 
transmit omului imaginea fidelă a realității. 

Momentul decisiv al procesului descifrării specificului mecanismului 
cognitiv uman este reprezentat de filosofia lui Immanuel Kant. În opera sa capitală, 
„Critica rațiunii pure”, el a operat distincţia teoretică fundamentală dintre noumen 
sau lucru în sine şi fenomen sau lucru pentru noi. Noumenul ar reprezenta modul în 
care lumea există în sine, adică independent de activitatea umană de cunoaştere, iar 
fenomenul modul în care lumea îi apare omului în procesul cunoaşterii. Deşi 
această distincție are faima de a fi printre cele mai ininteligibile dintre cele 
imaginate de filosofi, ea este mai simplă decât pare. În esenţă, ea exprimă, din 
punctul de vedere care ne interesează în acest context, faptul că modul în care 
lumea îi apare omului în procesul cunoaşterii este condiționat nu numai de felul în 
care este ea (lumea), ci şi de felul în care este el (omul). Cu alte cuvinte, omul nu 
poate sesiza din realitate decât ceea ce şi atât cât îi permite aparatul său cognitiv. 
La nivel strict perceptiv, aceasta înseamnă că noi nu putem cunoaşte din realitate 
decât ceea ce ne oferă cele cinci simţuri (văz, auz, miros, gust, pipăit) cu care 
suntem echipați nativ. Aceste simţuri ne dezvăluie însuşiri diferite ale realității, au 
acuităţi perceptive specifice şi cunosc variaţii sensibile de la individ la individ. În 
principiu, nu este exclus ca lumea să aibă şi ale calităţi sau însuşiri pe care oamenii 
nu le pot percepe deoarece nu au simţuri specializate adecvate lor. În termeni 
kantieni, aceasta înseamnă că în plan perceptiv omul nu are acces nemijlocit la 
noumen, adică la lume ca atare, ci doar la fenomen, adică la modul în care lumea îi 
apare în urma prelucrării şi organizării informaţiilor strict perceptive care-i parvin 
prin simţuri de la realitate de către structurile sale mentale şi de personalitate. 

Cercetările ulterioare de psihologia percepției au aprofundat cunoaşterea 
aparatului perceptiv uman. S-a conturat astfel concluzia că în cea mai elementară 
percepție este implicată nu numai personalitatea umană în ansamblul său, ci şi 
întreaga experiență de viaţă şi culturală anterioară a individului. De asemenea, 
simţurile funcționează sub conducerea şi coordonarea raţiunii, care organizează şi 
semnifică percepțiile potrivit propriilor sale tipare. Capacitatea de semnificare 
verbală este, din acest punct de vedere, esenţială, întrucât fiecare percepţie este 
„tradusă ” spontan în plan mental în limbajul verbal. Extensia şi precizia acestuia 
condiționează deci ce şi cât putem percepe din realitate. Filosoful austriac Ludwig 
Wittgenstein a exprimat deosebit de expresiv această subtilă observaţie într-una 
dintre cele mai faimoase propoziții ale filosofiei secolului al XX-lea: „Limitele 
limbajului meu sunt limitele lumii mele”. 

În conţinutul percepţiei reale ne este dată întotdeauna o structură complexă, 
un ansamblu plastic care nu coincide niciodată cu ceea ce este nemijlocit perceput. 
Nu vedem niciodată pur optic, nu auzim pur acustic, nu mirosim pur olfactiv etc., 

ci, de fiecare dată, completăm percepțiile respective pe baza experienței perceptive 
şi culturale anterioare, le corelăm şi le unificăm. „Vedem” într-o piatră duritatea şi 
vechimea sa multimilenară, într-o floare sau într-un fluture viaţa care palpită în 
moduri diferite în fiecare dintre ele. În silueta sau în chipul unui om „vedem” şi 
ceva din personalitatea şi poate chiar din destinul său etc. La fel, în privinţa 
auzului: la auzul unor paşi într-o cameră alăturată, vedem parcă şi persoana 
respectivă, putem recunoaşte pe cineva după sunetul paşilor săi etc. Deşi au 
aporturi perceptive mai reduse, mirosul, gustul şi pipăitul nu se limitează, nici ele, 
la simpla impresie senzorială. Mirosul unei portocale ne evocă o întreagă lume 
exotică, un gust rafinat sau o senzaţie tactilă delicată pot avea conotaţii ce pot 
implica întreaga personalitate etc. Cu atât mai mult când sunt educate, aceste 
simțuri ne pot dezvălui adevărate universuri, pe care cei mai mulți oameni nici 
măcar nu le bănuiesc, cum ar fi, de exemplu, universul parfumurilor. Nici una 
dintre aceste însuşiri nu este dată nemijlocit în actul percepţiei. De fiecare dată 
completăm informaţiile perceptive nemijlocite, le corelăm şi le unificăm în funcţie 
de experiența anterioară, personalitatea, cultura, interesele etc. noastre. Datele 
percepute nemijlocit sunt integrate întotdeauna în nişte pattern-uri, care există 
dinainte în conştiinţa noastră. Acestea se constituie progresiv în procesul 
socializării pe baza interacțiunilor tipice ale omului cu lumea şi cu semenii şi 
reprezintă tiparele în care sunt înglobate datele care îi parvin de la realitate pe 
calea simţurilor. Aceste operaţii se declanşează spontan, în chiar momentul 
percepției, nefiind asocieri realizate ulterior de rațiune, astfel încât nici nu mai 
suntem conştienţi de ele, fiind încredinţaţi că percepem fapte sau evenimente care 
nu pot fi percepute. În special în cazul perceperii oamenilor prevalează 
întotdeauna adaosul subiectiv de elemente imperceptibile. Uităm adesea chipul 
unei persoane pe care am cunoscut-o cândva, dar nu şi impresia pe care ne-a lăsat- 
o, care poate persista multă vreme în amintirea noastră. Percepția umană se 
caracterizează deci printr-o permanentă pătrundere a intuiţiei dincolo de ceea ce 
este nemijlocit perceptibil. 

Ceea ce este valabil pentru percepţia comună este, cu atât mai mult, valabil 
pentru cea estetică. În cazul ei ceea ce se percepe şi se simte în plus faţă de ceea ce 
este nemijlocit perceptibil este esențial. În percepţia comună a omului modern, în 
raport cu cel primitiv, tonalitățile afective ale percepţiei sunt mult diminuate. El are 
o atitudine pronunţat obiectivă față de realitate. Cu totul altfel stau lucrurile în 
percepția estetică. O condiție prealabilă a ei este efortul de contracarare a acestei 
tendințe şi revenirea, într-un anumit sens, la atitudinea primitivă în faţa lumii. 
Această exigenţă se referă nu la atitudinea animistă față de realitate sau la spaimele 
omului primitiv în faţa forţelor naturii, ci la coloratura afectivă a percepției. Pentru 
percepția estetică „răceala” nuanţelor verzui — albastre şi „că/dura” celor roşietice 
sau galben — castanii, „moliciunea” sunetelor armonioase şi „asprimea” celor 
stridente, senzualitatea sau austeritatea formelor etc. devin din nou esenţiale. Cu 
ajutorul său omul contemporan retrăieşte înfiorarea în fața cerului înstelat, extazul 

apusului de soare, misterul pădurii seculare, frumuseţea tragică a toamnei etc. Cu 
atât mai mult, în cazul receptării operelor de artă, componenta emotivă a percepției 
este esențială. Întoarcerea percepţiei estetice la atitudinea primitivă nu înseamnă, 
evident, revenirea la înţelegerea arhaică a lumii înconjurătoare, care, de altfel, în 
cazul omului modern cultivat, nici nu mai este posibilă. 

În atitudinea estetică percepţia nu se mai concentrează asupra conexiunii 
obiective a lucrurilor, ci spre o altă conexiune, care există numai în raport cu 
subiectul şi cu felul său de a simţi lumea. Elementul emoţional al percepției îşi 
reintră în drepturile sale originare, este eliberat şi trece din nou în prim-plan. O 
bogăţie nebănuită de nuanţe, fapte şi trăiri ne este astfel revelată, iar hotarele a ceea 
ce poate fi simțit şi exprimat sunt împinse atât de departe cât permite sufletul 
fiecărui receptor. 

Atitudinea estetică în faţa lumii şi a artei are şi ceva din jocul copiilor. În 
acesta se manifestă o conştiinţă încă apropiată de cea originară şi o conduită 
pronunţat creatoare, înrudită cu cea estetică. Lucrurile sunt înzestrate în joc cu 
tonalitățile afective ale percepției, sunt percepute în mare măsură antropomorf, le 
sunt atribuite simțăminte morale, fiind considerate „bune” sau „rele”. Copilul are 
însă simţul realității corespunzător vârstei sale, el ştie că jocul este o convenţie, ale 
cărei reguli le acceptă cu seriozitate, dar revine la realitate atunci când jocul 
încetează. Adultul devine însă, de cele mai multe ori, „serios” şi „grav”, consideră 
jocul o conduită infantilă, îşi cenzurează creativitatea, pe care procesul socializării 
o descurajează sistematic. Percepția estetică presupune efortul de regăsire a 
copilului din receptorul de artă, stimularea creativităţii, naivității şi disponibilității 
lui ludice. Ca şi jocul, arta este o convenție, iar acceptarea regulilor sale 
condiționează capacitatea de receptare adecvată a ei. 

Esenţială este în percepția estetică şi ceea ce s-ar putea numi franscendența 
percepției. În această sintagmă termenul transcendenţă este utilizat cu semnificaţia 
sa etimologică de trecere dincolo (cf. lat. transencendere — trecere dincolo). 
Transcendența percepţiei se referă la plusul de elemente adăugate de subiect 
obiectului perceput, elemente care nu sunt date nemijlocit în actul percepției, 
deoarece nu sunt accesibile simţurilor, dar sunt resimtite de el ca aparținând 
obiectului respectiv. Percepția estetică transcende deci ceea ce este nemijlocit 
perceptibil şi devine revelatoare: în săritura căprioarei avem revelația grației, în 
zborul păsărilor pe cea a libertăţii, într-un gest al omului pe cea a unei stări a lui 
etc. Sentimentul revelaţiei este fundamental în percepția estetică întrucât el ne 
dezvăluie ceea ce nu este accesibil nemijlocit simţurilor. 

În percepţia estetică detaliul este esenţial. Vederea şi auzul estetic sunt 
intensificate într-o altă dimensiune decât vederea şi auzul practic. Ele sunt 
amplificate calitativ, în sensul că sesizează ceea ce este trecut de obicei cu vederea, 
aspectele obiectelor pe care simţurile practice nu le înregistrează. Micile amănunte 
ignorate de atitudinea practică au, o dată sesizate, o mare forță de dezvăluire a 
nesesizabilului, a fondului ascuns al lumii. Cu cât amănuntele sunt mai lipsite de 

importanță pentru percepţia comună, cu atât forţa lor revelatoare este mai mare 
pentru cea estetică. 

Percepția estetică a artei impune şi distincția dintre prim — planul şi planul 
din spate al operei de artă. Prim — planul operei este întotdeauna o plăsmuire 
sensibilă, materială, accesibilă nemijlocit percepției. Planul din spate, numit şi 
planul apariţiei, este reprezentat de conţinutul spiritual al operei, care este ideal, 
adică nu este dat nemijlocit în actul percepției, dar este mijlocit de prim — plan. 
Cele două planuri ale operei de artă au deci moduri de existență diferite, astfel încât 
unitatea lor este o curiozitate. Ne dăm seama de acest lucru dacă vom compara 
unitatea lor cu a celor două planuri ale cuvintelor sau conceptelor. Şi în cazul 
acestora putem distinge între prim — plan, reprezentat de semn şi planul din spate, 
reprezentat ce semnificație. Legătura dintre cele două planuri este, în cazul 
cuvintelor sau conceptelor, convențională. Este semnificativ în acest sens faptul că 
în limbi diferite aceloraşi semnificaţii le corespund semne diferite. În percepţia 
estetică a operelor de artă unitatea celor două planuri este solidă şi de sine 
stătătoare. În timp ce opera de artă îşi are semnificația în ea însăşi, cuvântul sau 
conceptul o au în afara lor. Opera de artă este un întreg în care cele două planuri 
sunt atât de solidare încât, pentru revelarea conţinutului său spiritual, cel care o 
contemplă nu are nevoie de nici o conexiune exterioară. Bogăția plăsmuirii 
sensibile din primul plan este suficientă pentru revelarea tuturor legăturilor 
necesare dezvăluirii planului din spate. Tot ceea ce se poate simți şi trăi față de 
operă îşi are temeiul în ea însăşi. De aceea arta este un limbaj universal care-i 
leagă pe toți oamenii, indiferent de epocă, etnie sau civilizaţie. 

Înțelegerea mecanismelor percepţiei estetice şi deprinderea receptorului de 
stăpânire şi orientare a funcționării lor îi oferă posibilitatea să adopte o conduită 
perceptivă adecvată față de opera de artă. El ştie ce trebuie să urmărească într-o 
operă de artă şi cum să facă acest lucru. Abia acum el este în măsură să o recepteze 
corect. Cât de departe va ajunge în acest proces şi cât de mari vor fi satisfacţiile pe 
care le va avea sunt întrebări ale căror răspunsuri depind atât de specificul fiecărei 
opere, cât şi de sensibilitatea, cultura şi perseverenţa sa. 


4. PRIMA IMPRESIE ÎN RECEPTAREA ARTEI 


Receptarea estetică este un proces ce se desfăşoară în timp. De regulă, există 
însă o impresie specifică pe care o determină operele de artă, chiar din primul 
moment al perceperii lor. O serie de psihologi ai artei au comparat acest prim 
impact al operei de artă asupra receptorului cu hipnoza. Ca şi în cazul acesteia, 
individual ar avea sentimentul că este dominat de o forță exterioară, care-i 
anihilează voinţa şi reacţiile obişnuite. Deşi sugestivă, această comparaţie este 
totuşi exagerată, întrucât conduita receptorului nu este pasivă nici chiar în acest 
prim moment al contactului cu opera de artă. De asemenea, se întâmplă uneori ca 
prima impresie determinată de opera de artă să nu-i fie favorabilă. Unele opere pot 

părea în primul moment al receptării lor banale sau chiar dezagreabile. Pe măsura 
explorării lor această primă impresie se poate schimba uneori radical. Există opere 
care necesită o perioadă de acomodare a receptorului, iar în cazul altora prima 
impresie defavorabilă nu se schimbă nici după această perioadă. Astfel de situații se 
explică fie prin incapacitatea receptorului de a satisface exigenţele estetice 
reclamate de operele respective, fie prin incompatibilitatea dintre sensibilitatea, 
educaţia estetică sau interesele sale şi operele în cauză. Este posibil, de asemenea, 
ca unele opere care ne produc în primul moment o impresie plăcută deosebit de 
puternică să ne apară cu timpul destul de plate sau chiar neizbutite. De multe ori, o 
primă impresie foarte puternică favorabilă este suspectă. Receptorul trebuie să 
devină prudent ori de câte ori simte că o operă de artă îl seduce din primul moment 
al perceperii ei. Facilitatea şi copleşirea simţurilor receptorului sunt caracteristici 
tipice ale kitsch-ului. Dacă receptorul experimentat are discernământul axiologic 
format şi identifică, de regulă, rapid pseudoarta, începătorii în receptarea unor arte, 
stiluri, modalităţi de expresie etc. pot fi uşor derutaţi. 

Se poate aprecia că prima impresie în faţa artei este reprezentată, de regulă, 
de sentimentul unei influențe exterioare care se exercită asupra receptorului, 
emanând de la un obiect resimţit ca prețios şi care prin însuşirile lui sensibile 
reuşeşte să trezească în el o primă reacţie internă intensă şi precisă. 

După ce prima impresie s-a consumat, procesul receptării operei de artă 
continuă. Următoarele sale etape sunt înregistrarea conţinutului operei, asociațiile 
pe care el le determină şi reconstruirea unităţii formale a creaţiei respective în 
propriul suflet. Acestea sunt condiționate în mare măsură de educația artistică şi 
intelectuală a receptorului. Aşa cum procesul creaţiei implică întreaga 
personalitate a artistului, procesul receptării operei de artă implică întreaga 
personalitate a receptorului, care trebuie să ştie însă că nu poate recepta dintr-o 
operă de artă mai mult decăt este el însuși. 


5. COMPONENTELE RECEPTĂRII OPEREI DE ARTĂ 


Analiza structurii operei de artă a evidenţiat faptul că nu tot ce conține opera 
de artă este estetic. Estetică este în artă numai acţiunea de prelucrare a unor 
materiale în scopul realizării unei unități autotelice şi expresive pentru sufletul 
artistului. Această acțiune determină ceea ce printr-o disociere teoretică este 
considerat a reprezenta forma operei de artă, care constituie componenta sa 
propriu-zis estetică. Materialul pe care îl prelucrează sau îl înfăţişează artistul în 
operă nu este însă prin natura sa estetic. El constituie conținutul operei şi reprezintă 
componenta extraestetică a operei. 

Datorită acestei structuri eterogene, în ecoul subiectiv pe care îl determină 
receptarea operei de artă se îmbină în permanenţă esteticul şi extraesteticul. Există 
în procesul receptării artei senzaţii, sentimente, idei, asociaţii, acte ale spiritului etc. 
determinate şi dependente de calitatea estetică a operei. Există însă în acest proces 

şi elemente ale vieţii sufleteşti, care, deşi sunt declanşate de opera de artă, nu pot fi 
considerate estetice deoarece pot fi trăite şi în împrejurări practice ale vieţii. 
Receptorul operei de artă trebuie să identifice şi să disocieze cele două componente 
structurale ale operei, să adopte conduitele perceptive adecvate fiecăreia şi să 
refacă apoi în spiritul său unitatea operei, punând accentele adecvate diferitelor sale 
componente. 


5. 1. COMPONENTA EXTRAESTETICĂ A RECEPTĂRII ARTEI 


Cercetările de psihologia artei au atestat faptul că se poate distinge în afectul 
global determinat de receptarea operei de artă un prim strat de emoții elementare, 
declanşate de ecoul în conştiinţă al unor modificări organice. Se spune, în acest 
sens, de exemplu, că o tragedie ne „zguduie”, o povestire sumbră ne „înfiorează” 
sau un alegro muzical ne „înviorează” etc. Astfel de aprecieri evidențiază acest 
prim strat de emoții elementare declanşate de influența artei asupra sistemului 
nervos vegetativ. Esteticienii denumesc această componentă a procesului receptării 
artei componenta sa cenestezică. Astfel de emoţii nu sunt însă propriu-zis estetice, 
deoarece „zguduiţi”, „înfiorați”, „învioraţi” etc. putem fi nu numai de operele de 
artă, ci şi de alte circumstanţe ale vieții. Dimpotrivă, aceste reacții afective sunt 
expresii ale mecanismelor de adaptare a organismului la mediu, care se declanşează 
în mod spontan şi în cazul receptării anumitor aspecte ale operelor de artă. 

Acelaşi lucru se poate spune şi despre rolul asociaţiilor în receptarea 
estetică. Opera de artă poate determina nu numai reacții organice specifice, ci şi un 
ansamblu asociat de senzaţii, idei şi sentimente. Un peisaj montan reprezentat într- 
un tablou ne poate sugera, de exemplu, răcoarea şi aerul curat al muntelui, dorinţa 
de evadare din mediul citadin etc. Muzica lui Bach poate amplifica sentimentele 
religioase ale receptorului, romanele lui Dostoievski îi pot evoca precaritatea 
condiției umane etc. Asemenea reacţiilor organice, şi asociaţiile determinate de 
operele de artă, deşi au un rol incontestabil în procesul receptării artistice, nu 
aparţin componentei sale estetice. Ele reprezintă în ecoul subiectiv al operei de artă 
factorul corelat cu componenta sa extraestetică. Prin mijlocirea lor individul se 
poate raporta la artă cu ansamblul intereselor şi aspirațiilor sale vitale, erotice, 
morale, politice, sociale, filosofice sau religioase. Cine nu reuşeşte să răspundă 
artei cu acest ecou nu o poate recepta în întreaga ei bogăţie de dimensiuni şi 
implicaţii. Dar cine se mulţumeşte numai cu acest ecou nu este în măsură să 
surprindă ceea ce este specific estetic în receptarea artei. 

Distincția dintre componentele extraestetice şi cele estetice ale procesului de 
receptare a artei nu trebuie să conducă deci la desconsiderarea celor dintâi. Evident, 
acestea nu trebuie să fie prioritare, dar cei care le neglijează vor pierde mult din 
adâncimea ontologică şi din bogăţia rezonanţei spirituale a artei. 


5. 2. COMPONENTA ESTETICĂ A RECEPTĂRII ARTEI 

Spre deosebire de componenta extraestetică a procesului de receptare a artei, 
care poate fi determinată şi de alte obiecte decât operele de artă şi poate fi resimţită 
şi în alte împrejurări decât în acest proces, componenta sa propriu-zis estetică este 
determinată numai de ceea ce este autonom estetic în opera de artă, adică de 
însuşirea sa de a fi o plăsmuire autotelică expresivă şi originală. 

Toate elementele extraestetice ale procesului de receptare a artei au în comun 
faptul că determină concentrarea atenţiei individului asupra propriului eu, nu asupra 
operei de artă respective. Esteticianul german Moritz Geiger aprecia că singura 
atitudine adecvată în faţa artei este cea a concentrării externe, concentrarea internă 
exprimând atitudinea unui diletantism sentimental care n-are nimic comun cu arta. 

Sentimentele implicate în procesul de receptare estetică fac parte din 
categoria afectelor exogene, distincte de cele endogene. 

e  Afectele endogene sunt cele care îşi au sursa în interiorul omului: 
melancolia, deprimarea, angoasa, stările de spirit care însoțesc sănătatea 
şi boala etc. Dacă opera de artă îi evocă receptorului cu precădere 
experiențe, trăiri, suferințe etc. personale atitudinea sa faţă de opera de 
artă ar fi, potrivit opiniei lui Geiger, inadecvată. 

e  Exogene sunt însă toate afectele determinate de lucrurile şi evenimentele 
exterioare omului. Din acest motiv sentimentele estetice nu pot fi 
separate niciodată de valorile obiective care le determină. Geiger 
consideră că atitudinea receptorului față de operă este adecvată atunci 
când el simte că „uită de sine”, că se contopeşte cu personajele, situațiile, 
împrejurările etc. evocate de opera respectivă. Ca urmare a acestui fapt 
dimensiunea estetică a procesului de receptare artistică nu se reduce la 
stări afective pure, ci este constituită din stări afective îmbinate cu stări 
şi acte intelectuale, menite să-l informeze pe receptor asupra 
particularităților obiective ale operei. Datorită acestor particularități, 
teoria receptării estetice nu poate examina decât aspectele generale şi 
formale ale acestui proces, care se structurează în maniere şi cu ponderi 
diferite în fiecare caz concret. Aceste aspecte generale şi formale sunt 
corelate cu principiile constitutive ale operei de artă. Identificarea şi 
urmărirea modalităţilor în care se manifestă în cazul fiecărei opere de 
artă izolarea, ordonarea, clarificarea şi idealizarea determină o receptare 
estetică superioară. 

Arta reuşeşte să îndepărteze stratul izolator de reprezentări convenționale şi 
de idei preconcepute despre obiecte, restaurând percepția proaspătă a lumii în 
drepturile sale. În faţa artei trăim nu numai lumea ca senzaţie, ci şi revelația lumii 
ca senzație. 

Dar valorile sensibile ale artei, trăite ca obiectul unei revelații, sunt asociate 
în procesul receptării operei cu personalitatea pe care o exprimă. Prin opera de artă 
întrezărim personalitatea artistului, energia sufletească fecundă care transfigurează 

realitatea, imprimându-i valori noi şi conferindu-i mai multă forţă expresivă. Când 
se produce această corelare a artei cu creatorul ei, receptarea estetică se împlineşte 
prin forma specifică a trăirii stilului sau originalității. Originalitatea artistului 
îmbogățește şi potențează modul receptorului de percepere, înţelegere şi trăire a 
artei, lumii şi vieţii. Puterea miraculoasă a artei este, din acest punct de vedere, 
eminamente sugestivă. Dacă din procesul receptării artei lipseşte admiraţia pentru 
creator acest proces este superficial. 


6. IZVOARELE SATISFACȚIILOR DETERMINATE DE 
RECEPTAREA ARTEI 


La sfârşitul antichității Sfântul Augustin, care este unul dintre fondatorii 
esteticii creştine, a atras atenția asupra aşa-numitului paradox afectiv al tragediei, 
care-i determină pe spectatori să se bucure de suferințele eroilor. El a fost cel dintâi 
gânditor occidental care a sesizat insuficiența reducerii ecoului subiectiv al artei la 
„plăcerea estetică”. 

În estetica modernă s-a conturat teza că numai componenta extraestetică a 
operei de artă poate determina în procesul receptării atât trăiri plăcute, cât şi 
trăiri neplăcute, în timp ce componenta sa estetică determină numai trăiri plăcute. 
Dacă în procesul contemplării anumitor opere de artă receptorul resimte cu plăcere 
un conţinut care în sine este neplăcut, acest paradox aparent se datorează faptului 
că respectivul conţinut extraestetic dezagreabil este încadrat şi susținut de o formă 
estetică remarcabilă, al cărei ecou subiectiv este întotdeauna plăcut. 

Plăcut în receptarea artei este sentimentul de noutate şi uimire cu care 
percepem datele sensibile clarificate de opera de artă, adică izolate de conţinutul 
intelectual şi de implicaţiile lor pragmatice. Contemplarea unui tablou ce reprezintă 
un peisaj sau o natură moartă dezvăluie receptorului de artă frumuseţea nebănuită a 
lumii, farmecul lucrurilor mici şi banale care ne înconjoară şi pe care, de cele mai 
multe ori, nici nu le vedem. Lectura unui roman ce înfăţişează un destin uman, un 
eveniment sau o poveste de dragoste ne determină să ne raportăm cu mai mare 
interes, empatie şi înțelegere la lumea în care trăim, la semeni şi la propria noastră 
viață. Audiţia unei sonate de Beethoven sau a unei simfonii de Brahms ne umple 
sufletul de armonii şi simţăminte pe care viaţa de zi cu zi de puţine ori ni le oferă. 
Multor oameni lumea şi viaţa le par banale sau urâte deoarece n-au învăţat să-şi 
ofere astfel de experiențe care sunt în măsură să ne facă să descoperim miracolul 
lumii şi al vieţii şi să prețuim şansa care ni s-a oferit şi pe care probabil nici unul n- 
o merităm de a fi încă în această lume. 

Plăcută este şi revelația bogăției de forme, culori şi nuanţe a lumii pe care 
ne-o determină operele de artă, ca şi restabilirea percepției proaspete a lumii în 
drepturile sale. Cine a privit tablourile renascentiste sau impresioniste vede cu alți 
ochi natura sau chipurile umane, cine a ascultat Anotimpurile lui Vivaldi sau 
Rapsodiile lui Enescu aude altfel fondul sonor a lumii, cine a citit romanele lui 

Dostoievski sau schițele lui Caragiale se raportează altfel la oameni sau la propriul 
său popor etc. Arta ne ajută să depăşim nivelul aparenţelor, ne îmbogăţeşte şi ne 
împrospătează registrul perceptiv, ne revelează ceea ce este esențial, exemplar sau 
expresiv în lume ŞI viaţă. 

Plăcută este şi intuiţia originalității artistului, aşa cum răzbate ea din operă, 
cu întregul său ansamblu de afecte asociate. A trăi originalitatea artistului înseamnă 
a participa la o viaţă mai spontană şi mai bogată, care contaminează şi 
personalitatea receptorului. Acesta se simte mai bogat şi mai productiv când 
priveşte lumea şi viața din perspectiva artistului. 

Arta îl înalță pe receptor din monotonia şi banalitatea vieţii cotidiene, 
revelându-i o lume a frumuseții, a idealului şi a perfecțiunii. 


7. KITSCH-UL - SIMPTOM AL DEVALORIZĂRII ARTEI 


Un fenomen paraestetic al modernităţii, care a stârnit numeroase dezbateri şi 
luări de poziţie în ultimele decenii, este kitsch-ul. Am considerat oportun să prezint 
şi să examinez succint acest fenomen în secțiunea consacrată receptării artei 
deoarece, deşi este produs de indivizi cu pretenţii artistice sau chiar de artişti, care, 
din diferite motive, fac concesii ce-i descalifică, el este generat şi întreținut de 
anumite categorii de receptori şi atestă, cu precădere, distorsiuni ale procesului de 
receptare a artei. Dacă n-ar exista amatorii de kitsch, tot mai numeroşi şi mai 
entuziaşti, n-ar exista sau, cel puţin, n-ar prolifera la cotele actuale nici producția de 
creații kitsch. Acest fenomen implică şi afectează însă toate componentele 
fenomenului estetic, de la procesul creației operei de artă până la cel al receptării ei. 
Efectele sale degradante se repercutează nu numai asupra artei, ci asupra întregii 
culturi şi civilizații contemporane, asupra stilurilor de viață, asupra mass-media, a 
relaţiilor interumane etc. 

Termenul kitsch provine din limba germană, este intraductibil şi a intrat ca 
atare în terminologia universală. El desemnează arta-surogat şi toate produsele cu 
pretenții artistice care solicită ostentativ doar unul sau unele dintre grupurile de 
stimuli ce determină în unitatea şi interdependența lor satisfacția estetică: stimulii 
biologici (cu precădere, erotici), psihologici (mila, groaza, ura etc.), etici (triumful 
binelui, sentimentalismul etc.), de ordin magic (nevoia de supranatural) sau ludic 
(reducerea la joc a oricărui fapt sau eveniment). Kitsch-ul se naşte deci prin 
simplificarea şi denaturarea fenomenului artistic, prin ignorarea sau încălcarea 
legităților sale, prin imitarea, serializarea şi banalizarea unor teme şi motive 
artistice, prin mimarea unor tehnici sau procedee artistice etc. El supralicitează 
coordonata afectivă a procesului receptării artei, induce conduite gregare şi 
degenerează adesea în melodramatic sau în vulgaritate. Kitsch-ul se adresează, de 
obicei, receptorului mediu, ale cărui aşteptări le satisface fără să îl solicite 
intelectual sau moral, îi legitimează gusturile artistice incoerente, îi propune o 
filosofie confortabilă de viaţă, îi sublimează frustrările, îi oferă o identitate socială 

şi culturală pe care el o consideră onorabilă. Toate aceste caracteristici explică 
puternica aderenţă a kitsch-ului la categoriile sociale marginale sau cu identitate 
socio-culturală precară, proliferarea spectaculoasă şi chiar penetrarea sa în medii 
sociale ce păreau ferite de contaminarea sa. El este un adevărat drog estetic, iar 
eliberarea de dependenţa sa este mai dificilă chiar decât de a drogurilor propriu- 
zise, întrucât nu presupune instruire sau sensibilitate artistică educată, nu este nici 
interzis prin lege, nici prea costisitor, iar plăcerile pe care le oferă sunt comparabile 
cu ale drogurilor. Cine s-a contaminat de kitsch este aproape iremediabil pierdut 
pentru arta autentică. Doar conştientizarea acestei pervertiri a gustului estetic şi 
insatisfacția față de plăcerile minore pe care ea le oferă pot să-i deschidă amatorului 
de kitsch perspectiva descoperirii artei adevărate. De aici mai este însă un drum 
lung, pe care cel care a gustat din „deliciile” kitsch-ului de puţine ori se încumetă 
să-l străbată. Dacă o va face, răsplata va fi însă pe măsura strădaniilor, căci îşi va 
îmbogăţi sufletul cu un tip de trăire pe care nimic altceva nu-l poate suplini. 

Esteticienii, filosofii şi sociologii plasează geneza kitsch-ului în epoca 
modernă, când ritmurile devenirii istorice s-au accelerat, barierele sociale s-au 
relaxat, iar ascensiunea socială a devenit o oportunitate a individului. Desigur, 
fenomene similare au existat şi în epocile anterioare, dar ele ţineau mai degrabă de 
unele particularități ale evoluţiei istorice a artelor sau ale sensibilităţii estetice a 
anumitor categorii sociale consumatoare de artă, decât de mecanismele sociale şi 
culturale care au determinat geneza şi ascensiunea kitsch-ului în lumea modernă. 

Istoria premodernă s-a caracterizat prin ritmuri evolutive lente şi prin 
existența unor structuri sociale rigide, care limitau drastic aspirațiile sociale şi 
culturale indivizilor. Stilurile de viață ale diferitelor grupuri sociale erau bine 
delimitate, riguros ierarhizate şi conservatoare, iar posibilitățile materiale ale 
majorităţii indivizilor precare. Ponderea muncii fizice în ansamblul activităţilor 
productive era covârşitoare, durata muncii şi efortul pe care îl solicita se apropriau 
de limitele biologice ale omului. Timpul liber al majorităţii indivizilor nu depăşea, 
de multe ori, răgazul necesar refacerii fizice. Activităţile spirituale erau aproape 
exclusiv de ordin religios, iar destinderea celei mai mari părți a populației se limita 
la manifestări de tip folcloric. Mijloacele de transport şi de comunicare erau 
rudimentare, mobilitatea socială redusă şi nivelul de civilizaţie precar. Consumul 
viza pentru cea mai mare parte a populației mijloacele de subzistență, iar producția 
de bunuri culturale culte era restrânsă şi destinată aproape exclusiv categoriilor 
sociale privilegiate. Arta era un apanaj al elitelor, iar creaţia artistică era 
îndeletnicirea unor indivizi excepțional înzestrați nativ, care erau supuşi unor 
proceduri de profesionalizare minuţioase şi riguros verificate. Libertatea de creaţie 
a artiştilor era limitată de canoane extrem de rigide, dar practicarea lor îndelungată 
permitea perfecționarea tehnicilor de creaţie, ceea ce asigura un nivel valoric înalt 
majorităţii operelor. Exista o adevărată prăpastie între cultura folclorică şi cea cultă 
şi, drept urmare, ele se adresau unor categorii sociale distincte. 

Această paradigmă social-istorică şi culturală s-a destrămat în epoca 


120 


modernă. Accelerarea ritmurilor evoluţiei istorice, fluidizarea structurilor sociale, 
progresele tehnologice remarcabile, creşterea spectaculoasă a producției şi 
circulației mărfurilor, apariția unor noi mijloace de transport şi de comunicare, 
ridicarea nivelului de instruire a populației, democratizarea societăților etc. au 
descătuşat individul. Deosebirile sociale s-au menţinut şi uneori chiar s-au 
accentuat, dar ascensiunea socială a devenit posibilă şi a început să depindă în 
măsură din ce în ce mai mare de calitățile, valoarea şi gradul de motivare a 
individului. Evident, acceptarea într-o categorie socială superioară era dificilă, în 
condiţiile în care stilurile de viaţă erau riguros delimitate şi bine consolidate. Ne-au 
parvenit din literatura epocii moderne numeroase modele de parveniţi, care îşi 
deconspirau în permanenţă originile umile. Ceea ce se putea imita însă, chiar dacă 
adesea cu rezultate hilare, erau stilurile de viață şi, mai ales, consumul. Pentru a fi 
acceptat într-un mediu social superior trebuia să ai un anumit „standing”, stil 
vestimentar, maniere, interese culturale etc adecvate. Societatea burgheză a 
rezolvat rapid şi această problemă prin ridicarea nivelului general de instrucţie şi 
prin creşterea fără precedent a producţiei de bunuri culturale. Cererea era însă mai 
mare decât oferta, astfel încât „clienții” nu puteau fi satisfăcuți decât prin surogate 
ale bunurilor culturale autentice dorite de toată lumea, cu atât mai mult cu cât 
producția de serie micşora preţurile şi „afacerea” devenea din ce în ce mai 
rentabilă. 

În secolul al XX-lea această tendință a ajuns la paroxism ca urmare a 
creşterii semnificative a nivelului de trai al majorităţii populaţiei şi a volumului de 
timp liber al indivizilor în aşa-numita „societate de consum”. Oricine poate avea 
aproape orice-şi doreşte, oricine poate poseda aproape orice bun utilitar sau cultural 
care crede că-i exprimă identitatea la care râvneşte. Mai mult şi mai grav decât atât: 
dacă la începutul epocii moderne producţia de bunuri culturale era dictată de cerere, 
spre sfârşitul ei producția este cea care impune cererea, prin manipularea opțiunilor 
indivizilor prin reclamă, căreia nimeni nu i se poate sustrage ca urmare a exploziei 
şi ubicuității mass-media. De asemenea, dacă la începutul epocii moderne cei care- 
şi doreau ascensiunea socială trebuiau să se străduiască să-şi însuşească din 
modelele culturale existente pe cele pe care le percepeau ca prestigioase, în prezent 
ei doresc şi uneori chiar şi reuşesc să-şi impună şi să-şi erijeze cu agresivitate 
gusturile artistice dubioase drept etaloane ale valorii autentice. Ei sunt susținuți şi 
încurajați de diferite grupuri de interese economice şi de vectori mediatici care au 
transformat kitsch-ul într-o afacere prosperă. Chiar dacă şansele unor astfel de 
strădanii sunt limitate, ele erodează în permanenţă gustul artistic public şi atrag 
categoriile sociale lipsite de discernământ axiologic. 

Ceea ce este grav în fenomenul kitsch este faptul că el ridică minciuna 
estetică la rangul de adevăr estetic. El este, din acest punct de vedere, o 
mistificare, de care, de cele mai multe ori, cei care-i cad victimă nici nu sunt 
conştienţi. Ei sunt încredințați că pseudo-creațiile care le produc atât de mare 
plăcere sunt artă autentică şi nu se mai mulţumesc să le recepteze în spațiul privat, 

ci poluează cu ele întregul spaţiu public. Pe stradă, în mijloacele de transport, în 
instituţii, în cartiere, chiar şi în natură eşti bombardat de kitsch, fie sub forma 
„manelelor” sau „muzicii de cartier”, difuzate la maximum, a „artei graffiti”, care 
„decorează” zidurile clădirilor, a revistelor porno şi de scandal, care-şi etalează pe 
tarabe imaginile obscene sau groteşti, a vilelor kitsch ale noilor îmbogăţiţi pe care 
le întâlneşti unde te-ai aştepta mai puţin etc. Nici în spaţiul privat n-ai scăpare, căci 
este suficient să deschizi televizorul pentru a fi invadat de telenovele latino- 
americane ori seriale lacrimogene indiene sau turceşti, de filme de groază sau 
porno, de spectacole de divertisment în care vulgaritatea şi prostul gust asigură 
„reiting-uri” ridicate etc., etc.! „Liderii mediatici” şi „formatorii de opinie” sunt, cel 
mai adesea, indivizi agramați, dar dezinvolți, dacă nu chiar impertinenţi, care pot 
vorbi oricând, oriunde şi despre orice, maculând şi coborând la nivelul înţelegerii şi 
sensibilităţii lor primare orice problemă sau creație, în timp ce intelectualii autentici 
sau marii actori sunt lăsați în cel mai deplin anonimat. La aproape orice post de 
radio dai de aceleaşi manele sau ritmuri primitive, de aceleaşi informaţii, care, când 
nu sunt de scandal, se limitează la o enumerare şi descriere amănunțită de crime şi 
violuri. Dacă închizi orice aparat şi vrei să te refugiezi într-o carte eşti deranjat prin 
pereții apartamentului de aceleaşi omniprezente manele, căci vecinii sunt 
întotdeauna indivizi „cultivaţi”. Nici la ţară n-ai scăpare, căci satul recuperează 
rapid decalajele „culturale” care-l mai despart de oraş, iar aparatele de radio şi 
televizoarele cu volumul la maximum au ajuns până în creştetul munţilor. Casele de 
cultură şi bibliotecile comunale s-au transformat în discoteci, bodegile în baruri, 
portul tradițional a fost înlocuit de blugi şi adidaşi, cumpărate de la second hand- 
urile care prosperă. Albiile râurilor şi poienele pădurilor sunt poluate de peturi de 
toate mărimile şi formele, de cutii de conserve şi de pungi de plastic, astfel încât 
nici refugiul în natură nu mai este posibil. Dacă acest scenariu nu pare apocaliptic, 
este numai pentru că ne-am obişnuit cu mediul „cultural” pe care tocmai l-am 
descris. Se pare că n-avem altă şansă decât să îngroşăm rândurile pasionaţilor de 
kitsch, căci el este insidios şi trebuie să te supraveghezi în permanenţă pentru a-i 
rezista! Uneori chiar amatorul de artă experimentat este descumpănit, fiind tentat să 
valorizeze pozitiv creaţii kitsch abil disimulate ori să expedieze în zona kitsch-ului 
creaţii autentice. Kitsch-ul încearcă să placă cu orice preţ, parazitează uneori creații 
artistice autentice, imitându-le şi multiplicându-le la nesfârşit, are o uimitoare 
capacitate de adaptare la modificările gustului public şi chiar de formare a sa etc. 
Această agresivitate, versatilitate şi exhibiționism al kitsch-ului sunt alte trăsături 
care-l deosebesc net de arta autentică, ce se caracterizează prin discreţie şi 
moderație. 

Omniprezența şi proliferarea kitsch-ului în lumea contemporană i-au 
determinat pe filosofii şi esteticienii ultimelor decenii să aprecieze că asistăm la 
apariția unui nou model uman: omul-kitsch. El este individul satisfăcut, chiar 
fericit, lipsit de angoase şi incertitudini existențiale, a cărui unică preocupare este 
satisfacerea plăcerilor, fiind cetățeanul ideal pe care şi-l doreşte orice regim politic, 

deoarece se mulţumeşte cu „pâine şi circ”. Caracteristicile sale definitorii sunt 
incoerenţa şi inconsistența gusturilor şi atitudinilor: se declară umanist, dar are 
convingeri rasiste, se consideră democrat, dar are nostalgia regimurilor politice 
autoritare, este obedient cu superiorii, dar îşi terorizează subalternii, face caz de 
generozitatea sa, dar dă tot timpul dovezi de meschinărie etc. El este deci un 
dogmatic, dar un dogmatic ce îmbrăţişează cu acelaşi entuziasm dogme 
contradictorii. În spaţiul privat el se înconjoară de obiecte kitsch: bibelouri, flori de 
plastic, fototapete, termopane etc. Omul-kitsch este deplin previzibil şi manipulabil 
şi prin mecanismele globalizării va fi multiplicat în câteva decenii la scară 
planetară. Dacă pentru România această „ameninţare” pare încă îndepărtată, nu este 
greu să realizăm că aceasta este calea pe care o urmăm şi pe care chiar ne-o dorim! 

Este posibilă o terapie națională anti-kitsch? Fără îndoială că da, dar ea nu 
va deveni eficientă decât atunci când fenomenul va fi evaluat la adevăratele sale 
dimensiuni şi va fi înțeles pericolul pe care îl reprezintă nu doar pentru evoluția 
artei, ci chiar pentru a întregii culturi şi civilizații umane, datorită efectelor sale 
profund dezumanizante. 

Mai întâi, arta contemporană trebuie să depăşească impasul în care se 
găseşte. Este clar că amploarea kitsch-ului este şi o consecință a faptului că arta 
actuală nu reuşeşte să satisfacă nevoia de frumos a unor importante categorii 
sociale. Ermetismul limbajelor artistice, estetismul programatic, elitismul disimulat 
sau declarat, înclinația spre fragmentarism şi incoerență a unor orientări artistice, 
experimentalismul excesiv etc. sunt factori care diminuează considerabil impactul 
social al artei. Spațiul neacoperit este invadat de kitsch, de care arta autentică se 
delimitează tot mai categoric, dar cu preţul restrângerii continue a audienței sale. 
Arta trebuie să regăsească, fără a face compromisuri şi concesii estetice, 
solidaritatea cu masele de receptori. Desigur, o artă care să placă tuturor este un 
nonsens şi, chiar dacă ar fi posibilă, ar fi suspectă, dar şi o artă pentru câțiva inițiați 
nu prea inspiră încredere. Discuţiile din mediile artistice şi filosofice de la sfârşitul 
secolului al XX-lea despre „moartea artei” au semnalat tocmai această anomalie a 
artei contemporane: restrângerea dramatică a publicului ei. Deşi contextul social şi 
spiritual actual este cu totul altul, n-ar trebui să uităm că tragedia şi sculptura 
grecească reușeau să reunească în jurul valorilor lor exemplare întreaga cetate. 

În al doilea rând, sistemul de învățământ şi educativ trebuie să-şi revizuiască 
atitudinea față de disciplinele artistice şi filosofice, care au un rol prin excelență 
formativ. Diminuarea continuă a numărului de ore de desen, muzică, literatură 
română şi universală, psihologie, filosofie etc. din „ariile curriculare” ale tuturor 
nivelurilor sistemului de învățământ este, şi ea, răspunzătoare de dezorientarea 
axiologică, inclusiv estetică, a ultimelor generaţii. Nu este vorba numai de timpul 
fizic alocat acestor discipline, ci, mai cu seamă, de importanţa care li se conferă şi 
de modalităţile în care sunt realizate. În prezent ele sunt considerate, de cele mai 
multe ori, activități facultative sau recreative. Din păcate, profesorii care predau 
astfel de discipline se complac adesea în această situaţie, ceea ce marginalizează şi 

mai mult aportul lor la formarea universului spiritual şi la articularea sistemelor de 
evaluare a lumii, vieţii, artei etc. ale noilor generaţii. În privinţa educaţiei artistice, 
ar trebui să se pună accentul pe iniţierea în receptarea şi valorizarea diferitelor arte. 
Aceasta presupune însă crearea de condiții adecvate, achiziţionarea de aparatură 
audio-video, care există în puţine şcoli, iar acolo unde există stă încuiată în 
dulapuri. 

În fine, mass-media are, datorită ariei de răspândire şi forţei sale de 
persuasiune, un rol deosebit de important în stăvilirea proliferării kitsch-ului. 
Constituirea unor organisme naţionale de monitorizare şi sancționare a programelor 
difuzate de canalele de televiziune, posturile de radio, presa scrisă etc., ca şi 
profesionalizarea personalului care lucrează în aceste domenii, inclusiv în direcția 
competenţei estetice, impunerea unor spaţii consacrate difuzării artei şi educației 
artistice, atragerea marilor artişti la realizarea unor astfel de programe etc. ar putea 
reprezenta tot atâtea mijloace de amplificare a accesului unui public larg la arta 
autentică. Pentru formarea şi dezvoltarea gustului artistic public mass-media ar 
trebui să difuzeze programe de inițiere în receptarea diferitelor arte, cum se făcea, 
de exemplu, în anii 70 ai secolului trecut, când televiziunea naţională difuza lecţiile 
de inițiere muzicală realizate de Leonard Bernstein. 

Chiar adoptându-se astfel de măsuri şi altele care ar mai putea fi imaginate, 
nu trebuie să ne facem iluzia că fenomenul kitsch, care este atât de solidar cu 
spiritul lumii moderne, va fi eradicat vreodată. Tot ceea ce putem spera este 
diminuarea amplorii sale. În ultimă instanţă, fiecare individ are dreptul, în limitele 
legalităţii şi ale bunului simţ, să adere la orice creație care îi procură satisfacţii. 
Dacă el însuşi nu-şi doreşte şi nu face efortul să se ridice la nivelul artei, orice 
măsură educativă sau administrativă este de prisos. Se poate trăi foarte bine, chiar 
până la adânci bătrâneți, şi fără artă. Este însă păcat! 

AUTOEVALUARE 


. Caracterizați concepţia esteticii clasice asupra procesului receptării artei. 
. Prezentaţi perspectiva esteticii contemporane asupra procesului receptării artei. 
. Care sunt principalele inhibiţii şi impulsuri reclamate de atitudinea estetică în 


faţa artei? 


. Precizaţi deosebirile dintre abordarea comună şi cea teoretică a procesului 


perceperii realității. 


„ Descrieţi procesul percepţiei estetice. 
. Ce deosebiri şi ce raporturi există între prim-planul şi planul din spate al 


percepţiei operei de artă? 


. In ce măsură prima impresie în receptarea operei de artă poate fi comparată cu 


hipnoza? 


. Care este importanţa componentei extraestetice a procesului receptării operei de 


artă? 


. Caracterizaţi componenta estetică a procesului receptării operei de artă. 


. Care sunt principalele surse ale satisfacțiilor estetice? 

. Definiţi şi caracterizați kitsch-ul. 

. Explicaţi geneza kitsch-ului. 

. Daţi exemple de creaţii kitsch şi motivaţi apartenenţa lor la pseudoartă. 

. Care consideraţi că sunt principalele modalităţi de limitare a proliferării kitsch- 
ului? 

. Realizaţi un eseu cu tema: „Kifsch-ul: accident sau fatalitate a evoluţiei culturii 
moderne?” 

H. DICŢIONAR DE TERMENI ESTETICI 


abstracţionism (artă abstractă) 

curent în artele plastice iniţiat în anul 1910 
de pictorul rus Wassily Kandisky în 
continuarea unor tendinţe din impresionism”, 
fovism” şi cubism”, ca reacţie împotriva 
naturalismului academist' şi ca expresie a 
eforturilor de căutare a picturii pure, adică a 
specificului ireductibil al picturii, care o 
deosebeşte net de literatură şi o apropie de 
nefigurativismul muzicii. Operele care 
aparțin acestui curent suprimă orice legătură 
cu realitatea obiectivă, exprimând doar 
forme ce emană din imaginaţia” sau 
sensibilitatea artistului, eliberate de orice 
reprezentare sau reamintire a reprezentării. 
Datorită acestei caracteristici arta abstractă 
mai este denumită şi artă nonfigurativă, 
nonobiectuală,  nonimitativă etc. Opera 
devine astfel autorefernţială, iar receptarea ei 
trebuie să se limiteze la interpretarea 
raporturilor dintre liniile, petele de culoare, 
tuşele, volumele, semnele etc. înfăţişate în 
ea. Alți reprezentanți ai a: Piet Mondrian, 
Kazimir Malevici, Robert şi Sonia Delaunay, 
Frantisek Kupka, Mattis Teutsch etc. 


absurd 

în sens general: ilogic, nonsens. În sens 
filosofic şi estetic a este corelat cu ideile de 
antinomie, paradox, contradicție şi cu 
sentimentele de spaimă, neputinţă, angoasă, 
înstrăinare. În filosofie a a fost teoretizat în 
special de Sören Kierkegaard, Martin 
Heidegger, Albert Camus, Jean-Paul Sartre 
etc. În creația artistică” a a fost prefigurat de 
Jonathan Swift, Francisco Goya, Herman 


Melville, lon Luca Caragiale, Fiodor 
Mihailovici Dostoievski (mai ales prin 
personajele: Kirilov, Stavroghin, Ivan 


A 


Karamazov) etc. şi a fost reprezentat de 
Franz Kafka, Urmuz, Samuel Beckett, Dino 
Buzzatti, Eugen Ionesco etc. „Teatrul 
absurdului” plasează acțiunea dramatică la 
intersecţia categoriilor estetice” ale 
tragicului” şi comicului, apelează la 
elemente groteşti, exprimă adesea o viziune 
iraționalistă şi pesimistă asupra lumii, vieții 
şi omului, combate de valorile teatrului 
tradițional şi ale artei clasice etc. Principalii 
săi reprezentanți sunt: Samuel Beckett, 
Eugen lonesco etc. 


academism 

atitudine conservatoare în artă”, ataşată unor 
canoane”, motive”, maniere, tehnici de 
şi practicii artistice, promovată inițial mai 
ales de Academiile de artă. A este o expresie 
a principiului autorității în artă şi este 
refractar inovației şi spontaneității artistice. 
Datorită acestor caracteristici, a este asociat 
cu  epigonismul' şi manierismuľ, fiind 
combătut de mişcările novatoare din toate 
artele şi toate epocile. Într-un anumit sens, 
fiecare mişcare, curent*, orientare, şcoală etc. 
artistică importantă are tendința de a se 
închide în propriile formule estetice şi de a le 
transforma în dogme pe care le impune drept 
modele ale creaţiei artistice”. De cele mai 
multe ori, termenul a este utilizat în estetică 
şi istoria artelor cu tentă peiorativă. 


action painting (engl. — pictură în acțiune) 

tehnică şi concepție picturală constând în 
împroşcarea, picurarea sau lansarea haotică a 
culorii de la o anumită distanță sau înălțime 
pe pânza sau suportul care vor deveni opera 
de artă”. Presupoziţia psihologică a acestei 


tendinţe artistice este că subconştientul, liber 
de orice rațiune, intenție conştientă sau 
proiect estetic şi uzând de mişcările 
spontane, necontrolate ale mâinilor sau altor 
părți ale corpului, exprimă pulsiunile abisale 
ale psihicului creatorului, revelându-i ființa 
autentică. A.p. a apărut în pictura americană 
de la mijlocul secolului al XX-lea, fiind 
apropiat de mai multe mişcări din arta 
plastică a timpului ca expresionismul 
abstract, arta gestuală, abstracţionismul' 
liric etc. A.p. este reprezentat de Hans 
Hofmann, Jackson Pollock, Willem de 
Kooning etc. şi prezintă similitudini cu 
„dicteul automat” al suprarealiştilor. 


agreabil 

categorie estetică” desemnând, în general, 
ceea ce place la nivel senzorial. În estetica 
clasică această categorie a fost considerată 
ca sinonimă cu frumosul sau ca 
reprezentând o varietate a acestuia, dar 
Immanuel Kant a operat distincția dintre ele, 
precizând că, dacă frumosul place 
independent de orice interes al receptorului 
şi de orice reprezentare a sa despre obiect, a 
este întotdeauna expresia unui anumit 
interes, determină satisfacţii estetice minore 
şi nu angajează profunzimile spiritului 
receptorului. A exclude tensiunile violente şi 
tot ceea ce ar putea şoca, menținându-se pe 
linia tonalităților moderate, confortabile, dar 
superficiale, fiindu-i asociată uneori o nuanță 
uşor peiorativă. 


alegorie 

figură de stil în estetica literară prin care o 
imagine sau o reprezentare se substituie 
alteia, datorită unor afinități determinate 
între ele. A este un tip de metaforă” ce constă 
fie în personificarea unui concept, fie în 
conceptualizarea şi personificarea unei 
imagini concrete. În artele plastice” a ține 
locul metaforei” şi poate constitui un tip 
specific de forme plastice (formele 
alegorice), utilizate intens de arta modernă. 


ambiguitate 


caracteristică a limbajului artistic” 

desemnând multitudinea de sensuri pe care 
acesta o vehiculează şi care pot fi decelate în 
procesul receptării operei. Spre deosebire de 
limbajul teoretic, care este univoc şi 
denotativ, cel artistic este polisemantic şi 
conotativ, astfel încât acelaşi semnificant 
artistic poate primi semnificații multiple, în 
funcție de câmpul estetic, teoretic sau 
ideologic din perspectiva căruia se face 
decodificarea operei. Această particularitate 
a limbajului artistic” se datorează faptului că 
semnul artistic reuneşte într-o sinteză sui 
generis componente senzoriale, raţionale, 
afective, volitive, intuitive etc. ireductibile la 
o semnificaţie univocă. În timp ce a 
limbajului teoretic reprezintă o carenţă a sa, 
cea a limbajului artistic amplifică valoarea 
operei pe care o caracterizează. Arta 
modernă supralicitează adesea a limbajului 
său, ceea ce generează frecvente dificultăți 
de receptare a operelor. 


antiartă 

tendinţă novatoare în creaţia artistică a celei 
de-a doua jumătăţi a secolului al XX-lea ce 
urmăreşte să denunțe şi să repudieze limitele 
academismului”. Manifestată în majoritatea 
artelor, sub forma antiromanului, 
antipoeziei, antiteatrului, antipicturii etc., a 
contestă capacitatea de sugestie artistică a 
convențiilor tradiţionale ale artei, care 
postulează existența unei naturi umane 
eterne, infirmată de prefacerile sensibilităţii 
şi creației artistice contemporane. 
Reprezentanții a supralicitează capacitatea 
de sugestie a limbajului artistic”, considerat 
în sine, independent de mesajul pe care-l 
comunică. Dincolo de implicațiile sale 
pozitive, a a contribuit la diminuarea 
considerabilă a impactului social al artei 
contemporane. 


apolinic şi dionisiac 

categorii estetice” propuse de Friedrich 
Nietzsche în lucrarea sa de debut Naşterea 
tragediei din spiritul muzicii (1872), 
dedicată compozitorului Richard Wagner. 
Opoziția dintre a şi d reflectă, pe plan 
estetic, opoziția dintre cei doi zei ai artei la 


vechii greci: Apollo, zeul visului senin şi al 
luminii, patronul sculpturii şi al eposului 
homeric şi Dionysos, zeul beţiei şi al 
impulsurilor pasionale, patronul muzicii şi al 
poeziei  lirico-ditirambice. A transfigurează 
artistic echilibrul, armonia, rigoarea, 
măsura, claritatea şi luminozitatea, în timp 
ce d dezechilibrul, lipsa de măsură, 
informul,  tenebrosul,  iraționalul şi 
pasionalul. După Nietzsche a şi d reprezintă 
o desăvârşită unitate a contrarilor, ce şi-a 
găsit expresia artistică exemplară în tragedia 
grecească. 


arealitate 

concept ce defineşte şi individualizează 
idealitatea creației artistice.  Idealitatea 
realizată de opera de artă” este exterioară 
opoziţiei realitate — irealitate, întrucât arta” 
nu urmăreşte să creeze nici iluzia realității, 
nici pe cea a irealității lumii. Realitatea sau 
irealitatea unui lucru se determină prin 
raportarea sa la practică. Arta nu se 
evaluează însă prin raportare la practică. 
Conceptul de a are capacitatea de a delimita 
idealitatea artei atât de realitatea 
extraartistică, cât şi de neantul irealității. 
Spiritualitatea profundă a artei“, remarcabila 
sa forță umanizatoare constă în idealitatea 
inedită pe care ea o instituie, prin care se 
desprinde de realitate, fără a-i opune o 
irealitate fantomatică. 


armonie 

solidaritate structurală, acord, consonanţă, 
complementaritate a componentelor operei 
de artă: a conţinutului cu forma, a 
interiorului cu exteriorul, a detaliilor cu 
întregul etc. În estetica clasică a a fost 
frecvent considerată ca temei, expresie sau 
efect al frumosului. În estetica 
contemporană se consideră adesea că a 
simplifică, rigidizează şi schematizează 
opera”, invocându-se virtuțile expresive, 
dinamizatoare şi revelatoare ale lipsei de 
armonie. 


artă 
formă a culturii şi a activității creatoare a 

omului caracterizată prin făurirea, 
valorizarea, comunicarea şi receptarea de 
structuri materiale sau ideale expresive şi 
revelatoare, capabile să transmită şi să 
determine trăiri complexe, în care fuzionează 
factori de natură senzorială, afectivă, 
volitivă, rațională, intuitivă etc. A este o 
dimensiune ontologică inalienabilă a 
condiției umane Şi o caracteristică a întregii 
istorii a umanității, din preistorie până în 
epoca contemporană. La origini, ea interfera 
sincretic" cu celelalte forme ale culturii şi cu 
alte modalități ale activității creatoare a 


omului, în special cu munca şi cu 
manifestările magice primitive. Potrivit 
cercetărilor de antropologie şi istoria 


religiilor, a s-a născut din credința omului 
primitiv că reprezentarea sau modelarea 
imaginilor (animalelor, plantelor, oamenilor, 
ființelor fabuloase etc., care în imaginația sa 
determinau sau controlau diversele forțe ale 
naturii), producerea sau imitarea anumitor 
sunete (naturale, lovirea ritmică a unor 
obiecte naturale sau confecționate deliberat, 
diverse sunete produse prin utilizarea 
propriei voci etc.), repetarea mişcărilor 
specifice diferitelor activități (vânătoare, 
agricultură, război etc.),  împodobirea 
trupului (prin vopsire, aplicarea de tatuaje, 
purtarea de blănuri, piei, pene, frunze, flori, 
măşti, costume etc.) etc. îi conferă puterea de 
a influenţa, stăpâni, controla, de a câştiga 
bunăvoința etc. respectivelor fiinţe sau forțe 
ale naturii. Treptat, astfel de activităţi, care 
inițial urmăreau finalități practice şi erau 
asociate unor manifestări religioase (trăsături 
ce s-au menținut multă vreme), au început să 
devină şi preocupări relativ autonome, 
datorită impresiilor puternice pe care le 
produceau sau plăcerilor aparte pe care le 
procurau celor care le realizau sau care 
participau la desfăşurarea lor. Astfel de 
impresii şi plăceri au devenit prin repetare 
necesități ale indivizilor şi comunităților 
umane şi au fost legate tot mai frecvent de 
reprezentări armonioase, colorate sau 
expresive, subsumate la ceea ce ulterior se 
va numi frumos” artistic. Cu timpul, 
activitatea artistică s-a delimitat ca o 


preocupare distinctă, s-a diversificat şi s-a 
manifestat ca o modalitate de obiectivare a 
esenței umane şi ca o necesitate specifică 
vieții sociale şi a trăirii spirituale a 
oamenilor. Structurile expresive ale a au 
devenit din ce în ce mai complexe şi mai 


diferențiate, în funcție de progresele 
tehnologice şi de creşterea volumului 
necesităților spirituale ale indivizilor şi 
grupurilor umane. Caracteristica sa 


definitorie este gratuitatea în raport cu 
necesitățile vitale, fiind o expresie 
idealurilor şi aspirațiilor spirituale ale 
omului. Prin a omul îşi exprimă insatisfacția 
față de ceea ce este şi încearcă să dea 
expresie sensibilă la ceea ce el dorește să fie, 
consideră că trebuie să fie sau i-ar plăcea să 
fie. Datorită acestei caracteristici ea a fost 
considerată în antichitate un dar al zeilor, iar 
în  Renaştere o expresie a vocației 
demiurgice a omului, întrucât prin creația 
artistică” el reiterează, într-un anumit sens, 
actul creației divine. Ea a stimulat şi a 
cultivat în toate epocile creativitatea şi 
originalitatea” indivizilor şi a reprezentat un 
important factor de umanizare. Tentativele 
de explicare a a au început să dobândească 
semnificație teoretică în spațiul cultural 
occidental în etapa clasică a filosofiei antice 
greceşti şi au fost marcate de perspectivele 
filosofice din care au fost realizate. Atât 
Platon, cât şi Aristotel au conceput a ca 
mimesis“, ca imitare a frumosului” natural de 
către cel artistic. Condamnată de Platon ca 
imitație de gradul al doilea şi corupătoare a 
moravurilor austere, dar prețuită (îndeosebi 
sub forma tragediei) de Aristotel, care îi 
atribuie funcţia de katharsis“, de purificare a 
pasiunilor, a a fost considerată în Evul 
Mediu o reflectare a splendorii divine în 
lumea sensibilă, iar în  Renaştere” o 
întruchipare a perfecțiunii prin intermediul 
artelor frumoase. În epoca modernă accentul 
în înțelegerea a s-a deplasat tot mai mult 
dinspre perfecțiune spre expresivitate, astfel 
încât supremaţia frumosului" a fost înlăturată 
prin ascensiunea altor categorii estetice”. În 
epoca contemporană se înregistrează o mare 
varietate de modalități de practicare şi de 

concepere a a, de la cele care încearcă să 
regăsească virtuțile a clasice, până la cele 
care o neagă categoric, supralicitează forma” 
sau limbajul artistic”, o intelectualizează 
excesiv, o consideră o expresie a hazardului 
etc. 


artă aplicată 

gen al artelor ale cărui produse îndeplinesc 
în viața cotidiană, în diferitele activități 
umane sau în decorarea unor spaţii (locuinţe, 
spaţii publice, aşezări etc.) rolul de a îmbina 
frumusețea cu funcționalitatea. Creaţiile a a 
pot fi clasificate după diferite criterii: tipul 
produsului (mobilă, giuvaergie, feronerie, 
îmbrăcăminte, diverse aparate, ambalaje, 
recipiente etc.), materialul” utilizat (lemn, 
metal, mase plastice, sticlă, ceramică, 
materiale textile etc.), tehnicile folosite 
(tehnologii industriale sau manufacturiere, 
gravură, modelare etc.) etc. A a reprezintă 
unul dintre cele mai vechi genuri” ale artei, 
iar creaţiile sale sunt expresii ale îmbinării 
muncii cu arta. 


artă cinetică 

orientare în arta plastică” abstractă” a celei 
de-a doua jumătăţi a secolului al XX-lea, 
inaugurată de pictorul şi graficianul maghiar 
Victor Vasarely, în care mișcarea reală 
deţine, ca factor estetic, aceeaşi importanță 
ca şi forma, culoarea, compoziția şi linia. 
Constituirea ei marchează trecerea de la 
reprezentarea virtuală a mişcării în artele 
plastice (prin sugerarea mişcării corpurilor 
reprezentate în opere) la mişcarea reală, prin 
animarea mecanică (produsă de motoare 
disimulate în opere, manivele, pârghii, 
cureți de aer, câmpuri electromagnetice etc.) 
a operelor de artă”. Efectele cinetice pot fi 
regulate şi  previzibile (supuse unor 
ciclicități) sau neregulate şi imprevizibile 
(produse de variațiile temperaturii, de curenți 
de aer, apă etc.). Alteori astfel de efecte pot 
fi obținute prin mişcarea receptorilor prin 
faţa obiectului artistic, astfel încât volumele, 
formele, perspectivele, cromatica etc. 
operelor” se modifică în permanență. A ce 
marchează totodată deplasarea artelor 


plastice” din categoria artelor simultane, în 
care au fost clasificate de tradiţie, în cea a 
celor succesive, alături de muzică şi 
literatură. 


artă concretă 
denumire dată în anul 1930 de Theo Van 
Doesburg artei abstracte”. 


artă pentru artă 

formulă estetică lansată în secolul al XIX-lea 
de o serie de artişti şi de teoreticieni 
francezi ai artei” pentru a impune teza 
autonomiei” absolute a artei faţă de 
societate, împotriva  didacticismului” şi 
academismului” neoclasic, ca şi a 
ingerințelor ideologiilor partinice şi ale 
spiritului filistin. În pofida unor excese, 
mişcarea artistică pe care această formulă a 
determinat-o a contribuit la amplificarea 
autonomiei” artei, la diversificarea 
mijloacelor sale de expresie şi la stimularea 
creativității artistice. 


arte plastice 

concept modern desemnând artele” care 
recurg la imaginea artistică vizuală ca mijloc 
de expresie a unui conţinut” artistic: desenul, 
grafica, pictura, sculptura, arhitectura etc. 
Deşi încă din antichitate s-au făcut tentative 
de descifrare a specificului lor, abia în epoca 
modernă Gothold Ephraim Lessing a propus 
un criteriu axiologic pentru includerea a p în 
aceeaşi categorie. Obiectele specifice acestor 
arte” ar fi corpurile, iar mijloacele lor de 
expresie: linia, culoarea şi masa. De-a 
lungul timpului aceste arte” au mai fost 
denumite şi arte ale desenului, arte 
frumoase, arte figurative etc. 


artist 

individ care practică în mod profesional 
artele. Calitatea de a presupune înzestrare 
nativă şi  profesionalizare, precum şi 
realizarea de creaţii artistice care fac dovada 
talentului său. 


art nouveau (arta 1900, modern-style, 
jugendstil, sezession, floreale etc.) 

amplă mişcare artistică de la sfârşitul 
secolului al XIX-lea şi începutul celui de-al 
XX-lea, care s-a manifestat cu intensităţi, 
nuanţe şi denumiri specifice în numeroase 
țări din Europa şi în Statele Unite, urmărind 
să restabilească unitatea artelor şi să 
reînnoiască limbajul artistic”, dar degenerând 
uneori în eclectism* şi chiar în kitsch. 
Datorită amplorii, varietăţii şi complexității 
sale, caracteristicile estetice ale acestei 
mişcări sunt destul de laxe şi necesită 
particularizări contextuale. A n a exprimat 
gusturile artistice ale burgheziei fericite din 
aşa-numita Belle époque dinaintea primului 
război mondial şi a interferat cu alte curente 
artistice” din epocă, îndeosebi cu 
simbolismul”. A apărut în arhitectură şi în 
artele decorative, de unde s-a extins apoi în 
pictură, grafică, sculptură, arta spectacolului, 
mobilier, ceramică, vitraliu, sticlărie etc. A n 
a cultivat  extravaganţa decorativă” şi 
formele curbe, exotismul şi stilizarea florală 
etc. Printre cei mai reprezentativi exponenți 
ai săi pot fi menționați: Otto Eckmann, 
Gustav Klimt, Arnold Bâcklin, Henry Van 
de Velde, Aubrey Beardsley, Jan Toorop 
etc., iar în arta” românească unele creaţii ale 
lui Ştefan Luchian, Theodor Palady, 
Gheorghe Petraşcu, Apcar Baltazar etc. 


atitudine estetică 

atitudine umană fundamentală (alături de 
atitudinile utilitară, etică, politică, teoretică, 
filosofică, religioasă etc.) caracterizată prin 
sensibilitatea receptivă față de aspectele 
colorate, armonioase sau expresive ale 
realității naturale, sociale, umane, artistice 
etc., sesizabile prin intermediul informaţiilor 
senzoriale, corelate însă cu reacțiile afective 
şi intelectuale pe care aspectele respective le 
declanşează în spiritul uman. A e se poate 
manifesta atât în năzuința omului de a 
organiza obiectele asupra cărora acţionează 
în ansambluri unitare şi expresive, cât şi în 
plăcerea sa de a contempla astfel de obiecte, 
fie că ele există în natură (peisaje, plante, 
animale etc.), fie că sunt produse ale 
activităţii creatoare a omului (obiecte 
utilitare sau, mai cu seamă, opere de artă”). 


atonalism (muzică atonală) 

curent sau procedeu în compoziția muzicală 
caracterizat prin renunţarea temporară sau 
definitivă la afirmarea unui centru tonal într- 
o piesă muzicală, prin introducerea unui 
mare grad de ambiguitate în promovarea 
funcţiilor armonice sau melodice ale muzicii 
şi prin cultivarea sistematică a aşa-numitelor 
disonanțe muzicale. Cu antecedente în 
postromantismul secolului al XX-lea, a a 
fost urmărit programatic de expresionismul” 
muzical al secolului al XX-lea (Arnold 
Schönberg, Anton Webern, Alban Berg etc.). 


autonomia artei 

fenomen cultural-istoric de diferenţiere a 
artei” şi a valorilor” ei de celelalte forme ale 
culturii şi manifestări creatoare ale omului. 
A a a fost o expresie a progresului culturii, 
de la sincretismul” originar al valorilor”, la 
diferențierea şi individualizarea lor şi a fost 
stimulată de profesionalizarea artei” şi de 
stimularea originalității artistice. Ea se 
referă la coordonata şi funcționalitatea 
estetică a artei şi reclamă exigenţa de a 
evalua arta”, în primul rând, din perspectiva 
nucleului ei estetic”. A a este însă relativă, 
deoarece arta” este întotdeauna condiţionată 
istoric şi este influenţată de celelalte valori” 
ale culturii (economice, morale, politice, 
teoretice, filosofice, religioase etc.). De 
aceea ea se deosebeşte de autonomism', 
care-i forțează şi îi denaturează 
semnificațiile. 


autonomism 

tendință manifestată îndeosebi în arta 
modernă de absolutizare a autonomiei artei” 
prin ignorarea condiţionării sale social- 
istorice şi a interferenţei sale cu celelalte 
valori” ale culturii. 


baroc 
etimologic cuvântul b derivă din adjectivul 
spaniol baruecco, care denumeşte perlele de 

avangardă artistică 

desemnează, în sens general, o anumită 
atitudine estetică”, ce se caracterizează prin 
năzuința de depăşire permanentă a nivelului 
atins de creaţia şi de gândirea artistică, de 
căutare de noi forme de expresie şi de 
manifestare artistică, de delimitare estetică 
programatică de realizările anterioare şi 
contemporane ale creației artistice şi gândirii 
estetice, oricât de prestigioase ar fi acestea. 
În acest sens general, a a caracterizează toate 
mişcările artistice novatoare din toate artele”, 
toate epocile şi toate culturile. În istoria 
artelor, ca program estetic”, a a a apărut în a 
doua jumătate a secolului al XIX-lea, odată 
cu dobândirea de către artă a conştiinţei 
inovației, creativităţii şi originalității ca 
principii fundamentale ale dinamismului său, 
pe fondul strădaniilor de delimitare şi de 
combatere a inerției artistice cultivate de 
academism'. Sub denumirea generică de a a 
sunt reunite o multitudine de curente” şi 
tendinţe din arta” secolelor al XIX-lea şi al 
XX-lea, de la impresionism" şi cubism”, la 
expresionism”, abstracţionism', dadaism, 
suprarealism",  pop-art, arta cinetică, 
postmodernism etc. În general, a a se 
manifestă zgomotos, excesiv şi intolerant, 
lansează manifeste” artistice ce se declară, de 
fiecare dată, „revoluționare”, atacă vehement 
realizări şi personalități artistice importante, 
care au adesea singura vină de a fi 
consacrate, anunță noi „ere” apoteotice ale 
artei etc. De multe ori, ideologiile sunt mai 
interesante decât realizările, multe a a se 
destramă înainte de a se agrega, se declară 
dizidenţe şi trădări, se adoptă atitudini şi 
conduite şocante nu numai în cultură, ci şi în 
viaţa cotidiană etc. În pofida acestor excese, 
a a reprezintă un ferment al înnoirii şi 
diversificării artei moderne, chiar dacă 
multe dintre realizările sale rămân în zona 
experimentalismului. 


formă neregulată, şi a fost utilizat inițial cu o 
nuanță peiorativă pentru a califica, din 
perspectiva clasicismului”, creaţiile artistice” 


bizare. Pentru reprezentanţii clasicismului”, 
adepți ai canonizării riguroase a procesului 
creaţiei artistice”, primele opere de artă 
baroce păreau stranii, ciudate, bizare, 
datorită încălcării deliberate a canoanelor” 
clasicismului . Termenul b este utilizat, cu 
accepţii apropiate, atât de istoria artelor, cât 
şi de estetica generală. În istoria artelor el 
desemnează un stil artistic” consolidat în 
epoca apogeului monarhiilor absolutiste din 
occidentul Europei şi a declanşării la 
sfârşitul Renașterii” de către biserica catolică 
a Contrareformei (de la sfârşitul secolului al 
XVI-lea până în a doua jumătate a secolului 


al XVIII-lea). Pentru contracararea 
ascensiunii Reformei protestante, 
recâştigarea credincioşilor convertiți la 


protestantism şi atragerea cât mai multor 
credincioşi la cultul catolic, biserica catolică 
a combătut ascetismul stilistic practicat de 
mişcările reformiste, încurajând, mai întâi în 
arhitectura religioasă, fastul, grandilocvența 
şi luxurianța decorativă. Aceste tendințe au 
fost extinse ulterior şi în arhitectura laică 
publică, precum şi în cea privată. Simplității 
monumentale” şi armoniei raționale a 
arhitecturii renascentiste îi sunt substituite în 
această epocă exuberanta liniilor curbe, jocul 
capricios ale formelor şi volumelor, 
încălcarea simetriei şi a ordinii, sugerarea 
dinamismului impetuos şi a freneziei 
afective, ostentația decorativă etc. Sculptura 
şi pictura b au preferat liniile de contur 
agitate, centrifugale, volumele asimetrice, 
jocul sofisticat al luminilor şi umbrelor, 
tehnica clarobscurului, tuşele pasionale, 
racursiurile îndrăznețe, schemele de 
compoziţie în diagonală şi în vârtej etc. În 
literatură b a fost încurajat la curţile regale şi 
în saloanele literare aristocratice ale epocii 
moderne şi s-a caracterizat prin excesul 
elementelor metaforice, expresia sofisticată, 
retorica grandilocventă, erupția pasională 
care  debordează  moderaţia impusă de 
rațiune. În estetica generală b desemnează o 
viziune artistică şi uneori chiar o categorie 
estetică” ce pot fi identificate în toate marile 
epoci artistice şi în toate culturile. O serie de 
esteticieni contemporani consideră că de-a 

lungul evoluţiei istorice a artei' se poate 
constata o continuă pendulare între 
atitudinea estetică” ce se caracterizează prin 
organizarea riguroasă a compoziției pentru a 
exprima ordinea, armonia”, echilibrul optim 
între rațiune şi sentiment, ce corespunde 
clasicității şi cea care pune accentul pe 
tumultul afectiv, pasiunea  debordantă, 
încălcarea simetriei şi a ordinii, dinamismul 
pregnant etc., care este definitorie pentru 
viziunea b. Dintr-o astfel de perspectivă, 
toate marile mişcări artistice au avut 
perioadele lor de clasicitate şi de barocitate. 
Chiar şi b a avut b său, care este reprezentat 
de rococo”. 


biedermeier 

stil artistic” manifestat în pictură, artele 
decorative şi mobilier în prima jumătate a 
secolului al XIX-lea mai întâi în Germania şi 
Austria, de unde s-a răspândit şi în alte ţări 
din centrul şi, mai ales, din răsăritul Europei. 
Deşi a fost considerat, datorită platitudinii 
axiologice şi lipsei sale de măreție, expresia 
tipică a  filistinismului mic burghez est 
european, stilul b s-a impus în ample spaţii 
culturale prin atmosfera de intimitate, 
bunăstare şi de confort pe care o degajă, ca şi 
prin interesul manifestat pentru valorile 
naționale. El este considerat şi o reacţie la 
grandoarea şi prețiozitatea stilului empire, 
impus în timpul expansiunii napoleoniene. 


bizantin 

stil” artistic specific Imperiului Bizantin 
(secolele VI — XV), manifestat, mai ales, în 
arhitectură, artele plastice” şi muzică. El 
exprimă sinteza creației artistice creştine 
timpurii, de inspirație greco-romană, cu 
elemente ale artei elenistice. Trăsăturile sale 
definitorii sunt monumentalitatea”, 
policromia şi fastul, impuse de stilul de viaţă 
de la curtea imperială bizantină şi de 
ceremonialul cultului creştin. În arhitectură 
stilul b s-a impus prin deschiderile ample ale 
edificiilor,  cupolele tipice, decorația 
interioară de marmură şi de piatră colorată, 
sculptura ornamentală abundentă, 
mozaicurile minuţioase. Pictura murală şi 


icoanele sunt realizate în culori vii de 
acuarelă pe fond aurit şi reprezintă figuri 
ascetice, personaje religioase în atitudini 
hieratice, cu ochii nefiresc de mari şi 
chipurile puţin individualizate. În perioada 
sa de înflorire (secolele IX — XI) stilul b a 
cunoscut o amplă expansiune în special în 
țările de religie ortodoxă (Bulgaria, Rusia, 
Serbia, Ţările Române), în care a asimilat 
elemente ale artei” autohtone, dar a influenţat 
şi arta renascentistă timpurile. Muzica b se 
caracterizează prin explorarea inspirată a 
registrului expresiv al vocii umane, care va 
influența folclorul muzical al țărilor 
balcanice, formele muzicale canonice şi 
bogăția ornamentală, care compensa 
interzicerea de către biserica ortodoxă a 
invenției“ muzicale. 


bizar 
straniu, insolit, surprinzător, excentric, 
ciudat în raport cu o anumită viziune 


canon 

1. (în sens estetic general) sistem de norme” 
caracteristic artei” diferitelor epoci, viziuni 
artistice, stiluri” etc., recomandat sau chiar 
impus artiştilor”, cărora li se pretinde să 
respecte cu strictețe în procesul creației 
artistice” anumite tehnici de creaţie, 
proporții, modalități  iconografice etc. 
Mişcările artistice novatoare îşi încep adesea 
ascensiunea prin negarea unui anumit c, dar 
sfârşesc prin a propune altul. 2. (în muzică) 
formă muzicală polifonică ce constă în 
reproducerea, prin imitație continuă, de două 
sau mai multe voci a unei melodii, teme”, 
motiv” etc. la distanţă de o octavă sau de un 
alt interval muzical. Fiecare dintre voci 
începe să-şi interpreteze partea ei înainte ca 
cea anterioară să şi-o fi încheiat-o pe a sa. 


capodoperă 

1. lucrare meşteşugărească pe care în evul 
mediu un ucenic sau o calfă trebuia să o 
execute şi să o supună evaluării unui juriu 
pentru obținerea titlului de maistru sau de 

artistică sau cu un anumit canon. Acest 
calificativ se aplică, de cele mai multe ori, 
creaţiilor artistice care contravin flagrant 
anumitor sisteme de norme” ori de valori” 
estetice, gustului artistic curent sau chiar 
naturii şi legităţilor generale ale artei. 


burlesc 

specie” a comicului”, utilizată mai întâi de 
comedia dell’arte, caracterizată prin forțarea 
efectelor comice, predilecția pentru vulgar, 
alăturarea absurdă” de cuvinte, obiecte, 
persoane, situaţii etc., şi prin denaturarea 
grosolană a utilizării sau semnificațiilor lor 
curente. Principalele genuri artistice” care 
apelează frecvent la b sunt caricatura, 
parodia, spectacolul de revistă, comedia 
bulevardieră etc., dar el poate apărea 
sporadic şi în creaţii aparţinând altor genuri”, 
pentru  ridiculizarea unor personaje sau 
situații. 


meşter. 2. operă de artă capitală, 
reprezentativă şi cu impact puternic şi 
durabil asupra publicului” din creaţia” unui 
artist”, dintr-o artă, mişcare artistică, epocă 
sau cultură. 


categorii estetice 

noțiuni estetice de mare generalitate ce 
desemnează caracteristici determinate ale 
conţinutului” extraestetic al operelor de artă” 
şi anumite reacții psiho-intelectuale tipice 
ale publicului” faţă de ele, precum frumosul, 
urâtul,  sublimul, comicul, tragicul, 
fantasticul” etc. Deşi sintagma c e este 
relativ recentă, creaţia şi receptarea artei” au 
fost orientate din vremuri străvechi de 
anumite impresii specifice ale receptorilor 
faţă de diferite modalități de transfigurare 
artistică a lumii şi vieţii. Până în secolul al 
XVIII-lea estetica nu reflectase însă decât 
experienţa artistică a lumii greco-romane 
antice şi nu teoretizase decât o singură c e — 
frumosul”. Experienţa artistică modernă 
evidenția însă insuficiența acestei categorii 


pentru conceptualizarea multitudinii 
modalităților de reprezentare artistică a lumii 
şi a impresiilor subiective pe care ele le 
determină. Au intrat astfel rând pe rând în 
aria de interes a esteticienilor sublimul', 
urâtul”, tragicul, comicul”, fantasticul, 
grotescul” etc., ajungându-se în secolul al 
XIX-lea la transformarea problemei c e în 
problema fundamentală a esteticii, în 
dezacord cu importanța sa reală. C e nu 
vizează însă forma” estetică” a operei, ci 
conţinutul” său extraestetic, deoarece nu 
există numai un frumos, urât, sublim, 
comic”, tragic” etc. ale artei”, ci şi ale lumii, 
vieții, istoriei, condiției umane etc., pe care 
ea le transfigurează” artistic. C e nu se referă 
deci la modalităţile organizării estetice a 
operei”, ci la conţinutul” său extraestetic. 
Desigur, deoarece între conținutul” 
extraestetic al operei* şi forma” sa estetică 
există o relație funcțională permanentă, 
estetica generală şi, mai ales, teoriile artelor 
trebuie să le acorde importanța cuvenită. 
Numeroşi esteticieni şi teoreticieni ai artelor” 
apreciază că există doar două ce e 
fundamentale, frumosul” şi urâtul', celelalte 
neexprimând decât diverse dozaje şi corelaţii 
dialectice ale lor. 


cenestezie 

emoții elementare determinate de rezonanța 
în conştiinţă a modificărilor organice 
provocate de receptarea operelor de artă. 
Deşi sunt o componentă importantă a 
rezonanţei subiective a operei de artă”, aceste 
emoţii nu au nimic specific estetic” în ele, 
deoarece pot fi trăite şi în împrejurările 
practice ale vieţii. Ele aparțin deci laturii 
extraestetice a procesului receptării artei”, 
caracterizând ecoul organic al esteticului” şi 
nu particularitățile obiective ale operei de 
artă. 


clasicism 

1. viziune estetică specifică artei greceşti a 
secolelor V — IV î.Hr., epocă în care cultura 
şi civilizaţia grecească antică au atins 
apogeul. C antic grecesc are drept nucleu 
estetic” un ideal de frumuseţe armonioasă, 

echilibrată şi senină (sculptura lui Fidias, 
Praxitele, Myron etc., arhitectura edificiilor 
religioase şi publice de pe Acropola ateniană 
etc.) sau eroică” (tragedia lui Eschil, Sofocle, 
Euripide). Atingerea acestui ideal” era 
condiționată de integrarea într-un ansamblu 
artistic proporționat şi unitar a elementelor 
frumosului” risipite în natură. Exponenţii c 
grecesc au acordat mare atenţie formelor" 
artistice desăvârşite, adecvate conţinutului, 
veridicităţii artistice a operei, potrivit 
principiului imitaţiei (mimesis”) şi funcţiei 
sociale a artei (katharsis”). Ei au supralicitat 


însă canonul,  minimalizând detaliile 
particulare ale realității, aspectele ei 
semnificative, elementele psihologiei 


individuale etc. Creaţiile artistice” ale c 
grecesc au devenit modele pentru arta 
Renaşterii” şi a tuturor epocilor artistice 
animate de idealul clasic al omului şi al 
artei”. 2. Curent” în arta” europeană a epocii 
moderne (secolele XVII — XIX) ai căror 
exponenți aspirau la făurirea de opere 
artistice” de o frumuseţe” ideală, desăvârşite 
din punct de vedere raţional şi plastic”, după 
modelele e antic. Împărtăşind valorile” 
estetice ale antichităţii greco-romane, dar 
animați de idealurile luptei antifeudale şi ale 
înnoirii structurilor sociale, politice şi 
spirituale, reprezentanții c modern au realizat 
opere” ce exprimă supremaţia raţiunii şi 
exaltă perfecțiunea morală, condamnă 
fantezia” şi pasiunile, elogiază triumful 
intereselor generale asupra celor individuale 
etc. Idealizarea metafizică a raţiunii a împins 
însă arta” clasică la supralicitarea tipului” 
eroului abstract şi la impunerea de norme” 
dogmatice creaţiei artistice” (de exemplu, 
norma celor trei unități în dramă). Adoptarea 
mecanică şi cultivarea dogmatică a exceselor 
raționaliste ale ce francez a condus la 
academism”. În perioada iluministă (secolul 
al XVIII-lea) ce cunoaşte o nouă epocă de 
înflorire în toate marile culturi occidentale şi 
se manifestă cu accente specifice, sub forma 
neoclasicismului. 3. Într-o accepţie mai 
generală, dar în strânsă legătură cu cele două 
ipostaze istorice prezentate mai sus, € 
desemnează tipul” de creaţie” care, indiferent 


de epoca în care este realizată, se 
caracterizează prin afirmarea raționalității 
actului artistic şi încrederea în 
universalitatea naturii raționale a omului, în 
opoziție cu tipurile” de creație romantic”, 
baroc”, expresionist“, decadent* etc., care din 
perspective şi în modalități specifice combat 
acest tip”. 


clasificarea artelor 

operație logică de grupare şi coordonare într- 
un sistem general, potrivit unor criterii 
determinate, a operelor” de artă” individuale, 
singurele date efectiv în experiența artistică. 
De-a lungul istoriei artelor şi a concepțiilor 
despre artă” şi frumos” au fost propuse 
multiple clasificări ale artelor, fără ca vreuna 
dintre ele să întrunească acordul unanim. 
Este evident că ele sunt întotdeauna relative 
ŞI provizorii, dar au valoarea unor sinteze 
teoretice orientative, care aprofundează 
necontenit caracterizarea structurală al 
operelor” de artă“ individuale. Orice c a este 
interesantă prin criteriile pe care se 
întemeiază şi, mai ales, prin revizuirile 
succesive pe care le reclamă. Cele mai 
cunoscute ¢ a sunt cele propuse de Aristotel, 
Lessing, Kant etc. 


comic 

categorie  estetică* ce desemnează, în 
general, orice fenomen care provoacă râsul. 
În sensul său deplin, e se manifestă numai în 
societate. Aspectele comice ale naturii apar 
astfel datorită valorizării* lor din perspectiva 
omului şi a umanităţii. C rezultă din 
contradicția sau neconcordanţa dintre esență 
şi aparenţă, scop şi mijloc, conţinut“ şi 
formă*, întreg şi parte, valoare* şi 
nonvaloare etc., el are drept caracteristică 
definitorie  disimularea şi se manifestă 
totdeauna în contexte  spațio-temporale 
determinate. În situaţiile comice obiectul 
apare întotdeauna, voluntar sau involuntar, 
disimulat, iar subiectul, sesizând discordanța 
obiectului cu sine însuşi, adoptă o atitudine 
critică şi sancţionează această anomalie prin 
râs. În viaţă şi în artă principalele forme ale 
manifestării c sunt satira şi umorul*, iar cele 

mai importante modalități ale sale ironia, 
sarcasmul, Zeflemeaua, gluma, bancul etc. În 
literatură specia” consacrată a e este 
comedia, dar el poate avea valenţe estetice 
remarcabile şi în alte specii, inclusiv în 
tragedie, precum şi în celelalte arte*. 


concretă (muzică ~) 

ramură a muzicii experimentale inaugurată 
de inginerul francez Pierre Schaefer, care 
urmăreşte crearea de sonorități inedite prin 
utilizarea aparaturii electronice sau prin 
captarea şi prelucrarea sunetelor naturale ori 
a celor produse de diferite obiecte utilitare. 
Iniţial, muzica c a fost folosită ca fond sonor 
în televiziune, radio, teatru etc., dar în 
ultimele decenii a început să fie practicată şi 
ca gen“ muzical distinct. 


constructivism 
direcție în arta plastică* a secolului al XX- 
lea, constituită mai întâi în Rusia 


prerevoluţionară de către Vladimir Tatlin 
(prin aşa-numitele contra-reliefuri, realizate 
în 1913, care sunt nişte structuri spaţiale 
suspendate, asamblate din fire metalice 
dispuse pluridirecțional, asemănătoare unor 
mecanisme) şi dezvoltată apoi în Uniunea 
Sovietică de către frații Naum Gabo şi Anton 
Pevsner, autorii unui Manifest realist, 
denumit ulterior Manifest al 
constructivismului (1920). De aici ce s-a 
răspândit în Europa occidentală şi America. 
În esenţă, e renunță la tehnicile tradiționale 
ale picturii şi sculpturii, urmărind fuziunea şi 
geometrizarea lor, inaugurând noi modalități 
de abordare şi reprezentare a spațiului de 
către artele plastice*, cu influenţe în 
arhitectura lui Frank Lloyd Wright şi Le 
Corbusier. 


conţinut şi formă 

componentele structurale fundamentale ale 
operei de artă*, care formează o unitate 
organică şi sunt disociabile doar prin analiză 
teoretică. În esență, ce reprezintă lumea 


înfăţişată în operă* (tema*, motivul“, 
subiectul etc) şi este componenta sa 
extraestetică, în timp ce f vizează 


modalităţile determinate ale organizării şi 
reprezentării e respectiv, constituind 
componenta propriu-zis estetică* a operei*. 
C şi f se află într-o relație funcțională 
permanentă, întrucât un c determinat poate fi 
exprimat prin anumite f, iar o f determinată 
poate fi purtătoarea anumitor conținuturi. În 
fiecare caz concret artistul* adaptează cele 
două componente una celeilalte, iar 
valoarea* operei* este dependentă, în mare 
parte, de solidaritatea lor. În diferite arte*, 
genuri, opere*, epoci, curente artistice* etc. 
unitatea c şi f se realizează în modalități 
specifice, se pot înregistra tendințe de 
supralicitare a uneia dintre ele etc., dar cu cât 
divergența dintre ele este mai mare 
valoarea* operei* are de suferit. 


creaţie artistică 

formă specifică a activităţii creatoare a 
omului ce urmăreşte în mod deliberat 
făurirea operelor de artă*. Dacă în societatea 
primitivă ce a avea caracter sincretic*, 
colectiv şi anonim, odată cu creşterea 
volumului cunoaşterii şi accentuarea 
diviziunii sociale a muncii ea s-a specializat 
şi s-a diferențiat pe arte*, genuri”, specii” 
etc., s-a profesionalizat şi s-a individualizat. 
C a porneşte, în mod spontan sau deliberat, 
de la un anumit ideal* artistic şi se 
obiectivează într-o operă de artă*, ce are 
drept caracteristici definitorii unicitatea şi 
originalitatea*. Ea presupune parcurgerea 
mai multor etape care solicită intervenția şi 
corelarea în proporții şi modalități specifice 
a factorilor raționali şi iraţionali, concret- 
senzoriali şi afectivi, intuitivi etc. C a 
reclamă însuşirea anumitor tehnici şi 
procedee, dar este condiționată decisiv de 
talentul*, de geniul* creator al artistului*. 


Datorită caracterului său inedit şi 
spectaculos, e a a determinat de-a lungul 
dezvoltării istorice a culturii multiple 


interpretări, în care, pe lângă sesizarea şi 
analiza pertinentă a unor caracteristici ale 
sale, s-au acumulat şi numeroase denaturări 
şi mistificări. 


cubism 

curent artistic* avangardist* constituit în 
Franţa la începutul secolului al XX-lea, care 
s-a manifestat în artele plastice* şi a marcat 
profund modalităţile de concepere a artei* 
moderne şi a raporturilor sale cu realitatea. 
Inspirat de ideile lui Paul Cezanne cu privire 
la geometrizarea formei* operei* plastice“, e 
a fost ilustrat la debutul său în special de 
lucrările lui Pablo Picasso şi Georges 
Braque, care au înfățișat în tablourile pe care 
le-au pictat în această perioadă obiectele şi 
poziţiile lor în spaţiu prin forme* geometrice 
riguroase, asemănătoare cristalelor, au 
eliminat perspectiva şi au suprimat dualitatea 
figură — fond. C a parcurs două faze, 
deosebite prin modalitățile diferite de 
raportare la obiectele reprezentate în opere*. 
C analitic, s-a caracterizat prin 
descompunerea, „ruperea”, „sfărâmarea” 
obiectului într-o multitudine de poliedre şi 
prin simultaneitatea reprezentării 
perspectivelor diferite asupra sa, în tentativa 
de regăsire a obiectului total. Pentru această 
fază sunt reprezentative tablourile lui 
Picasso Domnişoarele din Avignon, Femeia 
cu evantai, Jucătorul de cărți etc. Cea de-a 
doua fază a curentului*, denumită c sintetic, 
are drept caracteristică definitorie efortul de 
reconstrucție liberă a obiectului, renunțându- 
se complet la perspectivă, în efortul de 
surprindere şi de reprezentare în operă* a 
esenței obiectului, abolindu-se orice regulă a 
imitației realității. Obiectul reprezentat în 
operă* nu mai este considerat decât un 
pretext sau un stimulent al declanşării 
imaginației* artistului*, care reconstruieşte 
lumea potrivit tiparelor sale mentale şi 
afective a priori,  supunându-se doar 
exigenței geometrismului formelor*. În timp, 
acestui curent* i s-au alăturat şi alți mari 
pictori şi sculptori ai primei jumătăți a 
secolului al XX-lea ca: Juan Gris, Marcel 
Duchamp, Sonia şi Robert Delaunay, Francis 
Picabia, Constantin Brâncuşi, Aleksandr 
Archimpenko etc. Din e s-au deprins sau au 
fost influențate ulterior o serie de alte 
curente artistice* de avangardă: raionismul, 
orfismul, futurismul* etc. În România, alături 
de Constantin Brâncuşi, alți reprezentanți 


importanţi ai e au fost Max Hermann Maxy 
şi Marcel Iancu. 


curent artistic 

1. (în istoria artelor) mişcare artistică 
specifică unei anumite epoci, constituită prin 
gruparea unor artişti* aparținând uneia sau 
mai multor arte* în jurul unui program* 
ideologico-estetic, stilistic şi practic comun, 
orientată adesea polemic împotriva altor 
tendințe, mişcări etc. artistice anterioare sau 
contemporane. Constituirea ce a atestă 
existența unei conştiinţe artistice mature şi 
este caracteristică în special artei moderne şi 
contemporane. Dacă în etapele anterioare ale 
evoluţiei artei* gruparea artiştilor* în c a era 
realizată de esteticieni sau de istorici ai 
artelor* pe baza unor afinități estetice“, 
stilistice, tematice, tehnice etc. ale unor 
artişti* sau opere* şi era de obicei ulterioară 
respectivelor manifestări artistice, în arta* 
modernă şi contemporană ele presupun 
adeziunea deliberată şi explicită la un 
program* sau manifest* estetic* elaborat de 
inițiatori şi făcut public în mediile artistice şi 
ale receptorilor de artă. Adesea constituirea 
unui ¢ a urmăreşte reunirea forțelor unor 
artişti“ încă necunoscuți în vederea 
debutului şi râvnitei consacrări. În această 
accepție unul dintre primele c a tipice ale 
artei* moderne fost impresionismul*. După 
modelul său s-au constituit ulterior 


dadaism 

curent artistic* de avangardă* lansat în anul 
1916 la Zürich de un grup de tineri artişti* şi 
scriitori nonconformişti în frunte cu Tristan 
Tzara în cadrul Cabinetului Voltaire, fondat 
de ei. Termenul dada, cu care a fost denumit 
inițial acest curent artistic*, nu semnifică 
nimic şi a fost stabilit prin deschiderea la 
întâmplare a dicționarului Larousse. 
Doctrina dadaistă, elaborată de Tzara în 
lucrarea programatică Şapte manifeste* ale 
lui dada şi de Hugo Ball în broşura 
Cabinetul Voltaire, exprimă revolta tinerilor 
artişti* ai începutului de secol XX împotriva 

majoritatea € a avangardiste: cubismul*, 
dadaismul*,  suprarealismul*,  fovismul*, 
expresionismul“, constructivismul* etc. 2. 
(în estetica generală) tip artistic* constituit, 
cel mai adesea, prin extrapolarea 
caracteristicilor esenţiale ale unor curente 
artistice* istorice majore la întreaga istorie a 
artelor*. O astfel de extindere are în vedere 
diferite afinități structurale, formale, 
stilistice, tematice etc. fundamentale ale 
operelor* din una sau mai multe arte*, care 
pot fi identificate dincolo de particularităţile 
lor istorice. Exemple tipice pentru această 
accepţie sunt clasicismul“, romantismul* şi 
barocul*, care au debutat în calitate de c a 
istorice, dar au sfârşit prin a fi considerate de 
unii esteticieni tipuri artistice* permanente. 
În ambele accepţii, adeziunea explicită a 
artiştilor* sau integrarea lor ori a operelor* 
pe care le-au creat de către esteticieni sau 
istorici ai artelor* în e a implică o anumită 
simplificare şi schematizare a procesului 
creaţiei artistice“. Datorită acestui fapt 
aproape din momentul constituirii unui ¢ a 
încep şi delimitările, dizidențele, rupturile, 
excluderile etc. Un mare artist* este sau 
fondator al unui ¢ a sau se individualizează 
atât de mult în cadrul său încât integrarea sa 
în el necesită atâtea nuanțări şi particularizări 
încât respectivul concept tipologic devine 
aproape neoperațional. 


valorilor* societății moderne occidentale, 
care au generat dezastrele primului război 
mondial. Dadaiştii au contestat vehement 
canoanele* artei* tradiționale, opunându-le o 
estetică ce dizolvă chiar forma* şi mesajul* 
operei*,  abandonând-le hazardului, au 
cultivat ostentativ nihilismul şi ilogicul şi au 
proclamat independența absolută a 
artistului*. Ei au alăturat aleatoriu cuvinte 
pentru a obţine poeme sau au lipit haotic pe 
diverse suporturi fire de păr, bucăţi de pânză, 
şireturi, nisip, fotografii, tăieturi de ziar etc. 
pentru a alcătui opere* plastice*. Abstractă 
în fond, arta* dadaistă se deosebeşte de 


abstracționism* şi de  cubism* prin 
deconstructivismul* programatic şi 
caracterul aleatoriu al compunerii operelor*. 
După o manifestare zgomotoasă de mai puţin 
de un deceniu, d dispare, majoritatea 
reprezentanților săi fondând sau alăturându- 
se suprarealismului* ori altor curente* ale 
avangardei* artistice a primelor decenii ale 
secolului al XX-lea. D s-a manifestat în 
literatură şi în artele plastice*, principalii săi 
exponenți fiind: Tristan Tzara, Marcel Iancu, 
Andre Breton, Louis Aragon, Man Rey, 
Francis Picabia, Marcel Duchamp, Max 
Ernst, Hans Arp, Kurt Schwittes, George 
Grosz etc. În anii cincizeci ai secolului al 
XX-lea, d cunoaşte o anumită resurecție, sub 
forma  neodadaismului, reprezentat de 
americanii Robert Rauschenberg şi Jasper 
Johns. 


decadentism 

1. tendință literară din ultimele decenii ale 
secolului al XIX-lea, denumită astfel după 
titlul revistei literare franceze Le Decadent, 
fondată în 1886 de Anatole Baju, care a 
utilizat polemic acest termen pentru a 
răspunde criticilor simbolismului“, care îl 
folosiseră cu tentă peiorativă pentru 
calificarea estetică a acestui curent*. La 
programul* revistei au aderat Paul Verlaine, 
Maurice du Plessys, Jean Loraine, Ernest 
Raynaud etc. D n-a reuşit însă să se 
diferențieze estetic de simbolism*, cu care s- 
a contopit. În critica literară din România 
acest termen a fost utilizat la începutul 
secolului al XX-lea cu aceeaşi accepție 
depreciativă la adresa creațiilor de inspirație 
simbolistă* sau modernistă ale lui Alexandru 
Macedonski, |George Bacovia, Ion 
Minulescu, Tudor Anghezi şi Ştefan Petică. 
2. Din perspectivă axiologică, d denumeşte 
toate manifestările culturale şi artistice 
caracterizate prin anacronism, prin 
disocierea şi contrastul creațiilor* respective 
cu celelalte valori* ale culturii şi, în general, 
cu spiritul epocii respective. Manifestări 
cultural-artistice decadente au fost, de 
exemplu,  alexandrinismul, ce perpetua 
stereotip valorile culturii antice greceşti în 

epoca de destrămare a lumii antice, ultimele 
manifestări  literar-artistice din Imperiul 
Roman, prelungirea  valorilor* artistice 
medievale în epoca Renaşterii“, alunecarea 


neoclasicismului iluminist în academism* 
etc. 

decorativism 

aducerea în prim plan şi exacerbarea 


elementelor decorative în artele plastice“. 
Această tendință s-a manifestat în diferite 
etape ale evoluției artelor plastice*, fiind 
caracteristică îndeosebi manierismului*, dar 
este prezentă şi în cubismul* analitic al lui 
Georges Braque şi Pablo Picasso sau în 
fovismul* lui Henri Matisse. În arta* 
contemporană d este promovat de 
numeroase orientări şi curente* din artele 
plastice* datorită virtuților sale lirico- 
simbolice şi esențializatoare. 


design 

disciplină teoretică şi practică tehnico- 
artistică ce urmăreşte încorporarea de 
valori*, semnificații, valențe etc. estetice 
bunurilor utilitare, produselor industriale, 
vestimentației, ambianţei citadine, peisajului 
etc. D este o disciplină de sinteză, situată la 
confluența dintre ştiinţele tehnice, 
matematică, psihologie, ergonomie, ştiinţele 
socio-economice, teoria şi practica artistică 
etc. şi are un rol important în educația 
estetică şi formarea gusturilor artistice ale 
omului contemporan. 


didacticism 

accentuare a laturii explicative şi etico- 
pedagogice a operei de artă* în dauna celei 
estetice*. Orice operă* de artă conține o 
componentă didactică implicită, ce decurge 
din influenţa modelatoare pe care ea 
urmăreşte să o exercite asupra publicului*. D 
nu vizează deci prezența intenţiei etice şi 
pedagogice în opera de artă*, ci nesocotirea 
naturii estetice* a acesteia, incapacitatea de a 
o transfigura* şi a o încorpora organic în 
creaţia artistică“. În literatură există genuri” 
artistice explicit moralizatoare, ca fabula, 
satira etc., în artele grafice caricatura 


urmăreşte şi ea adesea finalităţi educative 
etc. D este prezent îndeosebi în arta 
populară, în cea religioasă, moralizatoare sau 
ideologizantă etc. 


diletant 

persoană cu pregătire profesională precară şi 
realizări lipsite de valoare* în orice domeniu 
de activitate, inclusiv în artă. Ca autor, d este 
adesea lipsit de înzestrările native necesare 
practicării  artei* respective, îi încalcă 
nedeliberat  normele*, nu stăpâneşte 
mijloacele de expresie şi tehnicile de 
execuţie a operelor de artă*. Realizările sale 
au carențe grave de viziune şi de execuţie, 
sunt incoerente estetic* şi, de multe ori, nici 
nu se încadrează în sfera artisticului. Ca 
receptor de artă, d este incapabil să adopte 
atitudinea estetică*, este lipsit de instrucția 
artistică minimală reclamată de receptarea 
artei respective, îşi concentrează interesul 
asupra componentelor  extraestetice ale 
operelor de artă*, formulează judecăţi de 
valoare* fără acoperire în realitatea estetică a 
operelor* etc. În ambele ipostaze, d nu se 
identifică însă cu ienorantul, cu cel care are 
conştiinţa  incompetenţelor sale, ci este 
semidoctul cu pretenţii, impostorul care-i 
poate induce în eroare pe cei neavizaţi. 
Uneori termenul d este utilizat şi pentru a 
desemna, prin opoziție cu profesionismul, 
amatorismul în artă, persoanele care practică 
arta* ca hobby, dar această accepţie este 
aproape ieşită din uz. 


dionisiac — v. apolinic şi dionisiac 


dodecafonism 

procedeu în compoziția muzicală ce 
reprezintă fundamentul teoretic al muzicii 
atonale”. El constă în utilizarea seriilor 
alcătuite din cele 12 sunete ale gamei 
cromatice, cu interdicția de a repeta vreunul 
dintre ele înaintea epuizării tuturor celorlalte. 
Întrucât d ignoră legile naturale ce 
guvernează raporturile dintre sunete pe baza 
afinităților armonice* dintre ele, el anulează 
şi distincţia dintre consonanţe şi disonante, 
ce a caracterizat muzica tradițională. Drept 

urmare, funcțiile melodică şi tematică ale 
muzicii tonale sunt înlocuite cu cea serială, 
ceea ce implică o concentrare maximă a 
organizării structurale a compoziției şi 
serializarea tuturor parametrilor sunetului 
muzical, absența armoniei* fiind compensată 
prin adoptarea unor artificii coloristice. 
Interesant ca performanță tehnică şi 
componistică, d nu a reuşit, datorită 
suprimării programatice a armoniei*, să 
câştige însă şi interesul ascultătorilor, care îl 
plasează, mai degrabă, în zona 
experimentalismului muzical. (Cei mai 
importanți compozitori care au utilizat d au 
fost Arnold Schönberg, Anton Webern şi 
Alban Berg. 


dramatic 

unul dintre cele trei genuri* artistice 
specifice literaturii (alături de liric şi epic), 
delimitate în funcție de modalitățile 
unificării estetice a operei*. Datorită 
particularităților istorice, etnice, stilistice, 
tematice, ideologice etc. ale marilor etape ale 
evoluției literaturii este aproape imposibil de 
elaborat o definiție generală a d care să 
corespundă tuturor ipostazelor manifestării 
sale artistice. Trăsăturile sale cele mai 
generale, care pot fi regăsite cu nuanțe şi 
accente specifice în majoritatea etapelor 
evoluției literaturii, sunt: înfăţişează 
evenimente reprezentabile, caracterizate prin 
acțiunile efective ale personajelor, nu prin 
povestirea respectivelor acțiuni; are un 
caracter intens conflictual; comunicarea 
dintre personaje se realizează prin auto- 
exprimarea lor prin dialog. Dacă, de regulă, 
liricul* înfăţişează trăiri cu caracter 
pronunţat subiectiv, iar epicul* este 
preponderent obiectiv, d exprimă o sinteză 
între subiectiv şi obiectiv, personajele 
dezvăluindu-şi identitatea atât prin propriile 
lor aprecieri şi acțiuni cât şi prin aprecierile 
şi acțiunile celorlalte personaje asupra lor. 
Procedeul artistic definitoriu pentru d este 
dialogul, care poate deține însă o pondere 
însemnată şi în genul epic*. Principalele 
specii” literare ale genului” d sunt: tragedia, 
drama şi comedia. Personajul d este, de 


obicei, activ, în timp ce cel epic* rămâne, de 
multe ori, pasiv. Construcţia artistică d are 
mai multă stringență în raport cu cea epică“, 
organizarea sa în acte şi scene îi limitează 
continuitatea şi libertatea de mişcare în 
spaţiu şi timp. Îndeosebi în literatura 
modernă şi contemporană pot fi identificate 
numeroase  opere* aparținând ambelor 
genuri” care nu se supun însă acestor 
caracteristici tipice, pe care şi le împrumută 


eclectism (în artă) 

modalitate de creaţie” specifică îndeosebi 
epocilor de decadență” sau de manierism ale 
istoriei artelor” ce constă în alăturarea 
mecanică în operele de artă” a unor elemente 
aparţinând unor stiluri” sau maniere” de 
creaţie” diferite, adesea eterogene. E s-a 
manifestat îndeosebi în artele plastice” şi în 
arhitectură, dar este prezent şi în celelalte 
arte”. Operele de artă' eclectice sunt 
incoerente estetic” şi sunt create de artişti” 
lipsiţi de originalitate”, dar se pot bucura de 
succes în mediile cu educație estetică 
precară, deoarece  măgulesc aşteptările 
receptorilor prin juxtapunerea unor teme şi 
motive celebre. 


eleatism 

tip artistic” propus în cadrul sistemului 
estetic” al lui Tudor Vianu în funcţie de 
criteriul ordonării, ca moment constitutiv al 
operei de artă. Denumirea sa trimite la 
concepția ontologică a Şcolii din Elea, 
îndeosebi a lui Parmenides din Elea, care în 
etapa presocratică a filosofiei antice greceşti 
(secolul al VI-lea î.Hr.) a conceput existența 
ca fiind unică, imobilă, compactă şi 
imuabilă. Operele de artă” aparţinând acestui 
tip” înfăţişează unităţi cu sens deplin, care nu 
au nevoie pentru a fi înțelese de completări 
ale imaginaţiei” receptorului. În artele 
spaţiale scena înfăţişată în operă se 
distribuie simetric în jurul axei sale centrale, 
iar centrul acțiunii coincide cu centrul 
operei”. În artele temporale diferitele 
momente ale acțiunii reprezentate sunt bine 

reciproc. De exemplu, dramaturgia 
contemporană, susținută şi de viziunile 
regizorale şi scenografice neconvenționale, 
tinde spre continuitatea şi libertatea de 
mişcare specifice epicului*. Teatrul lui 
Eugene O’ Neil transpune uneori d 
monologul interior, Samuel Beckett şi Eugen 
Ionescu suprimă adesea determinările spaţio- 
temporale ale acțiunii etc. 


conturate şi precis delimitate, iar începutul şi 
sfârşitul operei” coincid cu începutul şi 
sfârşitul acțiunii înfăţişate în ea. 


empatie 

(traducere a termenului german Finfiihlung) 
concept dominant în estetica germană a 
primei jumătăţi a secolului al XX-lea, care 
are semnificaţia „a simţi în” şi desemnează 
proiectarea subiectului în obiectele lumii 
exterioare sau în ceilalți subiecți. Prin e 
individul personifică obiectele, animalele, 
păsările etc. sau trăieşte în propriul eu 
sentimentele, gândurile, gesturile, atitudinile 
etc. altor indivizi. În contemplaţia estetică e 
presupune înzestrarea conţinutului” operei de 
artă” cu sensibilitatea receptorului, uneori cu 
atâta fervoare încât nici nu mai există 
conştiinţa acestui transfer. Analiza 
conceptului de e a evidențiat complexitatea 
procesului receptării arteiř, dar a reprezentat 
şi o reacţie împotriva psihologismului 
estetic, care a accentuat componenta 
subiectivă a experienţei estetice, teoreticienii 
acestui concept atrăgând atenția asupra 
dependenţei judecății estetice” şi de 
particularităţile conţinutului” obiectului 
estetic. 


epic 

unul dintre cele trei genuri artistice” specifice 
literaturii (alături de liric” şi dramatic”), 
delimitate în funcție de modalitățile 
unificării estetice a operei. Trăsătura 
definitorie a e este prezentarea conţinutului” 
operei” prin intermediul naratorului, 


personajelor şi acțiunii, ceea ce determină 
caracterul pronunțat obiectiv al acestui gen 
artistic” şi plasarea acţiunii înfăţişate la 
persoana a treia a timpului trecut. 
Modalitatea de expunere preponderentă a e 
este narațiunea, care se împleteşte cu 
descrierea şi dialogul. În formele sale tipice, 
e se caracterizează prin mobilitate, 
flexibilitate, continuitate şi marea libertate 
de deplasare în spațiu şi timp. Practica 
literară a relativizat însă aceste caracteristici 
ca urmare a interferențelor tot mai 
pronunțate ale genurilor şi speciilor 
artistice. Astfel, încă din epopeea antică 
grecească s-au înregistrat tendințe de 
liricizare a discursului artistic e, iar în 
romanul modern s-a manifestat o accentuată 
dramatizare a sa. E se poate înfățişa atât în 
proză, cât şi în versuri, atât în forme! 
populare, cât şi în forme” culte. Cele mai 
importante specii ale sale sunt: schiţa, 
nuvela, povestirea, eseul, jurnalul, 
memoriile, romanul etc. (în proză), epopeea, 
balada, fabula, poemul etc. (în versuri). 


epigonism 

calificativ peiorativ atribuit creatorilor, 
operelor de artă" sau mişcărilor artistice 
lipsite de originalitate”, care pastişează 
artişti”, opere”, stiluri“, modalități de expresie 
etc. consacrate. În istoria artelor” e se 
înregistrează, de regulă, în fazele 
crepusculare ale diferitelor mişcări artistice 
şi se manifestă prin opere* caracterizate prin 
absența spiritului inovator, care nu reprezintă 
decât ecouri întârziate ale curentelor, 
creaţiilor” sau personalităților artistice ce le 
servesc drept model inspirator. 


ermetism 

tendință estetică ce se caracterizează prin 
utilizarea unor limbaje artistice” încifrate, 
concentrate, greu inteligibile etc., care 
constituie suportul unor creații esențializate, 
intelectualizate, subtile, care elimină 
deliberat detaliul, anecdota, pitorescul şi au o 
finalitate pronunțat estetizantă. E este o 
consecinţă a procesului autonomizării artei” 
şi a afirmării în estetica modernă a 

concepţiei independenţei artistului” faţă de 
public”, manifestându-se mai întâi în poezie 
şi apoi în artele plastice'. Operele” ermetice 
sunt, de regulă, expresii ale estetismului” şi 
se adresează unui public” cultivat şi rafinat, 
audiența lor socială fiind scăzută. 


estetic 

categorie de maximă generalitate în care sunt 
reunite obiectele, fenomenele şi procesele 
din natură, societate şi spirit caracterizate 
prin integrarea armonioasă a părților în 
întreg şi structurarea expresivă şi revelatoare 
a conţinutului” lor, potrivit criteriilor 
valorice caracteristice diferitelor stadii ale 
evoluţiei culturii. Dintre produsele activității 
creatoare a omului operele de artă” satisfac 
în cel mai înalt grad notele acestei categorii, 
fiind create deliberat în vederea valorizării” 
e. Până în epoca modernă e a fost identificat 
cu frumosul , care era considerat categoria 
estetică” supremă. Pe măsura ascensiunii şi 
teoretizării celorlalte categorii estetice 
(urâtul'”, sublimul, tragicul etc.) şi a 
relativizării relevanţei artistice a frumosului”, 
e şi-a amplificat sfera, incluzând obiectele şi 
creaţiile subsumabile tuturor categoriilor 
estetice“. În consecință, trăsăturile sale 
definitorii s-au restrâns, limitându-se la 
expresivitatea şi caracterul revelatoriu al 


obiectelor sau creaţiilor respective din 
perspectiva unor sisteme de valori 
determinate. 

estetică 


disciplină filosofică ce are ca obiect de 
studiu frumosul” natural şi artistic. E a fost 
fundamentată teoretic în epoca modernă de 
către filosoful german Alexander 
Baumgarten în lucrarea sa Aesthetica (1750), 
dar preocupările teoretice privind frumosul” 
şi arta” sunt mult mai vechi, datând încă din 
antichitatea orientală şi, mai ales, grecească. 
Până la jumătatea secolului al XVIII-lea 
astfel de cercetări au fost întreprinse însă fie 
din perspectivele filosofiei sau teologiei, fie 
din cele ale teoriilor diferitelor arte”. 
Baumgarten a reunit şi a coordonat aceste 
preocupări într-o disciplină relativ 


autonomă, i-a delimitat obiectul de studiu, i- 
a fixat metodologia fundamentală şi i-a 
propus denumirea. Termenul e ales de el 
pentru denumirea acestei discipline provine 
din grecescul aisthetis, care are semnificația 
de senzaţie, percepţie, şi a fost utilizat din 
antichitate până în epoca modernă pentru a 
desemna mecanismele cognitive prin care 
conştiinţa ia cunoştinţă la nivel perceptiv de 
realitatea obiectivă. Semnificaţia originară a 
acestui termen este deci gnoseologică, 
numeroşi esteticieni considerând că opțiunea 
lui Baumgarten ar fi fost neinspirată. Mai 
potriviti ar fi fost termenii poetică (cu 
accepţia pe care i-a conferit-o Aristotel), 
calistică (de la grecescul kalos — frumos), 
filosofia frumosului, filosofia artelor 
frumoase etc. În favoarea termenului e 
pledează atât consacrarea sa prin uz, cât şi 
faptul că în creaţia şi receptarea frumosului” 
şi artei” este implicată prioritar activitatea 
senzorială. De la fundamentarea sa teoretică 
e a cunoscut o puternică dezvoltare, 
aprofundare şi diversificare, fiind propuse 
multiple perspective şi teorii asupra 
frumosului” şi artei. La începutul secolului 
al XX-lea esteticienii germani Max Dessoir 
şi Emil Utiz au propus distincția dintre e, pe 
care au definit-o ca filosofie a frumosului şi 
„ştiinţele artei”, care ar studia aspectele 
particulare ale creaţiei” şi receptării artei” şi 
frumosului”. 


estetism 
concepţie ce absolutizează în istoria esteticii” 
şi a artelor" componenta formală a 


frumosului”, negând sau minimalizând în 
sensul formalismului*, autonomismului” sau 
al artei pentru artă* importanţa conținutului 
obiectelor sau creațiilor artistice. E ignoră 
deci condiționarea extraestetică a 
frumosului” şi artei precum şi interferența 
valorilor estetice” cu celelalte valori” ale 
culturii. În procesul creaţiei artistice” e îşi 
concentrează interesul aproape exclusiv 
asupra formei” artistice a operei de artă, 
neglijându-i conţinutul”, ceea ce conduce la 
realizarea de opere ermetice, esențializate, 
intelectualizate şi sofisticate, care au o 

audiență socială scăzută. În procesul 
receptării artei e disociază şi valorizează” din 
complexul de trăiri estetice determinate de 
opera de artă” pe cele ce emoţionează pe cale 
nemijlocit senzorială, ignorându-le pe cele 
determinate de conţinutul” operei de artă. 
Datorită acestui fapt receptarea operei de 
artă” este superficială şi adesea inadecvată. 
În istoria artelor” e a contribuit la afirmarea 
autonomiei artei şi la eliberarea ei de 
tendinţele didacticiste*, moralizatoare sau 
ideologizante, ca şi de presiunea gusturilor 
artistice filistine. 


eteronomia artei 

sintagmă ce desemnează  condiționarea 
extraestetică a artei precum şi interferența 
valorilor artistice” cu celelalte valori” ale 
culturii. Supralicitarea sau absolutizarea e a 
este principala sursă a tendințelor 
didacticiste*, moralizatoare sau ideologizante 
din istoria esteticii” şi a artelor” şi a condus, 
de cele mai multe ori, la realizarea unor 
opere precare sub raport artistic, ca şi la 
valorizarea” tendenţioasă a artei”. E a este 
complementară autonomiei ei şi numai 
dozajul lor adecvat fiecărei situaţii artistice 
concrete oferă cadrul adecvat creației 
artistice” de valoare”, ca şi pe cel al receptării 
ei pertinente. 


exotism 

tendință a literaturii şi artei” secolului al 
XIX-lea de cultivare a interesului artistic 
pentru pitorescul detaliului geografic şi 
etnografic străin, considerat cu atât mai 
atractiv cu cât era mai îndepărtat şi mai 
ciudat. Gustul pentru e a fost cultivat 
îndeosebi de romantism , dar s-a manifestat 
şi în alte mişcări artistice ca simbolismul”, 
parnasianismul”, impresionismul', 
suprarealismul” etc. E a fost atât o expresie a 
lărgirii orizontului experienţei şi inspirației 
artistice occidentale, cât şi o reacţie artistică 
evazionistă față de acel rău al secolului 
determinat de generalizarea stilului de viață 
burghez, perceput ca urât', mediocru, vulgar, 
filistin. Haiku-ul şi stampa japoneză, poezia 
persană a secolelor XIII — XIV, masca 


africană, arta” precolumbiană şi cea din 
Oceania etc. au avut un impact benefic 
asupra artei” occidentale, dar preluarea lor 
mecanică şi excesul elementelor exotice au 
alimentat tendinţele manieriste” din arta” 
occidentală a ultimelor două secole. 


expresionism 
amplă mişcare artistică de rezonanță 
universală a începutului de secol XX 


constituită mai întâi în Germania, tările 
nordice şi cele slave, de unde s-a răspândit în 
întreaga Europă şi în Statele Unite. E s-a 
manifestat în artele plastice”, literatură şi 
muzică, crezul său estetic fiind exprimat de 
mari artişti şi esteticieni ca Wassily 
Kandisky, Wilhelm Worringer, Lucian Blaga 
etc. Precursori ai e în artele plastice” sunt 
considerați olandezul Vincent van Gogh şi 
norvegianul Edward Munch, al cărui celebru 
tablou Strigătul a devenit o adevărată 
emblemă a curentului”. Ca reacţie faţă de 
impresionism”, e nu-şi mai concentrează 
interesul asupra obiectului, cum procedase 
acesta, ci îl consideră un simplu pretext 
pentru obiectivarea în operă a tensiunii 
emoţionale a creatorului, a angoaselor şi 
dilemelor sale. Este semnificativă în acest 
sens formularea lui Herwarth Walden, 
conform căreia e concepe arta” „ca dare, nu 
ca redare”. Aspirând la reprezentarea în 
opere” a sentimentului absolutului, 


fantastic 

categorie estetică” ce desemnează valenţele 
artistice ale creaţiilor” ce înfăţişează obiecte, 
evenimente, împrejurări etc. care nu există în 
realitate, care reflectă realitatea prin 
intermediul imaginaţiei” sau prin îmbinarea 
realității cu elemente supranaturale. F a 
caracterizat iniţial creaţiile artistice” de 
inspirație religioasă şi pe cele folclorice, dar 
s-a manifestat apoi şi în arta” laică şi cultă (J. 
Swift, F. Goya, N. V. Gogol, F. Kafka etc.). 
Se pot distinge un f de factură ştiinţifică (de 
la romanele de anticipație ale lui J. Verne la 
literatura şi filmul scince-fiction), morală 

expresioniştii au optat pentru forme de 
expresie sintetice, esenţializate, abstracte şi 
au manifestat interes pentru culturile arhaice, 
pentru  goticul' medieval, ca şi pentru 
exotic”, pentru irațional şi elementar. E s-a 
impus în conştiinţa publică a începutului de 
secol XX şi prin atitudinea nonconformistă, 
antiburgheză şi pacifistă a reprezentanţilor 
săi. Debutul e în artele plastice este legat de 
constituirea în 1905 la Dresda grupării Die 
Briicke (Podul) şi în 1911 la Minchen a 
mişcării Der Blaue Reiter (Cavalerul 
albastru). Cei mai importanți reprezentanți ai 
e în artele plastice” au fost: W. Kandinsky, 
A. Archipenko, A. von Jawlensky, E. Grosz, 
M. Beckmann, E. Barlach, E. Nolde, F. 
Marc, A. Macke, E. L. Kirchner, M. 
Pechstein, E. Heckel, O. Kokoschka, M. 
Gromaire, P. Klee etc. De inspirație 
expresionistă este şi creația muraliştilor 
mexicani D. A. Siqueiros, J. C. Orozco şi D. 
Rivera. Din e s-au desprins cubismul, 
futurismul* şi abstracționismul*. Literatura 
expresionistă este reprezentată de creațiile 
lui G. Trakl, G. Benn, M. Brod, G. Heym, F. 
Werfel, A. Strindberg, B. Brecht, L. Blaga, 
G. Bacovia, A. Maniu etc. Alți mari scriitori 
influențați de estetica” expresionistă au fost: 
R. M. Rilke, Th. Mann, F. Kafka, R. Musil 
etc. În muzică e s-a impus prin căutările 
stilistico-formale ale lui A. Schönberg, A. 
Webern şi A. Berg. 


(literatura şi filmul de groază), mistică 
(literatura, arta plastică, filmul etc. ce 
înfăţişează acțiunile unor ființe 
supranaturale), simbolică (arta primitivilor, 
arta absurdului”) etc. În arta modernă 
datorită creşterii rolului imaginaţiei” în 
creaţia artistică” se constată şi o amplificare 
a importanței f. F este şi o caracteristică a 
literaturii şi artei” pentru copii. 


fantezie — v. imaginaţie 


figurativ — nonfigurativ 
1. concepte corelative care desemnează 


raportarea sau neraportarea la realitate a 
operelor” artelor plastice“. În sens riguros, 
sunt n f doar operele” în care nimic nu mai 
trimite la vreun referenţial real, cum sunt, de 
exemplu, cele abstracţioniste”. În acest sens 
chiar şi creaţiile cubismului , futurismului” şi 
suprarealismului” aparţin f, chiar dacă, în 
cazul lor figurarea este mai mult un pretext 
pentru declanşarea imaginaţiei” artistului”. 2. 
termeni utilizați în estetică" pentru 
distingerea artelor” al căror limbaj” urmăreşte 
figurarea realităţii de cele al căror limbaj nu 


permite  figurarea realității. In această 
accepție sunt f pictura, sculptura, 
cinematografia etc., iar n f muzica, 


arhitectura etc. 


formalism 

tendinţă caracteristică îndeosebi artei” 
moderne de izolare”, supraevaluare sau 
absolutizare a importanței formei” (de 
exemplu, a culorii în pictură, a structurii 
armonice în muzică, a sonorității sau a 
asocierii cuvintelor în poezie etc.), cu 
diminuarea sau ignorarea corespunzătoare a 
relevanței estetice a conţinutului” operei de 
artă”. Forma” artistică a operei“ îşi pierde 
astfel semnificaţia estetică” majoră de a fi 
purtătoarea unui anumit conţinut, 
transformându-se într-un scop în sine. Cele 
dintâi accente formaliste s-au manifestat în 
romantism, dar au devenit caracteristice 
curentelor artistice”  experimentaliste. În 
istoria artelor f a cunoscut multiple 
modalităţi de manifestare ca autonomismul', 
eclectismul',  estetismul”,  epigonismul, 
academismul' etc. Deşi a ajuns aproape 
întotdeauna în impas, f a stimulat 
creativitatea artistică şi contribuit la înnoirea 
limbajului artistic”. 


formă — v. conţinut şi formă 


fovism 

curent artistic” în pictura începutului de secol 
XX lansat prin participarea fondatorilor săi 
la Salonul de toamnă de la Paris din 1905. F 
îşi datorează numele criticului Louis 
Vauxcelles, care a denumit acest salon 

„cuşca fiarelor” (la cage aux fauves), 
datorită violenței cromatice sugerate de 
utilizarea culorilor pure şi de amplificarea 
strălucirii lor până aproape de incandescenţă. 
Descinzând din impresionism”, dar asimilând 
inovațiile coloristice şi formale datorate 
expresiei plastice a lui V. Van Gogh şi 
exotismului” lui P. Gauguin, f s-a impus în 


$ 4 CSI 
arta modernă prin verva coloristică, 
simplificarea formelor* şi suprimarea 
volumelor, marcarea pronunțată a 


contururilor, reprezentarea umbrelor prin 
tonuri calde şi evitarea culorilor 
complementare pentru descoperirea unor 
raporturi cromatice inedite, care nu au ocolit 
disonanţele şi stridenţele. Foviştii au acordat 
mare importanță elementelor decorative, 
îndeosebi arabescului, au suprimat acordul 
dintre formă” şi culoare, au respins 
clarobscurul şi au diminuat importanţa 
modelului în definirea formei. Cei mai 
importanți reprezentanți ai f sunt: H. 
Matisse, M. de Vlaminck, R. Dufy, G. 
Rouault, A. Marquet, K. Van Dongen, A. 
Derain, G. Braque (înaintea fondării 
cubismului*) etc. F a influențat apariția 
cubismului* şi expresionismului . 


frumos 

categoria estetică” fundamentală aflată în 
centrul interesului artiştilor”, esteticienilor şi 
amatorilor de artă din toate epocile şi toate 
culturile. În pofida acestui statut privilegiat, f 
este probabil cea mai ambiguă categorie 
estetică” datorită caracterului său proteic şi 
fluent, precum şi datorită dinamicii 
sensibilităţii umane. În cultura antică greacă 
şi în primele reflecții teoretice asupra artei” f 
era conceput într-o unitate indisolubilă cu 
binele şi adevărul. Este semnificativă în 
acest sens formula kalon kagathon*, prin 
care Platon exprima solidaritatea organică a f 
şi binelui. Pe măsura emancipării f de 
sincretismul* axiologic ce caracterizează 
raportarea timpurie a spiritului la lume, 
examinarea sa a devenit tot mai insistentă, 
fără a câştiga însă prea mult în substanță 
individualizantă. De cele mai multe ori, el a 
fost identificat cu perfecțiunea, care este însă 


un absolut, a cărui atingere este omeneşte 
imposibilă. De aceea f este mai degrabă un 
ideal”, o aspirație estetică niciodată deplin 
satisfăcută spre  făurirea sau trăirea 
ipostazelor perceptive ale desăvârşitului. La 
modul cel mai general, el ar putea fi 
caracterizat drept satisfacția spirituală 
determinată de perceperea diferitelor aspecte 
ale realității naturale, sociale, umane şi 
artistice, care, datorită structurării lor 
armonioase sau expresive, impresionează pe 
cale preponderent senzorială. Tentativele 
mai vechi sau mai noi de fixare a f în 
formule rigide, declarate uneori definitive, s- 
au dovedit hazardate, fiind depăşite de 
fiecare dată de realitatea vie a lumii şi a 
artei”. Adesea el a fost definit prin raportare 
la alte valori* ale culturii, atât pentru a fi 
delimitat de ele, cât şi pentru a fi semnalate 
multiplele sale conexiuni axiologice. Pe 
măsura evoluţiei sensibilităţii umane şi a 
artei”, categoria f a cunoscut modificări 
profunde, tendința generală fiind cea de 
amplificare a sferei sale şi de relativizare a 
conţinutului” său, ajungându-se în arta” 
modernă până la a-i fi subordonate obiecte şi 
creații considerate anterior lipsite de 
relevanță estetică”. Ca urmare a acestor 
prefaceri, în estetica” contemporană termenul 
f este utilizat cu două accepţii distincte: 1. o 
accepție largă, formală, conform căreia f este 
sinonim cu esteticul, incluzând toate 
obiectele şi creaţiile care au relevanță 
estetică, indiferent de conţinutul” lor. Potrivit 
acestei accepții, în sfera f sunt integrate şi 
obiectele şi creaţiile care sub raportul 
conţinutului” sunt expresii relevante estetic” 
ale altor categorii estetice”, inclusiv urâtul', 
grotescul”, fiorosul, tragicul” etc. 2. o 
accepție restrânsă, categorială, care include 
numai obiectele şi creaţiile subordonate 
idealului” estetic” clasic, adică pe cele 
caracterizate prin armonie, simetrie, 
echilibru, luminozitate, seninătate etc. 
Estetica” modernă operează şi distincţia 
dintre două ipostaze principale ale f: 1. f 
natural, ce include toate obiectele, 
fenomenele şi procesele naturale care 
datorită însuşirilor lor intrinseci pot fi 

valorizateř din punct de vedere estetic” 
(peisaje, animale, plante, fenomene cosmice 
sau meteorologice etc.). 2. f artistic, care 
include numai creațiile artistice*. O serie de 
esteticieni contemporani restrâng 
competențele esteticii numai la f artistic, 
contestând relevanța estetică a f natural. 
Valenţele estetice” ale lumii şi ale artei” se 
opun însă acestei segregații, impunând teza 
că esteticii” nu trebuie să i se impună limitări 
datorate suportului ontologic al f. 


funcţionalism 

tendință în arhitectură, design”, producţia 
industrială etc. de subordonare a formei! 
obiectelor funcției lor practic-utilitare. Cu 
antecedente în arta şi producția 
meşteşugărească antică şi medievală, f şi-a 
aflat o fundamentare ştiinţifică în epoca 
modernă prin cuceririle biologiei, care au 
evidenţiat interdependenţa dintre funcție şi 
formă” în lumea vegetală şi animală. S-a 
constituit astfel f organic, care a influențat 
considerabil evoluția arhitecturii şi a 
producției industriale a lumii moderne, 
având ecouri şi în artele plastice”. În secolul 
al XX-lea numeroase mişcări şi programe 
artistice” au propus principii estetice 
funcționaliste, a căror asimilare sau 
contestare a contribuit la aprofundarea 
problemei raporturilor dintre funcție şi 
formă“. 


futurism 

curent artistic” de avangardă apărut în 
primul deceniu al secolului al XX-lea în 
Italia, de unde s-a răspândit în Franţa, 
Anglia, Rusia, Spania etc. Arta” italiană, 
copleşită de măreția tradițiilor sale, se afla la 
începutul secolului al XX-lea într-o stare de 
anchiloză rămânând în afara înnoirilor 
declanşate în arta” occidentală încă de la 
sfârşitul secolului al XIX-lea. Iniţiatorii f au 
lansat numeroase manifeste” (cele mai 
importante sub raport estetic” fiind cel 
publicat în 1909 la Paris în Le Figaro de 
poetul, pictorul şi  polemistul Filippo 
Tommaso Marinetti şi cel apărut în Italia în 
1910 sub semnătura artiştilor Umberto 


Boccioni, Giacomo Balla, Luigi Russolo şi 
Gino Severini) prin care propuneau ruptura 
totală cu tradiția artistică, îndemnând la 
„distrugerea muzeelor, aceste cimitire” şi 
declarând că „un automobil de curse este 
mai frumos” decât Victoria de la 
Samotrace”. Futuriştii sunt orientaţi spre 
viitor, făcând apologia tehnologiei, a vitezei, 
a forţei, a noilor mijloace de transport, dar 
sfârşesc prin elogierea violenței şi a 
războiului, prin negarea culturii şi prin 
adeziunea la fascism (manifestul F şi 
Fascism, publicat în 1924). F a propus 
înnoirea radicală a formelor” de expresie 
artistică în literatură, teatru, cinematografie, 
muzică, arhitectură, pictură şi sculptură. În 
pictură exponenţii săi au fost influenţaţi de 
divizionismul cromatic neoimpresionist şi au 
adoptat din cubismul' analitic geometrizarea 


gen artistic 

clasă teoretică în care sunt integrate operele 
de artă” prin corelarea noţiunii uneia dintre 
arte” cu unul dintre factorii generali ai artei: 
a) materialul” din care sunt realizate operele 
respective (de exemplu genul picturii în ulei, 
tempera, acuarelă, în cazul picturii; genul 
sculpturii în marmură, bronz, lemn etc., în 
cazul sculpturii; genul muzicii instrumentale, 
cântate de vocea umană etc. în muzică etc.); 
b) valoarea extraestetică predominantă pe 
care o promovează operele” respective (de 
exemplu, poezia poate fi religioasă, eroică, 
erotică, socială etc; aceste genuri se pot 
întâlni, cu anumite particularități şi excepţii, 
şi în cazul picturii şi sculpturii; în funcţie de 
acelaşi criteriu, arhitectura cunoaşte genul 
vilei, al palatelor publice şi particulare, al 
catedralei, gării etc.; la fel, muzica distinge 
între marş, lied, oratoriu, recviem etc.);, c) 
tipul unificării estetice caracteristic creaţiilor 
integrate în genul respectiv. Astfel, muzica 
poate unifica estetic opera fie prin revenirea 
aceluiaşi refren, între care se intercalează 
câte un element de divertisment (rondo), fie 
prin repetarea aceluiaşi sistem de fraze 
(antifonia), fie prin alternarea unui sistem de 

formelor”,  uniformizarea culorilor şi 
suprapunerea  perspectivelor. Literele, 
cuvintele, cifrele, simbolurile” etc. aplicate 
de suprafeţele pictate în culori uniforme 
facilitează înțelegerea subiectelor 
reprezentate, iar repetiţia motivelor” 
sugerează mişcarea şi imprimă operelor” un 
ritm sacadat. Idealul” de frumuseţe promovat 
de f este estetica” maşinii, iar omul este 
reprezentat schematic şi redus la condiţia de 
anexă a maşinii. Sculptorii futurişti au fost 
obsedați de instalațiile tehnice şi au realizat 
obiecte plastice expresive prin combinarea 
metalului cu lemnul şi sticla. Înnoirile 
artistice promise de f nu s-au dovedit însă 
atât de profunde şi de originale”, astfel încât 
acest curent" este considerat uneori doar o 
variantă a cubismului . 


fraze cu unul diferit (ritmul tripartit codat), 
fie prin modificări şi combinări ale acestor 
modalităţi elementare, pe care le găsim în 
sonata sau simfonia modernă. În funcţie de 
acelaşi criteriu, g a liric”, epic” şi dramatic” 
reprezintă, şi ele, în literatură modalități 
diferite ale unificării estetice în cadrul 
afectivității individuale, în interiorul sferei 
istorice a povestirii sau în cadrul acțiunii 
dramatice. Foarte preţuite de clasicism”, care 
le-a considerat tipare eterne ale creației 
artistice, g a au fost combătute de 
romantism , care a practicat amestecul 
genurilor şi speciilor” artistice tradiţionale şi 
chiar a inventat altele noi. În arta modernă se 
constată o relativizare a distincţiilor de gen, 
dar ele îşi păstrează încă rolul de sinteze 
teoretice orientative ale artei”. 


geniu 

dar, har, vocaţie, înzestrare excepţională, 
capacitate de expresie remarcabilă în orice 
domeniu al creației valorice, inclusiv în 
artă”. Datorită caracterului său spectaculos, 
încă din antichitate problematica g a prilejuit 
multiple teorii şi puncte de vedere în care s- 
au îmbinat unele observaţii judicioase cu 


tendinţele de mitizare şi denaturare a sa. În 
epoca modernă Im. Kant a susținut că doar 
arta” este domeniul de manifestare a 
genialității, în toate celelalte domenii ale 
creaţiei valorice rigoarea, spiritul metodic şi 
perseverenţa putând conduce la performanţă. 
Această teză a fost supusă unor critici severe 
din perspective multiple, fiind în prezent 
abandonată. Pe măsura ascensiunii spiritului 
ştiinţific unele aspecte ale manifestării 
genialității au fost elucidate într-o manieră 
pozitivă, dar altele au fost denaturate în sens 
scientist (unele teorii psihologiste, 
psihanalitice, psihopatologice ete.). S-a 
conturat convingerea că g este şi va rămâne 
o problemă permanent deschisă a 
manifestării creativității umane. Datorită 
supralicitării sale de către mişcarea 
romantică", problematica g a căzut în 
desuetudine. În măsura în care mai este 
invocat, acest termen se referă mai mult la 
înzestrarea nativă excepțională a unui 
creator. 


gotic 

stil artistic” apărut în secolul al XII-lea 
aproape simultan în Franța şi Germania, de 
unde s-a răspândit apoi în întregul spațiu 
catolic al Europei occidentale şi centrale. El 
reflectă creşterea importanței şi a puterii 
economice a oraşelor, dezvoltarea 
meşteşugurilor şi începutul procesului de 
laicizare a artei medievale, precum şi 
diversificarea registrului său de expresie. În 
pofida înnoirilor considerabile pe care le-a 
determinat, stilul g a fost disprețuit de 
reprezentanţii Renaşterii, care l-au 
considerat „o expresie a barbariei”, datorită 
ponderii prea mari acordate de exponenții săi 
sentimentului în raport cu rațiunea. G s-a 
manifestat mai întâi şi cu preponderență în 
arhitectură în continuarea stilului” romanic”, 
dar şi prin opoziţie progresivă faţă de el. 
Arhitectura g s-a individualizat stilistic 
datorită inovaţiilor constructive pe care le-a 
valorificat magistral: arcul frânt, bolta în 
cruce pe ogive, stâlpii de susținere 
(coloanele), arcul butant şi contrafortul. 
Acestea au permis dezvoltarea spectaculoasă 

pe verticală a edificiilor, degajarea pereților 
de greutatea plafonului şi amplificarea 
considerabilă a deschiderilor lăsate în ei, 
care au fost acoperite cu vitralii policrome. 
Catedralele g au una sau mai multe nave (trei 
sau chiar cinci) care comunică între ele 
datorită absenței pereţilor, înlocuiți de 
coloane. Uşile de intrare (portaluri) în formă 
de arc frânt şi decupate în fațadă prin 
multiple retrageri succesive sunt bogat 
împodobite cu decorații şi statui. 
Caracteristică stilului g este şi rozeta frontală 
(rozasă), o fereastră mare, rotundă, lucrată 
„ajur” în piatră, cu vitralii legate prin 
nervuri, dispuse uneori ca spițele de roată. 
Văzută din exterior rozeta înfrumuseţează 
faţada şi lasă lumina să pătrundă în partea 
superioară a edificiului, care la construcțiile 
romanice” era întunecată de pereţii compacti. 
Datorită  vitraliilor ample policrome, 
adevărate picturi din sticlă, interiorul 
catedralei g este iluminat feeric pe întreaga 
durată a zilei, creând o atmosferă ireală, care 
îndeamnă la meditaţie. Înălţimea edificiului, 
ogivele care sugerează  transcendenţa, 
dantelăria de piatră a decoraţiei, statuile 
alungite şi expresive, muzica de orgă 
asociată cultului religios etc. predispun la 
elevaţie spirituală. Pe lângă navele 
principale, catedrala g are uneori şi un 
trasept, format din una sau mai multe nave 
transversale, perpendiculare pe cele 
principale. Acoperişul se termină cu unul sau 
mai multe turnuri, aşezate fie în față, fie în 
alte părți ale construcției. Turnurile sunt 
foarte zvelte, avântate şi terminate de obicei 
cu o săgeată. Absida navei principale este 
cea mai frumoasă şi mai bogat decorată. 
Dincolo de aceste caracteristici generale, 
arhitectura religioasă g s-a particularizat 
stilistic în funcție de mediile culturale în care 
s-a dezvoltat. Cele mai renumite catedrale g 
sunt cele din Saint-Denis, Caen, Chartres, 
Paris (Notre-Dame), Reims, Amiens, Rouen 
etc. (Franța), Köln, Ulm, Magdeburg, 
Freiburg, Leipzig, Erfurt etc. (Germania), 
Milano, Florența etc. (Italia), Salisbury, 
Gloucester (Anglia), Domul Sfântului Ştefan 
din Viena (Austria), Sibiu, Sebeş, Biserica 


Neagră din Braşov (România) etc. 
Arhitectura g nu s-a limitat la edificii 
religioase, ci a inspirat şi numeroase 
construcţii laice, îndeosebi palate (printre 
cele mai faimoase fiind cele de pe valea 
Rinului), construcții militare, primării etc. 
Sunt renumite Primăria din Ypres (Belgia), 
Palazzo Pubblico din Siena (Italia), Casa 
Sfatului din Braşov (România) etc. Sculptura 
g este subordonată arhitecturii şi decorează 
edificiile atât în interior, cât şi în exterior. Pe 
fațadele catedralelor g, în afara statuilor 
integrate în corpul edificiului şi care treptat 
s-au desprins devenind adevărate ronde- 
bosse-uri, s-a practicat şi sculptura 
ornamentală, cu aspect geometric sau 
naturalist, îndeosebi floral. Sub acoperişuri 
sunt uneori sculptate animale groteşti, 
fantastice, himere, reptile şi peşti, corpuri 
omeneşti deformate, bondoace sau chircite 
(urme ale vechii arhitecturi romanice”). În 
general, statuile g sunt alungite, pentru a se 
armoniza cu liniile verticale, avântate ale 
arhitecturii, iar din momentul în care 
catedralele au devenit necropole regeşti şi 
catedrale de încoronare, statuile au adoptat 
grația şi expresivitatea gesturilor curtenilor. 
Numărul statuilor şi al tipologiilor şi 
atitudinilor divine şi umane reprezentate de 
ele este impresionant. Astfel, Domul din 
Milano include peste 1200 de statui, care 
sunt dispuse pe mai multe rânduri şi 
ilustrează atât Biblia, cât şi viaţa enoriaşilor: 
sfinți, cavaleri care se pregătesc să plece la 
cruciade, înţelepţi ai antichităţii, ierarhi ai 
bisericii, ţărani, meşteşugari etc. Marile 
deschideri ce străbat pereţii edificiilor g nu 
le-au oferit artiştilor suprafeţe suficiente pe 
care să desfăşoare pictura murală 
monumentală*. În arta g vitraliile au luat 
locul picturii. S-au dezvoltat, în schimb, arta 
miniaturii, manuscrisele ilustrate, tapiseria 
bogat decorată şi altarele policrome. Pe 
parcursul celor trei secole în care a dominat 
lumea catolică, stilul g a cunoscut o continuă 
evoluție, de la formele sobre prin care s-a 
desprins din stilul romanic* precedent, la 
aşa-numitul g lanceolat (în formă de vârf de 
lance) şi culminând cu cel flanboyant 

(înflăcărat), în care ornamentaţia devine pură 
decorație  exuberantă, fără legătură cu 
necesitățile arhitectonice sau constructive. 
Începând din secolul al XV-lea în occident şi 
al XVI-lea în centrul şi răsăritul Europei 
stilul g a făcut, treptat, loc celui renascentist. 


grafică 

gen” al artelor plastice” specializat iniţial în 
reprezentarea vizuală liniară într-o singură 
culoare, extinzându-şi apoi registrul de 
expresie cromatică şi plastică”. Ascensiunea 
sa s-a datorat conciziei limbajului artistic” 
propriu, capacității de dezvoltare a temei 
abordate în imagini succesive (cum se 
întâmplă în g de carte ori în benzile 
multiplicare în tiraje mari. G cunoaşte 
multiple forme de expresie plastică”, de la 
figurarea cu ajutorul creionului, peniţei sau 
pensulei la gravura mono- sau policromă şi 
litografie. Ea a fost practicată de mari artişti” 
ai tuturor timpurilor ca: Leonardo da Vinci, 
Michelangelo, Dürer, Bruegel, Rubens, 
Rembrandt, Goya, Daumier etc. În arta” 
românească g a fost ilustrată de artişti ca: N. 
Grigorescu, T. Al. Steriadi, C. Ressu, I. Iser, 
N. Tonitza, Mattis — Teutsch etc. 


graffiti 
stil” pictural inspirat de mişcarea americană 
Hip-Hop, creată în 1974 de Afrika 


Bambaataa, şeful unei bande puternice din 
cartierul new-yorkez Bronx. De cultură 
„neagră” (africană, jamaicană, antileză, afro- 
americană), starea de spirit Hip-Hop a impus 
nu numai arta g, ci şi dansurile break, smuf 
şi hip, precum şi muzica rap. Produs al 
străzii, al grupurilor sociale marginalizate ale 
oraşelor sau periferiilor această stare de 
spirit se exprimă printr-un discurs pictural 
preponderent mural, conceput ca formă de 
exprimare a identității şi protest împotriva 
excluderii. Arta g, denumită uneori peiorativ 
neo-kitsch, utilizează, spre  exasperarea 
autorităţilor, toate suporturile: zidurile 
clădirilor, panourile publicitare, staţiile de 
metrou, pasajele de trecere, vagoanele de 
metrou etc., dar în ultimele decenii a început 


să fie prezentă pe suporturi de lemn, metal 
sau pânză şi în galeriile de artă. Utilizarea 
pistoalelor de vopsit, a sprayurilor şi 
marcherelor facilitează expresia plastică, 
redusă de cele mai multe ori la cuvinte ori 
semnături menite să semnaleze existența sau 
opțiunile valorice ale autorilor sau a 
grupurilor pe care ei le exprimă. Pentru a 
produce graffiti-uri figurative, simbolice sau 
caligrafice ei recurg cel mai adesea la litere 
şi la benzi desenate. Autorii de g acoperă 
suprafețele cu o rapiditate mecanică 
uimitoare, o măiestrie a tehnicii 
impresionantă şi o adevărată virtuozitate a 
gestului. Culorile, de cele mai multe ori 
vopsele industriale sau acrilic, sunt vii, 
adesea țipătoare. Din S.U.A. g s-a răspândit 
în toate metropolele lumii şi a devenit o 
componentă,  combătură, tolerată sau 
admirată, a peisajului urban contemporan. 
Cei mai cunoscuţi autori de g sunt: Keith 
Haring, Ronda Zwillinger, Rammellzee, 
Daze, Zephir, Blade, Seen, Crash, Toxic, 
Noc 167 etc. (S.U.A.), Jay One, Skki, Shuck, 
Banga, Spirit, Mambo, Sib, Miste, Blitz, 
Miss-tic, Speedy Graffito etc. (Franţa) etc. 


grațios 

categorie estetică” ce desemnează stadiul 
controlului deplin de către spirit al gestului 
cotidian sau artistic al trupului, exprimat prin 
continuitatea economică şi elegantă a 
mişcărilor şi durata optimă a desfăşurării lor. 
G se naşte la confluența frumosului cu 
sublimul” şi are drept caracteristici: unitatea 
realizată firesc, mişcarea uşoară şi suplă, 


delicatețea şi  imaterialitatea, fineţea şi 
armonia”. El se referă preponderent la 
execuție, fie ea a acțiunii reale sau 


reprezentate, fie a operei de artă” şi exprimă 
armonia” dintre spiritul coordonator şi gestul 
care îl obiectivează. Tempoul optim al 
gestului este esențial pentru manifestarea g, 


happening 
mişcare artistică inițiată la sfârşitul anilor 
'50 ai secolului al XX-lea în S.U.A., de unde 

încălcarea lui determinând alunecarea sa 
spre alte categorii sau modalităţi de expresie: 
precipitarea îl converteşte în comic”, iar 
lentoarea în afectare şi prețiozitate. Deşi este 
o expresie fericită a manifestării ordonatoare 
a spiritului, g creează impresia pregnantă de 
naturaleţe. Graţia săriturii căprioarei sau a 
plutirii lebedei pe ape nu sunt decât 
valorizări” realizate de spirit ale unor 
conduite biologice caracterizate prin 
adaptarea perfectă a funcției la act. 
Principalii teoreticieni clasici ai g au fost 
Plotin la sfârşitul antichităţii şi Schiller în 
epoca modernă. Ambii l-au considerat 
manifestări  extraestetice ale spiritului, 
primul definindu-l drept reflexul ideii de 
bine în lumea inteligibilelor, iar cel de-al 
doilea conferindu-i o semnificaţie etică. În 
arta” contemporană se constată un anumit 
recul al interesului pentru această categorie, 
dar ea continuă să stimuleze, uneori în forme 
inedite, creativitatea artistică. Reflectat în 
artă” g, inspiră opere care atrag şi 
impresionează prin forma” de expresie, fără a 
dovedi însă prea mare profunzime spirituală. 


grotesc 

categorie estetică” definită prin opoziţie cu 
sublimul”, desemnând reprezentarea 
monstruoasă,  terifiantă, fantastică a 


urâtului” fizic şi moral. G a fost cultivat de 
arta” antică, medievală şi renascentistă” în 
special pentru înfăţişarea degradării umane 
şi a infernului, dar a fost repudiat de 
clasicism”, care cultiva armonia şi 
echilibrul. În arta” modernă g a fost reabilitat 
de romantism”, ca instrument de denunțare a 
aspectelor reprobabile ale realității, prin 
opoziție cu reprezentarea ei idilică de către 
clasicism”. În arta contemporană g este 
considerat adesea o categorie” a absurdului”, 
fiind plasat la intersecţia dintre tragic” şi 
comic”. 


s-a răspândit ulterior şi în alte țări. Termenul 
englezesc care o denumeşte are dubla 
semnificaţie de întâmplare şi de spectacol 


improvizat şi exprimă foarte bine programul 
său estetic”: h este un spectacol improvizat 
care reuneşte teatrul, artele plastice”, muzica, 
eventual coregrafia şi cinematograful. 
Locurile de desfăşurare ale acestor 
spectacole sunt adesea improprii, iar intenția 
estetică” este de epatare, de şocare a 
gusturilor artistice tradiționale, aşa cum au 
făcut majoritatea curentelor” de avangardă“. 
H a evoluat de la formele sale 
instituționalizate (în care spectacolul are o 
formă” artistică prestabilită) la cele amorfe 
(în care nu mai există decât un motiv artistic” 
structurant) sau chiar anarhice (în care 
spectacolul este integral improvizat) şi a fost 
utilizat uneori ca instrument neconvențional 
de critică socială sau politică (împotriva 
războiului din Vietnam, a segregației rasiale, 
a pericolului atomic, a globalizării etc.). H 
îşi propune să abolească distincţia dintre 
creator şi public”, să combată tendinţele de 
fetişizare a operelor de artă” şi formele” 
tradiționale de expresie artistică etc., dar, 
dincolo de eventualele sale virtuți euristice, 
maieutice sau ideologice, efectele estetice” 
obţinute sunt, de multe ori, derizorii. 


iconic 

proprietate a semnelor, inclusiv a celor 
artistice, caracterizate prin diferite grade de 
asemănare cu realitățile pe care le indică în 
virtutea unor trăsături comune ale lor şi ale 
respectivelor realități. Semnele i se 
deosebesc de cele la care corespondența 
dintre semnificant şi semnificat este 
convențională (de exemplu, simbolurile”). 
Gradul de asemănare al semnelor i cu 
referențialul lor poate varia în limite foarte 
ample, de la reproducerea fidelă a 
referențialului (ca în cazul fotografiei sau al 
picturii şi sculpturii figurative realiste), până 
la cea vagă sau parțială (ca în pictura 
suprarealistă” sau cubistă”). 


iconografie 
1. disciplină a istoriei artelor plastice” care se 

heraclitism 

tip artistic” propus în cadrul sistemului 
estetic al lui Tudor Vianu în funcție de 
criteriul ordonării, ca moment constitutiv al 
operei de artă”. Denumirea sa trimite la 
concepția ontologică a lui Heraclit din Efes, 
care în etapa presocratică a filosofiei antice 
greceşti (secolul al VI-lea î.Hr.) a conceput 
existenţa ca o permanentă devenire, potrivit 
principiului fundamental al viziunii sale 
filosofice: pantha rei (totul curge). Pentru 
obţinerea efectului estetic al devenirii 
operele plastice” subordonate acestui tip 
artistic” pot prezenta  asimetrii şi 
necoincidențe între centrul operei” şi centrul 
acțiunii reprezentate în ea, pot înfățişa scene 
dinamice în desfăşurare, pot valorifica 
potențialul dinamizator al cromatismului etc. 
În artele temporale (muzică, literatură etc.) 
acelaşi efect se obține prin procedee 
specifice. Muzica poate utiliza forme 
muzicale dinamice sau ritmuri alerte, iar 
literatura poate prezenta o mare densitate de 
evenimente, trăiri, stări de spirit etc. pe 
secvența de timp fizic, poate folosi efectul 
remember-ului etc. 


ocupă cu studiul reprezentărilor figurative“ 
(gr. eikôn — imagine) ale unei teme”, epoci, 
personalităţi etc., precum şi al ansamblului 
simbolurilor” vizuale ale unei anumite 
culturi, epoci, religii etc. 2. colecție de 
reprezentări vizuale (desene, litografii, 
picturi, fotografii etc.) referitoare la un 
subiect, eveniment, persoană etc. sau 
ansamblul reprezentărilor de acest tip reunite 
într-o carte. 


ideal (estetic) 

reprezentare artistică perfectă, desăvârşită a 
ceea ce există şi îndeosebi a ceea ce ar trebui 
să existe potrivit unor programe artistice” 
determinate. I estetic este o expresie a 
capacității umane de reflectare conştientă, 
activă şi proiectivă a realității şi are o 
pregnantă condiționare concret-istorică. El 


presupune îmbinarea unei multitudini de 
instanţe obiective cu capacitatea individuală 
de transfigurare” artistică a realităţii şi 
devine un model stimulativ al creației 
artistice”, dar şi un reper prin opoziţie cu 
care se realizează înnoirea artistică. I estetic 
are şi rolul de criteriu axiologic fundamental 
al procesului de valorizare artistică. 


idealizare 

proces prin intermediul căruia opera de artă” 
se desprinde de realitatea care o inspiră şi o 
înconjoară integrându-se unei lumi ideale. 
Pentru realizarea acestei ascensiuni în 
regiunea ideală a arealității, specifică artei, 
diferite arte” utilizează procedee specifice. 
Astfel, artele plastice” renunţă la una dintre 
dimensiunile sau proprietățile realității 
(profunzime, cromatism etc.), muzica 
„purifică” sunetele, literatura îmbină 
cuvintele în structuri inedite etc. De 
asemenea, artistul” recurge la o serie de 
convenții şi operează o selecție printre 
trăsăturile realității, reținând esențialul, 
necesarul sau semnificativul şi eliminând 
fenomenalul, accidentalul sau 
nesemnificativul, apropiind astfel realitatea 
înfăţişată în operă” de modelul ei necesar şi 
rațional. 


idilic 

modalitate de expresie a liricii peisagistice şi 
erotice, extinsă apoi şi la alte arte”, care 
idealizează cadrul natural rural şi natura 
umană, caracterizate prin naivitate, 
sentimentalism şi convenționalitate. Deşi s-a 
bucurat încă din antichitatea grecească de 
mare audiență, în literatura şi arta” 
contemporană i este considerat o modalitate 
de expresie artistică desuetă. 


imaginaţie 

funcție dinamică a psihicului uman cu rol 
esențial în creativitatea artistică. Strâns 
legată de gândire, i este intim corelată cu 
mecanismele perceptive, memoria, 
emotivitatea şi actele volitive şi implică 
nivelurile inconştient şi preconştient ale 
psihicului, putând fi considerată o funcție 

psihică structurantă a personalității artistice. 
Deşi este  prefigurată la nivelul 
mecanismului psihologic comun, i se 
manifestă la cote înalte doar la indivizii cu 
potenţial creativ ridicat. În esență, 
mecanismul psihologic al i constă în 
descompunerea imaginilor date în actul 
perceperii realității şi recompunerea lor în 
configurații inedite, diferite de raporturile 
naturale sau afinitățile intelectuale dintre ele. 
În structurarea plăsmuirilor i un rol esenţial 
revine afectivității: numai imaginile însoțite 
în momentul percepției de emoţii sau 
sentimente similare tind să se asocieze în 
configurații noi. I cunoaşte multiple grade şi 
forme”, de la i reproductivă, apropiată de 
imaginile fixate de memorie, până la i 
productivă, care creează imagini foarte 
îndepărtate de modelele lor inspiratoare. 


impresionism 

curent artistic” constituit în a doua jumătate a 
secolului al XIX-lea în Franța şi manifestat 
îndeosebi în pictură şi muzică. I s-a impus în 
arta modernă prin fermitatea poziției sale 
antiacademiste, viziunea originală asupra 
lumii sensibile şi tehnica sa de creație ce 
constă în transpunerea în operă a senzațiilor 
fugitive prilejuite de motivul artistic”. Pentru 
obţinerea efectelor cromatice care i-au 
consacrat, pictorii impresionişti au divizat 
tuşa în culorile spectrului, au pictat în aer 
liber fără clarobscur şi fără trasarea 
contururilor, imaginea  topindu-se în 
atmosferă şi au redat chiar şi umbrele prin 
culoare. Ei au repudiat temele academiste” 
oficiale (istorice, mitologice, anecdotice etc), 
pictând peisaje şi scene cotidiene de pe 
malurile pariziene ale Senei, din Ile-de- 
France, Normandia, Olanda, Sudul Franţei 
etc. Pictori ai luminii, impresioniştii au 
exclus negrul şi griul din pânzele lor, au 
evitat amestecurile cromatice şi au preferat 
tonurile deschise şi pure. Ei au abandonat 
punctul de vedere frontal, preferând 
cadrajele de sus în jos şi de jos în sus, 
precum şi pe cele laterale. Execuţia rapidă şi 
fragmentară a impus diversificarea 
consistenței materiei picturale, tuşa putând fi 


fluidă, densă sau granuloasă, uneori chiar în 
acelaşi tablou. În pictură impresioniştii i-au 
considerat precursori îndeosebi pe francezii 
Camille Corot, Eugene Boudin, Gustave 
Courbet, Eugene Delacroix, olandezul Johan 
Barthold Jongkind şi englezii John 
Constable şi William Turner. Cei mai 
importanți reprezentanți ai i sunt: Claude 
Monet — principalul animator al curentului” 
şi cel mai consecvent ca metodă şi viziune, 
Camille Pissarro, Alfred Sisley, Pierre- 
August Renoir, Frédéric Bazille, Edouard 
Manet, Edgar Degas, Paul Cezane, Berthe 
Morisot etc. Momente cruciale în 
ascensiunea i au fost anul 1863 când tabloul 
lui Manet Dejun pe iarbă a provocat scandal 
la Salonul Refuzaţilor de la Paris şi anul 
1874 când Monet expune tabloul Impresie. 
Răsărit de soare la prima expoziție a 
grupului, prilej cu care cronicarul Louis 
Leroy de la publicația Charivari a utilizat 
pentru prima dată pentru denumirea 
curentului termenul impresionism, ironizând 
stilul pictural al tabloului lui Monet. În 
continuare impresioniştii au organizat încă 
şapte expoziții până în anull886, când 
grupul s-a destrămat. Între 1880 — 1890 
curentul s-a răspândit şi în alte ţări, 
îndeosebi în Germania, Statele Unite etc. 
Estetica impresionistă i-a influenţat pe Paul 
Gaugain şi Vincent Van Gogh în elaborarea 
stilurilor” lor picturale personale. În 1886 s-a 
produs o regrupare a unora dintre 
reprezentanții i, cărora li s-au alăturat forțe 
proaspete, sub forma neoimpresionismului, 
al cărui fondator şi animator a fost Georges 
Seurat. Acesta a studiat lucrările ştiinţifice 
de fiziologia şi psihologia percepţiei apărute 
în epocă şi a pus la punct un nou procedeu 
pictural numit divizionism sau pointilism, 
care constă, cum sugerează şi termenii care îl 
denumeşte, în reprezentarea formelor” din 
tuşe mici juxtapuse sau din puncte de 
culoare. Prin elaborarea riguroasă a imaginii, 
neoimpresioniştii (Georges Seurat, Paul 
Signac, Camille Pissarro, Théo van 
Rysselberghe, Henri Edmond Cross, Charles 
Angrand, Lucie Cousturier, Maximilien 
Luce, Henry van de Velde etc.) au temperat 

empirismul ŞI spontaneitatea 
impresioniştilor, au amplificat intensitatea 
luminii înfăţişate în tablouri şi au ameliorat 
reprezentarea mişcării. Fără a aparține 
curentului”, Paul Gauguin, Henri de 
Toulouse-Lautrec şi Vincent Van Gogh au 
practicat pentru scurte perioade pointilismul, 
iar fovismul' lui Henri Matisse a fost 
precedat de o fază pointilistă. În muzică cei 
mai importanți reprezentanți ai i: Claude 
Debussy, Maurice Ravel, Albert Roussel şi 
Florent Schmitt etc., au încercat să transpună 
în sunete stări de spirit difuze, sentimente 
labile, emoţii evanescente, peisaje 
impresionante prin forța se sugestie poetică 
şi prin lirism. În critica literară şi de artă i 
desemnează un demers critic întemeiat pe 
jocul liber al intuiţiei şi inteligenţei, 
judecăţile de valoare”  întemeindu-se 
preponderent pe gusturile artistice, uneori 
capricioase şi partizane, ale celui care le 
formulează. Actul critic devine astfel mai 
mult o formă de creaţie artistică” decât una 
de evaluare a operelor". Critica impresionistă 
este reprezentată de Anatole France, Emile 
Fauget, Jules Lemaitre etc., iar în cultura 
românească în special de Eugen Lovinescu şi 
George Călinescu. 


inefabil 

calificativ dat acelei satisfacţii determinate 
de receptarea operelor de artă” care nu poate 
fi exprimată în cuvinte. Unii esteticieni 
consideră că însăşi esenţa operei de artă” este 
i întrucât delectarea estetică îşi are rădăcinile 
în inconştient şi este o expresie a 
manifestării intuitive a spiritului, raţiunea 
tradusă în limbajul discursiv neputând 
dezvălui decât aspectele superficiale ale 
operei”. Existenţa unui fond i al operei de 
artă” atestă bogăţia şi profunzimea sa 
spirituală şi este un argument în favoarea 
caracterului său principial deschis. 
Supralicitarea i descurajează însă eforturile 
de înțelegere rațională a artei” generând un 
adevărat misticism estetic. 


inspirație 
etapă a procesului creator ce constă în 


revelaţia care-i dezvăluie artistului” într-o 
formă” intuitivă viziunea spontană şi 
provizorie a viitoarei opere” sau a unor 
detalii ale ei. Deoarece aparține 
preponderent travaliului inconştient al 
creatorului, are rezultate neaşteptate şi este 
cea mai spectaculoasă fază a procesului 
creator, i fost frecvent mistificată de artişti” 
şi filosofi. În cazul artistului” inspirat lipsesc 
mai multe verigi ale lanţului logic ce leagă 
activitatea de pregătire şi elaborare 
deliberată a operei de formař sa finală. 
Sursele i sunt materialele” acumulate 
voluntar sau involuntar de memoria şi 
sensibilitatea artistului”, care sunt organizate 
spontan în configurații sau asociaţii inedite, 
ce-l uimesc adesea chiar pe artist. Ea este 
expresia corelaţiei factorilor conştienţi şi 
inconştienţi ai procesului creaţiei artistice” şi 
reprezintă o condiție psihologică esenţială a 
sa. O operă” lipsită de i este plată sau 
neizbutită, dar i singură nu este suficientă 
pentru realizarea unei opere” de valoare. 
Conţinutul” său, adesea vag şi incoerent, 
trebuie dezvoltat, armonizat, aprofundat etc. 
prin diferitele procedee ale invenţiei” 
artistice şi transpus în operă” prin diversele 
tehnici ale execuţiei ei. În istoria artelor şi a 
esteticii” au existat tendinţe de supralicitare a 
importanţei i în procesul creaţiei artistice” 
(Platon, Arthur Schopenhauer, Friedrich 
Nietzsche, romantismul”, suprarealismul” 
etc.) sau de minimalizare a ei (clasicismul, 
iluminismul, Edgar Allan Poe, Stephane 
Mallarmé, Paul Valery etc.). 


intropatie — v. empatie 


intuiție 

formă a cunoaşterii ce constă în sesizarea 
spontană, nemijlocită şi rapidă a adevărurilor 
sau a esenţelor realităţii. Ca şi inspiraţia”, cu 
care este adesea confundată, i este 
dependentă prioritar de factorii inconştienți 
ai psihicului uman, dar, spre deosebire de ea, 
are caracter punctual. În timp ce inspiraţia” 
este mai structurată şi vizează ansambluri 
mentale mai ample, i se referă la probleme 
sau entități determinate. Asemenea 

inspiraţiei”, i este pregătită de experienţele 
spirituale acumulate anterior şi este 
condiționată de corelarea lor inconștientă. 
Principalii teoreticieni ai i sunt Friedrich 
Schelling, Henri Bergson şi Benedetto 
Croce, care au insistat asupra vocației ei de 
surprindere a autenticității şi asupra 
capacității sale de sesizare nemijlocită a 
esențelor. Croce consideră că prin 
intermediul i cunoaşterea artistică se 
identifică cu expresia sa. I are un rol 
important nu numai în procesul creației 
artistice, ci şi în cel al receptării artei. 
Virtuțile i au fost invocate în secolul al XX- 
lea din perspective teoretico-metodologice, 
în contexte şi cu semnificații sensibil diferite 
şi de filosofia matematicii, filosofia vieții, 
fenomenologie, existențialism, neotomism 
etc. 


invenție 

1. (în artă în general) descoperire în diferite 
arte, * stiluri”, tehnici, maniere de creaţie 
artistică” etc. 2. (în sistemul estetic al lui 
Tudor Vianu) etapă a procesului creației 
artistice” ce constă în dezvoltarea şi 
prelucrarea sistematică a conținutului 
inspiraţiei” pentru a-i conferi o formă“ 
coerentă estetic”. 


ironie 

formă de manifestare a comicului” realizată, 
de obicei, prin disimularea deliberată sub 
aparența naivității. Ea presupune inteligență 
vie, simț ascuțit al umorului”, capacitatea de 
detaşare de contexte, împrejurări, situații 
etc., inclusiv de propria persoană, când 
îmbracă formă autoironiei. Prototipul ei este 
faimoasa i socratică, utilizată de filosof ca 
instrument de descoperire a adevărului. Prin 
i cel ce demască o anomalie, un defect, o 
stare de lucruri etc. îşi ascunde intenția şi 
conferă, aparent, valoare* nonvalorii, într-o 
manieră care face intenția sa vizibilă. I poate 
fi utilizată şi ca instrument de denunțare a 
limitelor condiției umane, cum se întâmplă, 
de exemplu, în existențialism sau în teatrul 
absurdului”. 


izolare 

principiu constitutiv al operei de artă ce 
decurge din statutul valorii estetice” de scop 
în sine. I impune delimitarea operei de artă” 
de ambianța în care se găseşte şi plasarea ei 
într-o realitate ideală convențională. 
Procedeele i diferă de la artă” la artă”. În arta 
muzicală şi teatrală rolul de cadru izolator îl 
îndeplinesc liniştea dinaintea spectacolului, 
diminuarea luminii sau întunericul, cortina, 
bătăile gongului, scena, aplauzele din final 
etc. În pictură acelaşi rol este îndeplinit de 
rama tabloului, în sculptură de soclul statuii 
etc. Prin i opera” este proiectată într-un 
spaţiu artistic şi într-un timp artistic, care 
sunt distincte de spațiul şi timpul 
experiențelor practice. Spațiul şi timpul 
operei” sunt convenţionale. Astfel, în pictură 
o perspectivă spațială amplă poate fi 
reprezentată în câțiva centimetri pătrați, în 
literatură o deplasare la distanțe mari poate fi 


judecată de gust 

specie a judecății de valoare* prin care se 
exprimă aprecierea spontană, din perspectiva 
gustului personal, a bunurilor utilitare, 
conduitelor umane, evenimentelor, 
obiectelor estetice etc. Fiind dependentă de 
subiectul valorizator, j de g are o mare 
variabilitate, dar, în măsura în care îşi are 
temeiul în obiectul valorizat şi se supune 
unor criterii axiologice, fie şi minimale, 
poate conține şi elemente de stabilitate. Cu 
referire la obiectele estetice, j de g reprezintă 
forma primară a judecății estetice. 


judecată de valoare 

specie a judecății apodictice prin care se 
afirmă sau se neagă legătura subiectului 
logic cu o valoare (etică, estetică, juridică, 
teoretică, religioasă etc.) exprimată în 
predicatul logic, de forma: X este bun 
(frumos”, drept, adevărat, sacru etc.). În etică 
j de v i se asociază judecata teleologică (de 
scop) şi normativă (imperativă). J de v 
solicită aprobarea sau dezaprobarea, deci o 
apreciere subiectivă, fiind evitată de ştiinţele 


153 


relatată pe câteva pagini etc. La fel în 
privinţa timpului: dacă timpul fizic real este 
omogen şi ireversibil, cel al operei de artă” 
poate fi dilatat sau comprimat, poate deveni 
reversibil etc. În arta contemporană se 
manifestă uneori tendința programatică de 
eludare a i: picturile pot fi neînrămate, 
statuile lipsite de soclu, spectacolele teatrale 
se pot desfăşura în spații improvizate, iar 
actori pot deveni chiar spectatorii, cum se 
întâmplă în happening etc. Prin ignorarea 
deliberată a i unele orientări artistice 
contemporane urmăresc să suprime distincția 
dintre artă” şi viaţă, să imprime forță telurică 
operelor respective, să combată tendinţele de 
fetişizare a operei de artă” etc. Deşi efectele 
artistice obţinute sunt uneori remarcabile, 
ignorarea principiului i afectează, de cele 
mai multe ori, valoarea artistică” a operelor” 
respective. 


naturii, care operează, în măsura în care este 
posibil, doar cu judecăți constatative, de 
fapt. În ştiinţele socio-umane j de v 
constituie suportul logic al discursului 
ideologic, dar tentativele de eliminare a sa au 
eşuat, impunându-se inseparabilitatea sa de 
judecata de fapt. 


judecată estetică 

specie a judecății de valoare* prin care se 
exprimă explicit, la nivel teoretic, atitudinea 
apreciativă şi interpretativă a celui care 
receptează o operă de artă' sau un bun 
estetic. Pentru Kant j e este sinonimă cu 


judecata de gust, având un caracter 
eminamente subiectiv. Esteticienii ulteriori 
au respins însă această identificare, 


considerând că j e trebuie să se ridice 
deasupra gusturilor subiective, în măsura în 
care acestea se abat de la exigenţele 
criteriilor axiologice judicioase. Pentru a fi 
validă, j e trebuie să aibă acoperire în 
caracteristicile estetice ale obiectului la care 
se referă, adică să se întemeieze pe criterii 
specifice, adecvate. Ea este emisă 


întotdeauna de un subiect determinat şi 
vizează un obiect care poate suferi mutații 
funcționale, astfel încât are o anumită 
variabilitate social-istorică, fără a fi însă 
condamnată la relativism. Ceea ce este peren 
în j e este dependent atât de caracteristicile 


kalokagathon 

principiu al esteticii greceşti antice ce susține 
unitatea indisolubilă dintre frumos” (kalos) şi 
(kai) bine (agathos). Prima sa expresie apare 
în poemele homerice şi în creaţia lui Hesiod, 
dar a fost ridicat la rangul de doctrină 
estetică de Socrate şi, îndeosebi, Platon. În 
forme şi din perspective diferite, principiul k 
a fost susţinut şi în evul mediu, renaştere” şi 
epoca modernă. O dată cu autonomizarea 
valorilor” şi specializarea domeniilor creaţiei 
valorice simbioza dintre estetic” şi etic s-a 
destrămat, dar acest principiu îşi menţine 
semnificaţia de ideal” al creaţiei artistice”. 


katharsis 

termen din limba greacă veche care are 
semnificația originară de purificare. Iniţial 
termenul k a avut o accepție mult mai amplă 
decât cea care-l va consacra, vizând atât 
viața religioasă (necesitatea  purificării 
sufletului de  tentațiile  senzualității şi 
corporalităţii) cât şi terapeutica medicală 
(purificarea trupului de umori). Aristotel a 
restrâns în Poetica sa sfera acestui termen 
conferindu-i semnificație estetică" şi 
utilizându-l pentru a preciza scopul artei': 
purificarea sufletului de pasiuni. Aristotel se 
referă explicit la tragedie afirmând că 
stârnind frica şi mila spectatorilor ea 
determină printr-un fel de terapie 
homeopatică purificarea sufletelor lor de 
aceste pasiuni. Prin acest concept Aristotel 
se plasează atât în continuarea esteticii” 
platoniciene, susținând implicit solidaritatea 
esteticului” cu eticul (potrivit principiului 
kalokagathon ), cât şi în opoziţie cu ea, 
respingând condamnarea platoniciană a artei 
şi afirmând efectele sale benefice asupra 
sufletului. Arta” ar avea virtutea să clarifice 

intrinseci ale operei de artă” sau ale bunului 
estetic, cât şi de fondul general-uman al 
subiectului care o emite. 


jugendstil — v. art nouveaux 


şi să ordoneze tumultul afectiv al sufletului, 
să înalțe viața spiritului la un echilibru 
superior, să-i confere armonie şi 
universalitate. Termenul k a determinat 
multiple interpretări şi polemici în filosofia 
şi estetica” modernă, dovedindu-se unul 
dintre cei mai productivi termeni greceşti. 


kitsch 

termen german intraductibil intrat ca atare în 
terminologia estetică universală desemnând 
pseudoarta, arta-surogat şi toate produsele 
cu pretenţii artistice care solicită ostentativ 
doar unul sau unele dintre grupurile de 
stimuli ce determină în unitatea şi 
interdependența lor satisfacția estetică: 
stimulii biologici (cu precădere, erotici), 
psihologici (mila, groaza, ura etc.), etici 
(triumful binelui, sentimentalismul, spiritul 
justițiar etc.), de ordin magic (nevoia de 
supranatural) sau ludic (reducerea la joc a 
oricărui fapt sau eveniment). K se naşte deci 
prin simplificarea şi denaturarea 
fenomenului artistic, prin ignorarea sau 
încălcarea legităților sale, prin imitarea, 
serializarea şi banalizarea unor teme” şi 
motive” artistice, prin mimarea unor tehnici 
sau procedee artistice etc. El supralicitează 
coordonata afectivă a procesului receptării 
artei, induce conduite gregare şi degenerează 
adesea în melodramatic sau în vulgaritate. K 
se adresează, de obicei, receptorului mediu, 
ale cărui aşteptări le satisface fără să îl 
solicite intelectual sau moral, îi legitimează 
gusturile artistice incoerente, îi propune o 
filosofie confortabilă de viaţă, îi sublimează 
frustrările, îi oferă o identitate socială şi 
culturală pe care el o consideră onorabilă. 
Toate aceste caracteristici explică puternica 
aderenţă a k la categoriile sociale marginale 


sau cu identitate socio-culturală precară, 
proliferarea spectaculoasă şi chiar penetrarea 
sa în medii sociale ce păreau ferite de 
contaminarea sa.  Esteticienii plasează 
geneza K în epoca modernă, când ritmurile 
devenirii istorice s-au accelerat, barierele 
sociale s-au relaxat, iar ascensiunea socială a 
devenit o oportunitate a individului. 
Omniprezenţa şi proliferarea k în lumea 
contemporană i-au determinat pe unii 


laitmotiv (motiv conducător) 

motiv” semnificativ în muzica de operă, 
balet, oratorii, cantate, muzica instrumentală 
programatică etc., care se individualizează 
prin ritm, armonie” sau melodie şi se repetă 
ori de câte ori apar sau sunt evocate un 
personaj, un eveniment, un loc etc. Deşi a 
fost utilizat încă în operele lui Claudio 
Monteverdi, | a fost înălțat la desăvârşire 
artistică în creația a lui Richard Wagner, care 
l-a dezvoltat sistematic şi l-a diversificat, 
făcând din el principalul element al dramei 
sale muzicale. Prin extensiune, | denumeşte 
şi un fragment sau un motiv” care se repetă 
în diferite tonalități şi orchestraţii într-o 
lucrare muzicală. În sens figurat, 1 este 
numită uneori şi ideea majoră a unei lucrări 
literare care se repetă de mai multe ori. 


limbaj artistic 

modalitate de comunicare specifică artei” 
constituită în procesul diversificării 
mijloacelor de expresie umană şi apariției, 
alături de limbajul natural, a limbajelor 
artificiale. Orice instituire culturală (morală, 
juridică, politică, ştiinţifică, artistică, 
filosofică sau religioasă şi uneori chiar 
diferitele specii” ale fiecăreia dintre ele) 
presupune un limbaj specific prin 
intermediul căruia este fixată şi comunicată. 
Ca orice alt limbaj, | a este un sistem de 
relații între semne stabilite convențional, dar 
având-şi originea în existența materială sau 
spirituală şi constituind o realitate formală 
concretizată într-o scriitură sau în vorbire. El 
reprezintă o modalitate simbolică de 

filosofi şi esteticieni” ai ultimelor decenii să 
aprecieze că asistăm la apariția unui nou 
model uman: omul-kitsch. El este individul 
satisfăcut, chiar fericit, lipsit de angoase şi 
incertitudini existențiale, a cărui unică 
preocupare este satisfacerea plăcerilor, fiind 
cetățeanul ideal pe care şi-l doreşte orice 
regim politic, deoarece se mulţumeşte cu 
„pâine şi circ”. 


reprezentare a lumii, de raţionalizare şi de 
stăpânire a ei, constituindu-se ca un domeniu 
autonom al existenţei. Spre deosebire de alte 
tipuri de limbaje, l a reprezintă însuşi scopul 
creaţiei” şi nu doar un mijloc al ei, are 
caracter global, nedecompozabil şi 
incomplet formalizabil, se constituie prin 
simbioza dintre reflectare şi recreație. El mai 
are ca trăsături: conotaţia, ambiguitatea, 
ilimitarea simbolică, sugestibilitatea, este 
solidar organic cu expresia sa, este deschis, 
relativ opac şi imprevizibil. 


liric 

unul dintre cele trei genuri artistice” specifice 
literaturii (alături de epic” şi dramatic), 
delimitate în funcție de modalitățile 
unificării estetice a operei. Trăsătura 
definitorie a l este maniera directă de 
comunicare a trăirilor afective ale artistului” 
ori ale personajelor pe care el le creează. 
Deşi este cea mai frecventă, 
autocomunicarea nu este singura sa 
modalitate, alături de ea existând şi o la 
rolurilor şi chiar una obiectivă, prin care ea 
se apropie de genul dramatic. De 
asemenea, poezia modernă practică frecvent 
şi lirismul impersonal, neconfesiv, care-i 
conferă accente epice'. Astfel de evoluţii 
atestă tendința artei moderne şi 
contemporane de relativizare a deosebirilor 
dintre genurile artistice” tradiţionale. Uneori 
artistul poate evoca în manieră l experienţele 
eului colectiv, ale unei generaţii, grup social 
ori ale condiției umane. Preferinţa pentru 
formele” flexibile a poeziei actuale a 


determinat şi diminuarea cultivării formelor 
fixe şi a speciilor 1 tradiţionale. Deşi 
specific literaturii, termenul l este atribuit 
frecvent în ultimul secol şi unor creații 


majestuos 

categorie estetică” ce desemnează stilul” 
grav, grandios, solemn şi impunător, specific 
ritualurilor, manifestărilor şi spectacolelor 
fastuoase, sacre sau eroice, plasticii 
monumentale”,  intonaţiei nobile şi 
ceremonioase. M a fost cultivat de 
clasicismul” grecesc antic şi de cel francez 
modern, caracteristicile sale fiind 
raționalismul, armonia” şi eleganța, cultul 
eroilor şi exaltarea virtuților morale. 


manieră 

ansamblul procedeelor şi tehnicilor de 
creaţie” ale unui artist”. M vizează numai la 
mijloacele de expresie artistică şi nu se 
confundă cu stilul, care include şi 
particularităţi referitoare la conţinutul” 
creaţiei”. Atunci când artistul” îşi repetă 
stereotip în întreaga creaţie” sau într-o parte 
însemnată a ei propriile mijloace de expresie 
şi, mai ales, când le imită servil pe ale altor 
artişti m dobândeşte o conotaţie critică, 
depreciativă. 


manierism 

1 (în sens general) caracteristică depreciativă 
atribuită creatorilor ale căror opere” repetă 
stereotip fie propriile mijloace de expresie 
artistică fie pe ale altor artişti”. Îndeosebi în 
cel de-al doilea caz, operele” respective sunt 
considerate minore, dar şi în cel dintâi ele 
denotă o anumită plafonare a artistului”. 2 (în 
istoria artelor) curent artistic” deosebit de 
prolific apărut în arta italiană a secolului al 
XVI-lea, de unde a iradiat în Franţa, Anglia, 
Germania, Olanda şi Spania, prelungindu-se 
până la consacrarea barocului”. 
Caracteristica sa definitorie este imitarea mai 
mult sau mai puțin inspirată a mijloacelor de 
expresie ale artei renascentiste (Leonardo, 
Michelangelo, Rafael) în condiții social- 

muzicale, plastice sau cinematografice. In 
unele cazuri el este considerat sinonim cu 
poezia. 


istorice schimbate. Operele manieriste atestă 
tendințe aristocratizante şi se adresează 
publicului” elevat şi rafinat de la curţile 
regale şi princiare ale epocii moderne, 
celebrând triumful monarhiilor absolutiste 
occidentale. În pictură abundă elementele 
decorative şi  stilizarea' excesivă, dar 
expresia artistică este, cel mai adesea, 
convenţională ŞI stereotipă. Sunt 
reprezentativi pentru pictura  manieristă 
italiană: Pontormo (Jacopo Carucci), 
Bronzino (Angelo di Cosimo), Giulio 
Romano (Giulio Pippi), Il Parmegiano 
(Francesco Mazzola), Perino del Vaga 
(Perino Buonaccorsi), Cavalerul d'Arpin 
(Giuseppe Cesari), Tintoretto (Jocopo 
Robusti) etc., pentru cea engleză William 
Scrotus (Guillim Stretes), pentru cea 
realizată în Boemia: Hans von Aachen, Josef 
Heinz cel Bătrân, Bartholomeus Spranger, 
milanezul Giuseppe Arcimboldo etc., pentru 


cea spaniolă El Greco (Domenicos 
Theotokopoulos), pentru cea franceză 
florentinul Rosso Fiorentino (Giovan 


Battista di Jacopo, bolognezul Primatice 
(Francesco Primaticcio, poreclit Bologna), 
Ambroise Dubois (Ambrosius Bosschaert), 
Toussaint Dubreuil, Martin Fréminet etc., 
pentru cea olandeză: Corneliusz Van 
Haarlem, Hendrick Goltzius etc., pentru cea 
flamandă: Jan de Beer şi, mai ales, Pieter 
Bruegel (zis cel Bătrân). În literatură m 
cultivă expresia prețioasă, rafinată, de salon, 
tipică fiind creația spaniolului Luis de 
Gongora, al cărui stil afectat şi 
grandilocvent a consacrat gongorismul, 
imputat de atâtea ori în posteritate scriitorilor 
prețioşi. 


manifest — v. program artistic 


material (în artă) 


obiect, substanță, mediu etc. care pot fi 
prelucrate pentru a li se imprima o structură 
similară cu a fenomenelor din realitate sau 
cu a plăsmuirilor din imaginaţia artistului” şi 
pot servi ca suport potențial al operelor de 
artă”. În istoria artelor se constată o continuă 
diversificare a modalităţilor de transfigurare” 
a realităţii în artă şi a materialelor utilizate în 
acest scop, ajungându-se, în special în arta 
plastică” a secolului al XX-lea, la suprimarea 
deosebirilor dintre materialele tradiţionale 
(culoare, piatră, lut, lemn, metal etc.) şi 
restul materiilor prime existente care se pot 
preta la o tratare artistică (mase plastice, 
fibre de sticlă, deşeuri menajere, obiecte 
utilitare etc.). Uneori se încalcă însă una 
dintre caracteristicile definitorii ale artei, 
care implică actul recreării realităţii prin 
imagine şi expresie, şi nu înfăţişarea 
obiectelor sau fenomenelor realităţii ca atare, 
cum se întâmplă, de exemplu, în unele 
creaţii ale pop-artei. Actul de creaţie 
artistică” este modelator, imprimând unor 
materiale fără nici o asemănare cu obiectele 
reprezentate o serie de proprietăți care 
sugerează obiectele respective. 


mesaj artistic 

ansamblul ideilor, sentimentelor, stărilor de 
spirit,  semnificaţiilor şi atitudinilor 
comunicate de opera de artă. M. a. 
reprezintă finalitatea socială a operei de artă” 
ŞI focalizează totalitatea valorilor“ 
încorporate în ea în direcția orizontului de 
aşteptare al receptorului sau a intenției 
artistice a creatorului. Ambiguizarea şi 
diluarea m. a. este una dintre sursele majore 
ale diminuării impactului social al artei 
contemporane. 


metaforă 

element al limbajului artistic”, al celui literar 
îndeosebi, care constă într-o comparaţie 
subînțeleasă, într-un transfer de la 
semnificația comună a unui termen la una 
nouă, inedită. M poate fi creată prin diverse 
procedee: înlocuirea unui termen-obiect 
printr-un termen-imagine, a înțelesului 
propriu al unui termen printr-unul figurat, 

valorificarea potențialului sugestiv al unor 
termeni etc. M are multiple funcții, nu numai 
în limbajul artistic, ci şi în cel comun: 
funcția lingvistică, cognitiv-filosofică, 
psihologică, cathartică, estetică etc. 
Clasificarea m poate fi făcută pe baza mai 
multor criterii: funcție, domeniul din care 
sunt extrase, forma de expresie etc. Se 
disting astfel: m  personificatoare, m 
cosmologică, m unificatoare, m sinestezică 
sau, după clasificarea lui Lucian Blaga, m 
plasticizantă şi m revelatorie. Principalii 
teoreticieni ai m (Aristotel, Cicero, 
Quintilian, Vico, Vianu, Blaga etc.) au 
identificat cele mai importante probleme pe 
care ea le implică: a) temeiul pe baza căruia 
este operat transferul metaforic (asemănările 
şi deosebirile dintre lucruri, principiul 
analogiei etc.); b) originile m, pe care mulți 
teoreticieni le plasează în gândirea mitică; c) 
funcțiile m; d) categoriile formale ale m 
(metonimie, sinecdocă, simbol etc.). 
Principalul efect artistic obținut prin m 
constă în potențarea poetică (conţinutul 
manifest al termenului folosit este mai bogat 
în semnificaţii decât cel înlocuit). Datorită 
acestui fapt m este asimilată adesea poeziei. 
Într-un sens mai larg, filosofic, Lucian Blaga 
consideră că m defineşte însuşi statutul 
ontologic al condiţiei umane şi al culturii. 


mimesis 

principiu estetic conform căruia opera de 
artă” este o imitație a realităţii. Faptul că 
arta” trebuie să imite realitatea li se părea cât 
se poate de firesc anticilor. Acest principiu a 
fost teoretizat în antichitate îndeosebi de 
Platon şi Aristotel. Potrivit filosofiei 
platoniciene lucrurile care alcătuiesc 
realitatea fizică nu sunt decât nişte „copii 
palide”, nişte „umbre? ale Ideilor, 
prototipurile spirituale perfecte, absolute şi 
eterne ale tot ceea ce există în lumea fizică, 
iar arta” este o imitație a imitației, o umbră a 
umbrei, o copie de două ori degradată 
originalului. Întrucât arta”, ca imitație, ar fi o 
ipostază a fantasmelor, produse ale 
simțurilor şi ale pasiunilor, care întunecă 
spiritul ce tinde spre contemplarea 


intelectuală a Ideilor, Platon recomandă 
excluderea artei” din Republica sa ideală. 
Dimpotrivă, Aristotel consideră că m artei” 
are virtuți generalizatoare mai mari chiar 
decât ale unor ştiinţe. Imitația, care, potrivit 
concepției sale, este un dar natural al 
oamenilor, se manifestă în toate artele”, iar în 
poezie ea are capacitatea de a pătrunde în 
esența realității mai mult chiar decât storia. 
De aceea el considera că arta” are menirea să 
înfățişeze universalul, iar istoria particularul. 
Esteticienii contemporani apreciază că m 
artei” nu constă în reproducerea fotografică a 
realităţii, ci în transfigurarea' sa. Sub diferite 
forme principiul m se regăseşte în toate 
marile etape ale evoluţiei artei” universale, în 
special în cadrul orientării realiste. 


modă (în artă) 

ansamblu de norme efemere care orientează 
creația şi sensibilitatea artistică la un 
moment dat. Dacă în arta” antică m avea o 
pondere redusă, ea n-a încetat să-şi amplifice 
influența în epocile ulterioare. Orice m în 
artă” este expresia insatisfacţiei faţă de 
status-quo-ul artistic, iar principiul său 
axiologic fundamental este că tot ceea ce 
este nou este şi superior valoric. În măsura 
în care m impune o nouă configuraţie 
estetică, ea are o influență benefică asupra 
evoluţiei artei, dar de multe ori nu 
reprezintă decât expresia unor interese 
artistice conjuncturale şi superficiale. 


modernitate (în artă) 

atribut ce desemnează înnoirea artistică 
realizată pe fondul consonanţei operei de 
artă” cu epoca şi mediul socio-cultural cărora 
aparține. Deşi primele reflecții asupra m au 
fost făcute încă din antichitate de către 
Cicero, ea a devenit o temă de interes major 
al esteticii îndeosebi în ultimele secole. 
Modernismul a apărut ca reacţie artistică 
împotriva  anchilozei  academiste, a 
încorsetării creaţiei artistice” în dogme, 
norme şi canoane” prestabilite. Această 
reacție firească şi, în principiu, benefică 
evoluţiei artei” a cunoscut însă, îndeosebi 

începând din a doua jumătate a secolului al 
XIX-lea, excesele,  absolutizările şi 
dogmatismul ei, concretizate prin atitudinile 
nihiliste ale unor artiști” şi curente artistice” 
faţă de întreaga tradiție artistică şi afirmarea 
zgomotoasă a unei originalități care friza 
uneori impostura. În astfel de cazuri m s-a 
confundat adesea cu moda”, iar scăderea 
interesului pentru artă” în ultimul secol se 
explică şi prin astfel de atitudini. M 
presupune, deopotrivă, ancorarea în tradiția 
artistică şi în realitatea socio-culturală cărora 
opera” le aparţine şi înnoirea pe care orice 
operă de artă” autentică o presupune. 


modern-style — v. art nouveau 


monumental 

categorie estetică”, specie” a sublimului”, în 
care măreţia se exprimă prin mărime. În m 
sunt reunite sublimul' intensiv şi cel 
extensiv, conţinutul amplu şi forma 
grandioasă”. Aplicat iniţial dimensiunilor 
spaţiale ale unor opere” arhitecturale şi 
sculpturale, categoria m a fost extinsă apoi 
prin analogie la semnificațiile spirituale ale 
unor creaţii din celelalte arte” (literatură, 
muzică, teatru, film etc.). 


morfologia operei 

studiul analitic al formei” operei de artă, al 
structurii sale, prin care se urmăreşte 
identificarea legăturii dintre elementele care 
conferă stabilitate formei” creaţiei respective. 
Cercetările de m o au fost dezvoltate 
îndeosebi de orientarea structuralistă din 
estetica celei de-a doua jumătăţi a secolului 
al XX-lea. 


motiv 

ideea artistică majoră, tema” principală a 
unei opere de artă". Sunt considerate m 
temele cu mare relevanţă şi frecvenţă în arta” 
universală şi naţională, care sunt reluate în 
forme” specifice în funcţie de opțiunile 
filosofice şi artistice ale creatorilor, ca şi de 
o multitudine de factori socio-culturali. 


naivă (arta ~) 

creație artistică  autodidactă, consacrată 
îndeosebi în pictură, plasată până nu de mult 
în zona artei populare sau chiar a kitsch- 
ului”. Arta n se caracterizează prin descrierea 
minuțioasă, intuitivă a lucrurilor, faptelor, 
fiinţelor etc. aşa cum se impun ele atenţiei 
imediate, fără nici o preocupare de selecţie şi 
organizare a creaţiei” ori de respectare a 
normelor” şi canoanelor” artistice consacrate. 
Plasată în afara culturii artistice şi a vieții 
spirituale a epocii, ea propune adesea o 
viziune proaspătă asupra lumii, nealterată de 
convenții, teorii şi principii artistice, vădind 
o vocaţie a stângăciei inculte, dar inspirate şi 
senine. Datorită acestor virtuți ea şi-a 
câştigat dreptul la existenţă în cetatea artei”, 
chiar dacă este tolerată la periferia creației 
culte. Este semnificativ în acest sens faptul 
că o serie de artişti” profesioniști ai ultimului 
secol au fost influențați de arta n şi chiar au 
mimat stângăciile ei pentru a conferi mai 
multă prospeţime creaţiilor” lor. Generic 
artei n i se pot subsuma, în sens larg, arta 
primitivă, cea a copiilor, a psihopaţilor, a 
amatorilor etc., precum şi unele opere” ale 
artei populare, cum ar fi icoanele pe sticlă. În 
sens restrâns, arta n este o componentă a 
artei moderne de avangardă”, fiind ilustrată 
de Henri Rousseau (zis  Vameşul), 
Séraphine, Bombois, Bauchant, Vivin etc. 


naturalism 

1. (în sens estetic general) tendință a 
literaturii şi artei” realiste de înfăţişare a 
existenţei în toate detaliile şi particularitățile 
sale. Sensul peiorativ care i se atribuie 
adesea decurge din lipsa de transfigurare” 
artistică a realității, din aglomerarea de 
detalii nesemnificative, uneori chiar sordide, 
scabroase sau macabre, din lipsa de 
perspectivă estetică a operei . 2. (în istoria 
artei) curent" literar-artistic apărut în Franţa 
în a doua jumătate a secolului al XIX-lea ca 
reacție împotriva romantismului” patetic, a 
moralei ipocrite a minciunii convenţionale, a 
creaţiei artistice” bazate pe ficțiunea 

arbitrară. Principalii reprezentanți ai n (E. 
Zola, frații J. şi E. Goncourt, A. Daudet, G. 
Flaubert etc.) au fost influenţaţi de 
descoperirile ştiinţifice ale epocii şi de 
estetica lui H. Taine. Aspirând la ştergerea 
graniţelor dintre ştiinţă şi artă, n se 
limitează la descrierea riguroasă a faptelor, 
fără mici o modificare sau intervenţie 
subiectivă, la prezentarea condiției umane ca 
fund supusă implacabil determinismului 
social şi biologic. În pofida acestor excese, n 
creat şi opere” remarcabile şi, mai ales, a 
impus un limbaj artistic” simplu, direct şi un 
nonconformism artistic care a pregătit 
terenul pentru apariţia curentelor artistice” de 
avangardă . 


neoclasicism 

curent artistic” apărut în Franţa concomitent 
cu ideologia iluministă în ajunul Revoluției 
Franceze. Principalii teoreticieni ai n (J.J. 
Winckelmann, J.L. David, A.R. Mengs etc.) 
preconizau reîntoarcerea la idealurile estetice 
antice, cultivarea echilibrului şi simetriei, 
reconsiderarea formei”, reprezentarea realistă 
a omului şi a condiţiei sale etc. Continuând 
tradiţia raţionalistă a clasicismului”, n a 
pregătit terenul pentru atât pentru afirmarea 
realismului”, cât şi a spiritului preromantic. 
Aria de difuziune a n a fost foarte amplă, 
cuprinzând întreaga Europă şi America. N s- 
a manifestat deosebit de viguros în 
arhitectură, ca reacție la arta şi arhitectura 
TOcoco', impunând preceptele estetice şi 
idealurile umaniste ale clasicismului” greco- 
roman şi renascentist . Interesul n pentru arta 
antichității clasice a fost stimulat de 
descoperirile arheologice de la Pompei şi 
Herculanum, iar cel pentru arhitectura şi 
sculptura renascentistă de monumentele 
Romei, care devine loc de pelerinaj pentru 
toți artiştii Europei. În contrast cu barocul”, 
supraîncărcat cu motive decorative, 
arhitectura neoclasică s-a impus prin 
simplitate, claritate, armonia liniilor şi prin 
cultivarea stilurilor" clasice. Cei mai 
importanți reprezentanți ai n în arhitectură 


sunt I.F. Chalgrin, P. Fontaine şi Ch. Percier, 
creatorii stilului” empire, precum şi K.Fr. 
Schinkel, L. von Klenze, A.D. Zaharov etc. 
Principalii sculptori neoclasici (J. Chinard, 
A. Canova, J. Gibson, L. Bartolini, I. Martos 
etc.) au opus manierismului* si rococoului” 
opere” care simplifică forma*, cultivă nudul 
şi înfăţişează personaje în atitudini statice. 
Pictorii neoclasici (J.L. David, I.A.D. Ingres, 
A.J. Gross etc.) au exagerat importanța 
desenului şi a formei” în dauna culorii, a 
clarobscurului şi a detaliului caracterizant, 
manifestând atracție pentru subiectele 
mitologice. În literatură, accente neoclasice 
pregnante apar în operele lui Voltaire, A. 
Pope, J. Keats, Goethe, Alfieri, Lessing etc. 
Predilecția n pentru mitologism şi pentru o 
artă rece, canonizată excesiv, legată de 
declinul patosului revoluționar inițial, au 
determinat alunecarea sa spre academism . 


neoimpresionism — v. impresionism 


neoplasticism 

mişcare artistică fondată şi promovată de P. 
Mondrian şi T. Van Doesburg în revista „De 
Stijl?” apărută în Olanda între 1917-1928. 
Adepții n urmăresc, ca şi puriştii” francezi pe 
care-i preced, să elimine din artele plastice” 
tot ceea ce este reprezentare, sentiment, 
imaginație, poezie şi să realizeze opere 
supuse exclusiv legilor geometriei. N a 
împins până la limită nonfigurativismul 
cubist şi a inițiat  abstracţionismul” 
geometric. Sunt semnificative pentru această 
orientare tablourile lui Mondrian, a căror 
suprafață este divizată în figuri geometrice 
rectangulare pictate în culori primare, 
despărțite prin linii trase cu rigla. 


nihilism 

atitudine de negare a valorilor” şi idealurilor” 
consacrate, fără a le opune alternative 
viabile. Simptom al crizei valorilor“ 
modernității, sesizat în secolul al XIX-lea de 
A. Schopenhauer şi S. Kierkegaard şi 
teoretizat amplu de Fr. Nietzsche, n este 
asociat adesea cu pesimismul, scepticismul 
şi amoralismul, cu supralicitarea tragicului” 

şi a absurdului*. Accente n se întâlnesc şi în 
creația teoretică a lui O. Spengler, M. 
Heidegger, K. Jaspers etc. În teoria estetică n 
se manifestă în forme” variate, de la 
contestarea valorii tradiţiei, până la negarea 
oricăror repere axiologice ale creației 
artistice”. În practica artistică n respinge 
normele”, structurile artistice, genurile, 
speciile”, temele” şi motivele” artistice 
tradiționale, tehnicile de creaţie consacrate 
etc., absolutizând caracterul lor relativ. În 
forme mai radicale sau mai moderate, n 
caracterizează majoritatea mişcărilor 
artistice avangardiste”. 


normă (în artă) 

regulă, canon al creaţiei artistice”. Deşi se 
află într-un proces de permanentă prefacere, 
arta”, ca şi celelalte fenomene estetice, 
comportă o anumită stabilitate relativă şi, 
drept urmare, pot fi abordate potrivit 
anumitor  invarianți specifici diferitelor 
dimensiuni şi momente ale evoluţiei lor. N 
sunt tocmai aceşti invarianți structurali şi 
funcționali ai fenomenului estetic”, care, deşi 
au stabilitate relativă, orientează creaţia” şi 
receptarea artei. Creaţia artistică” modernă şi 
contemporană se caracterizează prin 
contestarea mai mult sau mai puțin radicală a 
n, ca reacție împotriva diferitelor tentative 
mai vechi sau mai noi de dogmatizare a lor. 
Respingerea unui sistem de n s-a încheiat 
însă, de fiecare dată, prin impunerea altuia. 
În gândirea estetică contemporană se 
înregistrează diminuarea semnificativă a 
coordonatei normative a creației şi receptării 
artei” şi amplificarea celei descriptive. 
Aceasta nu înseamnă că n nu îşi păstrează 
încă valoarea de reguli orientative ale 
creaţiei” şi receptării artei. 


numărul de aur (numit şi secțiunea de aur 
sau proporţia divină) 

relație matematică între două segmente 
potrivit căreia lungimea celui mai mic se află 
faţă de a celui mai mare în acelaşi raport în 
care lungimea celui mai mare se află față de 
lungimea însumată a celor două segmente. 
Cea mai apropiată aproximaţie a n de a este 


dată de seria lui Fibonacci: 2/1; 3/2; 5/3, 
8/5... Datorită proprietăților geometrice şi 
aritmetice stranii ale acestei proporții, încă 
din antichitate unii filosofi (Pythagoras, 
Platon) au considerat-o expresia desăvârşită 
a frumuseţii şi armoniei”, aflată la baza 
tuturor diviziunilor corpului uman 
desăvârşit, a structurii plantelor, cristalelor şi 
sistemelor planetare, a operelor” arhitecturale 
şi plastice considerate frumoase”, a celor mai 
plăcute acorduri muzicale etc. Proporţiile 
geometrice exprimate de n de a au fost 
învestite vreme de aproape două milenii cu 


obiect şi subiect estetic 

cei doi termeni polari din a căror relație 
dialectică se constituie valoarea estetică. 
Obiect estetic poate fi o componentă a 
naturii (o floare, un peisaj, un apus de soare 
etc.) sau un produs al activităţii creatoare a 
omului (un bun utilitar, o operă de artă” etc.) 
care au anumite proprietăți, calități etc. în 
măsură să declanşeze atitudinea estetică. El 
are întotdeauna un suport material” şi un 
sens, care, deşi este indisolubil legat de acest 
suport, se constituie numai prin reflectarea 
sa în subiect. Obiectul estetic făurit de om 
este rezultatul unei activităţi deliberate, care 
organizează componentele sale într-o 
structură cu  potențialități  polisemice, 
actualizate în procesul receptării în funcție 
de o multitudine de factori socio-culturali şi 
subiectivi. Subiectul estetic este omul apt să 
valorizeze” estetic obiectele respective, adică 
să le confere semnificaţii estetice prin 
intermediul  senzorialității, afectivității, 
imaginației, intuiției şi inteligenței sale. 
Transformarea individului în subiect estetic 
se realizează întotdeauna într-un mediu 
socio-cultural determinat şi este condiționată 
de formația sa spirituală şi de particularitățile 
sale de personalitate. Procesul de valorizare” 
estetică presupune corelarea într-o 
configurație individuală a celor doi termeni, 
ceea ce determină caracterul pronunțat 
subiectiv al experienţelor estetice. 

demnitatea de suprem canon al artei 
occidentale. Considerat drept normă” de 
creaţie, n de a are, ca orice canon, 
semnificaţii ambivalente: ceea ce i se 
conformează vădeşte virtuți remarcabile de 
regularitate şi armonie”, iar ceea ce îl încalcă 
dobândeşte pregnante accente de patetism” şi 
expresivitate. Gradele de conformitate sau de 
abatere de la n de a particularizează 
diferitele etape ale evoluţiei artei şi ale 
sensibilităţii artistice, iar dozajele lor pot 
individualiza diferite stiluri artistice”. 


obiectualitate 

însuşire a obiectului estetic, ce constă în 
faptul că el există independent de subiect, 
datorită caracterului său material. O este o 
condiție necesară, dar nu şi suficientă a 
obiectului estetic% deoarece el nu 
dobândeşte valenţe estetice decât în procesul 
valorizării estetice. 


op-artă (artă optică) 

denumire generică dată operelor de artă, 
realizate mai ales în cadrul 
constructivismului , care urmăresc 
valorificarea estetică a efectelor optice ale 
mişcării obiectelor şi formelor” în spaţiu. În 
ultimele decenii aceste experienţe artistice 
beneficiază de cuceririle informaticii şi 
ciberneticii propunând opere” ce pun în 
discuţie conceptul tradiţional de artă” (vezi şi 
artă cinetică). 


operă de artă 

produs al activităţii creatoare a omului 
realizat prin prelucrarea intenţională a unor 
materiale” pentru a le imprima proprietăţi în 
măsură să îl facă apt să fie valorizat estetic. 
Determinaţiile definitorii ale o de a sunt: 1. 
caracterul autotelic, adică faptul că ea este 
un scop în sine, neavând nici o finalitate 
exterioară; 2. unicitatea; 3. expresivitatea; 4. 
originalitatea”. În unele cazuri anumite 
produse ale activităţii creatoare a omului 
realizate, mai ales în epocile anterioare, în 


vederea altor finalități decât cea estetică 
(magice, religioase, utilitare etc.) pot fi 
considerate, din perspectiva unor valorizări” 
ulterioare, o de a. În complexitatea sa reală o 
de a este unitatea dialectică a conținutului” şi 
formei . Esenţa sa nu poate fi surprinsă decât 
prin examinarea atât a imanenței ei 
materiale, cât şi a transcendenţei socio- 
culturale în cadrul căreia ea este produsă sau 
receptată. 


orfism 
curent în arta modernă înrudit cu cubismul', 
care preconizează, ca şi acesta, 


descompunerea formei” plastice în elemente 
geometrice, reasamblate mai mult sau mai 
puţin arbitrar. Principalii reprezentanţi ai o — 
Robert Delaunay şi Sonia Delaunay-Terk — 
adoptă, spre deosebire de cubişti, un regim 
cromatic mai bogat, mai suplu, învestind 
culorile şi raporturile dintre ele cu funcții 
specifice sunetelor, picturile lor dorindu-se 
echivalenți plastici ai compozițiilor 
muzicale. Alţi artişti care au practicat pentru 
diferite perioade o sau au fost influenţaţi de 
el sunt: M. Chagal, C. Van Dongen, F. 
Picabia, F. Leger etc. 


originalitate (în artă) 


parnasianism 

curent” literar constituit în Franţa la 
începutul celei de-a doua jumătăţi a secolului 
al XIX-lea, care a dezvoltat tendinţele 
estetizante ale romantismului”. Cei mai 
importanţi reprezentanți ai săi (Th. Gauthier, 
teoreticianul mişcării, Ch. Baudelaire, 
Leconte de Lisle, Th. Banville etc.) au 
cultivat perfecțiunea formală, frumusețea 
pură, fastuoasă dar rece, obiectivitatea lucidă 
şi impasibilă, antiretorică şi antisentimentală. 
Ideologia curentului” a fost influențată de 
pozitivismul naturalist al epocii şi prezintă 
similitudini cu realismul” şi estetismul' 
flaubertian. P a rămas în limitele 
romantismului” prin viziunea solemnă şi 
pesimistă, prin gustul pentru motivele 

condiție fundamentală a operei de artă” care 
vizează caracterul său de unicat şi faptul că 
este o expresie semnificativă a personalității 
artistului”. O presupune realizarea de către 
artist” a unei opere noi”, inexistente anterior, 
nici în creaţia altor artişti, nici în a sa, 
capabilă să-i determine receptorului o 
experiență spirituală inedită cu o puternică 
rezonanță afectivă. 


ornament 

element decorativ care prin formă”, culoare 
şi ritm” are rolul de a îmbogăţi şi 
înfrumuseţa o operă de artă şi chiar de a 
întregi semnificaţiile ei. O pot fi figurative, 
antropomorfe, zoomorfe, florale, geometrice, 
grafice sau fanteziste şi pot fi combinate prin 
repetiţie, simetrie, progresie sau liber. Ele au 
adesea semnificaţii simbolice şi un pronunțat 
caracter istoric şi național. O sunt frecvent 
utilizate în arhitectură, sculptură, pictură, 
grafică, muzică (arabescul melodic, accentul, 
trilul, tremoloul etc.), precum şi decorarea 
unor obiecte utilitare (mobilă, ceramică, 
îmbrăcăminte, bijuterii etc.). Materialele” 
utilizate pentru realizarea o sunt dintre cele 
mai diferite, iar tehnicile de prelucrare sunt 
adecvate lor. 


păgâne şi pentru exotismul' ținuturilor 
îndepărtate, dar a anticipat simbolismul” prin 
cultul rafinat şi savant al sugestiei şi 
evocării. 


parodie 

imitație caricaturală a unei creaţii artistice” 
pe care urmăreşte să o pună în contrast 
flagrant cu realitatea şi să o ridiculizeze prin 
efecte comice. P reia în manieră burlescă' 
teme”, motive”, situaţii, personaje etc. ale 
unor opere” literare, plastice, muzicale, 
cinematografice etc. pentru a le satiriza şi a 
le sublinia prin critică indirectă defectele, 
convențiile, inadvertenţele etc. 


patetic 


categorie estetică” prin care este desemnată 
însuşirea unei creaţii artistice de a 
impresiona prin sentimentele puternice pe 
care le provoacă. P se adresează îndeosebi 
afectivității receptorului, este propriu în 
special genului” dramatic” şi are capacitatea 
de amplificare a expresiei artistice. În arta 
contemporană se înregistrează o diminuare a 
ponderii p, dar el este cultivat cu moderație 
de orientările care se opun tendinței 
postmoderniste de respingere a valorilor” 
modernității. 


plastic 

caracteristică a formei” în artele spaţiale prin 
care aceasta impune o anumită structură, 
configurată de raporturile dintre elementele 
morfologice ale operei” şi dintre obiect şi 
spațiul în care acesta se găseşte. 


poetic 

categorie estetică” plasată între elegiac şi 
grațios” caracterizată prin discreţia în bogăţia 
imaginii artistice şi măsura în fantezia cu 
care exprimă  inocența, exuberanta, 
libertatea, fericirea etc., sugerând 
melancolie, duioşie şi tandreţe. 


poetică 

lucrare teoretică în care sunt enunțate 
principiile artei literare, fie sub forma unui 
tratat, fie a unui poem didactic. 


polisemie 

caracteristică a operei de artă” de a sugera 
mai multe semnificaţii, care se dezvăluie 
simultan sau succesiv, în funcție de receptor, 
contextul socio-cultural sau epocă. Datorită 
p semnificaţiile latente ale unei opere” sunt 
întotdeauna mai ample decât cele dezvăluite 
la un moment dat, iar interpretarea sa nu 
poate fi considerată niciodată încheiată. 


pop-art 

curent" în arta plastică” contemporană apărut 
la sfârşitul anilor 50 ai secolului al XX-lea şi 
dezvoltat îndeosebi în Marea Britanie şi 
Statele Unite ca reacție împotriva 
abstracționismului*. Termenul p-a este 

prescurtarea sintagmei englezeşti popular- 
art (artă populară), iar acest curent şi-a 
propus să realizeze opereř de largă 
accesibilitate prin restaurarea obiectului în 
artă”, care fusese eliminat de abstracționişti. 
Sursele de inspirație ale p-a sunt reclama 
publicitară, benzile desenate, imaginea 
vedetelor, obiectele utilitare etc., operele” 
impun o nouă abordare a realității, iar 
culorile utilizate sunt vii, uneori chiar 
stridente. Teoreticienii p-a (Otto Hahn, 
Allan Kaprow, Pierre Restany) susțin că 
operele” curentului” propun un nou realism 
şi un inedit sentiment al naturii specific 
epocii contemporane, considerate expresii 
ale imaginarului locuitorilor marilor 
aglomeraţii urbane contemporane. Cei mai 
cunoscuţi reprezentanţi ai acestui curent! 
sunt: Richard Hamilton, Peter Blake, Derek 
Boshier, Allen Jones etc. (Marea Britanie), 
Andy Warhol, Rox Lichtenstein, Tom 
Wesselmann, Ronald Kitaj etc. (S.U.A.). 


prerafaeliţi 

grup de pictori englezi asociaţi în 1848 în 
„frăția prerafaelită” ca reacție artistică de 
inspirație romantică” împotriva 
academismului” victorian. Ascensiunea 
curentului” a fost susținută de criticul şi 
istoricul artei John Ruskin. P au luat drept 
model arta gotică şi pictura Renaşterii” 
italiene anterioară lui Rafael. Ei au pictat 
alegorii, subiecte biblice, peisaje, scene din 
realitate, motive” literare etc. Creația lor cu 
accente paseiste, evazioniste şi manieriste* a 
influențat pictura sfârşitului secolului al 
XIX-lea. Reprezentanți: William Holman 
Hunt, John Everett Millais, Dante Gabriel 
Rossetti, Ford Madox Brown, Burne Jones, 
William Morris, James Collison etc. 


primitivism 

1. (în sens general) tendință de resuscitare 
sau regăsire a spiritului creațiilor spirituale 
specifice primelor faze ale evoluției 
societății umane. În această tendință se 
înscriu, de exemplu, exotismul* lui Gauguin 
sau Apollinaire, moralismul caustic al lui 
Ensor, viziunea naivă a lui Rousseau 


Vameşul, fascinația exercitată asupra artei 
moderne occidentale de arta neagră, 
precolumiană, a măştilor din Oceania etc. 2. 
(în pictură) denumire dată de istoricii artei 
unui grup de pictori italieni care au creat în 
perioada anterioară Renaşterii: frații 
Limbourg, Cimabbue, Duccio, Giotto etc. şi, 
prin extensie, picturii occidentale de la 
sfârşitul Evului Mediu (flamande, franceze, 
germane, spaniole etc.). 


program estetic 

declarație de intenţii artistice elaborată de 
teoreticienii sau fondatorii unui anumit 
curent”, mişcare, orientare artistică privind 
valorile”, temele”, tehnicile de creaţie, 
idealurile artistice sau social-politice etc. pe 
care le susțin sau le promovează. De multe 
ori între intenții enunțate şi realizările 
artistice există decalaje mai mari sau mai 
MICI, dar p e au rolul de a unifica, coordona 
şi mobiliza eforturile individuale în jurul 
anumitor valori” sau idealuri” artistice sau 
sociale. 


programatism 

orientare  componistică de inspirație 
romantică” afirmată în muzica secolului al 
XIX-lea, dar cu antecedente în stilul! 
imitativ al claveciniştilor secolelor al XVI- 
lea şi al XVIII-lea, care urmăreşte 
transpunerea în muzica instrumentală a unor 
imagini inspirate de natură sau de diferite 
texte poetice” sau dramatice”. Efectele 
estetice ale p au fost diminuarea autonomiei 
expresive a muzicii în favoarea creşterii 
ponderii elementelor descriptive. 


public 

totalitatea indivizilor cărora li se adresează 
arta” în general, o anumită artă”, o orientare 
artistică sau o operă” determinată. P este 


realism 

1. (în sens general) tendință a artei” din toate 
epocile şi toate culturile de transpunere 
fidelă a realităţii în operele de artă. O 

principalul stimulent al creaţiei artistice” şi 
instanța majoră a valorii sale. Amploarea, 
exigenţele şi dinamica p evoluează o dată cu 
dinamica  social-istorică şi cu devenirea 
artei”.  Ermetismul” limbajelor artistice”, 
intelectualizarea excesivă a temelor şi 
motivelor”, experimentalismul programatic 
etc. cultivate de unele curente artistice” 
contemporane au determinat diminuarea 
drastică a p anumitor arte” şi modalităţi de 
expresie artistică şi creşterea alarmantă a 
celui al pseudoartei. Datorită acestor evoluții 
una dintre cele mai importante provocări ale 
artei” actuale este recâştigarea marelui p, 
fără a se face însă rabat calității artistice a 
operelor”. 


purism 

1. (în sens general) tendință a artei moderne 
de reflectare a obiectelor în simplitatea 
esențială şi în autenticitatea lor. P impune un 
ascetism al reprezentării, exprimat prin non- 
figurativitate, monocromie, ariditate 
emoțională şi claritate geometrică. Adepții p 
consideră că procesul creației şi evaluării a 
artei trebuie să se supună exclusiv criteriilor 
estetice în spiritul principiului „artă pentru 
artă”, repudiind orice imixtiune a 
extraesteticului în artă. Expresii ale p pot fi 
considerate neoplasticismul lui Piet Mondian 
şi suprematismul* lui Kazimir Malevici. 2. 
(în sens restrâns) doctrină elaborată de 
Amédée Ozenfant şi Charles Édouard 
Jeanneret-Gris (viitorul faimos arhitect Le 
Corbusier) în 1918 în Manifestul purismului 
(subintitulat După cubism ), conform căreia 
arta” trebuie să fie clară, rațională şi simplă. 
Rigorişti în exces, ei interzic artei să se 
bazeze pe senzaţie, intuiție, imaginaţie sau să 
transmită vreo emoție, impunându-i un 
singur obiectiv: să redea arhitectonica 
obiectului reprezentat. 


creaţie artistică” poate fi apreciată ca mai 
realistă sau mai puţin realistă în funcţie de 
gradul de apropiere a imaginii artistice de 
modelul care i-a servit drept sursă de 


inspiraţie”. În anumite epoci preocuparea 
pentru redarea cât mai veridică a realităţii a 
prevalat asupra transfigurării” ei, în altele, 
dimpotrivă, interesul pentru transfigurarea” 
realităţii a fost mai pronunţat. În această 
ultimă categorie se integrează o bună parte a 
artei secolului al XX-lea. 2. (în istoria artei) 
curent artistic” constituit în secolul al XIX- 
lea ca reacţie critică la academism şi 
romantism . Principalii factori extraartistici 
care au influențat ideologia acestui curent au 
fost: a. contextul social-politic european de 
la sfârşitul secolului al XVIII-lea şi începutul 
secolului al XIX-lea (revoluţia industrială 
din Anglia, revoluţia franceză de la 1789, 
campaniile militare napoleoniene etc.); b. 
progresele ştiinţelor naturii, doctrinele 
filosofice pozitiviste şi materialiste, 
dezvoltarea presei etc. Termenul r a fost 
utilizat pentru prima dată cu această accepție 
de pictorul francez Gustave Courbet în 1855 
şi a fost adoptat ulterior şi de celelalte arte”. 
De la început r a avut o puternică tentă 
socială, incluzând o critică a moravurilor şi a 
situației categoriilor defavorizate ale 
societății burgheze în ascensiune. R s-a 
dezvoltat deosebit de viguros în artele 
plastice” (grafica lui Goya, picturile 
peisagiştilor englezi în frunte cu Constable, 
peisagiştii de la Barbizon, Courbet, Daumier, 
Forain, Steilen, Lenbach, Menzel, Leibl, 
Uhde, Leiebermann, Grigorescu, Andreescu 
etc.) şi în literatură (Balzac, Flaubert, 
Mérimée, Stendhal, Dickens, Thackeray, 
Cehov, Tolstoi, Dostoievski, Gogol, Ibsen, 
Twain, Caragiale, Slavici, Delavrancea, D. 
Zamfirescu, Vlahuță, Coşbuc, Sadoveanu 
etc.). Pentru contracararea curentelor” de 
avangardă”, în special a celor 
abstracţioniste”, r a avut în secolul al XX-lea 
manifestări care au implicat diferite forme şi 
denumiri: neorealismul, grupul verist al 
pictorilor realității, realismul angajat din 
America de Sud, realismul fascist italian şi 
german, realismul socialist sovietic, extins 
după cel de-al doilea război mondial şi în 
noile state socialiste etc. 


Renaștere 


165 


epocă în istoria Europei caracterizată prin 
profunde transformări economice, politice şi 
spirituale, prin înnoiri remarcabile în gândire 
şi mentalități, în literatură şi artă. R a 
început în secolul al XIV-lea în Italia, de 
unde a iradiat în următoarele două secole în 
întregul Occident, manifestându-se cu 
particularități şi accente specifice de la țară 
la țară. Trăsătura esențială a acestui fenomen 
complex a fost afirmarea unei noi concepții 
asupra lumii, care a avut implicații profunde 
în ştiinţă, filosofie şi artă. Descătuşată de 
spiritul  obscurantist medieval, gândirea 
renascentistă plasează în centrul interesului 
omul şi încearcă să resuscite valorile” 
antichității greco-romane. Umanismul 
renascentist este o adevărată celebrare a 
omului conceput ca ființă liberă, demnă şi 
creatoare. Arta” occidentală atinge în R una 
dintre culmile ei, făurind creaţii care nu s-au 
limitat la simpla reiterare a valorilor! 
antichității clasice, ci au reprezentat o 
depăşire a lor. Arhitectura renascentistă a 
înlocuit prin cei mai de seamă reprezentanţi 
ai săi (Alberti, Brunelleschi, Bramante, 
Michelangelo etc.) stilurile romanic”, gotic” 
şi parţial pe cel bizantin, adoptând 
principiile de planimetrie şi volumetrie ce au 
caracterizat arhitectura antichității greco- 
romane: raționalismul, echilibrul 
proporțiilor, ritmul şi simplitatea elementelor 
decorative. Palatele Pitti, Uffizzi, Riccardi şi 
mai ales Domul din Florenţa, palatul 
Vendramin-Callergi din Veneţia, Catedrala 
Sf. Petru din Roma sunt opere” tipice pentru 
arhitectura renascentistă. În sculptură 
Donatello, Verrocchio, Michelangelo etc. au 
redescoperit frumuseţea, armoniař şi 
expresivitatea corpului uman, ducând la 
desăvârşire reprezentările statuare în ronde- 
bosse (nuduri, busturi, monumente ecvestre 
etc.), menite să glorifice virtuțile impuse de 
noul spirit civic ce animă prosperele oraşe- 
state italiene. Cea mai profundă înnoire în 
raport cu moştenirea antichităţii greco- 
romane s-a produs însă în pictură, care a 
beneficiat de apariția unor forme de expresie 
şi tehnici noi: pictura de şevalet în ulei, 
abandonarea  schematismului romanic” şi 


bizantin” în favoarea unei tratări realiste”, 
nuanțate şi expresive, favorizate de 
descoperirile importante în reprezentarea 
perspectivei şi a clar-obscurului, abordarea 
pe scară largă a subiectelor mitologice şi 
profane, interpretarea într-un spirit nou a 
temelor religioase etc. Prin capodoperele” pe 
care le-au realizat Giotto, Leonardo, Rafael, 
Michelangelo, Tiţian, Botticelli, Piero de la 
Francesca etc. au impus o nouă conştiinţă de 
sine a artistului, conferindu-i demnitatea 
rolului său social şi determinându-l să iasă 
din anonimatul medieval şi să-şi semneze 
lucrările. Problema centrală a esteticii 
renascentiste este cea a frumosului” 
considerat ca însuşire a lucrurilor percepute 
cu ajutorul simţurilor, conferindu-se noi 
valențe  mimesis'-ului antic. Concepția 
despre scopul moral al artei” reia şi dezvoltă 
teoria aristotelică a katharsis'-ului. Se afirmă 
totodată o nouă viziune asupra simbiozei 
dintre artă” şi ştiinţă, valorificându-se în 
creaţia artistică” descoperirile din domeniul 
opticii, perspectivei, tehnologiei culorii, 
anatomiei artistice, polifoniei, ritmului”, 
proporţiilor, structurilor etc. Din Italia R s-a 
răspândit în secolele al XV-lea şi al XVI-lea 
în Franţa, Spania, Germania, Anglia, Tările 
de Jos etc. unde artişti” ca Memling, Van 
Eyck, Van de Weiden, Bosch, Bruegel, 
Dürer, Grunewald, Holbein, Cranach, 
Ribera, El Greco etc. au adoptat principiile şi 
temele* R italiene, fără a renunța însă la 
specificul local al artei* din țările lor. În 


literatură Petrarca, Boccaccio, Ariosto, 
Tasso, Rabelais, Ronsard, Shakespeare, 
Cervantes etc. au înnoit formele de 


expresie, au amplificat şi laicizat registrul 
tematic, realizând capodopere” care vor 
deveni repere fundamentale ale literaturii 
universale. Deşi s-a manifestat pregnant în 
spaţiul catolic şi protestant, ecouri şi 
influențe ale R au ajuns în secolele 
următoare până în răsăritul Europei. 


ridicol 

specie” a categoriei estetice” a comicului”, 
caracterizată la modul cel mai general prin 
inadecvarea dintre personaj sau/şi situație şi 

context. Ca şi comicul” r provoacă râsul, 
fiind determinat de orice contrast dintre 
esență şi manifestarea sa, de contradicția 
dintre scop şi mijloace, contradicţie prin care 
obiectul se suprimă pe sine însuşi, iar scopul 
îşi pierde propria sa ţintă în cursul realizării 
sale. 


rimă 

procedeu poetic” ce constă în convertirea 
sunetelor limbii în fapte artistice prin 
armonia” sau consonanţa silabelor finale ale 
versurilor unei poezii. R dobândeşte valenţe 
estetice superioare când efectului sonor şi de 
accent i se adaugă varietatea sferelor 
semantice din care sunt alese cuvintele 
asociate, precum şi integrarea organică a 
acestora în contextul semnificativ al strofei 
sau al întregii creaţii. 


ritm 

1. (în poezie) principiu organizator al 
versului ce constă în revenirea unor sunete 
accentuate după un număr egal de sunete 
neaccentuate. R poetic” este condiţionat de 
structura sonoră a fiecărei limbi. 2. (în artă în 
general) factor unificator al elementelor 
alternante ale operei” funcţionând atât în 
artele temporale cât şi în cele spațiale. 
Principalele valențe estetice ale r sunt 
marcarea  accentelor afective, armonia” 
rezultată din dispunerea simetrică, periodică, 
alternativă a elementelor fonetice, sintactice, 
sonore etc. Principiile de organizare ritmică 
a operei” sunt condiţionate de factura psiho- 
spirituală a creatorului, precum şi de evoluția 
limbajului artistic” respectiv. 


rococo (stil ~) 

stil artistic” apărut la începutul secolului al 
XVIII-lea în Franța şi Germania ca o 
prelungire exacerbată a formelor barocului. 
Stilul r s-a manifestat îndeosebi în 
arhitectură, mai ales în cea de interior, în 
mobilier, porțelan, vestimentaţie etc., dar a 
influențat şi sculptura şi pictura. În 
arhitectură şi mobilier r a excelat cu 
precădere în ornamentaţie. Ca elemente 
ornamentale cel mai răspândit este scoica 


stilizată într-o multitudine de variante, 
urmează apoi florile în ghirlande şerpuitoare 
sau numai petalele risipite cu o imaginație 
uimitoare. Decorul practică, de obicei, spre 
deosebire de baroc”, asimetria. Volutele 
realizate cu fantezie împodobesc toate 
elementele arhitecturii: frontoanele, 
timpanele, frizele, lambriurile, chenarele. 
Întreg acest decor, spre deosebire de cel 
baroc”, realizat în alto sau basorelief, este 
foarte aplatizat, fiind înlocuit uneori de 
pictură, care foloseşte aceleaşi motive”. Tot 
în comparaţie cu barocul”, considerat un stil 
viril care seduce şi-l are ca predecesor pe 
Michelangelo, r este o artă” efeminată care 
farmecă şi-l are ca precursor îndepărtat pe 
Correggio. În Franţa r a fost denumit şi stil 
rocaille sau Louis XV, fiind stilul” cultivat de 
aristocrația franceză, care în epocă găsea 
rafinamentul suprem în mondenitățile de la 
curtea regală. 


romană (arta ~) 

arta” dezvoltată în Roma regală, republicană 
şi imperială. Principalele sale surse 
inspiratoare au fost moştenirea etruscă şi 
influența grecească. În fazele iniţiale ale 
constituirii culturii şi civilizației romane 
influenţa artei etrusce (influenţată ea însăşi 
de cea grecească) a fost predominantă (cel 
mai strălucit exemplu fiind Lupoaica de pe 
Capitoliu, realizată în secolele V — IV î.Hr.), 
dar pe măsura ocupării întregii peninsule 
italice, a Siciliei şi a supunerii de către 
romani a lumii elenistice a Mediteranei 
orientale  înrâurirea grecească a devenit 
preponderentă. Pentru înfrumusețarea Romei 
şi a altor oraşe italice numeroase opere de 
artă” greceşti au fost strămutate din Grecia şi 
foarte mulți artişti greci au fost aduşi să 
lucreze, ca sclavi, în Oraşul Etern, devenit 
metropola întregii lumi occidentale antice. 
Cele mai originale creaţii plastice romane 
aparțin arhitecturii. La început aceasta a 
rămas fidelă moştenirii etrusce (preluând, de 
exemplu, din aceasta templul pe postament 
cu trepte), chiar dacă elementele morfologice 
esențiale au fost împrumutate din arhitectura 
greacă. Geniul pragmatic şi organizatoric 

roman s-a afirmat însă plenar în 
impresionantele opere inginereşti (drumuri, 
poduri, viaducte, spații ale vieţii publice şi 
comerciale, forum-uri, construcții militare, 
vile, case de locuit cu 4-5 niveluri etc.). 
Arhitectura romană s-a impus prin două 
caracteristici definitorii: ea este urbană şi 
funcțională. Dacă grecii fuseseră obsedaţi de 
cinstirea zeilor lor, construindu-le temple 
care au înfruntat şi au încântat mileniile, dar 
au neglijat arhitectura urbană laică, romanii 
au pus mai presus confortul cetățenilor şi 
interesul public. Ei au inventat tehnici 
constructive necunoscute arhitecților greci 
(arce, bolți în leagăn, cupole, capiteluri 
compozite etc.) şi au ridicat edificii 
frumoase şi solide, unele rezistând până în 
zilele noastre. Tot ei au pus la punct sistemul 
şirurilor de arce suprapuse sprijinite pe 
pilaştri, care le-a permis construirea unor 
opere” arhitecturale de dimensiuni 
monumentale* şi de mare complexitate 
(Colosseum-ul, Teatrul lui Marcellus, Podul 
de la Drobeta etc). Aceste construcții au fost 
bogat decorate cu lucrări de plastică 
(reliefuri şi statui) narative, subordonate 
tematic destinaţiei edificiilor respective. 
Interioarele lor au oferit un spațiu generos de 
aplicație picturii murale (fresce) şi 
mozaicului (îndeosebi la pardoseli). 
Sculptura romană s-a impus prin portretele 
deosebit de expresive, prin reliefurile arcelor 
de triumf şi de pe columnele lui Traian şi 
Marc Aureliu, dar multă vreme atelierele 
romane au realizat cópii după faimoase 
originale statuare greceşti. Pictura romană a 
evoluat pe linia unei continue îndepărtări de 
influența grecească, îmbinând din ce în ce 
mai inspirat compoziția decorativă cu cea 
spațială, impresionând prin imaginație şi 
cromatism, aşa cum atestă frescele 
descoperite în oraşele acoperite în anul 79 
d.Hr. de lava vulcanului Vezuviu. În 
literatură romanii au dezvoltat genurile” şi 
speciile create de greci şi au inventat altele 
noi. Chiar dacă în dramaturgie nu au atins 
nivelul valoric al grecilor, ei au prefigurat 
romanul şi au fost neîntrecuţi în poezie, 
fixând prin Vergilius, Ovidius şi Horatius 


tiparele liricii” occidentale ulterioare. 


romanic (stil ~) 

stil artistic” apărut în secolul al X-lea în Italia 
de nord şi dezvoltat în secolele al XI-lea şi al 
XII-lea şi în Franţa, Germania, Spania etc., 
până la transformarea treptată a elementelor 
sale în trăsături ale goticului”. R a apărut ca 
sinteză a formelor” de tradiţie latină şi 
paleocreştină, cu elemente bizantine, 
orientale, carolingiene etc. şi a fost expresia 
artistică a progresului economic, politic şi 
spiritual de la sfârşitul primului mileniu 
creştin. Sporul demografic şi creşterea 
autorității bisericii creştine au impus 
ridicarea unui mare număr biserici şi 
mănăstiri. Progresele tehnice (noile metode 
de tăiere şi sculptare a pietrei, utilizarea pe 
scară largă a fierului, morile de apă, atelajele 
perfecţionate etc.) au ameliorat 
productivitatea în domeniul construcțiilor. 
Principalul domeniu de manifestare a stilului 
r a fost arhitectura. Bisericile sunt de tip 
bazilical, cu una sau mai multe nave, şi au 
drept elemente caracteristice zidurile masive 
de piatră, predominarea plinurilor asupra 


golurilor, absidele semicirculare, bolțile 
semicilindrice, fațadele bogat decorate, 
turnurile-clopotnite rotunde etc. O 


particularitate stilistică a arhitecturii r este 
alternanţa formelor cilindrice cu cele cubice 
(de exemplu, relația dintre absida 
semicirculară şi nava cubică, dintre turnul 
cilindric şi corpul cubic al edificiului, 
capitelurile cubice ale coloanelor cilindrice 
etc.). Progresele arhitectonice amintite au 
permis construirea unei mari varietăți de 
edificii utilitare în mănăstiri (refectorii, 
locuințe, mori, depozite, ateliere, biblioteci, 
chiostre etc.), a unor impunătoare castele 
fortificate, dotate cu donjonuri, ca şi a altor 
construcţii ale burgurilor care încep să apară 
în epocă. Şi sculptura, subordonată aproape 
în întregime arhitecturii, înregistrează 
progrese semnificative, cel mai important 
fiind trecerea de la relieful plat la 
reprezentarea spațială pregnantă, ajungând 
uneori până la figurile în ronde-bosse”. 
Creația sculpturală romanică evită formele 

naturale, fiind caracterizată printr-o 
severitate arhaică, care merge uneori până la 
rigiditate. Sunt cultivate formele şi 
schemele fixe, care revin frecvent la 
reprezentarea chipurilor, la proporția 
membrelor şi la  gestica figurilor. 
Ansamblurile sculpturale tratează cu 
precădere teme biblice sau inspirate din 
opere” antice şi orientale. Pictura r oferă cel 
mai categoric contrast cu cea antică romană”: 
ea nu cunoaşte fundalul, planul îndepărtat, ci 
doar un fond monocrom, nu operează nici un 
iluzionism spațial şi ignoră orice relații 
formale de factură naturalistă. Diferenţele de 
proporții dintre figurile reprezentate exprimă 
nu raporturile reale, ci importanța lor. 
Culoarea, foarte vie, este mai mult un 
auxiliar al desenului. Pictura r are vocația 
monumentalităţii” şi trădează un pronunţat 
gust pentru figurile bizare şi 
înspăimântătoare. Manuscrisele religioase, 
foarte minuţios realizate, sunt bogat decorate 
cu picturi de mare expresivitate. Artele 
aplicate”, de o mare varietate şi bogăţie, au 
produs lucrări remarcabile din email, bronz, 
tapiserii etc. 


romantism 

curent artistic” manifestat la sfârşitul 
secolului al XVIII-lea şi în prima jumătate a 
secolului al XIX-lea ca reacție la 
neoclasicism. Dificultatea definirii 
termenului r este notorie, datorită 


multiplelor accepții cu care este utilizat şi a 
numeroaselor conotaţii care i-au fost ataşate. 
Notele sale comune în diferite arte” sunt 
aproximative, cele mai multe fiind 
generalizări bazate pe literatura r, ea însăşi 
deosebit de eterogenă. Pe de altă parte, r a 
coexistat şi a interferat cu alte curente din 
epocă şi din posteritate, în primul rând cu 
realismul”. Aceste precizări confirmă 
afirmația lui G. Călinescu, după care nu 
există curente artistice” în formă pură. R s-a 
afirmat prin contestarea principiilor estetice 
ale clasicismului , care fuseseră dogmatizate 
de academiile de artă, propunând propria sa 
scară de valori. Astfel, cultului clasic pentru 
antichitatea greco-romană r îi substituie 


interesul pentru istoria naţională, admiraţia 
pentru spiritul renascentist este înlocuită cu 


cea pentru  goticul medieval, iar 
raționalismului îi sunt opuse  fervoarea 
religioasă, nebulosul, melancolicul, 


pitorescul, exoticul', sublimul', oniricul şi 
chiar urâtul', nebunia, sadismul, pasiunile 
excentrice etc. Cultivarea specificului 
național prin folclor, natură, istorie şi tradiție 
locală devine o preocupare majoră a 
artistului” romantic, iar evaziunea în trecut, 
în exotism' şi în vis reprezintă o temă” 
majoră a r. În literatură reprezentativi pentru 
r sunt: V. Hugo, Lamartine, A. de Musset, 
G. de Nerval, D-na de Stael, Byron, W. 
Scott, Keats, Coleridge, Goethe, Schiller, 
Novalis, A. Manzoni, G. Leopardi, A.S. 
Puşkin, M.I. Lermontov, E.A. Poe, W. 
Whitman, P. Sándor, I.H. Rădulescu, V. 
Alecsandri, B.P. Hasdeu, A. Russo, Al. 
Odobescu, M. Eminescu, Al. Vlahuță, O. 
Goga etc. În privința formei” plastice”, 
tabloul r, atunci când redă o scenă istorică 
sau contemporană, se caracterizează prin 


simbol 

semn concret care poate sugera reprezentări 
sau analogii. Datorită potențialului lor 
expresiv, s sunt larg utilizate din cele mai 
vechi timpuri în mitologie, religie, filosofie, 
artă”, dar şi în ştiinţă, logică, semantică, 
semiotică etc., în aceste ultime domenii mai 
ales pentru reprezentarea unor noţiuni. În 
artă” s este utilizat frecvent ca procedeu 
expresiv care se substituie unei serii de 
reprezentări şi transmite sau sugerează idei, 
stări sufleteşti, situații etc. datorită unor 
corespondențe de semnificații. Imaginaţia 
este solicitată să completeze cu elemente 
suplimentare referința incompletă despre 
semnificat, proprie tuturor s. Transformarea 
unei imagini în s se datorează, cel mai 
adesea, recurenţei ei. 


simbolism 
curent artistic” deosebit de influent constituit 
în ultima jumătate a secolului al XIX-lea în 

dinamism, prin impetuozitatea tuşei, printr-o 
factură liberă, întrucât, de regulă, artistul r 
este plin de temperament şi de patos, este 
cutezător şi imaginativ. Sunt reprezentativi 
pentru pictura r: Th. Géricault, E. Delacroix, 
Fr. Goya, J. Constable, J.M.W. Turner, Th. 
Aman, N. Grigorescu etc. Pe baza 
trăsăturilor generale ale curentului” romantic 
s-a constituit şi un sens tipologic al 
termenului r, care desemnează o structură 
estetică permanentă (putând include deci 
artişti, opere”, tendinţe, personaje etc. 
anterioare sau ulterioare curentului r). În 
această  accepţie sunt considerate r 
tendințele, artiştii”, operele”, personajele etc. 
care valorifică preponderent imaginaţia” 
(fantasticul, oniricul) şi pasiunea, preferă 
mişcarea, diversitatea, zbuciumul, libertatea, 
care sunt mai degrabă atipice decât canonice. 


ronde-bosse 

lucrare de sculptură executată complet în 
relief, astfel încât nu face corp comun cu 
fondul. 


Franţa şi răspândit apoi în întreaga lume ca 
reacție împotriva romantismului” retoric, 
parnasianismului” rigid şi a naturalismului” 
pozitivist. Caracteristicile definitorii ale s 
sunt  supralicitarea capacității imaginii 
artistice de a exprima generalul prin 
individual, amplificarea virtuţilor asociative 
şi muzicale ale limbajului artistic, 
exploatarea încărcăturii  polisemice şi 
simbolice a semnificantului. Precursori ai s 
poetic sunt considerați Ch. Baudelaire, 
Novalis, E.A. Poe, G. de Nerval etc., care au 
imaginat o „simbolistică universală” al cărei 
interpret inițiat ar fi poetul. Simboliştii au 
dezvoltat posibilitățile expresive ale artei 
literare (poezie, proză, teatru), punând în 
valoare nuanțele, aluzia, virtuțile muzicale 
ale cuvintelor, obsesia culorilor etc. şi 
articulând creaţia” într-o compoziţie savantă 
şi rafinată. Solicitând virtualitățile sintetice 
ale cuvintelor simboliştii au cultivat nu 
numai sinesteziile, asociaţiile ŞI 


corespondenţele, ci şi sincretismul' ca ideal 
al unei arte” absolute în care toate artele” 
fuzionează. S evită temele” prozaice, sociale 
sau filosofice încercând să surprindă 
sensibilitatea pură, fluiditatea eului, trăirile 
evanescente, scurgerea muzicală a timpului. 
Cei mai importanți reprezentanți ai s în 
literatură au fost: S. Mallarmé, A. Rimbaud, 
P. Verlaine, R.M. Rilke, G. Trakl, W.B. 
Yeats, T.S. Eliot, E. Pound, J.R. Jimenez, R. 
Dario, S. Esenin, B. Pasternak, A. 
Ahmatova, G. Ungaretti, E. Montale, Al. 
Macedonski, D. Anghel, G. Bacovia, Şt. 
Petică, I. Minulescu, E. Farago, T. Arghezi 
etc. Ca şi în literatură, în artele plastice” 
artistul” simbolist pleacă de la observarea 
naturii, dar nu se mulţumeşte cu 
reprezentarea ei tautologică, ci amplifică 
obiectul, îl  stilizează' şi-i conferă 
semnificații tainice, neliniştitoare, indefinite, 
extrase din zona tulbure a imaginației” 
vizionare. S plastic a fost prefigurat de 
prerafaeliți* şi stimulat de înnoirile 
revoluționare ale limbajului şi tematicii 
picturale realizate de P. Gauguin. 
Reprezentanți: G. Moreau, P. de Chavannes, 
O. Redon, J. Ensor ş.a. 


sincretism 

contopire difuză a formelor culturii, 
caracteristică stadiilor primitive ale evoluției 
sociale sau unor programe artistice” care-şi 
propun unificarea diferitelor atitudini ale 
spiritului în fața lumii. În timp ce în culturile 
primitive elementele estetice fac corp comun 
cu cele magico-religioase, etice şi teoretice 
datorită nediferențierii lor, în programele 
artistice” care urmăresc regăsirea s originar 
sau fundarea unuia superior se încearcă 
suprimarea graniţelor, considerate artificiale, 
dintre formele culturii. 


sinestezie 

asociere armonioasă a senzaţiilor provenite 
de la două sau mai multe simţuri. În artă” 
prin s se urmăreşte transpunerea 
informațiilor unui simţ în limbajul altui simţ, 
de exemplu, a culorilor în sunete, a sunetelor 
în mirosuri, a senzațiilor auditive în imagini 

etc. şi a fost cultivată îndeosebi de 
simbolism”, instrumentalism, pictura 
expresionistă” etc. 


specie artistică 

clasă de creaţii artistice” subordonată genului 
artistic” şi divizată în funcţie de diferite 
criterii: conţinut, structură etc. Ca şi 
genurile artistice”, s a au fost foarte preţuite 
în clasicism, dar au fost combătute de 
romantism”. În arta contemporană se 
constată o relativizare a distincțiilor dintre s 
a, dar ele îşi mențin, ca şi genurile artistice”, 
valoarea de sinteze teoretice orientative ale 
artei”. 


stil 

unitatea particularităților structurii artistice a 
unui grup de opere” raportate la agentul lor, 
fie acesta artistul individual, națiunea, epoca 
sau spaţiul cultural. În literatură s reuneşte 
particularitățile de folosire a limbii, iar în 
celelalte arte” particularităţile manipulării 
mijloacelor lor de expresie: s arhitecturale, 
sculpturale, picturale, muzicale etc. S este 
obiectul de studiu al stilisticii. 


stilizare 

acțiune ce corespunde adoptării anumitor 
soluţii în modelarea unor structuri potrivit 
gustului sau idealului” artistic al unor epoci, 
colectivităţi umane sau unui artist 
reprezentativ. S este o expresie a preferinței 
pentru o anumită configurație în vederea 
reprezentării unei teme”. În artele plastice” s 
exprimă purificarea maximă a 
componentelor structurii, prin reducerea ei la 
elementele esențiale, caracteristice sau 
sugestive. La limită, s poate fi echivalentă cu 
schematizarea sau cu geometrizarea 
reprezentării, cum se întâmplă, de exemplu, 
în cubism . 


sublim 

categorie estetică” ce desemnează elevația 
spirituală şi exaltarea afectivă determinate de 
manifestarea În realitate sau de 
transfigurarea” în artă” a superiorității şi 
demnităţii morale a omului în raport cu 


măreția naturii sau a forțelor sale dezlănțuite, 
cu cursul orb al istoriei, cu infinitul şi 
absolutul. Prin extensie, s poate desemna şi 
calităţile artistice excepţionale al unei opere”. 
Unii esteticieni consideră că s reprezintă 
superlativul frumosului”, identificându-l cu 
„maximum de perfecțiune” (Kant). Starea 
psiho-afectivă pe care el o provoacă în 
receptor este extazul. 


suprarealism 

curent artistic” de avangardă” constituit în 
Franţa în prima jumătate a deceniului trei al 
secolului al XX-lea ca o continuare a 
dadaismului , ale cărui excese 
deconstructiviste” încearcă să le tempereze, 
adăugând demersului artistic şi o dimensiune 
constructivă. S s-a dorit o reacție violentă la 
absurdul masacru produs în Europa de 
primul război mondial, dar, asemenea tuturor 
avangardelor”, şi o tentativă de revoluţionare 
a artei. S s-a manifestat îndeosebi în 
literatură şi în artele plastice”. Fondatorul, 
principalul teoretician şi animatorul autoritar 
al s a fost poetul francez André Brâton. În 
anul 1924 el a publicat Manifestul 
suprarealismului în care defineşte cele două 
principii estetice fundamentale ale 
curentului: automatismul psihic pur şi 
dicteul gândirii, prin care încearcă evadarea 
metafizică de sub „domnia principiului 
identității”. Totodată, s este declarat o 
mişcare înnoitoare în artă” ataşată idealurilor 
revoluţiei socialiste, propunându-şi să 
schimbe nu numai arta, ci şi lumea. 
Doctrina estetică suprarealistă a fost puternic 
influențată de psihanaliză, în manifestările 
artistice ale curentului afirmându-se 
primatul inconştientului, al automatismului 
psihic, al pulsiunilor sexuale, al universului 
oniric şi al hazardului. S. Dali exacerbează 
această dimensiune iraționalistă a s prin aşa- 
numita metodă paranoico-critică. Pentru 
plastica” suprarealistă obiectul reprezentat nu 
contează decât în măsura în care revelează o 
altă lume miraculoasă, fantastică sau 
absurdă, o  „suprarealitate”. De aceea 
suprarealiştii nu transfigurează” obiectul, ci 
îl iau din realitate aproape ca atare, 

figurându-l uneori cu  minuțiozitate 
renascentistă, dar îl integrează în compoziţii 
surprinzătoare, adesea halucinante. La s au 
aderat majoritatea dadaiştilor”, cărora li s-au 
alăturat şi alţi artişti”, unii doar parţial şi 
temporar. Principalii reprezentanţi ai s sunt: 
L. Aragon, P. Eluard, A. Artaud, Péret, 
Prévert etc. în literatură, M. Ernst, Y. 
Tanguy, H. Arp, M. Ray, M. Chagall, G. de 
Chirico, J. Miro, A. Giacometti, R. Magritte, 
V. Brauner şi, mai ales, S. Dali în plastică”. 
În 1925 un grup de adepți ai curentului” 
publică în revista Revoluția suprarealistă un 
nou manifest” intitulat Revoluția în primul 
rând şi totdeauna, în care sunt reiterate 
principiile sale estetice şi este reafirmată 
angajarea curentului" în susținerea idealurilor 
comuniste. În 1946 A. Bréton publică 
Prolegomene la un al treilea Manifest al 
suprarealismului în care accentuează 
orientarea ocultă, iraționalistă şi mistică a 
curentului. S a exercitat o puternică influență 
asupra artei” contemporane, fiind plasat de 
unii exegeți la originea literaturii 
postmoderniste, a picturii gestuale şi a pop- 
artei . 


suprematism 

curent” în pictura rusă de avangardă, 
inaugurat de Kazimir Malevici în 1913 prin 
celebrul său tablou Pătrat negru pe fond alb. 
În 1915 el publică împreună cu Vladimir 
Maiakovski Manifestul suprematismului, iar 
în 1916 eseul De la cubism” şi futurism la 
suprematism. Ideea programatică a refuzului 
reprezentării lumii obiectuale în pictură l-a 
condus pe Malevici la golirea tabloului, până 
la trasarea unei singure figuri-semn în 
opoziție cu fondul şi, mai târziu, la 
suprimarea contrastului formă '-fond prin 
eliminarea valorii picturale şi a reprezentării 
colorate. Pentru această fază extremă este 
semnificativ tabloul Pătrat alb pe fond alb, 
în care doar o uşoară modificare a albului 
distinge vag forma de fond. Eliminând orice 
aluzie la obiect, el pretinde că locul 
reprezentării obiectului este luat de 
supremația sentimentului încorporat în 
forma” non-figurativă. De altfel, Malevici 


chiar defineşte s ca „supremaţia absolută a 
sensibilităţii pure”. La s au aderat pictorii 
ruşi Al. Rodcenko, E. Lissitzky, I. Klioune 
etc. Mai târziu, pe fondul purismului” şi al 


talent (în artă) 

ansamblu de dispoziţii naturale necesare 
practicării cu succes a unei profesii artistice. 
În sens deplin, t artistic rezultă din 
conjugarea a trei categorii de factori: a. 
dispozițiile naturale necesare practicării unei 
profesii artistice; b. dezvoltarea şi orientarea 
acestor dispoziţii în perioada formării 
intelectuale şi profesionale; c. valorificarea 
dispoziţiilor respective printr-o activitate 
artistică determinată obiectivată în creații 
artistice. 


temă 

categoria de fenomene, aspecte, situații etc. 
naturale, sociale sau spirituale înfăţişate 
şi/sau transfigurate” în opera de artă. 
Opţiunea pentru o anumită t este 
condiționată de o multitudine de factori, 
printre cei mai importanți fiind 
personalitatea artistului”, epoca, 
evenimentele istorice, cultura, ambianța 
socială, interesul publicului”, moda” etc. 
Valoarea operei" depinde nu atât de temă, cât 
de modul în care ea este prelucrată artistic. 


tip artistic 

sinteză teoretică a artei” care grupează 
operele” după similitudinile structurii lor. T. 
Vianu consideră că t a pot fi delimitate în 
funcție de cele patru momente constitutive 
ale operei de artă: izolarea”, ordonarea, 
clarificarea şi  idealizarea'. În cadrul 
fiecăruia sunt distinse mai multe serii sau 
cupluri de t a. Izolării” i-ar corespunde două 
serii de t a, după cum în operă sunt redate 
raporturi cu omul (sfântul, omul 
reprezentativ şi omul de rând) sau cu natura 
(peisajul transcendent, peisajul imanent şi 
natura moartă).  Ordonării i-ar fi 
caracteristice eleatismul şi heraclitismul, 
clarificării, viziunea plastică şi viziunea 


172 


ascezei plastice radicale s s-a întâlnit cu 
neoplasticismul olandezilor P. Mondrian şi 
T. van Doesburg. 


pitorească, iar idealizăriř realismuľ şi 


idealismul. 


tragic 

categorie estetică” ce desemnează pierderea 
unei valori umane care nu şi-a epuizat încă 
resursele potențiale. T îşi are temeiul 
ontologic în precaritatea condiției umane, în 
caracterul relativ al libertății umane, în 
iminența suferinței şi a nefericirii, în 
dialectica vieţii şi a morții. El poate fi 
provocat şi de hazard, de întocmirile sociale 
nedrepte, de pasiuni şi ambiţii iraționale etc. 
În substanţa sa t nu este de natură estetică, 
dar nu-şi dezvăluie esența decât ca fenomen 
estetic. În expresia sa artistică t înspăimântă 
şi înalţă, striveşte şi purifică. Prin artă” el se 
converteşte în sublim”. El evocă într-o formă 
expresivă dispariţia unei valori” înalte, pe 
care am dori-o eternă, dar care este răpusă. 
În pofida acestui fapt, în urma sa rămâne un 
sens spiritual, o semnificație morală 
exemplară, care, deşi ne dezvăluie dramatic” 
propriile limite existențiale, ne dau forța să 
mergem mai departe şi să prețuim viața. 
Valoarea* dispărută poate supraviețui astfel 
în propriul spirit, ne poate îmbogăți şi 
înnobila. Forma artistică pură a t este 
tragedia, dar el se poate manifesta şi în proză 
şi versuri, precum şi în alte arte” decât 
literatura: muzică, arte plastice” etc. 


transfigurare 

procedeu specific procesului de creație 
artistică” prin care realitatea primară care 
serveşte drept sursă de inspiraţie” este 
transformată prin intermediul inteligenţei, 
sensibilităţii şi talentului” artistului” într-o 
altă realitate spiritualizată şi expresivă: opera 
de artă'. T artistică este una dintre cele mai 
înalte expresii ale rolului activ, constructiv al 
subiectului în raporturile sale cognitive şi 


acționale cu realitatea. Prin ea creatorul 
reconstruieşte existența, revelându-i esenţa şi 
conferindu-i valenţe umanizate, idealizate şi 
înnobilate sau  anticipându-i devenirea. 


umor 

specie” a comicului” care dezvăluie într-o 
formă ironică indulgentă şi binevoitoare 
aspectele rizibile (ridicole, caraghioase, 
stupide) ale unor personaje, situații, sau 
împrejurări. El poate avea multiple nuanţe: 
sentimentale, amare, groteşti, grave etc., 
putând ajunge până la graniţa tragicului”. 
Există astfel u negru, macabru, grotesc”, 
absurd” etc. Deşi a fost cultivat încă din 
antichitate, mai ales sub forma sarcasmului, 
u a luat o deosebită amploare în arta 
modernă, fiind o expresie creşterii gradului 
de libertate şi de rafinament spiritual, dar şi 
de scepticism şi spirit critic al individului. 


urât 

categorie estetică” fundamentală, opusă, dar 
şi complementară, frumosului”. Estetica 
clasică, obsedată de frumusețea olimpiană a 
artei greco-romane, n-a acceptat u decât 
drept  corelativ formal al frumosului, 
respingându-i orice relevanță estetică, deşi 
încă din Evul Mediu o serie de artişti ca Fr. 
Goya, H. Bosch, G. Arcimboldo, P. Bruegel 
etc. îi rezervaseră un loc important în creația 
lor plastică, iar în Renaştere' drama şi 
tragedia  shakespeareană au stimulat 
investigarea artistică a aspectelor 
dezagreabile ale ființei, atitudinilor şi 
mentalităților umane. Abia odată cu 
mişcarea romantică” u începe să-şi ocupe 
locul cuvenit în gândirea estetică, atât 
datorită pasiunii romanticilor pentru opoziții, 
cât şi valului de urâţenie pe care lumea 
burgheză timpurie l-a revărsat asupra 
întregului Occident. Primul teoretician care a 
zăbovit asupra sa a fost Fr. Schlegel, care 
susținea că principiul artei nu este 
frumosul”, ci caracteristicul şi interesantul, în 
care includea şi u. Consacrarea sa deplină s- 
a realizat prin lucrarea lui K. Rosenkranz O 

Procesul t artistice poate evolua în limite 
foarte ample, de la concretul sensibil la 
abstractul sensibil. 


estetică a urâtului (1853). De atunci u s-a 
impus definitiv ca o categorie estetică” 
fundamentală, cunoscând © continuă 
ascensiune în arta modernă şi contemporană 
datorită marii sale  expresivități şi 
spectaculozități. Este evident că u are un 
registru mult mai amplu de expresie decât 
frumosul” şi determină o gamă mult mai 
largă, mai intensă şi mai complexă de trăiri 
estetice decât el. De aceea el ocupă un loc 
privilegiat în orientări artistice moderne ca 
realismul” şi naturalismul' sau în multe 
curente” de avangardă” ca expresionismul, 
suprarealismul“,  cubismul' etc. Ca şi 
frumosul”, al cărui corelativ polar este, 
conceptul de u este utilizat în estetica 
contemporană cu două accepții distincte: 1. o 
accepție largă, formală, potrivit căreia u este 
nonesteticul şi include toate obiectele şi 
creaţiile lipsite de relevanță estetică sau 
neizbutite sub raport estetic”. În această 
accepţie este considerată u orice creaţie 
neizbutită, care încalcă legităţile, principiile 
şi normele” creaţiei artistice” şi deci nu poate 
fi considerată operă de artă”, cum ar fi, de 
exemplu, întreaga creaţie kitsch”. Este 
evident că această în această accepţie u este 
opus accepţiei largi a frumosului”. 2. o 
accepţie restrânsă, categorială, care include 
numai obiectele şi creaţiile care contravin 
idealului” estetic” clasic”, adică pe cele lipsite 
de armonie” şi echilibru, asimetrice, 
întunecate etc. În această accepţie u se 
caracterizează printr-o violentă reprezentare 
realistă” a obiectului sau chiar prin 
denaturarea sa deliberată pentru obținerea 
unor efecte dezagreabile şi printr-o atitudine 
de împotrivire, pătrunsă, în general, de 
sentimente neplăcute, a subiectului. În 
această accepție u se opune accepției 
restrânse, categoriale, a frumosului”. 


valoare estetică 
specie a valorii generice care reprezintă 


referenţialul axiologic fundamental al 
domeniului estetic. V e nu trebuie 
confundată cu suportul său, adică cu 


obiectuľ sau cu bunul estetic. Un obiect nu 
devine estetic decât atunci când şi în măsura 
în care este valorizat' prin raportare la v e. 
În general, unui obiect i se recunoaşte v e 
numai atunci când este considerat o realitate 
unitară şi izolată de ambianța în care se 
găseşte, realizată astfel încât prin ea se 
exprimă originalitatea” artistului care a 
creat-o. Se impune deci distincția dintre 
bunuri şi valori. Bunurile sunt obiecte, 
produse ale naturii sau ale activităţii umane, 
cu ajutorul cărora sunt satisfăcute necesități 
materiale sau spirituale ale omului. Valorile 
sunt însă obiecte ideale, prin raportare la 
care datele brute ale existenței se 
transformă în bunuri. Ele se constituie în 
procesul interacțiunilor omului cu realitatea 
şi cu semenii săi şi exprimă într-o formă 
abstractizată şi generalizată necesitățile, 
aspirațiile şi idealurile unor comunități 
umane determinate. Numeroşi axiologi 
disting între valori şi bunuri-mijloace, pe de 
o parte, şi valori şi bunuri-scopuri, pe de altă 
parte şi plasează v e în categoria valorilor- 
scopuri. Obiecte indiferente din punct de 
vedere axiologic pot deveni, atunci când sunt 
valorizate prin raportare la v e, scopuri ale 
vieții. Operele de artă sunt prețuite pentru ele 
însele şi nu în vederea atingerii altor valori. 
În cazul v e, prin raportare la care iau naştere 
bunurile estetice, avem sentimentul că 
valoarea este topită în bun, că valoarea şi 
bunul alcătuiesc una şi aceeaşi ființă. 
Raportul dintre ele este unul de imanență. 
Ele fuzionează astfel încât valoarea unei 
opere de artă* sau un aspect al frumuseţii” 
naturale ni se dezvăluie imediat, cu 
spontaneitate, fără mijlocirea unor activități 
raționale laborioase. În cazul bunurilor 
estetice se constată un caracter de unicitate 
absolută a bunurilor. O operă de artă” este 

un unicat şi nu poate fi înlocuită. Cópiile, 
reproducerile, albumele de artă, imitațiile 
etc. au, cel mult, importanță informativă, 
valoarea lor estetică fiind nulă. O serie de 
esteticieni au propus şi distincția dintre 
valoarea estetică şi cea artistică. Cea dintâi 
s-ar referi la natură, la viaţa socială şi la 
creația umană în genere, iar cea de-a doua 
numai la artă”, ca formă concentrată şi 
specializată a atitudinii estetice”. În mod 
corespunzător, ar trebui să distingem şi între 
obiectele estetice, care ar putea fi peisaje 
naturale sau produse ale altor forme ale 
activităţii creatoare a omului (bunuri 
utilitare, unelte, mobilier, bijuterii etc.), care 
ar fi valorizate” prin raportare la v e , şi 
operele de artă, care ar fi produse ale 
activităţii artistice valorizate” prin raportare 
la valoarea artistică. Rezultă că în cazul 
bunurilor estetice actul de valorizare” s-ar 
exercita asupra unor obiecte extraartistice, 
iar în cazul operelor de artă” exclusiv asupra 
unor produse ale activității de creaţie 
artistică”. Deşi sunt cam rigide, aceste 
distincții permit o delimitare mai riguroasă 
a ceea este de ceea ce nu este artă. 
Numeroase obiecte, fenomene, bunuri 
utilitare, creaţii tehnice etc., care nu sunt 
opere de artă, pot avea deci virtuţi estetice. 
În secolul al XX-lea s-a constituit chiar o 
disciplină şi o preocupare estetică 
specializată — design -ul — care urmăreşte 
încorporarea de v e bunurilor utilitare, 
ambianţei cotidiene etc. 


valorizare 

componentă a procesului receptării artei prin 
care unui bun (fenomen natural, bun utilitar, 
operă de artă etc.) i se atribuie valoare 
estetică”. V este condiţionată de criterii 
socialmente constituite, general culturale şi 
specific estetice, şi depinde de atât de 
caracteristicile intrinseci ale bunului 
respectiv, cât şi de gradul de cultură, 
formația, sensibilitatea, interesul etc. 
receptorului. V se exprimă printr-o judecată 


de valoare”, care este judicioasă numai în 
măsura în care se întemeiază pe criterii 
adecvate, exprimă atitudinea activă şi 
competentă a receptorului şi este 
subordonată structurii obiectului valorizat. 


virtuozitate 

capacitatea de rezolvare practică, într-o 
formă desăvârşită, a proiectului unei 
structuri artistice. Deşi se referă cu precădere 
la arta interpretativă (muzicală, teatrală, 
coregrafică etc.), termenul v se poate aplica 
şi procesului de creaţie artistică” în general, 
în special în artele” sau genurile artistice” 
care presupun un grad înalt de tehnicitate. 

vocaţie 

predispoziție a individului către exercitarea 
unei anumite activități profesionale, practice, 
teoretice sau artistice, care face ca alegerea 
ei să-i permită afirmarea şi dezvoltarea 
armonioasă a aptitudinilor sale. În antichitate 
exista convingerea că v este o decizie 
providenţială, căreia individul este obligat să 
i se supună, o misiune pe care el este chemat 
să o îndeplinească. Fără a nega importanța 
înzestrării native, psihologia contemporană 


subliniază importanța  autocunoaşterii, 
deciziei individuale, dorinţei de 
autodepăşire, spiritului de competiţie şi 


perseverenței în împlinirea unei v. 

